
CUVÂNT INTRODUCTIV 


Se observă, în ultima vreme, un deosebit interes 
pentru lecturile filozofice. Bibliografia filozofică româ- 
nească a crescut simţitor în anii dinainte de războiu şi 
chiar din timpul războiului. O simplă privire aruncată în 
rafturile unei librării sau într'o publicaţie bibliografică 
verifică temeinicia acestei afirmaţii. Alături de traduceri 
din filozofii străini, de antologii st texte, a fost editată 
şi o serie întreagă de lucrări, fie interpretative, fie de 
popularizare a unora dintre actualele teme filozofice. 

Este elocventă apariția a nu mai puțin de cinci re- 
viste de filozofie în cursul anului 1944 — în afara revi- 
stelor de specialitate: psihologie, pedagogie, ete. — lucru 
rar înlâlnit până acum la noi. După cum tot atât de 
semnificativ este și alcătuirea unei „Istorii a Filozofiei 
româneşti“ — lucrare apărută în 1940. 

Până la primul războiu mondial, studiul filozofiei 
era jalonat pe de o parte de tradiția maioresciană, pe de 
alta de strâmtele limite ale învățământului nostru uni- 
versitar. 

Maiorescu avea convingerea (pe care nu se sfia s'o 
împărtășească şi elevilor lui), că în România nu a înce- 
put încă epoca compunerii unor lucrări filozofice origi- 
nale. Spiritul său didactic, lipsit de puterea de creaţie, 
îl îndemna să generalizeze propriile sale insuficiențe, re- 

comandând compilarea şi stricta interpretare a sistemelor 

sau a producţiilor filozofice străine și nu avântul spre 
creaţii personale. Trebue să adăugăm însă imediat, că nu 
se semnalase la noi nici prezența unor puternici gânditori 
sau creatori de sisteme filozofice, care ar fi anihilat de 
sigur îngrădirile lui Maiorescu, deşi acesta se bucura de 
o mare autoritate. Dar nu este mai puțin adevărat că 
punctul de vedere pe care-l reprezenta Titu Maiorescu 
nu era nici el încurajator pentru asemenea tentaţii. 

In amintirile sale, Rădulescu-Motru arată starea de 
spirit a acelora care, acum patruzeci-cincizeci de ani, 
înțelegeau să se dedice studiului filozofiei. „La sfârşitul 
secolului trecut și la începutul secolului de faţă — măr- 
furiseșie dag — atât mie, cât și oricăruia care se ocupa 
cu filozofia, nici prin vis nu ne-ar! fi venit ideia, să creem 
sisteme filozofice personale. Acei care erau profesori, se 
mărgineau să expună sistemele filozofice străine, învățate 
din cărți... Ambiţia noastră era satisfăcută, dacă ni se re- 
cunoștea meritul, că am înțeles hine pe un Kant, pe un 
Hegel, pe un Schopenhauer sau pe vreunul altul dintre 
filozofii celebri. Ar fi fost chiar discreditaţi, mai ales acei 
care erau profesori, dacă li s'ar fi atribuit idei personale. 
Aceasta ar fi însemnat că nu-și cunoșteau bine materia, 
ce aveau de predat“ (1). 

In al doilea rând, însăși concepția învățământului 
nostru universitar paraliza asemenea inițiative şi nu pro- 
ducea ambianța necesară unei munci creatoare. Deosebi- 
rea pe care Schopenhauer o face între „profesorii de filo- 
zofie“ şi „filozofi“ se aplică în bună parte, pe dreaptă ma- 
sură, și la noi. Cu o agravare în plus. Decenii de-a-rândul, 
Universitățile noastre sau mărginit să dea profesori de 
curs secundar, slab presăliţi, pentru cele câteva ore de 
psihologie şi filozofie, predate în școlile noastre -— pro- 
Jesori care, la rândul lor, transmiteau schemalic elevilor 
câteva noțiuni mecanic asimilate. La ce se reduceau lec- 

fiile de filozofie în şcolile noastre, își amintesc toți acei 
care au trecut pe băncile unui liceu. 

Spre deosebire însă de cele petrecule până în 1918, 
în ultimele două decenii şi mai cu osebire în ultimii ani, 
situația s'a schimbat, Dincolo de tradiția maioresciană 
şi de cadrul strâmt al învățământului universitar, apar 
și la noi, în domeniul filozofic, încercări de a întru- 
chipa sisteme originale, fapt care a dus la formarea 
unor curente cu o suficient de adâncă rezonanță în lu- 
mea tineretului. Aceste încercări nu pot fi ignorate, pen- 
trucă se impun ca o realitate; si nu trebue basatelizate, 
pentrucă ar fi primejdios. 

Aici se plasează, de altfel, şi miezul problemei care 
ne interesează, 

In adevăr, atât timp căt filozofia era preocuparea unui 
cerc restrâns de „iniţiaţi“, atât timp cât publicaţiile şi în 
general literatura filozofică se adresa unui mic nu- 
măr de cetitori, iar filozofia păstra caracterul unei disci- 
pline profesorale, interesând doar pe acei care își făcuseră 
o meserie din predarea ei — lucrul nu prezenta decât o 
importanță limitată. 

Cu totul alta este situaţia astăzi. 

La noi, nu se poate încă vorbi de un fenomen de 
masă, atunci când discutăm întinderea pe care a luat-o 
circulația lucrărilor de filozofie, comentarea sistemelor 
străine sau difuzarea scrierilor originale ori cu pretenție 
de originalitate. Dar plasarea preocupărilor filozofice în 
atenția unui public în continuă creștere, setea de cultură 
filozofică a unor medii din ce în ce mai largi, apariția 
continuă de lucrări filozofice, toate acestea creiază 
posibilitatea influențării ideologice a unei însemnate 
părți din intelectualitate, din mica burghezie cultivată 
românească, mâine, chiar a unei părți din muncitorime, 
prin mijlocirea filozofiei. In această privință nu există 
bariere fixe, 

De aici, necesitatea să supunem unui examen critic 
curentele şi tendințele âctuale din filozofia românească, 
arătând totodată şi încadrarea lor în gândirea filozofică 
contemporană din restul Europei. 


E 


Ar fi insuficient însă dacă ne-am opri numai la 
aspectul negativ al unei simple critici. Ar însemna igno- 
rarea importanţei filozofiei, a rostului ei, atât din punct 

„de vedere ideologic, cât şi social sau politic. 

Nu credem că ceiace caracterizează filozofia este 
„desinteresarea“ ei, ca instrument teoretic, după cum 
afirmă Aristotel şi atâţia alții după el... şi nici că „a 
vorbi despre folosul filozofiei este mai prejos de demnita- 
tea acestei științe“ — punctul de vedere al lui Schelling. 
După cum nefundată este concluzia lui Lucretius Carus 
că „filozofia lucește în sferele senine, deasupra lumii 
reale, atât de agitate şi tulburi“. 

In filozofia românească s'au afirmat puncte de ve- 
dere tot atât de puţin acceptabile. Filozofia ar fi — crede 
Mircea Florian — „reflecțiunea critică şi sistematică asu- 
pra întregului complex al vieţii“ (2) sau sar rezuma d ar 
la soluționarea problemei privitoare la „valoarea indi- 
vidualității omenești în mijlocul universului“ — opinia 
lui Rădulescu-Motru (3). 

Noi socotim că filozofia trebue privită dintr'un 
punct de vedere cu totul altul. Ea nu poate şi nu trebue 
să fie nici contemplaţie desinteresată și inutila, nici d 
întoarcere a individului — devenit obiect de reflexiune 
în cuprinsul vieții — asupra lui însuși. Cu atât mai puțin 
limitându-se la un singur domeniu: intelectual, cultural 
sau moral, filozofia nu urmează să devină vehicul sp e 
morală sau spre eternitate. 

In cuprinsul unor frământări sociale şi politice 
intense, deşi adeseori cu reflexe directe şi nemijlocii 

dincolo de actualitatea imediată, filozofia are totuși un 
rol destul de însemnat în cuprinsul acestor frământări. 
Pentrucă nu există posibilitatea de a lua o atitudine în 
viață, fără un suport filozofic. Sau, mai bine zis, orice 
atitudine se reazimă pe un anumit fel de a privi lumea, 
pe o încadrare întrun „Weltanschauung“ — ceiace pre- 
supune un fundament, o idee filozofică de bază, care prin 
forța lucrurilor face parte dintr'un sistem de gândire, in- 
diferent dacă întreg acest proces, trăit individual, este 
conștient sau nu. 

Dar multiplele aspecte sub care se înfățișează gân- 
direa omenească, — unele abstracte și îndepărtate, altele 
concrete și imediate, — subliniază importanţa filozofiei, 
nu doar ca mijloc de interpretare a lumii, ci şi de influen- 
fare, de intervenție — ca un factori important — chiar în 
schimbarea ei. Când Marx afirma că „aşa cum filozofia 
găsește în proletariat arma sa materială, tot așa proleta- 
riatul găsește în filozofie arma sa spirituală“, el înțelegea 
să facă o strânsă legătură între ceiace, la prima înfăţi- 
şare, părea că aparține unor domenii cu totul deosebite. 
O asemenea legătură este însă naturală, datorită tocmai 
rolului pe care filozofia îl are de îndeplinit, prin inter- 
penția ei directă, în viaţa și în frământările sociale. 

Dar tocmai deaceia critica nu-i suficientă, nici 
atunci când discutăm problemele de filozofie în general, 
nici când ne ocupăm în special de filozofia românească. 

Alături de considerarea critică a curentelor şi a ten- 
dințelor actuale în filozofia noastră, urmează să fie 
formulată, cu preciziune și hotărîre, concepția materia- 
lismului dialectic, concepție opusă sistemelor şi doctrine- 
lor azi dominante la noi. Este brmătura necesară, nu, 
într'o vană şi subtila discuţie ideologică, ci în lupta con- 
cretă, determinată de condiţiile istorice pentru progres, 
pentru realizarea progresului, în vastele și multiplele lui 
forme. 

In cercetarea problemelor şi a curenielor de gândire 
de care ne ocupăm în paginile acestei lucrări, am pornit 
dela influența pe care filozofia o poate juca în cadrul 
vieții sociale românești şi am judecat întreaga producție 
filozofică prin această prizmă și în funcție de un aseme- 
nea rol. Criteriile noastre vor fi deci mai puțin de natură 
filozofică propriu-zisă, ci mai mult ideologic-politice. 

De aceia ne-am limitat numai la încadrarea filozo- 
filor străini şi români (ale căror lucrări le analizam) în 
curentele de gândire cunoscute, fără să discutam șubre- 
zenia ori temeinicia argumentelor, invocate în sprijinul 
uneia sau alteia din școlile idealiste. Cu alte cuvinte, în 
mod voit am ocolit punctul de vedere critic, plasat în- 
lăuntrul contepfiei lor filozofice şi ne-am oprit doar la 
concluziile ultime, socotindu-le singure interesante pentru 
teza desvoltată în paginile care urmează. 

Unele probleme, mai ales acele care se refera la fi- 
lozofia europeană, sunt tratate fragmentar, dest ne îm- 
biau, nu o singură dată, la o larga discuţie. Trasând nu- 
mai cadrul general al acestei filozofii, am pus întregul 


accent pe filozofia româneasca și pe curentele aparute 
la noi. 


Obiectul pe care ni l-am propus, este punerea în 
discuție a tematicei generale a filozofiei românești con- 
temporane, stabilirea influențelor pe care le sufera, a 
încadrării și caracterului ei general. Cu alte cuvinte, am 
urmărit mai mult punerea problemei acestei filozofii, 
decât rezolvarea ei în conţinutul și în forma actuala. 

Deschiderea unei discuţii privitoare la filozofi ro- 
mănească o credem necesară și urgenta: 

necesară — penlruca nu trebue su se uite ca la noi, 
mai mult decât în alte fari, curentele de gândire sau îm- 
pletit cu atitudinile politice, iar unele din şcolile filozofice 
existente au oferit puncte de sprijin ideologic, în special, 
mișcarilor de dreapta; nu se poate face însa mu ca t- 

meinică pentru a înlătura întregul rezidium al ideolo- 
giei şi mentalităţii fasciste şi naziste, după cum nu se 
poate începe, în mod serios, o clarificare pe planul idei- 
lor, fără să nu atingem tocmai problemele de bază ale 
filozofiei românești; 

urgentă — deoarece până acum nu sa pășit la 
analiza producției noastre filozofice, care a rămas mai 
departe sub exclusiva influență a curentelor idealiste şi 
mistice; dar și în aces domeniu trebue deschise cât mai 
curând drumuri noi, ceia ce explică apariția, tocmai în 
împrejurările de azi, a acestor pagini. 

Rămâne însă câmp larg discuțiilor, pe care filozofia 
românească trebue să le provoace în vederea epuizării 
subiectului în sine. 

Kä 


In lucrarea de faţă, menită să aibă o circulație mai 
largă, am căutat, cu toată ariditatea subiectului, să înfă- 
fișăm problemele tratate într'o formă cât mai accesibilă 
marelui public, deoarece socotim că și literatura filozo- 
fică, ca şi întreaga producție culturală, trebue să fie la 
îndemâna unui număr cât mai mare de cetitori. 

„Să ne grabim să facem filozofia populară“, spunea 
Diderot, și să deschidem astfel drumul „apropierii po- 
porului de punctul unde au ajuns filozofii“. Este o reco- 
mandaţie, care nu şi-a pierdut nimic din actualitatea ei. , 

Pentru ușurarea lecturii, am adăugat la sfârșitul 
volumului un succint dicționar, care cuprinde expresiile 
şi noțiunile utilizate, dorind să venim astfel în ajutorul 
cetitorului mai puțin familiarizat cu limbajul filozofic. 

Martie 1946, 


P. S. Primele doua ediţii epuizându-se în mai puţin de şase 
saptamâni, desvoltarea pe care o socotesc necesară a unora din 
problemele tratate în primul capitol a fost cu nepuţința. Ramâne 
ca o asemenea prelucrare şa fie facute la o viitoare ediţie. 


Aprilie 1946. 

. CAPITOLUL I 


EVOLUȚIA GÂNDIRII FILOZOFICE 
CONTEMPORANE 


Hegel din nou actual 


Reactualizarea lui Hegel şi a hegelianismului sunt 
caracteristice pentru evoluţia gândirii filozofice con- 
temporane. Acum patru-cinci decenii, exista faţă de 
opera lui Hegel o rezervă dusă până la desăvârşita 
ignorare. Intreaga concepție hegeliană, întruchipată 
întrun sistem metafizic unitar, apărea artificială şi în- 
vechită, deşi ea afişa pretenţia unor explicări definitive 
şi susținea că oferă ultimul cuvânt și ultima deslegare a 
problemelor gândirii şi cunoașterii omeneşti. 

Lucrurile sau schimbat fundamental în ultima 
vreme şi Benedetto Croce are dreptate când afirmă că 
asistam la „renașterea“ hegelianismului şi la creșterea 
interesului față de opera lui Hegel (1). 

Un alt comentator al filozofului german, Herbert 
Cysarz, scrie chiar ca „Friederich Wilhelm Hegel 
poartă din nou coroana filozofiei“. Este de sigur o exa- 
gerare în această afirmaţie, dar faptul că o asemenea 
frază a putut fi scrisă în zilele noastre, îl socotim totuşi 
semnificativ, pentrucă el dovedeşte puterea de propa- 
gare pe care o cunoaște din nou hegelianismul (2). 

Mai importantă decât această constatare, credem 
că este explicarea fenomenului în sine. ` 

Se datorește reactualizarea lui Hegel puternicei 
sale persopalităţi? Activităţii sale care, timp de aproape 
o jumătate de secol, a influenţat filozofia germană? Va- 
labilităţii, sub specie aeternitatis, a sistemului său filo- 
zofic? Sau variatelor domenii către care Hegel și-a în- 
dreptat atenţia şi spiritul său cercetător? 

La toate aceste întrebări nu se poate da decât un 
răspuns negativ. Sistemul filozofic al lui Hegel a început 
să fie discutat şi atacat încă în timpul vieţii sale. Catre 
mijlocul secolului trecut, autoritatea-i — absoluta la un 
moment dat — începe să se clatine, până la totala dis- 
pariţie. Unele aspecte aparent revoluționare şi înoitoare 
nu au puiut ascunde fondul conservator al sistemului 
sau metafizic, dogmatismul lui de esenţă idealistă, ele- 
mentele retrograde pe care le cuprindea concepţia sa fi- 
lozofică şi, mai ales, cea politică. Apoi, ceia ce părea atât 
de ştiinţific, logic şi armonic în întregul său sistem de 
gândire şi în creaţiile sale filozofice, se dovedi curând 
că ascunde adânci contraziceri şi multiple elemente 
artificiale. Toate acestea au dus la rapida depreciere a 
întregii opere hegeliene. În bună parte greu de cetit 
chiar pentru contemporanii lui, „Phänomenologie des 
Geistes“, „Philosophie des Rechts“ sau :„„Logica“ au 
eşit repede din actualitate. 

Ce rămăsese totuşi valabil din Hegel? Rămăsese 
metoda sa dialectică de cercetare. Dar aici Marx şi En- 
gels au făcut operă de totală revizuire. Cu drept cuvânt 
Marx putea să afirme, în prefața ediţiei a doua a „Capi- 
talului“: „Metoda mea dialectică nu numai că se deoce- 
beşte, în fond, de metoda hegeliană — dar este direct 
opusă ei. Pentru Hegel procesul de gândire pe care el al 
preface sub numele de idee întrun subiect de sine stă- 
tător, este creatorul realului care nu este decât mani- 

festarea lui exterioară. Pentru mine, dimpotrivă, lumea 
ideilor nu este decât lumea materială, transpusă şi trans- 
formată în capul omului. Mistificarea pe care a suferit-o 
dialectica în mâinile lui Hegel nu l-a împiedicat, în nici 
un chip, să înfăţişeze formele generale ale mişcării ei, în 
mod cuprinzător şi conştient. Dialectica stă la el cu 
capul în jos. Trebue răsturnată, ca să descoperim sâm- 
burele raţional, în învelişul mistic“ (3). 

Au mai rămas apoi din Hegel unele elemente din 
concepția sa asupra istoriei. Dar numai atâta. Din în- 
tregul său sistem de gândire se mențineau deci doar 
frânturi, Aar către sfârşitul secolului trecut Hegel în- 
suși a început să fie tratat „ca un câine mort“, cum atât 
de bine caracterizează Marx atitudinea acelor care i-au 
urmat imediat. 

Cum se explică, în asemenea condiţii, reapariţia 
bruscă şi impetuoasă, în plină actualitate; a hegelianis- 
mului? Explicaţia trebue căutată în cu totul altă direc- 
ţie decât în factorul personal, legat de Hegel şi de 
opera sa. 

Hegel a putut fi actualizat, iar hegelianismul pus 
din nou la loc de frunte, pentrucă ceia ce da conţinui şi 
determină evoluţia filozofiei contemporane este predo- 
minarea curentelor, cu variate surse de inspiraţie şi cu 
nume diverse de şcoli, care pleacă, toate, dela con- 
cepţia idealistă despre lume, despre înfăţişarea ei, des- 
pre rosturile ei intime. Reactualizarea hegelianismului 
în forma şi conţinutul  neo-hegelian nu este deci o 
cauza, ci un efect. Dar ca de atâtea ori în desvoltarea 
dialectică a unui fenomen, efectul a devenit la rândul 
lui cauza. Neo-hegelianismul a scos în evidenţă, din 
opera lui Hegel. partea conservatoare, tendințele mis- 
tice, religioase şi retrograde — atâi din punct de ve- 
dere ideologic, cât şi politic — şi de aceia a putut să 
promoveze şi să alimenteze în filozofie tendinţele 


es 

mistice şi iraţionalisie, cu o mare putere de afir- 
mare şi de influenţă în momentul de faţă, oferind in 
acelaşi timp concepţiei idealiste vechi argumente şi ine- 
dite puncte de vedere. Conţinutul retrograd al neo-hege- 
lianismului, în scrisul acelora care au actualizat pe 
Hegel, nu distonează, ci se încadrează perfect în gândi- 
rea filozofică contemporană din întreaga lume capita- 
listă. 


Între idealism şi misticism 


Max Dessoir constată în activitatea filozofică a tim- 
pului nostru lipsa unei direcţii unice, subliniind în 
schimb manifestarea unei stări de tensiune şi de agitaţie, 
cu salturi înainte şi dări înapoi. Totuşi, în lipsa de con- 
tinuitate şi în varietatea caleidoscopica, împinsa până 
la haos a filozofiei moderne, se pot fixa câteva tră- 
sături, care-i definesc cuprinsul. Aceste trăsături nu 
fac decât să întărească afirmaţia noastră de mai sus. 

Două, credem, sunt aceste elemente caracteristice: 
curentele idealiste, dominante azi, manifesta înclinari 
fățiș subiectiviste şi solipsiste, care tind să reducă în- 
treaga existență — inclusiv stările din natură, deci to- 
talitatea lumii obiective — la o simplă stare de conş- 
tiință, la un produs al gândirii, lipsind-o de o realitate 
sezisabilă prin simţuri și controlabilă prin experienţă; 
în același timp, idealismul actual înclină în mod vădit 
spre misticism. 

Misticismul modern este, în bună parte, de natură 
religioasă, cu toate că nu o singură dată își are punc- 
tul de plecare dincolo de cadrul religios propriu-zis, 
întrun animism primitiv sau în prejudecăţi de o fac- 
tură foarte apropiată. 

Misticismul ocupă în filozofia contemporană o 
poziție din cele mai puternice, după cum trecerea dela 

idealism la misticism colorează multe din aspectele ei. 
Deopotrivă de îndreptăţită este deci constatarea că „sus- 
pendarea existenţei lumii reale... este la temelia filozo- 
Zei moderne“ (4) şi că „misticismul cel mai obscur a co- 
tropit astăzi domeniul spiritual al Europei“. (5) In aceste 
două afirmaţii este cuprins, în bună parte, conţinutul ac- 
tualei filozofii. 

Nu este surprinzător că acest amestec mistico-idea- 
list şi noile creaţii metafizice, cu substratul lor obscu- 
rantist, animist şi quasi-mitologic au fost saluiate cu 
deosebită satisfacţie de către unii filozofi dela noi, 
cei mai mulţi de esenţă legionară. Vasile Băncilă, si- 
tuându-se pe aceiaşi linie ideologică cu Nae lonescu, 
a putut anunța astfel începutul celei „de a doua Rena- 
sien", care înseamnă „o întoarcere la spiritualitatea 
înaltă, la etnicism, la religie şi metafizică“. Lu- 
crul nu poate să ne supere, pentrucă numai această fe- 
ricită conjunctură a spiritului european ne permite şi 
noua Românilor „o mai uşoară intrare în noi înșine“, 
acest noi înșine însemnând în Concepţia acestui filozof: 
obscurantism, misticism ortodox, primitivism... (6). 


Noul idealism german și Fenomenologia 


Incepem analiza noilor curente idealiste și a mani- 
festării lor, cu idealismul german. 

Tratatele de filozofie îl numesc „noul idealism ger- 
man“. Rudolf Eucken, Dilthey, G. Simmel şi Windel- 
band au căutat să apere pozițiile spiritualismului şi ale 
metafizicii şi au cerut—într'o formă sau alta— ca filozo- 
fia să fie menţinută în afara posibilității de influen- 
țare, venită din partea ştiinţelor exacte. Ei afirmau ne- 
cesitatea unei îngrădiri mai stricte chiar şi faţă de 
psihologie. 

Noul idealism german a însemnat, în primul rând, 
o reacțiune împotriva spiritului naturalist, care „in- 
vadase“ domeniul speculaţiunilor filozofice. Mai ales că 
acest domeniu se găsea, după falimentul hegelianismu- 
lui, sub influenţa concepțiilor materialiste, datorită toc- 
mai ştiinţelor exacte — adică fizicii şi biologiei. Faptul 
ca acest materialism era el însuși de esență metafizică, 
nu-l scutea de cele mai înverșunate atacuri venite 
din tabăra idealiștilor şi a fideiştilor. 

Idealismul german, în noua lui ediţie, nu s'a oprit 
numai la aceasta atitudine negativă, anti-materialistă. 
Purtătorii lui de cuvânt au mers mai departe şi au în- 
cercat în Fenomenologie să dea întregii filozofii idea- 
liste o nouă şi solidă bază. 

De numele lui Edmund Husserl este legată naşte- 
rea școalei fenomenologice. Mulţi socotesc apariţia 
acestui filozof de importanță egală cu naşterea filo- 
zofului dela Königsberg. Sau găsit elemente comune, 
cu osebire în perspectivele pe care Fenomenologia le 
deschide filozofiei, perspective care amintesc epoca 
imediat post-kantiană. 

Fenomenologia ocupă un important loc în filozofia 
contemporană şi numeroși sunt acei care, adepți sau 
continuatori ai lui Husserl, se găseau în primele rânduri 
ale gânditorilor şi filozofilor en titre ai Germaniei pre- 
naziste. S'a afirmat chiar că întreaga filozofie contem- 
porană stă sub semnul Fenomenologiei (7). 

Ce se înţelege prin Fenomenologie? Concepţia filo- 
zofică a lui Husserl are multe puncte de contact cu şcoala 
dela Marburg, născută sub parola „înapoi la Kant“. 
Totuși Fenomenologia s'a desprins de neo-kantianism şi 
a luat forme proprii și un conţinut de sine stătator. 

Neo-hantianismul — cu tot caracterul sau la în- 
ceput quasi-liberal — n'a însemnat nici el, în cele din 
urmă, o simplă revenire la Kant. Sa încercat înlătura- 

rea elementelor materialiste din concepţia și creaţia sa 
filozofică. Dacă la inceput unii neo-kantieni mai ac- 
ceptau drept realitate „lucrul în sine“, în cele din urmă 
a învins tendința generală de a sublinia 'în special la- 
tura idealistă din filozofia lui Kant şi reducerea ei la 
subiectivism. 

Aici găsim însă și legătura directă cu Fenomeno- 
logia. 

Definirea Fenomenologiei este dificilă. Lalande 
acceptă formularea lui Delbos și o consideră drept „des- 
cripția şi analiza acelor fenomene care sunt reprezen- 
tarea, judecata, cunoașterea; ea trebue să ocupe un loc 
neutru: între psihologie, care vizează explicaţia cauzală 
şi genetică a acestor fenomene, și logica pură care se 
ocupă cu legile ideale; dar ea își propune mai ales să ur- 
mărească şi să analizeze operaţiunile ce permit aces- 
tor legi să fie puse“. 

Spre ce tinde Husserl în opera sa filozofică? In 
primul rând el voeşte să pună bazele unei noi metode 
de cercetare, care să se delimiteze, strict, faţă de meto- 
dele uiilizate până acum şi mai ales faţă de psihologie. 
El încearcă însă ceva mai mult — și anume: să închege 
un sistem filozofic propriu-zis, înlocuind prin subiec- 
tivism ceia ce el consideră drept ..obiectivism naiv“ -— 
adica elementul obiectiv, aşa cum îl constată materia- 
lismul şi ni-l dă experienţa de fiecare zi. Dar acest su- 
biectivism trebue ferit să nu cadă în solipsism; deaceia 
Husserel îi accentuiaza natura transcendentală. 

Pe ce cai şi cum este posibilă cunoașterea? 

Avem putinţa să pătrundem esenţa lucrurilor, deşi 
natura în structura ei unică nu ne înfăţişează de- 
cât aparenţa lor... In realitate trăim o lume a fenome- 
nelor şi nimic altceva. Mijlocul pe care îl avem la în- 

demână este intuiţia. Intuiţia husserliană are însă o altă 
formulare decât la Bergson, 

Pentruca să putem pătrunde esenţa lucrurilor, este 
necesar să facem o primă operaţie: îndepărtarea lumii 
obiective, a realităţii, cu întregul ei conţinut de fapte, 
adică cu tot ceia ce se înfaţișează în câmpul cunoașterii 
noastre, dincolo de eul cognoscibil. Ce ramâne atunci 
din realitatea care ne înconjoară? Rămâne lumea ca 
„eidos“, rămâne conţinutul pur al vieţii. Eul la rândul 
lui, redus în același sens la o stare pură, adică la acea 
stare din care am îndepărtat orice element căpătat pe 
calea cunoașterii empirice, are putinţa să cuprindă stă- 
rile de conștiință, în care se reflectează lumea obiec- 
tivă. El poate, în acest chip, să pătrundă lumea obiectivă, 
așa cum își afirmă ea existența pentru mine, individ. 

Husserl neagă existenţa spaţială şi temporala a 
lumii. Lumea nu este dată în sine și nu se afirmă prin 
obiectivitatea ei. După cum nu se impune cunoașterii 
noastre, din afara conştiinţei, dintro existenţa dincolo 
de limitele acestei conștiințe. Ceia ce da realitate lumii 
constitue faptul că este obiectul experienţei mele, a 
perceperii, a posibilităţii de formulat judecăţi, sau că 
aceste judecăţi privesc existenţa sau valoarea ei. Deci 
lumea nu are altă realitate decât măsura în care con- 
ştiinţa mea o cuprinde în chiar actul cunoașterii. 

Lumea înconjurătoare, în concepţia fenomenolo- 
gică, încetează să aibă o existenţă proprie şi este redusa, 
în cazul cel mai fericit, doar la un „fenomen de exis- 
tență“. Deasupra lumii obiective, deci în afara ei, în 
același timp precedând-o, se situiază eul pur, care nu 
poate fi înţeles şi nu capătă conținut decât ca un eu 
transcendental. 

Concluzia acestui fel de a privi realitatea, mai 
mult: de a stabili o relaţie de cunoaştere între eul pur 
şi lumea obiectiva, duce nu numai la fixarea unui 

raport de subordonare a celei de a doua faţă de cel 
dintâi, ci la însăşi afirmarea lipsei ei de realitate. Sin- 
gură subiectivitatea transcendentală există şi se impune 
în mod evident. 


Unele trăsături caracteristice ale Fenomenologiei 


Pentruca să ajungă la formularea unor critici îm- 
potriva psihologiei experimentale şi a istorismului, Fe- 
nomenologia pleacă dela recomandarea că trebue să re- 
nunțăm la datele pe care le căpătăm din contactul cu 
lumea materială, exterioară nouă. Conșştiinţa transcen- 
dentală trebue să-și păstreze un cadru şi un conţinut 
pur. asupra cărora să nu poată influenţa realul în nici 
un fel; aceasta însemnă, în primul rând, ignorarea a tot 
ceia ce cunoaşterea empirică ne oferă ca material cog- 
noscibil. Psihologia experimentală, ca şi istorismul, 
sunt respinse — întrucât, şi într'o disciplină şi în cea- 
laltă, întregul accent este pus pe elementul empiric, 
luat în sensul strict al cuvântului. Pe cale empirică însă 
— afirmă Husserl — nici pătrunderea, nici cuprinde- 
rea esenței lucrurilor nu este cu putință. Dar acesta este 
tocmai obiectivul pe care şi-l propune Fenomenologia 
şi anume: de a fi o ştiinţă a esenţialului. 

Ce înţeles are însă aici cuvântul „esenţial“? In 
sens fenomenologic, esenţialul înseamnă ceia ce are o 
valoare în funcţie de existență. O asemenea valoare nu 
are, de pildă, natura aşa cum o percepem în mod di- 
rect şi de care luăm cunoştinţa, în cea mai mare parte, 
prin simţuri. Posibilitatea adevăratei cunoașteri ne este 
dată doar dincolo de această cale, unde începe domeniul 
conștiinței pure, lipsite de orice contingent? cu empiricul: 
adica ceia ce are o valoare existenţiala, în sine. Esenţa 
realităților mu este deci decât esenţa acelor realităţi, 

aflate dincolo de ceia ce suntem capabili să cuprindem 
cu simțurile noastre. 

Fenomenologia însă nu s'a oprit numai aici: reali- 
tatea obiectivă, ea însăși ia naștere din conștiința pură, 
hebuind ca eului individual, eului concret, ca şi naturii, 
să le refuzăm materialitatea, posibilitatea unei existenţe 
reale. Numai conştiinţa, conştiinţa pură poate afirma o 
existența valabilă. Fiinţa, ca fiinţa, nu poate fi deter- 
minată, în conţinutul ei, decât de un act de conştiinţă, 
întreaga ei realitate reducându-se fu la conţinutul sen- 
sibil al obiectului, ci la chipul cum apare cuprins în- 
trun act de gândire. 

" Husserl singur afirmă că ceia ce-l preocupa, în pri- 
mul rând, este descripţia actelor pur transcendentale, în 
poziţie fenomenologică. Scopul ultim urmărit, raspunsul 
cautat este stabilirea transcendenţei obiectului. Aceasta 
este de altfel singura cale pentru a pătrunde esenţa lu- 
crurilor. 


Care sunt trăsăturile caracteristice ale Fenomenolo- 
giei, ca sistem de gândire? 

Fenomenologia este o filozofie idealistă, intuiționi- 
stă, transcendentală. Husserl, pornind dela Hume şi 
Berkeley, se situiaza totuși pe linia directei filiaţiuni a 
idealismului kantian. 

Esenţa lucrurilor, pe care Fenomenologia ne în- 
deamna sa o cunoaştem, este lipsită de realitate. Redusa la 
o știința a aparenţelor, ea lasa mai departe necunoscut 
„lucrul în sine“ — moştenirea kantiana. Lumea care ne 
este dată prin simțuri, ca rezultat al experienţei, adică 
ceia ce considerăm noi drept obiect al dunarii nemij- 
locite şi imediate, apare doar ca o reprezentare a subiec- 
tului cunoscator, Punând accentul pe rolul eului pur, 
făcând să se nască realitatea obiectiva din conştiinţa 
pura, Fenomenologia dă — în mod inevitabil — o anu- 
mita coloratură solipsistă întregii sale concepţii filozo- 

fice. Afirmarea că subiectivismul transcendental are de- 
plină realitate, că Fenomenologia înclină mai mult spre 
ontologism, deci spre obiectivizarea adevărului pe cale 
idealistă, nu-i suficientă ca să înlăture asemenea ten- 
dinţe, chiar voalate. 

Iarăşi nu poate fi negată latura sceptică a Fenome- 
mologiei. Husserl, cel dintâi, s'a grăbit să susţină că „pu- 
nerea în paranteză“ a lumii sensibile, în totalitatea ei, 
nu înseamnă un act de negare. După cum îndoiala care 
este și ea de natură specific fenomenologică şi redu- 
cerea eului individual la eul transcendental nu-i ră- 
pesc acestei lumi realitatea. Indoiala însă, chiar în în- 
țelesul pe care i-l dă Fenomenologia, lasă câmp deschis 
scepticismului, indiferent de voinţa sau de dorinţa pă- 
rintelui spiritual al noului sistem idealist. 

In sfârşit, în măsura îm care utilizează metoda in- 
tuiționistă şi operează cu mijloace anti-intelectualiste, 
dest pleacă dela premize stric raţionaliste, Fenomenolo- 
gia trebue să se apere de acuzarea păstrării unor puncte 
de atingere cu misticismul, în măsura în care intuiţio- 
nismul, în sine, are asemenea puncte de contact. 


Fenomenologia şi concluziile ei fideiste: 


Max Scheler 


Ne-am oprit asupra Fenomenologiei cu anumită in- 
sistenţă, dincolo chiar de cadrul restrâns al succintei ex- 
puneri a filozofiei contemporane, nu numai pentrucă Fe- 
nomenologia joacă un însemnat rol în gândirea euro- 
peană, dar pentrucă în scrisul acelora care continuă 
opera lui Husserl, găsim şi mai pregnant însuși drumul 
acestei filozofii. 

Aceia, care şi-au luat sarcina să adâncească punctele 
de vedere ale filozofului vienez, au pus în lumină unele 

din cele mai caracteristice elemente ale concepţiei feno- 
menologice, care nu apar decât accidental la prima 
ei analiză. 

Se repetă, sub altă formă, cele întâmplate kantia- 
nismului, întrucât și de astădată concluziile ultime, la 
care ajung acei care duc mai departe ideile de bază ale 
Fenomenologiei, sunt de fapt incluse în premizele dela 
care a plecat însuși Husserl. Prin aceasta, Fenomenologia, 
ca încercare de sistematizare filozofică, nu-şi vede 
micșorată importanta. Dar aceste concluzii înfăţişează şi 
mai bine ceia ce reprezinta în realitate, pe plan ideologic 
şi în cadrul filozofiei actuale, însăşi concepţia în eme, 

Max Scheler, unul din continuatorii lui Husserl, în- 
cearcă — plecând dela concepţia fenomenologică asupra 
lumii — să dovedească existenţa lui Dumnezeu. El nu-şi 
propune să dovedească această existenţă prin simpla 
afirmare a unui element spiritual universal, factor de 
natură şi de structură impersonală, forță creatoare ima- 
terială, dela început activă, ci își propune să do- 
vedească înseși modalităţile substanţiale în care apare 
și sub care se manifestă existența lui Dumnezeu. Pen- 
trucă realitatea Dumnezeirii pentru Max Scheler este 
un Dumnezeu personal, conceput ca atare și tocmai prin 
aceasta activ. 

Intreaga filozofie a autorului german tinde nu spre 
un fideism banal, când cere spiritului omenesc să nă- 
zuiască la contopirea lui cu Dummezeirea. În aceasta con- 
topire, susţine el, cine este lipsit de putere, supus in- 
activitații şi descompunerii, poate capata forța crea- 
toare, putere de afirmare. 

Este oare întâmplatoare şi ilogică, în raport cu ele- 
mentele constitutive ale Fenomenologiei, concluzia fi- 
deistă — de un fideism atât de specific — a lui Max 
Scheler? Câtuşi de puţin. Fenomenologia, în masura în 
care tindea să devină o filozofie a absolutului, a unui 


22 


www.dacoromanica.ro 


absolut cuprins metafizic şi la care nu se poate ajunge 
decât pe calea intuiţiei, trebuia să accepte drept con- 
cluzie logică — pe linia celei mai desăvârşite consec- 
vente — că existenţa își găsește origina, într'um Dum- 
nezeu, absolut şi el. Pentrucă acest absolut, astfel conce- 
put, dă realitate şi lui Dumnezeu. 

Imteresează foarte puţin dacă acest Dumnezeu, așa 
cum ni-l înfăţişează Max Scheler, intră în dogma ca- 
tolică sau o depăşeşte. După cum nu interesează nici 
natura sa corporală sau spirituală. Ceia ce dorim să su- 
bliniem, este afirmarea pe care promotorii şcoalei fe- 
nomenologice o fac asupra necesităţii existenţii lui Dum- 
nezeu, pentru a explica și a înţelege lumea şi miste! 
rele ei. lată drumul dela Fenomenologie la fideism. 


Concluziile existenţialiste ale filozofiei lui 
Martin Heidegger 


Un al doilea adept a lui Husserl, Martin Heidegger, 
nu acceptă nici idealismul — în sensul obișnuit al cu- 
vântului — nici materialismul, întrucât afirmă că cele 
două sisteme de gândire au dezarmat deopotrivă pe in- 
divid, punându-i la îndemână mijloace de explicaţie stră- 
ine firii lui, ba chiar dușmane adevăratei lui naturi. 
Această natură, cuprinsă în timp, constitue baza întregii 
şi adevăratei sale existenţe. Spre ea să ne întoarcem pri- 
virile. In „trăire“, în „existenţă“, în plenitudinea acestei 
existente omul se descoperă pe sine însuşi şi îşi găseşte 
firea sa adevărată. Dar această descoperire, cunoaşte- 
rea acestui adânc adevăr, îmbracă un caracter tra- 
gic. Pentrucă de existenţă cete legată, ca element fun- 
damental, noţiunea de frică — o frică permanentă, năs- 
cuta din imaginea morţii, din inevitabilitatea ei. Nimeni 
nu trebue să uite că însăşi finalitatea vieţii este moartea, 
căreia îi este subordonată întreaga existenţă. 

Filozofia existenţialistă a devenit curând o modă. 
Ceia ce nu o împiedecă să marcheze o stare de spirit mor- 
bidă, o atitudine plină de teamă, de exasperare, de 
adânc scepticism și de descurajare. 

Dar existenţialismul, sub forma unui adevărat cu- 
rent filozofic — plecând dela concepțiile de bază ale 
Fenomenologiei — nu s'a oprit aici și a căutat noi surse 
de inspiraţie în lucrările demult uitate ale filozofului 
mistico-creştin, danezul Sören Kierkegaard, care a de- 
venit și el o modă. Odată cu Kierkegaard: dincolo de 
elemeniele de suprafață, misticismul — sub forma lui 
cea mai absurdă — a căpătat not: drepturi, deschizân- 
du-i-se noi posibilităţi în filozofia europeană contem- 
porană. 

După Kierkegaard, omul trăiește permanent în con- 
tact nemijlocit cu moartea. Înaintea lui stau deschise cele 
mai sumbre perspective. De obsesia morţii omul nu poate 
scăpa, cel mult o poate atenua. Singura cale pentru 


aceasta este ancorarea lui într'o viață cu adevarat 
creștină, adânc religioasă, dincolo chiar de cadrele dog- 


melor bisericilor constituite. Aceasta este calea, pe care 
omul se poate încumeta să se apropie de Dumnezeu: e 


calea creștinismului purificat. Înfrângând disperarea şi 
frica, trebue să tindem spre veşnicie, caci acesta este 
obiectivul spiritual cel mai ridicat. Omul nu poate sa 
caute veșnicia decât în singurătate. În sufletul omului 
se dă o luptă fără sfârşit, pentrucă dacă numai cău- 
tarea lui Dumnezeu îi poate îngrădi frica organica, sub 
puterea căreia trăeşte, aceasta căutare îi naşte, în ace- 
laşi timp, sentimentul disperării care îl ţine cuprins 
toată viaţa. 


Problema cunoaşterii în existențialism 


Elementul mistic predomină în toata filozofia exis- 
tenţialista. Plecând dela Husserl, Heidegger şi Kierke- 


24 


www.dacoromanica.ro 


gaard, existenţialiștii îşi propun şi ei să dea un răspuns, 
căutând cunoaşterii o explicaţie. „Conştiinţa pură“ a lui 
Husserl, conceptul despre Dumnezeu al lui Scheler şi 
Kierkegaard, recomandarea identificării individului cu 
Dumnezeirea ca drum al salvării, accentul pe care 
Heidegger îl pune asupra elementelor primare, în exi- 
stență — toate acestea sunt pietre de temelie ale concep- 
Gei existenţialiste. Ale unei concepţii filozofice care, 
deși pleacă dela actul trăirii, dela consumarea acestui 
act, neagă obiectivitatea exterioară, adică tocmai obiec- 
tivitatea lumii, în mijlocul căreia această existență se 
desfăşoară. Pentru existenţialiști, obiectivul este subiec- 
tiv; de aici solipsismul pregnant la care ajung. La ră- 
dacinile existenţei pătrunzi numai angajându-te adânc 
în subiect, dest însuşi Kierkegaard afirmă că actul trairii 
nu înseamnă o viață a cunoașterii, după cum evolu- 
Da ideilor nu pleacă dela ceva obiectiv, care se plasează 
în afară de individ, ci dela elementele ce se găsesc în- 
tr'o strânsă legătură cu cele mai adânci radacini ale 
existenţei. Intreaga lume se poate nărui; ea nu ar atinge 
actul trăirii plasat dincolo de orice element obiectiv (9). 

Impotriva filozofiei existenţialiste, susține Max 
Dessoir, se poate aduce obiecţiunea — o obiecţiune de 
frunte — că ea renunţă la realitatea obiectivă și la va- 
labilitatea cunoaşterii, întrucât „a cunoaşte înseamnă a 
cuprinde ceva independent de oameni. Fără aceasta in- 
dependenţă, fără o existenţă de sine stătătoare, nu se 
poate vorbi în general de cunoaștere. Conștiinţa însăși, 
în puritatea ei, este produsul oamenilor care traesc“ (9). 


Alte izvoare ale misticismului contemporan 


Ar fi nejust dacă am pune pătrunderea misticismu- 
lui în filozofia contemporană numai pe seama existen- 
țialismului. Inceputurile misticismului modern sunt mult 

mai vechi şi pornesc chiar dela Kani. Este, în adevăr, 
fundată susţinerea că tocmai Kant „și-a luat misiunea 
de a deschide drum în filozofie acelor forțe ale vieţii, 
eşite din creştinism — forțe pe care Evul Mediu mai 
mult le-a ascuns decât le-a păstrat, sub crusta unor no- 
țiuni aristotelice, complet străine lor şi pe care epoca 
dinainte de Descartes le-a ignorat, dar cu care Kant a 
transformat și a îmbogățit concepția modernă (despre) 
lume“ (10). Influenţa pe care Kant continuă să o exer- 
cite şi din acest punct de vedere nu trebue subpreţuită. 

Când în anul 1879 enciclica papală „Aeterne pa- 
tris“ recomanda filozofia tomistă, ca filozofie oficiala a 
bisericii catolice, se încerca să se aducă prin neo-tomism 
noi argumente în sprijinul valorilor mistice. Se pleca 
de astădată dela premisele realismului, reprezentat toc: 
mai de Toma din Aquino. Că neo-tomismul avea menirea, 
în același timp, să canalizeze si mai ales sa dea posibili- 
tate reacţiunii antimateriaiiste să se canaiizeze în această 
direcţie, opunând materialismului poziţiile realismului, — 
lucrul interesează mai puțin. După cum tot atât de lip- 
sită de interes este întrebarea dacă neo-tomismul a reuşit 
să dea doctrinei catolice un nou suflu filozofic şi fideis- 
mului noi puncte de sprijin. 

Mai semnificativ apare însă contactul noului idea- 
lism şi al diverselor curente care îl alimentează, cu iz- 
voarele de inspirație mistico-creştină — adică cu ceia ce 
putea oferi creștinismul ca „element nou“, tocmai din 
acest punct de vedere. Mai ales că asistăm la desvoltarea 
unui sentiment religios, din ce în ce mai puternic tocmai 
ca rezultat nemijlocit al fenomenului subliniat mai sus. 
Forma de manifestare a acestui sentiment a putut sa 
varieze, fondul, esența mistică au rămas însă aceleași. 

Un publicist nazist, Herbert Schack, afirmă în 
„Denker und Deuter“ privitor la Germania hitleristă, 
că „spiritul religios — nu mă refer la biserică — Zei ri- 

dică din nou puterea asupra omului german“. Indiferent 
de Dumnezeul căruia i se închina acest „om german“, 
constatarea subliniată de Schack în 1958, corespundea 
unei realităţi. Cercetând literatura nazistă dela începu- 
turile ei, apelul la mistic străbate, ca un fir condu- 
cător, nu numai opera de propagandă sau literatura me- 
nită să slujească ca mijloc de agitaţie a maselor, dar 
chiar producţia ideologică propriu-zisă. Această produc- 
Ge a utilizat toate formele iraţionalului pentru a funda 
puterea şi autoritatea Piihrerului. De aceiași factură, de 
altfel, este şi încercarea lui Alfred Rosenberg de a 
creia o filozofie proprie naţional-socialismului, prin- 
tro sinteză mistică, în. care „iraţionalitatea vieţii“ să se 
împletească cu afirmarea rasei şi a sângelui (11). Cău- 
tând puncte de sprijin la existenţialiştii moderni, Alfred 
Rosenberg a trebuit să ajungă şi la misticismul ger- 
man, reprezentat de Eckhart, pentru a da cât mai mult 
temeiu noilor concepții filozofice’ ale naţional-socia- 
hsmului. i 

La o încheere similară, de puternică afirmare a sen- 
timentului religios, ajunge și purtătorul de cuvânt al noii 
mistice româneşti, Nae Ionescu, atunci când susţine că 
stăm în faţa unor forme noi de viaţă spirituală, de orien- 
tală metafizică, care se împletesc cu o „reviviscență a 
fenomenelor religioase“, întrucât între cele două feno- 
mene subsistă o strânsă legătură (12). 

Nu vom cerceta aici cât este de întemeiată expli- 
caţia pe care Nae Ionescu o dă acestei legături, atunci 
când afirmă că problema absolutului este elementul co- 
mun religiei şi metafizicei, ba mai mult: că această pro- 
blemă, devenită de o „necesitate stringentă“, condiţio- 
nează renașterea metafizicei şi a religiei. Rămâne însă 
un adevăr nedesminţit că tocmai începutul secolului al 
XX-lea repune misticismul în drepturile pe care le so- 
cotea demult pierdute. 

Bergson şi intuiţionismul 


Bergson este personalitatea care a imprimat filozo- 
fiei franceze o notă deosebită şi a exercitat o influenţă 
cu mult dincolo de hotarele Franţei. Br6hier susține mai 
mult, că Bergson „a transformat condiţiile gândirii fi- 
lozofice a epocii noastre“ (15). 

Bergson apără, în întreaga sa operă filozofică, po- 
ziţiile idealismului şi ale metafizicei, având puternice în- 
clinațiuni mistice şi fideiste. 

Realitaţile sunt, după Bergson, de natură spirituală. 
In tendinţa omului de a atinge absolutul, el are drept 
mijloc de cunoaștere nu inteligenţa ci intuiţia, întrucât 
inteligenţa se caracterizează doar .„printr'o incomprehen- 
siune naturală a vieţii, fiind capabilă să perceapa dis- 
continuu şi starile fixe, dar fără putinţa înţelegerii vieţii 
sub reala ei formă, de evoluţie creatoare“. Singura in- 
tuiţia me dă posibilitatea pătrunderii în fondul lucrurilor, 
dincolo de înfăţişare, de simplele lor aparenţe. Numai 
prin intuiție — şi aceasta este deosebirea fundamentală 
faţă de inteligență — putem cuprinde direcţiile inte- 
rioare, succesiunea care de fapt stă la baza actului de 
cunoaștere. Din cunoașterea „duratei pure“, din patrun- 
derea în obiect datorită intuiţiei, căpătăm adevarata vi- 
ziune despre lumea înconjurătoare, viziune care se con- 
funda, la un moment dat, cu însuşi obiectul observat. 
Ceia ce nu ne poate da inteligenţa, avem prin intuiţie: 
posibilitatea atingerii absolutului, cuprinderii absolu- 
tului. 

Ce este intuiţia în concepţia bergsoniana? „O spe- 
cie de simpatie intelectuală, prin mijlocirea careia ne 
transportam în interiorul lucrurilor, pentru a coincide cu 
ceia ce au ele unic şi inexprimabil“. Aceasta prima de- 
finiţie a intuiţiei a suferit ulterior o amputare, pentrucă 
în una din carțile ultime, Bergson a renunțat la adjec- 
tivul „intelectual“ (14). Este interesant de observat acest 

lucru, tocmai pentru evoluția pe care însuși Bergson a 
suferit-o. 

Natura intuiţiei este instinctivă, ea înfăţișându-se 
ca o prelungire a instinctului, devenit conştient, deci în 
stare să reflecteze asupra obiectului observabil. Intuiţia 
are, în acest cuprins, un caracter mistic, mult mai pro- 
nunţat decât la Husserl. 

In lucrarea sa „La pensée et le mouvant“, Bergson 
concepe două domenii ale cunoașterii: metafizica, cu v- 
biect de cercetare spiritul, folosind intuiţia și ştiinţa, 
careia îi rămâne ca obiect materia și ca mijloc de cu- 
noaştere inteligenţa. In această lucrare, Bergson tinde 
să acorde ştiinţei şi metafizicei o egală putere de a a- 
tinge adevarul. Dar această apropiere între ştiinţă și 
metafizică nu schimba elementele esenţiale ale între- 
gului său sistem de gândire. 


Elementul mistic în filozofia lui Bergson 


Filozofia lui Bergson nu reprezintă un curent 
antiintelectualist şi  antiraţionalist, numai  pentrucă 
neagă inteligenţei puterea și darul de a servi cunoașterii, 
de a fi un instrument al cunoaşterii, reducând-o doar la 
un mijloc pus la îndemâna acțiunii. Prin “rolul şi în- 
țelesul pe care le dă intuiţiei, această filozofie se pla- 
sează pe o linie mistică, după cum mistică este la Bergson 
concepţia asupra „elanului vital“, mistic felul cum în- 
țelege absolutul şi drumul pe care intuiţia îl deschide 
spre acest absolut, sustras posibilităţii cunoașterii pe ca- 
lea inteligenţei. 

Misticismul lui Bergson nu este însă pur contem- 
plativ. El are un caracter dinamic, capată un conţinut 
de acţiune și este privit în funcţie de actul creaţiei. De 
aici afirmarea pe care o face filozoful francez ca numai 
misticismul creştin este complet, pentrucă purtatorii lui 

de cuvânt: profeţii, Sf. Pavel şi Sf. Francisc au fost oa- 
meni de acţiune. 

Latura mistică nu epuizează însă bergsonismul ca 
doctrina filozofică. Intr'un studiu îndreptat împotriva 
pozitivismului, sub titlul „Le mouvement antipositiviste 
en France“, A. Bonnard consideră că, atât Bergson, cât 
şi înaintașii lui direcţi au ajuns la un rezultat unic, prin 
recunoaşterea valorii religiei creştine și afirmarea naturii 
ireductibile a faptului religios, orientându-se astfel în 
mod deschis către Dumnezeu. Mistica creștină și recu- 
noașterea atotputerniciei lui Dumnezeu găsesc în scrisul 
filozofilor desemnaţi de Bonnard ca neorealiști — printre 
care Bergson ocupă un loc de frunte — noi și puternice 
argumente (15). 

Cuprinde sau nu bergsonismul concluzii de natura 
sceptică? Bergson, în adevar, nu pune problema posibi- 
lităţii unei intuiţii false, deci el nu accepta pentru fi- 
lozofia sa termenul de „sceptic“. Dar obiectiv privita pro- 
blema, dincolo de cadrul intuiţiei, îngradirea posibilitaţii 
de cunoaștere, pe calea şi prin mijlocirea inteligenţei, 
duce la slabirea valabilitaţii rezultatelor obţinute tocmai 
în actul cunoaşterii. 

Concepţia sa antiintelectualista poarta germenele 
scepticismului, chiar daca nu sub forma sa tranșania, 
clară şi categorica, dar totuşi ca o evidenta şi observabila 
tendință. Desigur ca premizele unei concepții filozofice 
intelectualiste pot duce şi ele la concluzii scepiice. In 
cazul de faţa, intuiţionismul antiintelectualist se face 
vinovat de acest pacat și deaceia socotim necesar sa-l 
subliniem aici. 


Ficţionalismul 
In filozofia ficţionalistă a lui A. Vaihinger, tendin- 


tele sceptice apar mult mai pronunţate. La ce se redu- 
ce concepţia acestui filozof? Deşi el pleaca dela datel 

sensaţiilor empirice, este negată acestor sensaţii putinţa 
de a ne informa exact despre proprietăţile lucrurilor în- 
conjurătoare. La baza procesului cunoaşterii stau doar 
simple presupuneri, cărora nu li se pot găsi, în lumea 
materială, realităţi corespunzătoare. Nici judecăţile, nici 
noţiunile nu corespund unor realităţi, nu ne pot înfă- 
țişa realităţi, deoarece gândirea noastră, în stare de 
funcţionare, se bazează pe ficțiuni şi lucrează en fic- 
țiuni. Adevărul sau ceia ce ni se înfăţişează nouă ca 
adevăr, nu este — după Vaihinger — decât „der zweck- 
măssige Irrtum“, o greșală utila. Pentrucă nu numai 
gândirea se sprijină pe anumite formule şi semne çon- 
venţionale, lipsite de realitate, ci întreaga noastră viaţă. 

După această filozofie, ceia ce considerăm ca fruct 
al cunoaşterii nu este decât o creaţie subiectivă, care 
aparține unui individ sau unui grup de indivizi, fie 
că ne referim la datele căpătate empiric pe calea sim- 
țurilor sau la rezultatele pe care le căpătăm pe calea 
rațională. Dar ceva mai mult: putând căpăta numai in- 
formaţii relative în procesul cunoaşterii, fiindu-ne deci 
împiedecată informarea reală despre lumea înconjură- 
toare, noi nu avem posibilitatea de a pătrunde şi înţe- 
lege lumea obiectivă, adică lumea aflată în afara su- 
biectului cunoscător. De aici neîncrederea manifestată 
de ficţionaliști faţă de ştiinţă. 

Considerată ca un pozitivism idealist, filozofia fic- 
ționalistă este în esenţa ei sceptică şi agnostică, înca- 
drându-se astfel în curentele de idei care dau nota ca- 
racteristică întregii gândiri contemporane (16). 


Neorealiştii anglo-saxoni 
şi drumul lor spre metafizică 


Neorealiştii englezi: Alexander, B. Russel şi Whi- 
tehead au plecat dela categorica afirmare că exis- 
tența unei, lumi exterioare nouă trebue recunoscută, da- 

tele noastre sensibile fiind în mod spontan — în con- 
ştiinţa noastră — raportate la realitatea obiectului fizic. 
Indiferent de punctele de vedere deosebite pe care în 
anumite probleme sau în anumite domenii le apără cei 
trei filozofi citați, ei sunt de acord — după formula 
lui Alexander — că „obiectul are nevoe de gândire ca 
sa fie cunoscut, nu ca să existe...“ După cum orice pre- 
tenţie a subiectului cunoscător de a revendica în procesul 
cunoaşterii un rol creator trebue respinsă, nefiind 
prin nimic fundată (17). 

Aceleaşi poziţii, cu anumite nuanţe, le apăra şi rea- 
liştii americani: Perry şi Holt dela Harvard, Marvin și 
Spaulding dela Princeton, Pitkin şi Montague dela Co- 
lumbia, printre alții. Pentrucă şi realiştii americani 
pleaca dela premisa ca obiectul cognoscibil nu suferă 
nicio modificare în procesul cunoașterii, lumea fizică 
dovedindu-și existența indiferent de spiritul cercetător, 

Născută ca o reacțiune împotriva curentului domi- 
nant berkeleyan, școala realiştilor americani aplica ace- 
iaşi metodă peniru a dovedi realitatea independenta a 
„universalelor“ sau a „substanţelor“, ca şi a lucrurilor 
particulare sau a evenimentelor (18). 


Poziţiile dela care pleacă atât neorealiştii englezi 
cât şi realiştii americani, sunt deci ferme și categorice. 
Au rămas însă până la sfârşit aceşti gânditori pe pozi- 
țiile lor iniţiale? 

Philippe Devaux, întrun articol apărut în 1939 
în „Revue Internationale de Philosophie“, face unele 
observaţiuni interesante. Neorealiștii englezi, voind sa 
reconstruiască valoarea adevarului în filozofie, au cau- 
tat să se distanţeze atât de absolutismul idealist, cât şi 
de psihologismul pragmatist, şi au pus pe primul plan 
independenţa lucrurilor exterioare. Numai că ei nu s'au 
oprit aici. In chip distinct, Whitehead, care este fara în- 
doiala figura cea mai interesanta a întregii scoli, a aban- 

donat aceste premise. Este caracteristică evoluţia gân- 
dirii acestui filozof, care a voit să prelungească ceia ce 
veacul al XVIII-lea numea „filozofia naturii", căutând 
în matematică să construiască fundamentul unei serioase 
armături pentru cercetarea fenomenelor lumii încon- 
jurătoare. Deşi Whitehead a continuat să afirme nece- 
sitatea menţinerii unor „legături funcţionale între ele- 
mentele constitutive ale realităţii“, el a simţit totuşi 
nevoia la un moment dat să recunoască în lume 
o finalitate. In edificarea cosmologiei sale, filozoful en- 
glez inclină din ce în ce mai mult să asimileze comple- 
xele naturale cu adevărate creaţii de artă şi să recu- 
noască „un fel de logică perceptibilă, operând asupra 
elementelor reale valabile, creatoare ale unor sinteze 
concrete, relativ terminate“. 

Realitatea nu mai apare decât sub forma unui „in- 
terval“, cu o stabilitate, relativă, avându-și extremi- 
taţile întrun proces de devenire perpetuă, între limi- 
tele sale microfizice şi cele macrofizice. Aici i-a aparut 
filozofului englez necesitatea căutării unui punct de 
sprijin, pentruca întreaga sa concepţie să nu se des- 
trame. Şi l-a găsit. „Degajând teologia sa, Whitehead 
observă că nu-i rămâne altă alternativă decât aceia a 
unui Dumnezeu care — cu toate că rămăsese entita- 
tea limitată pe care o presupunea — se asocia pe căile 
profunde ale vieţii şi ale gândirii religioase, a artei şi 
moralei, destinului valorilor lumii. Numai cu acest preţ, 
echilibrul a fost restabilit între elementele statice şi 
dinamice ale cosmologiei sale“. 

Cu drept cuvânt, Philippe Devaux ajunge la ìn- 
cheerea că neorealiştii englezi, care la început au luat 
"poziţie împotriva oricărei metafizice, nu au putut să se 
menţină la acest punct de vedere, găsind în cele din 
urma și ei drumul spre metafizica — spre o metafizică 
foarte asemănătoare cu cea apărată de înaintaşii lor. 

Mai mult chiar, ei lasă să planeze o atmosferă de nesi- 
guranță chiar în ceia ce priveşte obiectivitatea ştiin- 
jei (49). 

Intre realiştii americani, asemenea devieri nu sunt 
mai puţin frecvente. Scepticismul şi-a făcut şi aici apa- 
riția. Santayana, unul din realiştii criticişti, susține în 
mod deschis neputinţa de a verifica existenţa lucrurilor; 
însăşi existenţa ni se înfățișează ca o simplă probabili- 
iate (20). 


E 

Asupra neorealiştilor anglo-saxoni, dealtfel ca şi 
asupra altor gânditori contemporani, o influență deose- 
bită exercită anumite concluzii la care. sa ajuns prin 
răstălmăcirea datelor fizicei moderne. 

Există o încercare de mari proporţii de a folosi 
anumite rezultate obţinute de fizica atomică, în sensul 
unei interpretări idealiste a fenomenelor din natură. 
Această încercare nu pleacă însă dela ceia ce reprezintă 
în realitatea lor noile teorii şi experienţe fizice — ci 
invers, din dorința de a găsi un sprijin idealismului 
în ştiinţele exacte. Aceste teorii şi experienţe sunt su- 
puse „unei interpretări dela început părtinitoare. 

Vom avea prilejul să arătăm însă cât de nejusti- 
ficată este tendinţa de a funda premisele idealismului 
plecând tocmai dela datele certe ale fizicei moderne. 


Fideismul şi ştiinţele pozitive 


Științele pozitive, în special fizica şi biologia, au 
pus la îndemâna materialismului filozofie, în tot cursul 
secolului al XVIII-lea până adânc în secolul al XIX-lea 
puternice argumente şi temeinice puncte de sprijin. Din 
rândurile oamenilor de ştiinţă au ieșit numeroşi și con- 
vinși adversari ai curentelor idealiste, care au combărut 

concluziile fideiste la care ajungea idealismul, în mod 
natural şi inevitabil. 


Aparent, schimbări fundamentale au avut loc în 
acest domeniu. Se afirmă astfel că s'a năsdut, ca rezultat 
al crizei fizicei, o fizică idealistă, grefată pe marile des- 
coperiri, în legătură cu teoria electronică a materiei. Se 
susține, în mod categoric, falimentul concepţiei materia- 
liste. Curentele idealiste şi, mai cu osebire, tendinţele 
sceptice şi agnostice în cadrul acestor curente, caută să-și 
găsească un suport puternic, în rezultatele şi conclu- 
ziile ultime obţinute în fizică şi biologie. Noul idealism 
încearcă să folosească el armele — redutabilele arme 
ale adversarilor de până eri. Științele exacte ar fi în- 
cetat astfel să mai fie tovarăşele şi sprijinitoarele ma- 
terialismului filozofic; ele se găsesc, dacă nu în totali- 
tatea lor, dar în orice caz în bună parte, în sprijinul 
idealismului. 

Acestea sunt aparențele. Aceste aparenţe au fost 
însă speculate în sensul încercării de a se da un nou spri- ` 
jin, dacă se putea chiar o bază ştiinţifică, noului idealism. 
Până la urmă încercarea a eşuat, iar argumentele in- 
vocate se întorc împotriva acelor oameni de ştiinţă care 
au interesul — privit de astă dată prin prisma situaţiei 
lor de clasă şi a poziţiilor pe care le apără — să întă- 
rească curentele idealiste și fideiste. 

Cu toată nereuşita ei, tentativa merită să fie reţi- 
nuia. Pentrucă în adevăr există o primejdie din acest 
punct de vedere, datorită şi faptului că ştiinţa, ch însăşi, 
a luat o desvoltare — după expresia lui Langevin — de 
proporţii „neverosimile“. 

Domeniile filozofice în care se încearcă o influen- 
tare, prin mijlocirea științei, sunt în adevăr numeroase, 
„Cauzalitatea şi determinismul, teoria cunoașterii, rolul 

hazardului în fenomenele fizice, liberul arbitru — ace- 
stea sunt problemele filozofice, asupra cărora evoluţia 
recentă a fizicei atomice ne aduce sugestii noi“, con- 
stată Boutaric (21). 

Obiectul atacului principal, venit din tabăra fizici- 
enilor idealişti, îl constitue cauzalitatea, determinismul 
şi ideia de substanţă; legea cauzalităţii, așa cum și-a 
găsit formularea la Galilei şi Newton, ar fi inaplicabilă, 
în lumina teoriei quantice şi a teoriilor relativității. 

„Teoria deterministă clasică este de nesusţinut“, 
afirma Dirac la cel de al Îl-lea congres al fizicienilor — 
punct de vedere care-şi găseşte o şi mai brutală afir- 
mare'la astronomul A. S. Eddington, în cartea sa La 
nature du monde physique“. „Apariţia teoriei quantice 
—scrie Eddington—a avut drept consecinţă că fizica nu 
mai este legată de un cadru al legilor care implică deter- 
minismul. De îndată ce teoriile recente ale fizicei teore- 
tice au fost formulate, determinismul s'a prăbuşit şi se 
poate pune întrebarea dacă va mai câştiga vreodată ve- 
chiul sau loc“ (22). Tot atât de categoric este și Louis 
de Broglie, când afirmă că determinismul trebue aban- 
donat, întrucât electronul stând întrun anumit sens 
liber, „manifestându-se ici şi colo cu una sau alta din va- 
lorile energiei sale“, nu se pot cunoaşte în acelaşi timp 
pozițiile iniţiale și iuţeala inițială a corpusculilor. 

Conform acestor opinii, legea cauzalităţii încetează 
sa mai fie valabilă în lumea atomică. Dar şi legile me- 
canicei, proprii doar macrocosmosului, urmeaza sa su- 
fere și ele substanţiale schimbări. „Fizica, adica ştiinţa 
materiei moarte, părea până acum citadela determinis- 
mului... Dar noile teorii nu-l mai privesc ca pe un prin- 
cipiu atât de strict şi universal, ci-i pun limite“, — con- 
chide Louis de Broglie (23). 

Reapare liberul arbiiru 


In locul certitudini pe care o dădea omului de 
ştiinţă, şi nu mai puţin filozofului materialist, stricta 
aplicare a legii cauzalităţii şi a unui riguros determi- 
nism — se deschid larg porţile incertitudinii şi ale ha- 
zardului. Drumul parcurs pentru a ajunge aici este 
interesant de urmărit. 

S'a plecat dela afirmarea că în lumea atomica, în 
microcosm, electronul are o libertate de mișcare cu 
neputinţă de determinat, el plasându-se în afara legi- 
lor mecanicei, valabile doar în macrocosm. Dela ne- 
putinţa de a determina mișcarea electronului s'a trecut 
mai departe, afirmându-se limitarea însăși a posibilităţii 
de cunoaşterea fenomenului observat. 

In adevăr, Heisenberg susține că nn putem cu- 
noaşte decât aproximativ ce se petrece în lumea ato- 
mică, pentrucă actul observării — luminarea unui elec- 
tron prin trimiterea unui foton — schimbă, alterează 
natura electronului sau, în cazul cel mai fericit, intro- 
duce elemente noi, legate indisolubil de însuși actul cu- 
noașterii. Plecând dela aceste premise, a stabilit ceia ce 
numește el: „relaţiile de indețerminare“, care stau la 
baza cunoaşterii lumii atomice. 

Concluziile la care ajunge Heisenberg — concluzii 
acceptate de foarte mulţi fizicieni — sunt deosebit de 
importante. De astă dată, în numele ştiinţei, ni se pro- 
pune un mod de cunoaştere a lumii exterioare, altul decât 
cel recomandat până acum. Acest mod de cunoaştere 
cuprinde o îngrădire, o limitare a posibilităţii cunoașterii 
în sine. Ni se deschid în cadrul fizicei, perspective ase- 
manătoare celor pe care încearcă să le schițeze Berg- 
son, când — din imposibilitatea analizării stărilor noas- 
tre de conştiinţă — ajunge la deformarea actului cu- 
noașterii. „Relaţiile de indeterminare“ ale lui Heisen- 
' berg reflectează o concepţie asemănătoare. 

Pe ruinile cauzalităţii şi ale determinismului, li- 
berul arbitru îşi cere din nou dreptul la existenţă. Aici 
apare explicabilă deosebita grabă pe care au arătat-o 
unii oameni de ştiinţă şi filozofi de a proclama, cu atâta 
persistenţă, falimentul determinismului. Nu plecând dela 
premisele ştiinţei, ci pentru a întări concluzia la care tin- 
deau să ajungă filozofii idealişti sau acei care doreau 
să servească idealismului, s'a afirmat nevalabilitatea le- 
gilor cauzalităţii, 

lată de pildă cum formulează Eddington una din 
concluziile sale: „Dacă atomul este indeterminabil, spi- 
ritul omenesc este într'o situaţie egală, căci cu greu am 
putea accepta o teorie care stabilește ca gândirea este 
mai mecanizată decât atomul“ (24). Deci hazardului i 
s'au deschis din nou, larg, porţile. Şi odată cu el, mis- 
terului. Succesiunea fenomenelor devine „secretul 
zeilor, oricare ar fi acești zei“. Impotriva oricarei idei 
de progres, Emile Meyerson afirmă că „misterul nu va 
disparea niciodata complet”. Deci, de acum înainte, 
ne gasim într'o imposibilitate — am putea spune de na- 
tură organică, — de a pătrunde necunoscutul. 

Toate aceste concluzii îşi găsesc o formulare com- 
pletă în susţinerile celebrului biolog şi om, de știință 
Lecomte de Nouy. În lucrarea sa, aparuta în 1939, 
„L'homme devant la science“, — el afirma că, prin mij- 
loacele care ne stau la îndemână, cunoașterea nu 
«poate fi decât relativă, deoarece între imaginea noa- 
stra despre univers şi universul real nu există iden- 
titate. Însuși cuvântul a înţelege nu mai păstreaza ve- 
chiul lui cuprins. Pe de o parte avem o imagine doar a 
aparenţelor sensibile pe care le căpatam despre lume, pe 
de altă parte fondul lucrurilor rămâne mai departe re- 
fuzat puterii noastre de cunoaștere. Adept al finalismu- 
lui, el socotește că „în starea actuală a ştiinţei, ipoteza 
finalistă nu este mai absurdă decât o alta ipoteza“. Pen- 


58 


www.dacoromanica.ro 


tru explicarea vieţii şi a conştiinţei trebue să recurgem 
deci la un factor extra-știinţific sau supra-natural. Por- 
nit pe acest drum, Lecomte de Nouy conchide că „ştiinţa 
nu a reuşit până azi să elimine ipoteza anti-hazardului, 
care este tot atât de simplu so numeşti Dumnezeu. Cu 
toată onestitatea suntem forţaţi să recunoaştem că noi 
luăm partea lui Pascal. Ipoteza Dumnezeu nu a fost 
slăbită prin ştiinţă dela Pascal încoace“ (25). 

Am citat pe biologul francez, pentrucă închee- 
rile la care ajunge, nu constitue un fenomen singular 
sau o concluzie strict personală. Credem că I. Gebser 
are dreptate când subliniază apariţia unui sentiment 
religios, ca un fenomen generalizat, tocmai în domeniul 
cunoaşterii intelectuale şi ca o întregire a acestei cunoa- 
șteri. Această „întregire“ corespunde unei neputințe sau 
unei slăbiciuni; dar ea se face deopotrivă simțită în 
fizică şi în biologie (26). 

„Şi astfel, plecând dela fizica quantică şi legile ei. 
s'a ajuns la fideism! 

Dar atât nu părea deajuns. În epistemologie, con- 
cluziile pe care anumiţi oameni de ştiinţă ei filozofi s'au 
grăbit să le tragă din noile teorii ale fizicei, nu sunt 
mai puţin grave. Relaţiile dintre subiect și obiect ur- 
mează și ele să se schimbe, ca urmare a aplicării tezelor 
susținute de Dirac și Heisenberg. 

Vechea fizică susținea că există o realitate obiec- 
tivă care putea fi cuprinsă şi explicată, independent de 
subiectul observator. Pe această certitudine se baza de 
fapt numele de știință exactă dat fizicei. Azi se afirmă 
ca situaţia s'a schimbat. „In actuala fizică microscopica 
nu mai pot fi despărțite cu claritate fenomenele obser- 
vate şi măsurate, de metodele observaţiei şi ale măsură- 
torii“. Microcosmul a încetat să mai fie o realitate obiec- 
tivă, care poate fi descrisă și înţeleasă prin ignorarea 
procesului datorită căruia se ajunge la cunoaşterea, lui. 

De unde concluzia trasă de fizicianul Bohr „că fizica - 
quantică a slabit şi a făcut nelămurită deosebirea dintre 
subiectiv şi obiectiv“. Heisenberg a mers şi mai departe 
susținând că trebue să renunțăm la credința existenţii 
unei realităţi în timp şi spaţiu, independente de obser- 
vaţie (27). 

In adevăr, din tabăra idealiștilor de toate nuanțele 
şi de toate culorile nu puteau fi așteptate decât cuvinte 
de laudă şi de mulţumire faţă de acești oameni de ştiinţă 
care vorbeau în numele celei mai exacte dintre ştiinţele 
exacte! 


Tendinţele finaliste încearcă să pătrundă si 
în biologie 


Biologia la rândul ei a fost utilizată, în senzul fur- 
nizării unor argumente nu mai puţin interesante şi tot 
în sprijinul idealismului. Impotriva monismului male- 
rialist sa pornit de aici o adevărată cruciadă. 

In problema deschisa încă din antichitate, în faţa 
biologiei, și anume: daca pentru explicarea fenomenelor 
vieţii este suficienta aplicarea unor principii luate din 
domeniul determinismului fizico-chimic sau dimpotrivă 
trebue şi aici introdusa ideia de scop, de finalitate, unii 
biologi cu renume au acceptat ultima soluţie. 

In cartea sa „Invention et finalité en biologie“, 
L. Cuenât face o ampla expunere a teoriilor vitaliste şi 
finaliste, care încearcă, în momentul de faţa, sa stăpâ- 
neasca biologia. Vitaliștii afirma existenţa unui prin- 
cipiu imponderabil, a unei forţe vitale, a „unui, fel de 
demon interior, distinct de sufletul care gândeşte“. Acea- 
stă forţa vitala a primit nume deosebite; dar nu eticheta 
sub care apare interesează. 

Finaliștii de diferite şcoli pleaca dela afirmarea 
ca atât universul cât şi ordinea şi evoluţia lui au o cauză 
supranaturala, fiind subordonate unui scop nascut sau 

determinat de un factor spiritual, imanent materiei, fac- 
tor care tinde spre conservarea şi diversificarea vieţii. 
Luând poziţie împotriva darwinismului — teoria meca- 
nicistă de bază — finaliştii afirmă că materia vie este 
reglementată printr'o legalitate, alta decât aceia pe care 
o găsim în lumea fizico-chimică. Această materie vie 
este supusă unor influenţe finaliste anti-hazard. i 

Tendințele care se manifestă în biologie, aduc în 
acest chip în sprijinul lor o entitate metafizică, fie că 
este vorba de un „principiu vital“, de autonomia vieții 
sau de conștiința celulară, de „entelechia“, de elanul vi- 
tal, ete. „In fond, scrie Cuenôt, aceste cuvinte obscure 
sunt simbolurile cauzei profund necunoscute de care este 
nevoe, pentru a interpreta finalitatea biologică“ (28). 

Partizanii mecanicismului dimpọtrivă afirmă că nu 
există nici o diferență de natură între fenomenele vieții 
şi ceia ce gbservăm în lumea fizică. Viaţa, în desvoltarea 
ei, se găseşte sub puterea unor cauze bine fixate, în care 
scopul şi planul nu pot avea nici un fel de rol. Finalismul 
care a invadat biologia, este nu numai un element me- 
iafizic, ci cu drept cuvânt reamintește animismul primi- 
tivilor. El are acelaşi substrat mistic, anti-știinţific ca 
atâtea elemente din vechea mitologie. 


Intre ştiinţă și filozofie 


Făcând bilanţul epocii de după 1800, Brehier deo- 
sebeşte următoarele trei epoci. 

Dela 1800 la 1850 o bogată apariţie de doctrine, con- 
cepute în spirit constructiv, cu largi și puternice baze 
care îşi propuneau să pătrundă secretul naturii şi al isto- 
riei, şi să înarmeze omul prin revelarea destinului său. 
individual și social. 

Dela 1850 la 1890, spiritul critic şi de analiză re- 
învie. Gândirea, rațiunea sunt din nou preţuite. Critica 

se substitue metafizicei. Trec pe primul plan, ca mijloc 
explicativ al naturii, în locul filozofiei naturii, fizica şi 
chimia. Profetismul şi socialismul utopic sunt înlocuite 
prin economia politică. In politica practică se pune deo- 
sebit accent pe sociologie. Este epoca neo-kantianismului, 
epoca marxismului. 

Dela 1890 la 1930 asistăm la o diminuare, ca pre- 
tuire, a rezultatelor filozofice trase din științele pozitive. 
Valorilor spirituale li se atribue rolul preponderent. Din 
analiza condiţiilor cunoaşterii ştiinţifice sunt trase anu- 
mite concluzii asupra cadrului restrâns al acestor rezul- 
tate. Obiectivul urmărit este căutarea mijlocului de a se 
ajunge la „realitatea“ spirituală, considerată iluzorie sau 
inaccesibilă în epoca anterioară. Se păşește pe acest 
drum cu oarecare rezervă — faţă de siguranța roman- 
ticilor — dar această încercare se manifesta în cele mai 
diverse şi opuse direcţii ale gândirii. 

In pragul ultimei epoci, deci în plina contempora- 
neitate, ca o caracteristică a punctului inițial dela care se 
putea porni pentru a deschide gândirii filozofice noi 
perspective pe ruinile criticismului şi, mai ales. ale ne- 
gativismului reprezentat de Schopenhauer, Spencer, 
Nietzsche şi Taine, a fost nevoe — conchide Br6hier — 
sa se tranșeze în prealabil următoarea dilemă: „filozofia 
trebuia sau să urmeze pozitivismul sau să găsească muj- 
locul de a scăpa de sugestiile deterministe ale ştiin- 
tei“ (29). 

Filozofia contemporană n'a urmat prima cale şi n'a 
acceptat soluţiile pozitiviste. Pozitivismul dimpotrivă 
este combătut — cu drept cuvânt — pentru insuficien- 
Tele şi dogmatismul său. După cum este respins şi de 
ştiinţă pentru aceleași motive. A fost deci ales cel de 
al doilea drum, dar nu în forma și în conținutul prescris 
de Brehier — ci, dacă putem spune, a rebours, adică 
tocmai pe dos. Nu filozofia, nu gândirea filozofică s'a 

„eliberat“ de sugestiile deterministe ale științei, ci ştiinţa 
sau mai exact unii oameni de ştiinţă încearcă să dă- 
râme determinismul, înlăturându-l nu numai din rolul 
influent exercitat asupra filozofiei, ci din chiar domeniul 
în care autoritatea lui părea absolută şi definitivă: din 
fizică şi biologie. 

Întrucât această operă destructivă este îndreptăţită, 
întrucât este ea acceptată ca un adevăr de toţi oamenii 
de ştiinţă, lucrul interesează mai puţin în ordinea idei- 
lor care ne preocupă aici. Fapt este că lupta por- 
nită împotriva determinismului şi a cauzalităţii a 
produs, în ce privește filozofia contemporană, toate efec- 
tele. Gândirea filozofică nu a trebuit să mai fie ţinută 
la o parte de incomoda şi, după cum afirmau metafizi- 
cienii, de impura atingere cu ştiinţa, îngrăditoare a spe- 
culaţiei filozofice, deoarece ştiinţa (fizica quantică şi 
biologia) şi-a luai ea însăşi rolul să distrugă bazele 
determinismului şi să-l izgonească din propria-i cetate. 

Asistăm astfel la străduinţa unor savanţi cu renume 
şi a unor filozofi nu mai puţin cunoscuţi, de a utiliza 
ştiinţa ca izvor de noi argumente în sprijinul metafi- 
zicii şi al tuturor curentelor idealiste, ştiinţa părând că 
deschide, sub asemenea auspicii, largi porți agnosticilor, 
scepticilor, misticilor şi fideiştilor. 

Unde trebue căutată cauza? 

Tendinţele idealiste, așa cum se manifestă ele 
astăzi, reprezintă — pe tărâm ideologie — punctul de 
vedere de clasă al minorităţilor posedante. Dar tocmai 
pentrucă idealismul reprezintă şi, mai ales, serveşte anu- 
mite interese de clasă, există o tendinţă vădută la unii 
oameni de; ştiinţă, strâns legaţi de aceste pături, să dea 
o interpretare idealistă chiar rezultatelor obţinute în 
ştiinţă. Pentrucă interpretarea datelor ştiinţei poate fi 
diferită, după punctul de vedere dela care plecăm. O 
singură pildă: teoria relativităţii restrânse — care afirmă 

existența continuului spaţiu-timp, sprijinindu-se pe geo- 
metriile ne-euolidiene, — constitue şi un puternic atac 
împotriva apriorismului kantian. Dar nu în acest sens 
şi nu prin această prizmă a fost utilizată în filozofie teo- 
ria relativităţii. 

Aceasta nu iranşează însă întreaga problemă pusă 
mai sus. Nu este o simplă coincidenţă faptul că în epoca 
actuală, în ţările europene de cultură şi civilizaţie 
burghezo-capitalistă, gândirea ştiinţifică şi gândirea 
filozofică par să fi ajuns la aceleaşi concluzii, într'o 
împreunare spirituală care, sub această formă, este dela 
început absurdă, ilogică, nenaturală. Anormalul, absur- 
dul și ilogicul nu constitue însă decât simple aparenţe, 
dacă analizam adevăratele cauze care au dus la un ase- 
menea rezultat. Nenaturalul va apărea astfel obişnuit, 
ilogicul — explicabil. 


Izvoarele şi temeiurile concepțiilor filozofice 


Naşterea și formarea gândirii filozofice (parte din 
procesul în cuprinsul căruia se plamădește producţia 
ideologică a unei societăţi) trebue urmărite pentru a 
putea fi just interpretate şi înțelese — ca orice fenomen 
de supra-structură — plecând dela stări şi fapte de na- 
tură economică și socială, deci neideologică. Intre cadru] 
social (el însuși produs nemijlocit al evoluţiei economice, 
dintr'un anumit moment istoric, al unei societaţi date) 
şi între produsele ei spirituale există o legatură di- 
recta dela cauză la efect, dela primar la secundar, dela 
originar la derivat. Preponderenţa, în gândirea filozofica 
actuala, a curentelor idealiste, raspandirea scepticismului 
şi agnosticismului, apariţia şi afirmarea curentelor mi- 
stice dela formele voalate ale bergsonismului, până 
la poziţiile accentuate, ocupate de existenaliști şi meta- 
fizicienii ortodoxi — nu sunt fenomene întâmplătoare, 

după cum nu sunt nici inexplicabile. Cercetându-le aici 
pentru prima oară, sub acest aspect şi într'o legătură 
cauzală reală, unde urmează să găsim adevărata ex- 
plicaţie? 

Intre activitatea filozofică a secolului al XVII-lea 
și al XVIII-lea din Franţa și din Anglia şi activitatea 
desfășurată la începutul secolului al XIX-lea sau la în- 
ceputul secolului al XX-lea în restul Europei, deose- 
birile sunt într'adevăr substanţiale. Brâhier a încercat, 
în schema amintită, să fixeze unele din elementele ca- 
racteristice ale acestor epoci. Dar schema autorului 
francez este în parte incomplectă, în parte falsă şi, mai 
ales, se oprește doar la suprafața lucrurilor. 

In secolul al XVIII-lea, strălucita apariţie a mate- 
rialismului francez dădu conţinut filozofiei timpului. Ce 
reprezenta însă acest materialism? Era arma ideologică 
pe care burghezia o îndrepta, cu succes, împotriva ve- 
chiului regim şi a instituţiilor sale, împotriva concepţiei 
despre lume a reprezentanţilor acelui regim: nobilimea, 
clerul, monarhia absolută. Acest materialism, plecat dela 
Descartes şi Spinoza, îşi găsise noi puncte de sprijin 
în materialismul englez reprezentat de Hobbes şi Toland, 
în empirismul lui Locke, curente direct legate de răstur- 
narile politice şi sociale din Anglia secolului al XVII-lea, 
Anglia celor două revoluții, din 1640 şi 1688. Numai că 
filozofii materialiști francezi au mers mai departe decât 
înaintașii lor de peste Canal, în ce priveşte consecvența 
de gândire şi sistematizarea ideilor. Dar mai ales, ei au 
dat puteînic caracter de luptă concepţiei lor filozofice. 
Cu drept cuvânt unul din adversarii lor, La Harpe, îi 
putea ataca în timpul reacţiunii, sub directorat, că au 
zamislit o adevărată „doctrină armată“. Holbach, Hel- 
vetius, Diderot şi întreaga pleiadă a enciclopediştilor 
nu sunt numai purtătorii de cuvânt, ci și luptătorii „se- 
colului luminii“. Dar nu al unui „secol al luminii“ în ah- 

stract; filozofii materialişti erau exponenţii ideologiei 
unei clase care tocmai atuncea se ridica şi se găsea în 
luptă deschisă împotriva regimului privilegiilor feudale, 
al absolutismului, al atotputerniciei bisericii catolice. În 
numele dreptului omului, burghezia franceză a parve- 
nit atunci să strângă în jurul ei, şi sub conducerea ei, 
toate forțele revoluţionare, toate elementele opoziţioniste, 
adică largile mase populare. Problema care se ridica 
în faţa ei era lichidarea societăţii feudale, a vechiului 
regim care întruchipa această societate, aşa cum cu 
o sută de ani mai înainte procedase burghezia engleză. 


Burghezia franceză a putut juca rolul istoric de a 
conduce revoluţia, pentrucă apariţia ei pe scena istorică 
era rezultatul fundamentalelor transformări care avuse- 
seră loc în procesul de producţie, prin rapida desvol- 
tare, timp de două secole, a forțelor de producţie, intrate 
întrun conflict fără ieşire, cu strâmtele bariere pe care 
le punea înaintea lor regimul feudal. 


Burghezia a triumfat în Anglia şi în Franţa. La 
începutul secolului al XIX-lea triumful ei era complet 
în aceste două ţări, dest efectul acestei victorii, într'o 
formă sau alta, s'a întins mult mai departe decât grani- 
tele geografice. Şi s'au întins și dincolo de cadrul so- 
cial și politic. 

In adevăr, asistăm în acel moment în filozofie la o 
eflorescenţă de sisteme, de ample încercări de explicare 
a lumii, la înfățișarea unor filozofii afirmative, opuse 
insuficienţelor metafizicei, idealismului subiectivist sau 
dogmelor religioase. Toată această producţie filozofică 
pe care o amintește Br6hier, este legată şi reflectează în 
același timp ascensiunea burgheziei ca clasă, mersul ei 
victorios, optimismul, încrederea pe care o avea în pro- 
priile ei forţe. Un optimism şi o încredere, pe care par- 
venise în oarecare măsură să le transmită şi asupra ma- 
selor populare. 

Perspectivele care stăteau înaintea omenirii, per- 
spective văzute atunci însă numai prin prizma burghe- 
ziei, apăreau în adevăr, vaste şi surâzătoare. Marile re- 
voluţii din Anglia şi din Franţa nu numai că zdruncina- 
seră din temelii lumea veche şi toate așezările ei, dar 
păreau că vor schimba fundamental însăşi condiţiile 
existenţei umane. Era deci vorba de o schimbare care 
trebuia să cuprindă nu doar minoritatea privilegiată, 
proaspăt instalată la putere, ci întreaga colectivitate, 
omenirea întreagă. Deci purtătorii de cuvânt ai burghe- 
ziei păreau îndreptăţiţi, după sfârşitul revoluţiei, la un 
robust optimism. 

Este adevărat că se auzise deja glasul lui Gracchus 
Babeuf şi al tovarășilor lui. Dar acest glas în acel mo- 
ment răsună în pustiu, iar pentru oamenii est? din revo- 
luţie nu prevestea nimic îngrijorător. Euforia izbânzii 
nu se terminase încă. 


Burghezia şi tribulaţiile ei filozofice 


La începutul secolului al XIX-lea ideologii burghe- 
ziei şi în primul rând filozofii ei încep să lichideze moște- 
nirea spirituală primită dela înaintaşii lor direcţi — filo- 
zofii materialişti. Totuşi, ei îşi pot încă permite să creeze 
sisteme, să cultive spiritul ştiinţific, să nu accepte for- 
mulele învăţate până atunci după dogmele catolicismu- 
lui, să dea întâietate filozofiei naturii. Dar apar cele 
dintâi îngrădiri. 

En primul rând, în locul unor poziţii tranşant mate- 
rialiste, — în adevăr, ale unui materialism metafizic și 
mecanicist, dar totuşi consecvent încadrat într'o con- 
cepţie imonistă, — apare un eclecticism comod şi ca tot- 
deauna infructuos. Nu întâmplător Victor Cousin de- 
vine filozoful la modă către mijlocul secolului trecut. 

In Germania, interesul filozofic şi creaţia filozofică 
merg mai adânc, dar pe un drum nu mai puţin caracte- 
ristic. Încercarea pe care o face Emmanuel Kant de a îm- 
păca materialismul cu idealismul, de a-și funda întregul 
lui 'sistem pe o formulă de compromis, eşuiază. Dar în- 
cercarea rămâne și reflectează în realitate procesul pe 
care îl trăia între trecut şi viitor, împreună cu burghezia 
germană, toată burghezia europeană. Pentrucă aceasta 
caracterizează filozofia lui Kant, ca şi toate sistemele 
eclectice atunci apărute. 

Burghezia păstra încă amintirea unei revoluții în 
care învinsese; de aici latura materialistă în concepțiile 
ei filozofice. Dar devenită clasă stăpânitoare, ea începe 
să devină conservatoare; de aceea interesele ei cereau 
să se libereze de acest materialism, spre cultivarea unui 
idealism mult mai în concordanţă cu interesele ei pre- 
zente. În măsura în care burghezia — atât cea franceză 
cât şi cea germană — a căutat şi în parte a realizat o 
înţelegere cu oamenii vechiului regim, întrun cadru so- 
cial nou, tendinţele e conservatoare nu puteau decât 
să fie întărite, iar în filozofie să cultive cu şi mai multă 
fervoare curenttle idealiste şi toate manifestările asema- 
nătoare. Aceasta explică epoca eclectică pe care o întâl- 
nim în filozofie la începutul secolului trecut. 

Eflorescenţa de sisteme, optimismul şi robusta con- 
cepţie despre viaţă întâlnite în producţia filozofică şi pe 
care le semnalează autorul francez, îşi găsesc exph- 
caţia valabila, în împrejurările economice şi sociale, pe 
care le trăia atunci Europa apuseană. 

Burghezia, la începutul stăpânirii ei, se simţea pu- 
ternică şi era puternică. Complexul vieţii economice 
şi sociale nu scosese atunci la iveală complicațiile pro- 
funde, inegalitățile structurale, toate contrazicerile reale, 
toata șubrezenia pe care le cuprindea regimul nou 
instaurat. Dar, mai ales, nu apăruseră la orizont pri- 

anejdiile care să amenințe prosperitatea, necum existenţa 
burgheziei. Lupta de clasă, în forma modernă pe 
care o cunoaște mai târziu societatea burgheză, abia 
atunci începe să se schițeze şi aceasta în forme încă be- 
nigne. Apoi, în conflictul dintre burghezie şi proletariat, 
burghezia avea numeroase atout-uri. Mai era în vigoare 
faimosul articol din Codul Napoleon, conform căruia 
— în orice divergență de interese dintre patron şi sala- 
riat — afirmarea patronului făcea dovadă în juştiţie, 
împotriva salariatului. Adică patronul era crezut pe 
cuvânt. 


Burghezia şi acei care vorbeau în numele ei, pri- 
veau deci în jurul lor de pe culmile puterii, ale unei puteri 
proaspăt cucerite, dar — lucru preţios: — cucerite prin 
revoluţie. Priveau cu încrederea pe care le-o dădea bo- 
găţia, în proces de rapidă -acumulare. Pentrucă 
bogaţia aducea cu sine, în primul rând, puterea. 
Erau inversate rolurile: sub vechiul regim, cel pu- 
ternic era şi bogat; sub burghezie, bogatul însemna 
că are si putere. Deci optimismul burgheziei era legat 
de conștiința puterii pe care o reprezenta banul, de 
forța pe care o reprezenta capitalul; și capitalul — îl 
stăpânea ea. 

Dar omenirea nu a rămas în acel stadiu, totuşi pri- 
mar, în cadrul economic şi social, apărut a doua zi după 
triumful marei revoluții. 

Au trecut de atunci o sută cincizeci de ani. Regimul 
burghezo-capitalist şi-a arătat demult adevărata lui faţă 
şi congenitalele lui păcate. Credinţa în „cea mai bună 
dintre lumile posibile“ demult sa prăbușit. Crize eco- 
nomice pustiitoare, ciocniri sociale violente şi sângeroase, 
manifestarea unor ireductibile conflicte de clasă, raz- 
boaie imperialiste, născute din normala funcţionare a 
însuşi regimului capitalist, cu milioane de morţi şi ire- 
parabile distrugeri — aceasta era realitatea noului regim. 

adevărata lui natură desvăluită an cu an, deceniu cu de- 
ceniu, timp de un secol şi jumătate. Această realitate 
nu îndemna nici la optimism, nici la beatitudine. Neli- 
niştea, frica, neîncrederea au luat locul superbei siguranţe, 
afişată cu atâta desinvoltură cu o sută de ani înainte. 
In locul optimistelor așteptări ale burgheziei, după co- 
pioasa consumare a fructelor revoluţiei, s'au deschis 
deodată în faţa ei sumbre perspective — în adevăr, nu 
pentru destinul omenirii, ci pentru propria ei situaţie de 
clasă. 

Stările de fapt, care nu pot fi nici negate şi nici 
ignorate, se dovedesc potrivnice burgheziei. Realitatea, 
în toată plenitudinea ei, este duşmană omnipotenţilor 
de eri. Această realitate apare ca adversara regimului 
azi în fiinţă. Ea nu mai poate fi privită în faţă, pentrucă 
înfăţişarea ei este prilej de tulburare, de frică, de ne- 
linişte. De aici încercarea de evadare din cuprinsul ei, 
De aici negarea obiectivităţii ei, de aici afirmarea ne- 
putinţei cunoaşterii a ceia ce se ascunde dincolo de 
aparenţa lucrurilor, adică tocmai a realității lumii în 
largul ei cuprins, de aici, în sfârşit, adâncul scepticism 
care a cuprins pe reprezentanţii burgheziei, pe purtă- 
torii ei de cuvânt. 

Pentruca să ușureze fuga din fața adevărului şi a 
realităţii, ideologii burghezi s'au adresat filozofiei. In 
atitudinea filozofică a burgheziei se reflectează într'o 
largă măsură procesul de frământare şi de luptă, în mij- 
locul căreia ea trăeşte. 

Dar exponenţii ideologiei burgheze au mers mai de- 
parte. Atât timp cât știința constituia un mijloc la în- 
demâna purtătorilor ei de cuvânt, mânuit pentru a-şi 
distruge adversarii de eri, cultul ştiinţei era propriul 
ei cult. Scientismul putea fi încurajat fară nici o pri- 
mejdie şi afirmat fară nici o rezervă. În momentul în 
care însa materialismul a devenit concepţia filozofică a 


50 


www.dacoromanica.ro 


proletariatului — duşmanul ei de clasă — şi acest ma- 
terialism se sprijină pe concluziile ştiinţei, un anti-scien- 
tism pronunţat apare tocmai la exponenţii burgheziei. 
Pentrucă ştiinţa şi rezultatele ei fundau de astă dată 
concepţia filozofică a noii clase revoluționare, concepţia 
de viaţă a proletariatului. 


Aici își găseşte în parte explicaţia refuzul filozofi- 
lor, care reprezintă ideologiceşte actualul regim, de a găsi 
puncte de atingere între filozofie și ştiinţă, precum și 
încercarea de a utiliza concluziile ştiinţelor exacte în 
sprijinul idealismului, spre încurajarea metafizicei şi a 
tendinţelor mistice, adică, toată strădania pentru a 
ajunge la comodele şi narcoticele mijloace pe care le 
oferă religia — ultima soluţie. 

Acesta este drumul care caracterizează evoluţia fi- 
lozofiei burgheze în ultima sută de ani şi acest drum 
reflectează, nemijlocit, procesul ce se desfăşoară, nu 
o singură dată în forme dramatice, în tot acest timp, 
în adâncurile vieţii economice şi sociale. 


Intre infrastructură şi suprastructură 


Criza de structură pe scară mondială a capitalis- 
mului, — criză care nu şi-a găsit, nu şi-a putut găsi 
soluţia până acum, nici pe cale paşnică, nici prin cele 
două războaie mondiale, — a produs adânci tulburări 
în organismul economic şi social al ţărilor din apusul şi 
centrul Europei. Toată epoca dintre cele două războaie 
este o epocă de criză, când acută şi violentă, când la- 
tentă, când abia mascată, cu scurte epoci de instabilă 
prosperitate. 

Această criză are origini însă mai îndepărtate, le- 
gate de însăşi apariţia imperialismului. Ciocnirile de in- 
terese între marile grupări care reprezintă capitalul 

monopolist, au permanentizat într'un punct sau altul al 
globului, într'o ţară sau alta, nu numai inegalităţi eco- 
nomice şi sociale, dar au cultivat focare de războaie, de 
crize economice, de puternice conflicte naţionale. 


Această criză rezultată din însăşi funcţionarea ca- 
pitalismului ca regim economic n'a rămas însă limitată 
numai în domeniul economic şi social. In domeniul po- 
litic a dat naștere fascismului, hitlerismului şi tuturor 
curentelor dictatoriale cu caracter asemănător. Pe tărâm 
ideologic a dat naştere curentelor filozofice idealiste, 
mistice, sceptice, alături de celelalte produse ideologice 
de aceiaşi structură. 

Intre procesul economic şi social care se desfăşoară 
în infrastructura societăţii actuale şi anumite creaţii 
ideologice, de suprastructură, există o legatură netă- 
găduită. 

Marxismul a fost adeseori acuzat că în stabilirea 
unui asemenea raport cade victima unei interpretari me- 
canice, unilaterale, deci artificiale şi false. 


In „Die deutsche Ideologie“ Marx s'a ocupat de acea- 
sta legătură. Intre producţia ideilor, deci a reprezentări- 
lor conştiinţei, şi între activitatea materială rezultatul 
legăturilor dintre oameni — este o înlanţuire, penirucă în- 
treaga producție spirituală, ca şi gândirea în sine, apar 
ca o emanaţie directa a atitudinilor materiale ale indi- 
vidului. 


Ceia ce este adevărat pentru individ, este just şi 
atunci când analizam producţia intelectuală a unui po- 
por, așa cum se manifestă ea în toate domeniile, fie 
că esje vorba de politica, de religie sau de metafizică. 
Nu trebue uitat că oamenii, considerați ca fiinţe mate- 


riale, — așa cum apar ei drept produși ai unei evoluţii, 
determinate de forţele de producţie st de raporturile de 
schimb, — sunt producatorii ideilor şi ai tuturor crea- 

Nu este vorba deci de un simplu reflex mecanic 
între activitatea oamenilor, cuprinsă în producerea de 
bunuri materiale şi între produsele intelectuale ale so- 
cietăţii, luată în întregimea ei. La un moment dat, în 
stadiul primar al acestei evoluţii, legătura directă şi ime: 
diată între cele două domenii, între domeniul spiritual 
şi cel material, era uşor de făcut şi uşor de descifrat. 
Cu desvoltarea raporturilor de producţie, cu amplifica- 
rea vieţii sociale — rezultată dintr'un întreg proces isto- 
ric — acest raport nu mai apare atât de clar, iar deseori 
descifrarea lui este îngreunată. Pentrucă elemente nu- 
meroase şi diverse prin natura lor au putut să se inter- 
caleze între cele două planuri de viaţă ale societății — 
infra şi suprastructura ei. Dar greutatea stabilirii unui 
raport nu-i desfiinţează existența. Mai ales atunci când 
este vorba de producţia intelectuală a unei societăţi 
— producţie care la un moment dat, în anumite condiţii 
istorice concrete, se înfăţişează ca ideologia ei — ia for- 
mele unei ideologii. 

Reflexul există, dar nu are un caracter mecanic, 
simplu şi direct, ci un caracter dialectic, tocmai prin 
existenţa unor etape intermediare între cele două do- 
menii, cu asigurarea unei libertăţi care dă posibilitate 
producţiei intelectuale să se desfășoare pe diverse pla- 
nuri şi, nu mai puţin, să exercite o influență asupra 
complexului vieții economice şi sociale (30). Pentrucă 
daca prodiicţia ideologică a unei societăţi reflectează 
procesul economic şi social, la un moment dat și în con- 
diții date şi inversul este valabil, ideologicul influen- 
țează elementele de bază ale societăţii. 


Sfârşiturile de epoci istorice şi creaţia lor filozofică 
Dar criza pe care o trăeşte astăzi societatea capi- 
talista are un înţeles mai adânc și o semnificaţie mai 
larga, marcând în economic și social sfârşitul unei epoci 

istorice. Pentrucă noi trăim pe plan general — dincolo 
de aparențele uneori trunchiate şi deci înșelătoare — 
sfârșitul unui regim social şi începutul unuia nou. Fa- 
zele prin care va trece omenirea în desfăşurarea acestui 
proces de moarte şi totodată de naştere, de sfârșit şi tot- 
odată de veac nou... transformările pe care le vor suferi 
într'o ţară sau alta — după împrejurările istorice con- 
crete — instituţiile de bază, economice, sociale sau cul- 
turale... ritmul pe care-l va cunoaşte trecerea dela un 
regim la altul, nu pot fi încă prevăzute. Singurul lu- 
cru pe care trebue să-l subliniem, în legătură cu proble- 
mele cercetate, este că astăzi trăim pe plan mondial din 
plin acest proces de structurală transformare, al cărui 
prim început se plasează cu câteva decenii mai înainte. 


Creaţiile filozofice ale lumii contemporane, curen- 
tele şi tendinţele care au apărut în ultimul sfert de veac, 
până în imediata actualitate, reflectează fidel şi conştiin- 
cios starea de decrepitudine, de destrămare şi de ne- 
putinţă, împletite cu lipsa oricărei perspective de con- 
solidare a regimului capitalist. Pentrucă aceste curente și 
tendinţe în filozofia actuală, întreaga această filozofie 
este produsul spiritual al unui regim condamnat de 
istorie. 


Cuprinde această constatare un fenomen singular în 
trecutul omenirii şi, dacă limităm cadrul discuţiei, în 
chiar trecutul gândirii filozofice? Noi credem că nu. Și 
tocmai aceasta întăreşte temeinicia susținerilor noastre. 


k 


Istoria în desvoltarea ei nu se înfățișează ca o 
simplă şi banală repetare de stări și de momente, de ci- 
cluri mai mult sau mai puțin asemănătoare, necum iden- 
tice. Un paralelism, în înțelesul strict al cuvântului, între 
etapele diferite pe care le-a parcurs omenirea nu poate 
fi stabilit. Istoria nu este o permanentă reîntoarcere 

— corsi e ricorsi — cum afirma Vico, după cum nu ur- 
mează nici drumul evoluţiei helicoidale trasate de Kant. 
Istoria omenirii se caracterizează dimpotrivă prin per- 
manente schimbări şi transformări, în care momentul 
dispariţiei unei epoci şi a unor forme de viaţă economică 
şi socială este totodată momentul nașterii unei noi vieţi, 
a unei noi societăți. Viaţa condiţionează moartea; dar 
nu este mai puțin adevărat că moartea la rându-i dă 
naștere vieţii. Această schemă a desvoltării istoriei ex- 
plică mult mai adecvat evoluția omenirii, găsindu-și apli- 
carea și în tot cuprinsul producţiei ideologice, dincolo 
deci de cadrul strict social şi politic. 

Acceptarea acestui punct de vedere nu trebue să 

ducă, în ultimele lui concluzii, la aplicări mecanice. Cu 
toate că în desfășurarea îistoriti omenirii nu există para- 
lelism. sau identitate, se poi găsi totuşi anumite elemente 
comune și anumite manifestări asemănătoare, fără ca 
prin aceasta să ignorăm sau să subprețuim conţinutul 
concret istoric, atât al curentelor de idei, cât şi al ca- 
drului în care ele s'au desfăşurat. După cum trebue să 
adaugam imediat, că elementele asemănătoare pe care 
le găsim în decursul evoluţiei omenirei, nu constitue nici 
ele fructul unei întâmplătoare coincidente. 
Dacă mărginim cercetarea noastră numai la gân- 
direa filozofică propriu-zisă, constatăm că marile epoci 
istorice — sclavagismul, servagismul și capitalismul — 
au dat naștere în timpul decadenței şi dispariției lor, 
unor curente şi şcoli filozofice apropiate. Formele de 
manifestare ale acestor şcoli şi curente au putut fi dife- 
vite, fondul, tendinţele şi orientarea lor generală au 
avut însă multă asemănare. 

Faptul este uşor explicabil. În faja procesului de 
decădere a formelor de viaţă economică, a destramării 
vieții sociale, în faja insuficienţei și defectuozității me- 
canismului politic, atitudinea păturilor suprapuse şi pri- 

vilegiate nu a putut diferi prea mult, fie că este vorba 
de stăpânii de sclavi, de aristocrația feudală şi de para- 
ziţii ei sau de marii magnați ai capitalului. Aceiași lipsă 
de perspectivă istorică — deci neîncredere în viitor.. 
aceiași aderență față de formele de viaţă socială de 
până atunci — deşi aceste forme sunt definitiv condam- 
nate de mersul istoriei... aceeaşi adversitate față de orice 
înoire — iată ce caracterizează atitudinea tuturor acestor 
pături. Vorbim de atitudinea socială a acestor pături şi 
clase şi nu de cea individuală, care putea fi diferită, 
dela om la om. 

Dar atitudinea socială a unei clase își găsește una din 
expresiile ei cele mai adecvate tocmai în producţia ideo- 
logică şi, în primul rând, în filozofie. Pentrucă — spre 
deosebire de celelalte domenii şi direcţii în care au loc 
manifestările vieţii intelectuale — filozofia oferă ele- 
mentele necesare ce stau la baza întregii concepții, 
care fixează poziţia în fața vieţii şi a problemelor ei, 
atât a individului cât şi a unei colectivităţi. Este deci 
firesc ca în filozofie, mai mult decât în literatura, artă, 
drept şi ştiinţă, să putem mai uşor desprinde esenţa 
acestei atitudini şi, în acelaşi timp, elementele ei cele 
mai pregnante și mai caracteristice. 

Aici intervin şi punctele de asemanare amintite. 
Fie ca este vorba de aristocrația romană — la sfârşitul 
epocii sclavagiste; de nobilimea feudala — în momen- 
tul descompunerii lumii servagiste; de reprezentanţii ti- 
pici ai burgheziei — în criza structurala a capitalismu- 
lui, atitudinea tuturor acestor categorii sociale, atât 
de deosebite, este aceiaşi: oboseala, fuga din faţa 
realitaţii, cautarea unui refugiu în religie, cultivarea 
misticismului, neîncrederea în forțele inteligenţei, neîn- 
crederea în putinţa ei de a înţelege realitatea, dezarma- 
rea în faţa forţelor înconjuratoare, care le sunt ascunse. 
Ajutorul misticismului religios este cerut intens tocmai 

pentru a oferi maselor în frământare o diversiune de 
largi proporţii ori un mijloc de adormire. 

Aceste elemente comune în atitudinea claselor su- 
prapuse, la fiecare sfârșit de epocă istorică, deter- 
mină şi acele asemănări din domeniul filozofiei, a curen- 
telor de idei și a tendinţelor, făţişe sau mascate, care îşi 
fac aici apariţia, la un moment dat. 


Scepticismul şi misticismul antic 


Decăderea societăţii sclavagiste — apunerea lumii 
grecești şi descompunerea celei romane — şi-a găsit re- 
flexul ideologic în curente filozofice bine precizate. Pe 
lângă stoicism, scepticismul şi trecerea dela idealism la 
misticism, sub forma neoplatonismului, caracterizează 
această întreagă epocă. Ne oprim la aceste curente bine 
conturate pentrucă eclecticismul, care de fapt dă nota 
specifică producţiei filozofice a Romanilor, nu aduce 
nici un element nou. 

Aenesidemus, unul din ultimii mari filozofi antici, 
care a trăit în pragul erei creştine, împreună cu 
Sextus Empiricus dă o nouă viaţă școlii sceptice. Cel 
dintâi încearcă să dovedească totala neputința a cu- 
noaşterii, neputinţă născută din însăși natura lucrurilor. 
Dela dânsul se crede că au rămas cele zece topii (cau- 
zele îndoelii) în care sunt cuprinse argumentele de 
bază ale scepticismului. Prin aceste argumente, el în- 
cearca să dovedească netemeinicia cunoştinţelor pe care 
le capătam pe calea simţurilor. El susţine că, stările 
noastre de spirit — boala, foamea, emoţiile — influen- 
țeaza. simţurile noastre şi le falsifică. Ceia ce ne dau sim- 
țarile nu-i cuprins în lucruri, ci sunt creaţiile noa- 
stre, ale spiritului nostru. Complexitatea în care se în- 
faţişează lucrurile individuale, modifică calităţile lor, 

calităţi sub care ele ni se înfățișează. Din varietatea con- 
diţiilor în care trăește omenirea, se nasc cele mai diverse 
puncte de vedere, deşi logic ar fi ca natura omenească 
să determine un punct de vedere unic, asupra a tot ceia 
ce ne înconjoară. 

Cel de al doilea filozof sceptic, Sextus Empiricus 
— care trăeşte în al doilea secol după Hristos — sus- 
ține că omul trebue să refuze acceptarea oricăror va- 
lori, întrucât spiritul omenesc este neputincios să înfe- 
leagă natura lucrurilor şi să pătrundă sensul lor. Sim- 
țurile noastre sunt nesigure, iar judecăţile au un ca- 
racter personal fără valoare generală. Acest filozof reia 
tema lui Pyron, pe care o amplifică, căutâmd să-i aducă 
în sprijin noi argumente. 

Scepticismul sfârşitului de epocă antică nu trădează 
nimic din frământările scepticismului modern, așa cum 
apare bunăoară la Hume. El nu-și pune noi probleme 
şi nu-i în căutarea de noi soluţii. Scepticismul grec, 
din această ultimă epocă „ subliniază Zeller în „Die 
Philosophie der Griechen“ — este acceptarea, ca o ne- 
cesitate naturală, a neputinței cunoaşterii. Esenţa lucru- 
rilor nu poate fi pătrunsă. Un sentiment de linişte, de 
tristeţe, de epuizare și de oboseală — în faţa frământă- 
rilor și sguduirilor care au loc tocmai atunci în lumea 
antică — se degajează atât din filozofia lui Aeneside- 
mus, cât și din aceia a lui Sextus Empiricus. Este filo- 
zofia dezarmării, a cedării, a renunţării. Turburătorul 
viitor — atât de greu de pătruns — închidea, pentru 
omul lumii antice din acea vreme, un mare semn de 
întrebare; descifrarea lui îi părea cu neputinţă. Scep- 
ticismul traducea pe plan filozofic drama care se pe- 
trecea în toate straturile lumii greceşti ai romane. 

Alături de şcoala sceptica, cel de al doilea curent 
care în primele secole după Hristos a pus stapânire pe 
gândirea lumii antice, este neo-platonismul. Dela for- 

mulările lui Philon din Alexandria, neo-platonismul 
ajunge în plină strălucire cu Plotin, mort către anul 270 
după Hristos. 

Deși această este epoca de răspândire a creştinis- 
mului, totuşi în ceia ce priveşte: concepţiile filozo- 
fice, neo-platonismul are întâietatea. In toată această 
epocă, influența creştinismului asupra filozofiei este in- 
existentă. Dimpotrivă, neo-platonismul influențează el 
doctrina creștină. 

Care este caracteristica neo-platonismului? In pri- 
mul rând neo-platonismul este o filozofie mistică, având 
un pronunțat caracier religios. După neo-platonicieni 
primatul îl are în lume o ființă spirituală, superioară, 
Dumnezeu. Sufletul lumii care creiază materia şi natura, 
are la bază raţiunea ce este şi ea un atribut al lui 
Dumnezeu. Sufletul universului însufleţeşte fiecare lu- 
cru în parte. Omului îi este dat sufletul, pentruca să 
poată contempla Dumnezeirea, pe când corpul conţine 
în el izvorul păcatelor. Neo-platonismul credea şi pro- 
povăduia nemurirea sufletului, susținând că, după 
moarte, sufletul omului se întoarce în cer, pentru a se 
contopi cu Dumnezeu. Această contopire nu poate fi 
însa decât rezultatul unei vieţi pure, neîntinate. Păca- 
tele duc însă la încorporarea sufletului în animale, în 
plante, în sclavi. 

Amestec de doctrine care nu strălucesc prin ori- 
ginalitatea lor, neo-platonismul îmbracă ideile platoniene 
în forme teologice, îmbinându-le cu superstiții, îm- 
prumutate din Orient. Fondul mistic este trăsătura ca- 
racteristică a neo-platonismului. Este mai mult o teo- 
logie, după cum observă Brhier, decât o filozofie. 

Alături de scepticism, roisticismul neo-platonic dă 
conţinut gândirii filozofice, în ultimele secole pe care 
le trăeşte societatea sclavagistă. 

Curentele filozofice, dominante în Evul Mediu 


Ceia ce caracterizează gândirea filozofică în Evul 
Mediu este subordonarea ei, totală, religiei. Catolicis- 
mul — pentrucă acesta reprezenta creștinismul în acel 
moment — a încercat să stabilească o unitate de con- 
cepție între dogmele bisericii și unele sisteme filozofice, 
care mai păstrau încă o mare putere de afirmare şi o 
destul de largă circulaţie. Încercarea eşuiază însă. In tot 
Evul Mediu, sub învelișul învățăturilor creștine, aristo- 
telismul refuză în mod continuu să ofere elementele ne- 
cesare construirii unei unitare gândiri filozofice creştine. 

In ceia ce priveşte omul şi destinul lui, ca și în ceia 
ce priveşte atitudinea acestuia faţă de lumea înconju- 
rătoare, problemele sunt puse în funcţie de dogmele ca- 
tolicismului. Trei sunt curentele filozofice ce merita să 
fie amintite, peniru rolul însemnat pe care l-au jucat în 
toată epoca servagistă. Ele se leagă de numele a trei fi- 
lozofi, sanctiticați de biserica catolică: Anselme, Thoma 
din Aquino şi Augustin. 

Anselme, inițiatorul scolasticii, a încercat o teolo- 
gie cu aparenţe pozitiviste. In ce sens? Deși susţine că 
adevărul absolui nu poate fi dat decât de catre doc- 
trina bisericii, doctrină ce trebue sustrasa oricărei posi- 
bilitaţi de speculaţiuni independente, acest sistem se 
ofera totuși inteligenţei, pentrucă are un conpnut ra- 
ționalist. Anselme face încercarea de „a dovedi“ evidența 
lui Dumnezeu şi dogma trinităţii, nu prin revelaţie, ci 
pe căile și cu argumentele pe care ni le pune la înde- 
mână raţiunea. Reprezentând curentul realist, realist 
în sensul medieval, conform căruia ideile generale sau 
„universale“ au o realitate metafizică distinctă, în afara 
individului și a faptelor particulare, Anselme pleacă pen- 
tru „dovedirea“ lui Dumnezeu dela afirmaţia că obiectul 
condiționează gândirea. Dacă gândesc despre Dumnezeu, 

el este acel care a condiţionat gândirea și deci Dumnezeu 
trebue să existe. Căci existenţa este nu numai o condiţie 
a perfecțiunii, dar şi a gândirii, 

Thoma din Aquino își creiază sistemul său filozofic 
şi teologic, plecând dela Aristotel şi dela învăţăturile 
lui. Lucrurile pentru thomism au o existență proprie, 
după cum există o lume exterioară, independentă de 
individ. Lumea la rândul ei nu este o creaţie arbitrară 
a lui Dumnezeu, ci se datorește inteligentei lui bunătăţi. 
Simţurile ne dau posibilitatea cunoaşterii lumii din 
afara noastră, punându-ne în contact cu realitatea; dar 
în acest act al cunoaşterii spiritul este supus obiectului, 
tinde spre o confundare cu obiectul, în chiar actul 
cunoaşterii. 

Prin cunoaştere nu putem pătrunde însă decât în 
parte natura reală a lucrurilor. Prin bunătatea lui Dum- 
nezeu, lucrurile sunt guvernate de legi fireşti; acestei 
bunătăţi i se datoreşte și existenţa independentă a lu- 
crurilor. Ştiinţa poate să subsiste alături de credinţă, 
dar filozofia trebue să se subordoneze teologiei, după 
cum puterea omenească — bisericii. Deşi pe calea teo- 
logiei, adică a religiei, cunoașterea este limitată, în 
revelație avem putinţa să cunoaștem adevărurile abso- 
lute şi eterne. 

Peniru concepţia thomistă este interesant felul în 
care se încearcă dovedirea existenţei lui Dumnezeu. 
Plecând dela existența mișcării, se ajunge la necesita- 
tea unei cauze iniţiale, eficiente, care este Dumnezeu. 

Adevărul şi existenţa se confundă. Dacă Dumne- 
zeu e adevărat, nimeni nu se poate îndoi de existenţa 
lui. Trebue să existe o fiinţă care să reprezinte un ma- 
3imum de adevăr și de nobleţă, şi această ființă este Dum- 
nezeu. Ordinea şi finalitatea lumii dovedesc deci această 
existenţă, Dumnezeu înfăţişându-se ca o unitate com- 

pletă și prestigioasa, cu atributele: simplitatea, perfecţi- 
unea etc. i 

Intelectul dat omului îl face capabil să practice 
şi o ştiinţă, cu efecte imediate. Plecând dela datele sim- 
țurilor, omul poate ajunge la abstracţiuni, pentrucă este 
deschisă inteligenţei omului posibilitatea de a extrage, pe 
această cale, ceia ce este esenţial în natura lucrurilor. 

Un al treilea curent îl reprezintă Augustin, pentru 
care de asemenea, filozofia se confundă cu teologia. ln- 
teligenţa este supusă credinţei, care îi slujeşte ca îndrep- 
tar. Omul nu poate cuprinde adevărul, căci aceasta este 
numai în puterea lui Dumnezeu. Lumea naturală este 
creaţia lui Dumnezeu nu pentru vreo rațiune deosebită, 
ci ca simplu act de voință. Dealtfel lucrurile nu au o 
existență proprie, ci își pierd continuu autonomia în 
actul creaţiei, care rămâne în stăpânirea lui Dumnezeu 
şi este de esență dumnezeiască. 


În concepţia augustiniană, între om, suflet şi Dum- 
nezeu nu-i nici o întrerupere, pentrucă această legătură 
directa trebue sa ramână veşnica şi singura cale a mân- 
tuirii. 


Ka 


Aceste trei curente au stăpânit pe tarâm filozofic, 
tot Evul Mediy până în secolul al XIII-lea şi al XIV-lea. 
Imbracând forma scolasticii, utilizând mijloace de ar- 
gumentaţie și o cazuistică specială, ele au format baza 
ideologică a omului medieval. Pornite din sânul 
bisericii catolice dominante — toate fiind în slujba ace- 
stei biserici — ele au constituit armatura, fixată pe ase- 
zarile economice şi sociale, care au dat conţinut întregii 
epoci servagiste. 

Dar şi aici intervin fundamentale schimbări. Sco- 
lastica atinge în secolul al XIII-lea epoca ei de glorie. 
In acel moment istoric, odata cu creşterea orașelor, 

ca rezultat al desvoltării economiei de schimb, produsă 
la rândul ei de creșterea forțelor de producție, au loc 
primele ciocniri sociale între orășeni și țărani pe de o 
parte, şi nobilii feudali de altă parte. 

Pe plan ideologic, conflictul social se reflec- 
tează în apariţia ereziilor şi a ereticilor. In Franţa de 
sud, în Italia de nord, în ţinuturile germanice iau 
naștere secte, care se ridică împotriva atotputerniciei 
bisericii şi a dogmelor catolicismului. Este caracte- 
ristic însă că toate aceste mişcări de opoziţie nu depă- 
şesc — cel puţin pe planul ideilor — cadrul religios. 
De aceia le semnalăm tocmai în acest loc. Sâmburul ma- 
terialist pe care unele din aceste erezii îl cuprind, ele- 
mentele panteiste care se manifestă uneori, sunt prea 
slabe pentru a ne îngădui să vorbim, în acel moment, 
de formarea unor şcoli filozofice opuse scolasticii. 

Altele sunt însă curentele care se ridică cu hotărîre 
împotriva scolasticii şi care apar în epoca de decădere 
şi de descompunere a feudalismului. 

Astfel în secolul al XIV-lea cu Dun Scott şi mai ales 
cu Wilhelm d'Occam, apare nominalismul. Faptul că 
această școală își are originea în Anglia, țară în care 
găsim începuturile capitalismului, nu este o simplă în- 
tâmplare. 

Nominaliştii au luat atitudine împotriva scolasticii, 
după cum tot ei au cerut ca filozofia să fie despărțită de 
teologie, religia urmând să aibă, ca domeniu rezervat, 
credința pură. Deoarece aici afirmaţiile nu urmează să 
fie dovedite pe temeiuri raţionale, credinţa trebue să fie 
ținută în afară de orice contact cu raţiunea. Dun Scott a 
plecat dela anumite premise empirice și materialiste, pe 
care a încercat să le fundeze pe ştiinţele naturale şi pe 
matematici. Cu Wilhelm d'Occam nominalismul atinge 
punctul culminant. Realiştii afirmau că ideile, „univer- 
salele“, au singure realitate, lucrurilor individuale 

lipsindu-le această însuşire. Dimpotrivă, nominaliști; 
susțineau că universalele sunt simple abstracţiuni şi că 
numai lucrurile individuale sunt reale, au o existență 
obiectivă, în afara conştiinţei noastre. De aici, accentul 
pe care-l puneau în actul cunoaşterii pe importanţa sim- 
țurilor şi pe experienţă. Încercarea lui d'Occam să con- 
struiască filozofia, alături de metafizica religioasă, ca © 
ştiinţă lumească a realităţilor faptice, a dat naştere 
atunci unor vii şi puternice polemici, fiind privita ca o 
lovitură îndreptată împotriva bisericii catolice. 

Cu toată prezenţa acestor elemente care subliniază 
caracterul înaintat al nominalismului, el reprezintă totuși 
„una din ultimele manifestări ale scolasticii. Subliniază, 
în același timp, sfârşitul scolasticii. 

Cea de-a doua latură fundamentală a nominalis- 
mului o constitue scepticismul şi tocmai din acest punct 
de vedere ne interesează în mod deosebit. Prin ce se 
manifestă acest scepticism ? 

Nominaliştii credeau că, în faţa atotputerniciei şi 
infailibilităţii credinţei, raţiunii îi rămân mijloace deo- 
sebit de restrânse. Rațiunea nu poate duce, în realitate, 
la cunoaşterea şi la stabilirea adevărurilor. Dar adevă- 
rurile care se sustrag astfel oricărei posibilitaţi de cu- 
noaştere sunt numeroase. 

Dacă nominaliștii wau proclamat falimentul ra- 
Dun ca mijloc de cunosştere, ei au limitat în bună 
parte rolul ei, largind domeniul în care inteligența ome- 
nească nu are posibilitatea să pătrundă. 

Încercarea nominaliştilor de a funda un sistem fi- 
lozofic în cadrul gândirii medievale a eşuat. De fapt, 
ei nau făcut decât să grăbească descompunerea inte- 
rioară a acestei filozofii. De aici și mai pronunţat ca- 
racterul sceptic al gândirii medievale, la sfârşitul Evului 

Dar concluziile sceptice, ca şi poziţia antiscolastică 
a nominalismului, nu dau tot conţinutul gândirii filozo- 
fice, în epoca descompunerii feudalismului, adică în se- 
colul al XIV-lea. Tocmai în acest secol şi în cel următor, 
asistăm la recrudescenţa misticismului. 


Misticismul reprezenta şi el o atitudine opoziţionistă 
îndreptată deopotrivă contra feudalismului şi contra bi- 
sericii catolice dominante. 

Misticii refuzau să pună biserica între om şi 
Dumnezeu. Ei puneau tot accentul pe credinţă şi, în mă- 
sura în care refuzau posibilitatea cunoaşterii și putinţa 
pentru rațiune de a descoperi adevărul, concepţia lor 
avea un caracter retrograd. Dar nu din acest punct de 
vedere intereseaza concepţia mistică medievală. Fuga 
spre contemplaţie, fervoarea religioasă, ancorarea în cre- 
dința pură aveau şi o altă însemnătate. Misticii ca Ruys- 
broeck, Gerson, d'Ailly, continuând tradiţia lui Bona- 
venture şi direct influenţaţi de Eckhart, încearcă să trans- 
pună. în domeniul abstracţiei, al adoraţiei şi al contem- 
platte, frământările, nedumerirea şi neputinţa înţele- 
gerii în faţa primelor semne ale destrămării sociale, ma- 
nilestate în regimul feudal. 

Pentrucă misticismul, fie că lua caracterul unei 
efuziuni panteiste, în care sufletul omului (părticică din 
sufletul universal) tindea să se contopească, să se dizolve 
în Dumnezeire, fie că era de natură teosofică, aşa cum 
se manifesta în scrisul lui Nicolaus din Cusa, apărea 
în realitate cu rădăcini mult mai adânci. 

Există în misticism — în deosebi în misticismul 
medieval, reprezentat mai ales de Eckhart — şi un ele- 
ment dinamic caro, în mod limitat, dă o coloratură dia- 
lectica felului de a explica existenţa lumii şi necesitatea 
transformării ei. Dar totuși elementul predominant în mis- 
ticismul medieval rămâne puternica religiozitate care se 
degajează, ca rezultat al dezorientării, al lipsei unor 

puncte de sprijin, Intro lume ce se prăbușea şi în faja 
unui viitor pe care misticii încercau să-l pătrundă, pe 
alte căi decât ale minţii. 

Misticismul a încercat să apere poziții proprii pe 
ruinile încercărilor anselmiene și thomiste, stabilind 
un raport între credinţă și gândire, facând ca raţiunea 
— considerată ca parte componenta în viaja și în desti- 
nul supranatural al omului, devenită intermediară între 
credinţă şi viziune — să poată pătrunde esenţa lucrurilor 
(conform tezei anselmiene). Sau de a face ca raţiunea, 
îndreptată către lucrurile sensibile, să se poata ridica 
pâna la afirmarea unei existenţe spirituale, cu păstrarea 
unei directe legături cu credinţa; raţiunea devine însă sin- 
gură călăuzitoare, interzicându-i-se anumite concluzii 
sau îndreptând-o către realitatea divina (conform tezei 
thomiste). In protestantism, misticismul îşi gasește una 
din formele ultime de manifestare. 

După cum se ştie, Luther însuşi a început prin a 
fi mistic. Cu Jakob Böhme, mort în 1624, misticismul 
medieval atinge punctul culminant şi totodată şi înce- 
putul decăderii lui. 

Apariţia misticismului în secolul al AIV-lea este cea 
de-a doua lovitură îndreptată împotriva scolasticii. Sfâr- 
şitul scolasticii oglindeşte în acelaşi timp descompunerea 
regimului feudal pe plan ideologic. Este şi aici o legă- 
tura dela cauză la efect. 


Un incomplet paralelism istorie 
şi câteva concluzii necesare 


Să cuprindem cele doua sfârşituri de epocă: apusul 
lumii sclavagiste şi al celei servagiste. In gândirea 
filozofică din primele secole ale erei noastre şi catre sfâr- 
şitul Evului Mediu constatam predominarea anumitor ten- 
dinje şi curente, asemănatoare prin conţinutul lor, deşi 

diferite prin formele lor de manifestare. Gândirea me- 
tafizică şi creaţiile metafizice, alături de afirmarea scep- 
ticismului, de puternicele poziţii ocupate de misticism 
dau factura specifică conţinutului ideologic al celor două 
momente istorice de tranziţie. Încercarea de evadare din 
strânsul contact cu realitatea, căutarea unor puncte de 
sprijin dincolo de cadrul lumii existente, vii, palpabile, 
se întâlnesc deopotrivă în curentele filozofice reprezen- 
tate în Antichitate de scepticism şi neo-platonism, în 
Evul Mediu de misticism. 

Am arătat că nu se poate vorbi de un paralelism 
perfect între epocile istorice prin care a trecut omenirea. 
Dacă găsim manifestări asemănătoare pe plan ideologic, 
nu trebue ignorate nici noile elemente intervenite aici, 
tocmai pentru a nu ne depărta de cadrul concret în care 
se desfăşoară creaţia ideologică. Prin ce se deosebesc cele 
doua sfârșituri de epoci istorice? 

Lumea antică, lumea sclavagistă s'a destrămat, a 
fost ruptă în bucăţi şi a dispărut apoi, încetul cu înce- 
tul, sub puternicul torent al năvălirilor barbare. Așa se 
înfaţişează lucrurile, cel pulin la suprafața lor. În rea- 
litate, procesul descompunerii lumii antice era mult an- 
terior şi îşi avea punctul de plecare în falimentul eco- 
nomie bazate pe munca sclavilor. Pe 1uinile lumii vechi 
nu sa născut însa, printr'o puternică zguduire revoluţio- 
nara, o noua societate cu noi forme de viaja economica, 
socială şi politică. Trecerea dela lumea sclavagista la 
societatea servagistă cunoaşte secole intregi de adormire, 
de lenta descompunere, de farămiţare a vechilor insti- 
tot. Cauza este lipsa unei clase revoluţionare în Anti- 
chitate care — în numele şi în interesul întregii ome- 
niri — să fi fost purtatoarea nazuinţelor ei spre pro- 
gres, luptând pentru înfaptuirea unei lumi no, o 
clasa revoluționară care sa aibă un asemenea obiectiv 
şi sa stea în faţa unei asemenea sarcini istorice, ` 

Pătura exploatată şi oprimată era formată din 
sclavi. Dar sclavii nu constituiau o clasă socială în înţe- 
lesul sociologic al cuvântului. Le lipseau toate caracte- 
«risticile unei clase, atât din punct de vedere al rolului 
economic, cât şi al funcţiei sociale sau politice pe care 
o îndeplineau în structura lumii vechi. Dar tocmai pen- 
trucă nu reprezentau o clasă şi cu atât mai puţin o clasă 
revoluţionară, sclavii nu aveau o ideologie proprie. Nu 
aveau o concepţie hotărită despre lume, despre re- 
sorturile-i intime, despre desvoltarea ei — o concepţie 
nouă, opusă stăpânilor de sclavi. 


Creștinismul nu a reprezentat, nici el, o asemenea 
concepţie. „Creștinismul — remarcă Kautsky — s'a des- 
voltat dela Evreime la Romani, dela proletariat la stă- 
pânirea lumii, dela organizarea comunismului la orga- 
nizarea tuturor claselor“. Deci — o trecere fara un con- 
ținut ideologic precis. Este o falsa afirmaţie ca creşti- 
nismul a înlăturat sclavia. „Dimpotriva, scrie mai de- 
parte Kauisky, creștinismul i-a dat un nou sprijin. 
Antichitatea a ţinut pe sclavi numai prin frica. Creşti- 
nismul singur a ridicat supunerea, fara împotrivire, a 
sclavilor spre o datorie morala care trebuia executata cu 
bucurie“ (52). 

A schimbat creştinismul cel puţin atitudinea lumii 
vechi faţă de munca sclavagista? Daca plecam dela anu- 
mite texte, în care se afirma că atât actele sclavilor cât 
şi cele ale stăpânilor de sclavi au o finalitate în afară de 
ei, în Dumnezeu şi ca noţiunea de iubire trebue sa stea 
la baza tuturor faptelor încredințate lui Dumnezeu, in- 
diferent daca aceste fapte sunt ale sclavilor sau ale sta- 
pânilor lor, s'ar putea raspunde afirmativ. Dar nu 
textele tranșează chestiunea. 


Dacă a intervenit o schimbare în atitudinea lumii 


vechi față de munca sclavagista, ea s'a datorat în 
primul rând — constatării ca munca sclavilor era im- 

proprie de a mai sta la baza întregului proces de produc- 
ție din acea vreme. Deaceia se poate afirma că sclavii n'au 
găsit în creştinism instrumentul ideologic cu ajutorul că- 
ruia să fi putut desagrega, structural, lumea greacă 
şi romană. Creştinismul apare cel mult pe plan ideo- 
logic și filozofic, ca produsul stărilor sociale amorfe, 
care caracterizează apusul lumii vechi. La începuturile 
lui, creștinismul avea în adevăr un.caracter proletar. Dar 
lipsa unei ciocniri violente de clasă, lipsa unei clase re- 
voluţionare care să intervină direct, cu propriile ei fapte, 
la înmormântarea lumii vechi și la naşterea clei noi. 
menţine acestor stări caracterul amorf și infructuos. 

Ce se petrecea în lumea veche? 

Economia -bazată pe munca sclavagistă era în plină 
descompunere. Două din domeniile principale de produc- 
ție — agricultura şi exploatarea subsolului — s'au re- 
simţit cele dintâiu. Intinse pământuri în Italia, apoi în 
ţinuturile învecinate, au căzut în paragină. Ţărănimea li- 
beră — totodata şi forța de odinioară a armatei ro- 
mane — începe sa se rărească, mica gospodarie fiind 
înghițila de marile latifundii. Pe acâste latifundii lu- 
crau acum sclavii. Abandonarea exploatarii minelor a 
dus la închiderea acestor izvoare de bogaţie. Din Italia, 
ruina și dezolarea se întind în tot imperiul roman. Mai 
ramasese în orașe mica industrie, dar majoritatea popu- 
laţiei urbane o formau declasaţii, masa mare a Lumpen- 
proletariatului. 

Unde era cauza acestei decăderi? Munca sclavagi- 
sta, prin condiţiile cum era prestată, datorita regi- 
mului în care erau ţinuţi sclavii, era prin natura ei puţin 
productiva. Atât timp însa cât puterea militara romana 
era îftreaga, războiul, sursa principală a mâinii de lucru 
sclavagiste, arunca necontenit noi braţe de munca în 
producție. ln momentul când prin decăderea tară- 
nimii libere, puterea militară romană slabește — seacă 


69 


www.dacoromanica.ro 


şi izvorul care alimenta cu sclavi piața muncii. Locul 
sclavilor nu-l putea lua pe marile latifundii o inexistentă 
țărănime, după cum locul sclavilor în mine şi în in- 
dustrie nu-l putea lua Lumpenproletariatul. Formarea 
unei țaranimi libere pe baza colonatului şi eliberarea 
mâinii de lucru sclavagiste, pentru formarea unui ade- 
vărat proletariat, nu puteau fi rezultatul unor simple 
măsuri administrative. Aceste două categorii sociale se 
vor naște încetul cu încetul în decursul multor secole, 
care vor urma prăbușirii economiei sclavagiste. 

“Pentru lumea veche care dispărea prin dislocare 
în haos, nu este decât logic şi explicabil caracterul pe 
care-l îmbracă filozofia timpului. Beneficiarii acestei 
lumi nu mai aveau mici o perspectivă înaintea lor. 

După cum nu mai aveau un punct de sprijin, nu-și 
mai puteau face iluzii nici beneficiarii lumii feudale, în 
momentul în care societatea servagistă își arăta, sub pre- 
siunea noilor forţe economice şi sociale, toata şubreze- 
nia ei. 

Dar despre atitudinea acestei minoritaţi, fie că este 
vorba de stăpânii/ de sclavi ori de marii feudali sau de 
exponenţii unora ori ai altora, ne-am ocupat mai sus. 
Ceia ce voim sa subliniem aici este faptul ca acestei ati- 
tudini negativiste, la sfârşitul lumii sclavagiste, nu i se 
opune nimic. Deaceia gândirea ei filozofica a fost înghi- 
Dia de creștinism, dizolvându-se şi confundându-se cu 
dogmatismul religios. Cu totul alta era situaţia, când 
timid catre sfârşitul Evului Mediu, cu mai multa vi- 
goare în timpul Renaşterii, apoi deschis și impetuos în 
secolul al XVII-lea și al XVIII-lea se afirma noi puncte 
de vedere, tocmai în filozofie. 


Renaşterea şi manifestarile ei filozofice 


Incatușarea filozofiei de catre religie în Evul Mediu 
a însemnat de fapt decaderea gândirii filozofice. Religia, 

şi în primul rând catolicismul, devenise expresia in- 
tereselor păturilor dominante şi reflecta, în întreaga ei 
construcţie, erarhia valorilor lumii servagiste. Mai mult, 
catolicismul devine foarte curând un instrument de clasă 
în mâna celor bogaţi și puternici, a vârfurilor piramidei 
sociale din, acele vremuri, împotriva paturilor exploatate: 
țărănimea iobagă şi plebeimea orașelor. Dar învelișul 
opac, nebulozitatea în care era înfăţişata învațatura 
creştină, făceau puţin vizibil acest lucru. 

Pe măsura închegării în Evul Mediu a noilor ra- 
porturi de producţie, consecința desvoltării forţelor de 
producţie, apar pe plan social: burghezia și proletariatul. 
Creșterea oraşelor, formarea primelor întreprinderi ma- ' 
nufacturiere, desvoltarea legăturilor comerciale, înce- 
puturile de acumulare capitalistă — în primul rând 
datorită activităţii capitalului comercial şi de camăta — 
constitue baza economică premergătoare apariţiei re- 
gimului capitalist propriu-zis. Descoperirea Americii, 
toate marile invenţii din secolul al XV-lea amplifică 
aceste începuturi, dau imbold nou comerțului şi indus- 
triei, grăbind şi mai mult procesul diferenţierii sociale 
în cadrul societăţii servagiste. 

Desvoltarea forţelor de producţie şi procesul dife- 
renţierii sociale, prin întărirea burgheziei si a proleta- 
riatului în orașe, prin adâncirea conflictului între masa 
iobaga şi nobilimea feudală, erau tot atâtea cauze care 
pregateau disoluția lumii servagiste. În mijlocul socie- 
GI Evului Mediu se pregăteau forţele sociale menite să 
puna capat întregului regim. Semnele descompunerii apar 
de timpuriu, deși până la definitiva lui lichidare va trece 
înca multa vreme. 

Am aratat că primele manifestări opoziţioniste pe 
plan social îmbrăcau formele schismei și ale ereziei și, 
deoarece întreaga viaţă socială se găsea sub influenţa 
atotputerniciei bisericii catolice, lupia elementelor opo- 

ziţioniste, însăşi lupta maselor, trebuia să se desvelte 
numai în cadrul trasat de viața religioasă. 

ln timpul Renaşterii, acest fenomen ia noi forme. 
Protestatarii, încercând să descătuşeze gândirea filozofică 
de tirania dogmei religioase, se situiază pe un plan mai 
ridicat. Oamenii Renaşterii, umaniștii, erau elemente lu- 
minate, deși cei mai mulți wau părăsit disciplina cato- 
lică sau, mai bine zis, au încercat să-şi armonizeze punc- 
tul lor de vedere cu dogmele bisericii. Ei se ridicau însă 
cu putere împotriva dogmatismului steril și a verbiaju- 
lui scolastic şi recomandau întoarcerea spre cercetarea 
naturii şi a tainelor ei. In scrisul lor, se manifestă oare- 
care tendințe materialiste şi se întâlnesc încercări de 
fundare a cunoașterii pe datele empirice. 

Primii reprezentanţi ai burgheziei din timpul Re- 
nașterii nu sunt în stare să formuleze o filozofie proprie. 
Burghezia este ea însăși în proces de formaţie. De aici 
încercarea de reînviere a filozofiei antice și cautarea, pe 
aceasta cale, a unei eliberări din încătuşarea catolicis- 
mului. 

Dar aceasta încercare se dovedeşte infructuoasă. 
Noua lume care se năştea, cu totul deosebita de lumea 
antica, nu-și putea găsi temeiurile ideologice în reînvie- 
rea filozofiei greceşti sau romane. 

Reacţiunea se manifesta întrun nou val de scepti- 
cism ai cărui purtători de cuvânt sunt Montaigne, Char- 
ron etc. Suntem în secolul al XVI-lea. Şi de asta dată 
se pornește dela afirmarea că nu-exista mijloace de cu- 
noaștere sigura. Înțelegerea omeneasca este limitată şi 
nu ne poate da certitudinea. Limitate şi nesigure sunt 
și datele simțurilor şi fructul gândirii. Cu cât pairundem 
mai adânc în cercetarea naturii, a esenței lucrurilor, cu 
atât mai mult ne dam seama — afirma Montaigne — că 
posibilitatea noastră de cunoaştere este restrânsa. Numai 

îndoiala nu cungaşte nici rezervă, nici reticenţă: este 
arma cu care se înarmează omul înţelept. 

M. de Wulf în „Histoire de la Philosophie Médie- 
vale“ susține că tendinţele sceptice s'au născut din con- 
troversele religioase, filozofice şi ştiinţifice. Nu este pusă 
în dubiu certitudinea în sine, dar se demonstrează insu- 
ficiența mijloacelor de cunoaştere existente. Scepticismul 
Renașterii slujeşte doar ca o trăsătură de unire între Evul 
Mediu, aflat pe panta decăderii şi filozofia modernă (33). 

Concluziile acestea sunt numai în parte îndreptăţite. 
„ De sigur că scepticismul — așa cum îl reprezintă Mon- 
taigne — are anumite caracteristici, proprii momentului 
istoric în care erau scrise celebrele-i esseuri. Ceia ce tre- 
bue subliniat însă este faptul că Montaigne îmbină con- 
sideraţiunile sale cu o aspră critică, pe care o face stărilor 
sociale, din timpul lui. Scepticismul său trece deci limi- 
tele unor simple observaţii critice, circumscrise la produ- 
sele intelectuale ale societăţii franceze din secolul al 
XVI-lea. = 

Incepând din secolul al XVII-lea curentele filozo- 
fice apar mult mai bine conturate. Filozofia naturii 
apare pe primul plan, ca directă precursoare a materia- 
lismului contemporan. 

Pic de la Mirandole, Ramus, Michel Servet în 
Franţa, Galileo Galilei, Telesius, Campanella, Giordano 
Bruno merg mai departe, ceia ce îi duce la un conilict 
deschis şi violent cu biserica catolică. Având multe ele- 
mente materialiste şi panteiste în concepția lor, cei mai 
mulţi dintre acești gânditori apar ca reprezentanţii unei 
noi concepţii asupra lumii, precursori pe planul gân- 
dirii ai noilor aşezări ce se zămislesc în sânul societăţii 
servagiste. 

Pe măsură ce conflictele sociale se adâncesc şi eco- 
nomia de schimb capătă din ce în ce mai multe el*mente 
capitaliste, iar burghezia își întăreşte poziţia ei de clasă, 

ea încearca sa-și afirme o ideologie şi o filozofie pro- 
prie, opusa scolasticii, misticismului medieval şi scepti- 
cismului. Apar astfel primii gânditori materialişti care, 
mai consecvenţi sau mai puţin consecvenți, cu mai multă 
sau mai pujina stralucire, iau poziţie hotarită împotriva 
idealismului şi a curentelor lui apropiate. În materialis- 
mul englez, al carui reprezentant este Ilobbes, în materia- 
lismul francez din ajunul Marei Revoluții, burghezia îşi 
da propria ei filozofie. Şi — așa cum am aratat — nu în- 
tâmplător, ci pentruca burghezia aparea în acel moment 
ca o clasa revoluţionara în plina ascensiune, doritoare de 
înnoiri și adversară hotărită a formelor de viaţă feu- 
dala. In masura în care, în acele împrejurări istorice, lupta 
burgheziei se împletea cu tendinţele spre progres ale în- 
tregii omeniri, ea nu putea fi în filozofie decât mate- 
rialista. i 

Acceptarea materialitaţii lumii înconjurătoare şi a 
naturii, a concretului, a realităţii, cum ne este data prin 
simțuri — opunându-o afirmarii existenței unor forţe 
supranaturale necunoscute și incontrolabile. dar larg ex- 
ploataie de religie şi constituind unul din suporturile 
ideologice ale feudalismului — toate acestea veneau în. 
sprijinul luptei pe care burghezia o ducea contra vechiu- 
lui regim. 

Dar acest capital eroic din viaţa burgheziei aparţine 
d mult istoriei și trecutului. 


O ultimă concluzie privind actual'ta ea 


Gândirea filozofică a lumii burohezo-capital ste 
poarta şi ca în momentul de faţa stigmatele sfârsi ului de 
epoca istorica, pe care îl traește societatea noastra. La 
mare distanţa în timp, la un alt nivel, având la îndemană 
bogatul material pe carel pune stiința ln îndemână 
— aflata ea însasi în plină desvoltare — este totuşi co- 

pleşită de curente care, dacă nu se identifică cu cele 
întâlnite în epoca de decădere şi de disoluţie a lumii vechi 
sau a Evului Mediu, au multiple trăsături comune. Misti- 
cismul, scepticismul, agnosticismul dau şi astazi ca şi 
atunci conţinut filozofiei. Toate aceste curente nu sunt 
însă decât produsul istoric al sfârşitului de veac, al apu- 
sului regimului actual social. 

Dar, ca şi la sfârşitul Evului Mediu, nu asistam nici 
de astă dată la un simplu proces de disoluţie economică 
şi socială, cum s'a întâmplat în ultimele secole ale lumii 
antice. În faţa burgheziei, devenită retrogradă în econo- 
mic ei social, reacționară în politic, nu se găsește o amorfă 
structura socială, purtând simplu semnele disoluţiei. Im- 
potriva vechiului regim s'a ridicat burghezia şi — mobili- 
zând toate forţele sociale.atunci existente — a deschis prin 
revoluţie noi căi ile desvoltare omenirii. Burghezia re- 
prezenta nu doar o nouă concepție de viaţă, ci o noua or- 
ganizare economică şi socială, în concordanță cu des- 
voltarea tuturor forţelor de producţie aflate în plină 
ascensiune, 

Azi traim din nou un conflict acut între forţele de 
producţie — aflate în creştere datorită marelui progres 
tehnic şi inventivităţii științei — și între raporturile sociale 
existente. De astă dată proletariatul este acea clasă care 
reprezintă o noua ordine economică, noi idealuri sociale 
si politice. El este acel care lupta pentru realizarea unei 
alte concepții de viaţă, pentru a da lumii o noua fața. 

De astă dată proletariatul prin exponenţii lui 
apăra în filozofie poziţiile materialiste. Dar nu cele 
ale vechiului materialism, abandonat de ideologii bur- 
gh ziei. Purtătorii de cuvânt ai proletariatului au pre- 

uat, ın adevăr, moștenirea materialistă a vechii lumi, 

dar nu copiind, nu împrumutând formule şi sisteme pe- 
rimate, cı desvoltând, îmbogăţind, dând o noua formă 
si un nou conţinut vechiului materialism. 

Materialismului mecanicist şi metafizic al secolului al 
XVII-lea şi al XVIII-lea, materialismului burgheziei re- 
voluţionare de atunci, proletariatul opune concepţia ma- 
terialismului dialectic, filozofia proletariatului modern. 

Vechile poziţii ale vechiului materialism sunt astfel 
depășite. Gândirii filozofice i se deschid noi şi bogate 
perspective. Aceste noi orizonturi sunt însă legate de 
frământările şi de zbuciumul în care se plămădește 
lumea de mâine. 

CAPITOLUL D 


CURENTE ŞI TENDINŢE ACTUALE 
IN FILOZOFIA ROMÂNEASCĂ 


Limitarea obiectului 


In „Istoria Filozofiei Româneşti“ N. Bagdasar se 
ocupă în special de epoca modernă. Cercetând însă 
lista celor trecuţi la rubrica filozofi, vedem că unii din- 
tre ei au fost şi au rămas simpli profesori de filozofie, 
fără pretenţia de a fi creat ori promovat sisteme sau 
idei originale; cel mult — dea fi expus sistematic (pe 
cele ale altora. Nu despre aceştia va fi deci vorba în 
paginile acestei lucrări, întrucât ea nu-şi propune să 
refacă istoria filozofiei româneşti pe alte baze. De alt- 
fel, influenţa multora din cei cuprinși în volumul lui 
Bagdasar nu a trecut de limitatul număr al studenţilor 
care îi audiază; poate nici măcar a tuturor acestora. 

Ne vom ocupa deci, în acest loc, de scrisul acelor 
gânditori români, care au susținut puncte de vedere 
noi în activitatea filozofică contimporană ori au exer- 
citat şi continuă să exercite o influență deosebită, din- 
colo de limitele unui curs universitar. 

Alături de producţia filozofică a acestor gânditori, 
trebue luate în considerare și unele curente filozofice 
straine care, în momentul de faţă, îşi caută drum în cul- 

tura românească, chiar daca acei care le profesează sau 
încearcă să le popularizeze pașesc timizi şi fară prea 
multă strălucire în publicistica noastră. 

Limitând cercetarea pe care o întreprindem la 
epistemologie sau, mai bine zis, la felul în care ste tra- 
tata problema cunoașterii, ne vom ocupa de cei 
ce au tratat această problemă şi, din opera lor, 
numai de acele lucrări ce se încadrează în obiectul 
urmarit. Limitarea aceasta nu se datorește faptului că 
atribuim teoriei cunoaşterii domeniul vast, consemnat 
în unele tratate de filozofie: acel al cuprinderii adevă- 
rurilor absolute, permanent valabile şi universale; 
nici pentrucă ne-ar ușura răspunsul despre posibilita- 
tea cunoașterii, despre natura acestei cunoașteri şi les- 
pre căile prin care ea ne este accesibila, fie ca ne adre- 
săm intuiţiei, experienţei sau raţiunii; în sfârşit nici 
pentruca, opunându-o meiafizicei, am socoti-o partea 
principală, determinanta a întregii filozofii. 

Ne-am oprit la problema cunoașterii şi la felul în 
care aceasta problemă a fost tratata, luând-o ca punct 
de plecare și criteriu în analiza curentelor filozofice 
dela noi şi din alte țari, deoarece înţeltgerea şi ex- 
plicarea existenţii, a raporturilor dintre subiect și obi- 
ect, dintre conștiința și lumea fizica dau conţinut unei 
filozofii şi caracterizează un curent filozofic. Problema 
cun așterii este astfel piatra de încercare a oricarui sis- 
tem filozofic şi ofera cel mai bun criteriu pentru plasa- 
rea lui într'o direcţie sau alta a fundamentalelor cu- 
rente de gândire. 

Ki 

Daca aruncăm o privire de ansamblu asupra ac- 
ivitaţii filozofice româneşti din ultimele decenii, ve- 
dem că în cuprinsul ei se reflectează, destul de fidel. 


aproape aceleași curente și tendințe ca şi în restul 
Europei. Nu ne gândim la vulgarizarea sau populariza- 

rea unor concepții filozofice sau a unor idei importate, 
Dar chiar în acele lucrări care păstrează un caracter 
de originalitate întâlnim elemente componente asemă- 
“nătoare. Predominarea tendinţelor idealiste în filozo- 
fia românească, respingerea materialismului si condam- 
narea lui, considerarea metafizicei ca ultima expresie 
a filozofiei, agnosticismul și misticismul — sunt trasă- 
turile principale şi caracteristice ale acestei filozofii. 
Acestea, înca odata, chiar în operele celor mai ori- 
ginali sau pretinși originali filozofi autohtoni: C. Ră- 
dulescu-Moiru, Lucian Blaga lonel Gherea, P. P. Ne- 
gulescu, Mircea Florian şi alţii. 

O succinta analiză a concepţiilor tuturor acestora şi 
a aportului original adus de fiecare, va ilustra suficient 
afirmația noastra, 


C. Rădulescu-Motru 


Metafizicianul 


In lucrarea prin care Rădulescu-Motru îşi începe 
bogata activitate filozofică, „Realitatea empirica şi 
condiţiile cunoștiinţei“, el fixeaza primele jaloane ale 
sistemului său de gândire, care se va amplifica, în 
urma va fi sprijinit pe noi argumente, fara sa păra- 
seasca însa punctul de vedere iniţial. 

Metafizician, afirmând că metafizica este știința 
care îşi propune ca scop să ne dea cea mai completă cu- 
nostinţa despre lume, deci cea mai puţin relativa, 
— Radulescu-Motru a plecat dela Kant acceptând apri- 
orismul timpului şi spaţiului. ca forme ale percepţiei 
noastre, prin mijlocirea carora putem ajunge la sin- 
leze în stare să ne îmbogăţească cunoştinţele. Aceste 
cunostințe au o valoare relativa, deoarece „lumea ex- 
terna, pentru noi nu există decât prin conștiința“ (1). 

Ceia ce ni se reflectează însă în conştiinţă prin inter- 
mediul creerului, are o certitudine relativă, „singurul 
criteriu fiind limitarea reciprocă dintre sensaţiuni; dea- 
supra lor, ca moduri fundamentale ale conştiinţei (exi- 
stă) formele de timp şi spaţiu, depășind variaţiunile 
experienții şi punând firul de continuitate în cursul 
evoluţiunii“ (2), 

Rădulescu-Motru îmbrățișează în filozofie — ple- 
când tot dela Kant — o atitudine raţionalistă şi critică, 
respingând dogmatismul, după cum se ridică şi împo- 
triva idealismului subiectivist, negând că realitatea sar 
reduce doar la stări de conștiință. Dar aceasta nu-l izo- 
lează şi nu-l situiază în afara taberei filozofilor idea- 
bett. 

In primul rând, este de esenţa concepției idealiste 
încercarea lui de a stabili între psihic şi fizic o identi- 
tate iniţială. In adevăr, în „Elemente de Metafizică“, 
ocupându-se de rolul conştiinţei, Radulescu-Motru 
pleacă dela următorul punct de vedere: drept bază a 
adevărurilor necesare pe care ni le poate da conștiința, 
Kant a luat „conștiința în genere“, adică o conştiinţă 
transcendentală. Dar nu a arătat în ce constă această 
„conştiinţă în genere“. Acei care i-au urmat lui Kant, 
au înlocuit-o cu conştiinţa omului de geniu, organismul 
biologic, biologia raselor, organismul social, elanul vi- 
tal etc. Dar nici aceste substituiri nu au facut decât 
să ocolească întrebarea: „Cum, între împreunările tre- 
cătoare dinlăuntrul unei conștiințe individuale, pot ră- 
sări unele împreunări cu caracter de obiectivitate ştiin- 
țifică? Cum sunt cu putinţă judecăţile universale şi ne- 
cesare“? 

Aceste judecăţi — afirmă Rădulescu-Motru — se 
bazează pe unitatea conştiinţei. Unitatea, care este con- 
diția fundamentală a raportului de necesitate şi rezultă 
din faptul conştiinţei noastre, nu ne este data obiectiv 

în lumea externă. În adevăr, noi nu putem afirma uni- 
tatea lumii din afară, dar putem afirma totdeâună uni- 
tatea conștiinței noastre, pentrucă această unitate stă 
la baza tuturor raționamentelor noastre. Deci înlăn- 
țuirea fenomenală a universului îşi găseşte sprijinul 
sigur în unitatea conştiinţei omeneşti. 

Unitatea conștiinței individuale apare astfel ca un 
element de bază, suficient de puternic şi de închegat, 
pentruca adevărul ştiinţific să poată căpăta caracterul 
de necesitate. In același timp, din punct de vedere me- 
tafizic, conştiinţa individuală apare mai bogată prin íin- 
sușirile ei, decât celelalte unităţi pe baza cărora con- 
tinuatorii lui Kant au încercat să fundeze valabilitatea 
cunoștințelor noastre. Cu alte cuvinte, soluţiunea pro- 
blemei nu poate fi dată decât plecând dela conştiinţa in- 
dividuală şi nu dela „conştiinţa în genere“ a lui Kant 
sau dela acele formule cu care s'a încercat înlocui- 
rea ei. 

La întrebarea fundamentală şi permanentă pe care 
şi-a pus-o întotdeauna metafizica, şi anume: care este 
poziţia omului față de restul universului și care sunt 
posibilitățile stabilirii unei cunoaşteri şi judecăţi va- 

“Mabile, necesare şi universale — nu se poate răspunde 
decât plecând dela stabilirea relaţiei dintre conștiința 
omenească individuală şi univers. Această relaţie pre- 
supune însă găsirea unui element de unitate, element 
care se află şi în afara acestei conştiinţe. Adică trebue 
dovedit că realitatea pe care o are restul universului, 
este cuprinsă şi în unitatea conştiinţei omeneşti. Trebue 
dovedit că între conştiinţa omenească şi univers există 
raporturi de corelaţie și nu simple raporturi de parte 
la tot. „Numai identificând, în genere, realitatea din 
conştiinţă cu realitatea din univers — își precizează 
gândul Rădulescu-Motru — se poate găsi ştiinţei un 
fundament solid în unitatea conştiinţei; altfel nu“. 

Ce se observă însa? Inlauntrul conştiinţei, ca şi înlă- 
untrul universului, se stabileşte o condiţionare reciprocă 
între fenomene. care-şi au drept bază un raport ramas 
identic cu sine însuși. Aici își găseşte explicația, iden- 
tificarea unitații conştiinţei cu universul. „Metafizica 
raționalista... nu tăgădueşte existența unităţii de con- 
ştiinţa, dar nici nu face din aceasta unitate punctul cen- 
tral, din care sa se opereze înţelegerea lumii; ea 
subințelege unitatea de conştiinţa ca un reflex de 
oglinda al unitaţii universului“. Pentruca unitatea de 
conştiinţa să fie substituita unității universului, tre- 
bue ca între aceste doua entităţi sa existe o identitate; 
dupa cum. pentruca judecăţile, deci faptele de con- 
ştiinţa, sa fie aplicabile fenomenelor din univers, 
trebue ca elementul de bază care sta drept sprijin uni- 
taţii universului, să poată fi stabilit şi în unitatea con- 
științei omenesti. Kant a cautat acest element de iden- 
titate, menit sa lege realitatea universului cu realitatea 
conștiinței, în intuiţia timpului. Însă problema astfel 
formulată este pusă greşit, întrucât elementul de 
identitate nu trebuia cautat în domeniul mecanicii, cum 
a facut Kant, ci în acel al biologiei şi al psihologiei. 
Adâncind cunoaşterea eului, adâncind cunoașterea con- 
ştiintei individuale, considerarea acesteia din urmă 
nu separat, ci ca suma stărilor de conştiinţă, de care nu 
poate fi desparţita prin însaşi natura şi substanţa sa, — 
se poate gasi un mai mulțumitor raspuns decât cel dat de 
Kant. Care este deci, dupa Radulescu-Motru, această 
identitate care sprijina realitatea eului și ușureaza tre- 
cerea dela realitatea acestuia la realitatea lumii externe? 
Este identitatea data prin legile energiei personalităţii 
omenesti. Unitatea conștiinței în substratul ei este iden- 
tica cu unitatea energiei universale, „fiindcă faptul de 
echivalența dintre formele acesteia din urma este fap- 
tul fundamental. care susţine şi unitatea conștiinței“. 

La baza atât a conștiinței individuale, cât şi a uni- 
versului, stă deci că singură realitate absolută „ener- 
gia“ — fenomenele de conştiinţă fiind cuprinse înlăun- 
trul ei. 

Cei doi termeni ai problemei — realitatea conştiin- 
Zei şi realitatea universului — ni se înfăţişează doar ca 
aspectele aceleiași realităţi, observată în momente deo- 
sebite. Trecerea se face datorită evoluţiei, acceptată ca 
element component în concepţia personalismului ener- 
getic. 

Astfel a luat naștere un monism psiho-fizic, după 
care realitatea, unica realitate, se înfățișează sub dife- 
rite aspecte, îmbrăţișând când forma energiei fizice, 
când a conștiinței. 

Felul în care Rădulescu-Motru definește realita- 
tea — un personalism energetic, o energie care evoluiază, 
coniundând propria sa evoluţie cu procesul de forma- 
Dune al personalității cuprinzând la rândul ei toate 
corelaţiile organice — este tot de nuanţă idealista (5). 
Aici se încadrează și tendinţele sale finaliste. 

Înainte însă de a arăta cum se manifestă aceste 
tendinţe, să analizăm concepţia lui Rădulescu-Motru în 
ce priveşte personalismul energetic. lată propria sa 
definiţie: 

„Personalismul energetic este un raționalism pus 
la punct cu progresul ştiinţei contemporane. În locul 
denumirii de raționalism, el are denumirea de persona- 
lism, fiindca persoana omenească este pentru dânsul 
realitatea cea mai întregită din câte este dat sa cunoaş- 
tem. El este energetic, pentru a indica metoda, dupa 
care realitatea este stabilită... Personalismul energetic 
este prin urmare un realism, fundat pe extensiunea le- 
gii energiei la întreg câmpul experienţei omenești, atât 
materiale cât și sufletești. În sistemul lui, persoana ome- 
neasca ocupă locul central, fiindca în viaţa acesteia se 

face îmbinarea diferitelor concretizări, pe care le ia le- 
gea energiei...” (4). 

In această definiţie se atribuie conştiinţei un rol 
activ în procesul de transformare a energiei naturii. 
adică a realității, după cum o definește filozoful român. 
Mai mult, toată energia din natură îşi ia ca ţintă per- 
sonalitatea. „Personalitatea este o direcţiei a energiei“. 
Energia rămâne singura realitate — în faţa conştiinţei 
reduse la o simplă funcţiune. Dar personalitatea la rân- 
dul ei nu este altceva decât „energie, în actul ei cel mai 
desăvârşit“. 


Finalismul şi fideismul în concepția filozofică 
a lui Rădulescu-Motru 


Tendinţele finaliste, în concepţia lui Rădulescu- 
Motru, nu sunt numai de esenţă idealista; ele consti- 
tuesc, — cu tot spiritul ştiinţific pe care, sub influ- 
enja lui Wundt, doreşte să-l dea întregii sale filozofii, 
— şi latura mistică a acestei concepții. 

"In adevăr, Rădulescu-Motru afirmă că, aşa cum 
în afara universului există un Dumnezeu care deter- 
mină finalitatea fenomenelor observate de noi, înlaun- 
trul lui există „o finalitate imanentă cerută de conser- 
varea personalităţii” — o finalitate personalistă im- 
pusă de natura omenească. 

In lucrarea sa „Timp şi destin“, aceste tendințe 
apar evidente şi clar formulate. In cercetarea conți- 
nutului noţiunii despre destin nu poate interveni cauza- 
litatea, aşa cum ne-o dă mecanica, pentrucă destinul nu 
poate fi înţeles decât subiectiv în funcţie de finalitate. „In 
dimensiunea raţională a timpului, apariţia vieţii ome- 
nești este o simplă verigă dintr'un lanţ cauzal fără în- 
ceput şi fără sfârşit: în destin, apariţia vieţii omenești 


84 


www.dacoromanica.ro 


este actul suprem al creaţiunii“. Mai mulă însă „fie- 
care apariţie de om, prin destinul ei, este o înălțare spre 
dumnezeire“, după cum „fiecare om cu destinul lui în- 
semnează fiecare om avându-și fixată o anumită va- 
loare supranaturală prin însăși existenţa lui“ (5). Aceasta, 
deoarece Rădulescu-Motru crede că „viaţa fiecărui om , 
desfăşoară în viitor numai posibilităţi, care sunt dinaz 
inte fixate substanţei sale sufleteşti“. 

O fidelă rezumare a concepţiei sale filozofice ne-o 
dă Rădulescu-Motru întrun articol intitulat „Mărturi- 
siri“, publicat în anul 1944, în „Revista Fundațiilor Re- 
gale“. Aici, printre altele, Rădulescu-Motru se ocupă de 
concepţia sa filozofică de bază. 

In ce priveşte raportul filozofiei sale cu metafizica, 
el se simte dator să răspundă la întrebarea: cum este cu 
putință ca omul să ajungă la adevărurile universale şi ne- 
cesare — valabile în toate timpurile — apoi la legile mo- 
rale, cu toate că raţiunea are limitele ei, iar individul o 
existenţă trecătoare? Răspunsul este că universalitatea și 
necesitatea adevărului şi a legilor morale îşi găsesc garan- 
ţia nu atât în calităţile sufletului individual, ci în legă- 
tura stabilită dintre experienţa individului și condiţiile 
mediului cosmic. „Adevărurile de conștiință și legile mo- 
rale de conduită, nu-şi dețin caracterul lor de universa- 
litate şi de necesităte dela anumite forme și categorii ale 
minții presupuse de natură a priori şi transcenden- 
tal, ci dela faptul că operaţiile sufletești prin care ele 
au fost stabilite, fac parte integrantă din existenţa în- 
tregului Cosmos. Intre Cosmos şi persoana omenească 
există o corelaţie strânsă; şi această corelație garantează 
depăşirea de sine la care izbutește să se ridice muntea 
omenească, atunci când ea stabileşte adevăruri şi legi 
morale cu caracter de universalitate și de necesitate”. 
La baza concepției sale asupra personalismului energetic 

stă această teorie metafizică. Acesta este şi răspunsul 
lui Rădulescu-Motru la problema centrala a metafizicei. 

In ce priveşte ideia dumnezeirii sau a rolului pe 
care ideia de Dumnezeu îl joacă în sistemul său de gân- 
dire, afirmaţiile pe care le face în „mărturisirile“ sale, 
nu sunt mai puțin categorice. Este adevărat ca în tot 
scrisul său ideia de Dumnezeu apare rar. Dar nu este 
mai puţin adevărat că această idee este postulată de în- 
treaga sa concepţie finalistă. Mai mult, puterea divină 
este aceia care ajută omului să se ridice deasupra vre- 
melnicei sale existente şi să asigure totodată minţii ome- 
neşti identitatea cu ea însăși. Dar nu numai existența 
omenească este copleşiia de puterea dumnezeiasca. 
„Ideea de Dumnezeu este principiul suprem care fun- 
dează ordinea universului, şi dimpreună cu aceasta care 
dă conştiinţei omeneşti absolutul, de care ea are nevoe 
pentru a avea încredere în sine“. (6). ' 

Prin aceste precizari poziția lui Rădulescu-Motru 
în cele doua probleme capitale ale filozofiei sale apare 


definitiv cristalizată. 
Că 


Cum poate fi caracterizata concepţia filozofica a 
lui Rădulescu-Motru? Aparând dela început şi până la 
sfârșit poziţiile metafizicii, deoarece obiectivul urmarit 
de sistemul sau este căutarea unui răspuns la problema 
realitații absolute, d-sa încearcă să creeze metafizicii 
sale e baza ştiinţifică, deşi problema în sine depașeşte 
ştiinta pozitivă, bazată pe experienţă. Filozofia sa este 
idealista şi rămâne în elementele sale fundamentale de 
esența kantiana. De aici insuficienţele iniţiale în ce pri- 
veşte rezolvarea . problemei cunoaşterii. 

Prin introducerea finalismului, ca mijloc de exph- 
care a vieţii şi a lumii înconjurătoare, concepţia sa a 
luat, a trebuit sa ia o coloratură teologica. Aici este şi 
atingerea acestei concepţii cu misticismul. Afirmarea ro- 

lului ideii de Dumpezeu, — indiferent dacă această idee 
are înţelesul unei finalităţi cerute de rațiune şi nu este 
postulată de dorinţele mistice ale sufletului omenesc, — 
înseamnă totuşi un sprijin adus fideismului, cu toate 
consecinţele sale. 

Incercarea lui Rădulescu-Motru de a înlătura, în 
cadrele unui sistem unitar monist, opoziţia între mate- 
rialism şi idealism, nu soluţionează problema în sine. 
Ea rămâne o încercare de a rezolva problema existenţei 
pe o linie de'gândire totuşi idealistă şi în cadrul unui 
sistem de gândire idealist. 


Eugeniu Speranţia 


Dela metafizică la fideism 


Dar trecerea dela metafizică la fideism — o ilus- 
trare a acestei treceri, de altfel logică şi naturala — ne 
înfaţişează concepţia filozofică a lui Eugeniu Speranţia, 
expusa în ultima sa lucrare: „Système de Métaphysique 
implicite dans les postulats de toute connaissance pos- 
sible“. 

Cunoaşterea ridică anumite chestiuni prealabile 
care urmează să fie lămurite înaintea discutării proble- 
melor mctafizice propriu-zise. Ceia ce îşi propune auto- 
rul este „nu de a construi, în mod total, anumite ade- 
varuri transcendente, inedite si neașteptate, ci aceia de 
a pune în lumină faptul că există adevăruri de care 
orice spirit omenesc este iremediabil pătruns, că există 
afirmaţii care sunt recunoscute de catre orice spirit ca 
valabile prin forţa şi fatalitatea lor“ (7). Aceste adeva- 
ruri întemeiază metafizica pe care înţelege s'o apere Eu- 
geniu Speranţia. 

Prima întrebare, din punct de vedere epistemolo- 
gic, care ne interesează, este cum putem justifica posi- 
bilitatea cunoaşterii și ajunge la adevaruri absolute. 

La baza actului cunoașterii sunt câteva postulate, 
de ordin teoretic şi practic, al căror acord tinde să for- 
meze baza unei dogmatice naturale, inerente spiritului 
omenesc. 


Actul cunoaşterii, ca orice act de gândire, este ca- 
racterizat printrun efort „care caută şi selecționează 
conținuturile mintale, căróra le impune contururi şi 
funcţii descriptive şi discriminante“. Categoriile gândirii 
ne sunt date de câteva întrebări, cuprinzând forma ti- 
pică a judecăților: cum? cine? pentruce? unde? când? 
cât? Aceste întrebări ne dau doar forma goală în care 
va fi turnat materialul anume strâns. Aceste întrebări 
reprezintă, în același timp, şi formele a priori ale gân- 
dirii. Spiritul însă, când îşi pune asemenea întrebări, ur- 
mărește un scop practic, soluţia la o problemă dată — 
ceia ce ne îndeamnă să recunoaştem caracterul finalist 
al spiritului uman. 

In fiecare din aceste întrebări, puse lumii încon- 
jurătoare în cursul oricărei experiențe, plecăm dela re- 
cunoașterea că ne servim de unele date care depăşesc 
realul. Aceasta duce la concluzia, după afirmarea auto- 
rului, că noi nu putem cunoaște fizica decât prin me- 
tafizică. Dar acest element preconceput — în formula- 
rea întrebării — trebue analizat şi stabilit. 

Ce dovedeşte însă punerea întrebărilor? In primul 
rând, raportarea spiritului la o materie care îi este 
străina, ceia ce înseamnă „preferarea abstractului în lo- 
cul concretului, preferinţă acordată idealităţii faţă de 
materia brută“. Mai tranşant, Speranţia afirmă că „nu- 


wés 


mai prin idealitate se împlineşte ființa noastră“. In al 
doilea rând se dovedeşte, în acest chip, că spiritul nos- 
tru este limitat şi insuficient. Dar totodată este afişată 
credinţa în găsirea unui răspuns, care poate fi adecvat. 

Găsirea unui asemenea răspuns înseamnă însă că se 


acceptă, ca premisă dovedită, existenţa obiectivă a ade- 

vărului, adică a unui adevăr clasat dincolo de subiecti- 
vitatea noastră. Unei întrebări nu-i poate corespunde 
decât un singur răspuns valabil. In acest chip se înlă- 
tură primejdia scepticismului. 


Intre subiect şi obiect 


Care este raportul între subiect și obiectul cu- 
noaşterii? 

Subiectul şi obiectul nu au o existenţă reală decât 
datorită relaţiilor cu gândirea, și în măsura dependen- 
Tei lor de gândire. Subiectul, când se plasează distinct 
de obiect, pleacă dela afirmarea existenţei unui adevăr, 
independent de el însuşi. Dar în măsura în care acest 
adevăr coincide cu obiectul, ajungem la existenţa 
obiectiva a adevărului şi la raționalitatea obiectului. In- 
tre subiect și obiect nu există un raport de cauzalitate, 
ci de referenţă. Trebue făcută o distincţie între subiect 
şi obiect privite logic sau ontologic; dar în afara acestei 
distincţii trebue să observăm că totuşi conştiinţa noas- 
tra este predispusă să acorde o existență obiectivă lu- 
cerurilor, detașate de orice gândire sau stare de con- 
știința — deci în afara atitudinii pe care un subiect o 
poate avea faţă de obiect. De aici se naşte noţiunea 
realităţii obiective. 

In ce constă însă realitatea? Realitatea, ca şi ma- 
terialitatea, sunt date lucrurilor din natură prin conți- 
nutul lor. Dar acest conţinut nu tranșează totul. Exis- 
tenja lucrurilor obiective, cuprinse prin realitatea lor, 
presupune o esență dată de forma lor şi de norma după 
care sunt construite. Această esenţă joacă deci un mare 
rol. In adevăr, realitatea este „o existență gândită“. 
Aceasta presupune că, deși plasată în afara gândirii, este 


pi 

conform exigenţelor ei — exigenţe care sunt desemnate 
de însăşi esenţa lucrurilor reale. Asupra esenţelor, spiri- 
tul îşi exercită o forţă ordonatoare. 

Acestea sunt elementele care stau la baza cunoașterii. 


Intre rațiune şi credinţă 


Care sunt concluziile acestor premise şi cum se con- 
tureaza sistemul metafizic al lui Eugeniu Speranţia? Vom 
înfaţişa unele din soluţiile propuse ca „adevăruri ul- 
time“. 

Existenţa absoluta şi deplina nu posedă decât Spi- 
ritul. Acest Spirit este creator. Obiectul are o existență 
relativă, întrucât nu poate fi decât obiectul unui subiect, 
„res creata“, deci cu o realitate doar fenomenala. Totul 
este creat în Spirit şi prin Spirit, dupa cum totul de- 
pinde de acţiunea Spiritului. Realitatea „nu este un 
obiect ontologic decât în raport cu spiritele relative — în 
timp ce în raport cu Spiritul absolut, ea este în mod pri- 
mordial şi esenţial un simplu obiect logic“. (8). Spiri- 
tele relative, par spiritelor asemănătoare doar subiecte 
logice, dupa cum apar şi ca obiecte logice. Dar aceasta 
nu în raport cu Spiritul absolut, deoarece faţa de acesta 
totul este doar un obiect logic. „Raportat la Spiritul 
absolut, realul nu este decât logica“. 


Spiritul absolut corespunde, în totul, cu noţiunea 
de Dumnezeu — „aşa cum ne-a lăsat-o moștenire tradi- 
ţia religioasă“, afirma Speranţia. 

A nega pe Dumnezeu e cu neputinţă — susține cu 
seninătate autorul — pentrucă ar însemna „să renunţi 
la facultatea de a gândi logic, sa renunţi pentru tot- 
deauna să ştii st să înfelegi orice, înseamnă să respingi 
postulatele fundamentale, fara care nu există gândire 
coherenta“. Clar, categoric, definitiv! 

Ideia de Dumnezeu îltăreşte, după opinia lui Spe- 
ranţia, şi credinţa noastră în armonia lucrurilor, în exi- 
stența unei unităţi, ca temelie a fiinţei. In acelaşi timp, 
numai Dumneze are singur puterea să asigure ideilor 
sale o existență obiectivă. Pentru o ființă superioară, 
aceste idei iau forma fenomenală; dar pentru un spirit 
particular care se strădueşte să înţeleagă natura lucru- 
rilor, acestea sunt „realităţi obiective“. 

Lucrurile nu au existență decât în măsura în care 
sunt gândite de Dumnezeu, pentrucă Dumnezeu creiază 
lumea — parafrazează Speranţia cuvântul biblic. EI, 
prin gândirea sa, pune în legătură activitatea subiectelor 
cu cea a obiectelor. Sau, altfel spus, „pentru a produce 
schimbări în lumea creiată. Dumnezeu se servește de 
acţiunea creaţiilor sale, a unora asupra altora; de aceia 
noi vom avea totdeauna posibilitatea de a găsi cauze 
particulare (sau: secundare) oricărui fapt particular 
care se întâmpla“. Aceasta este adevărata creaţie abso- 
lută a lucrurilor care există. Un subiect relativ nu cre- 
iaza decât relativul; de aceia creaţiile conştiinţei mele 
nu au o existență „în sine“, ci „în alt hicru“. Ori acest 
lucru sunt tocmai „eu“. Un obiect real nu există în sine 
„decât atunci când există în Spiritul absolut“. 


ki 


Acestea sunt trasăturile esenţiale ale sistemului 
metafizic pe care Speranţia îl crede „inerent și implicit 
oricarui spirit uman“. Numai datorită inconsecvenţei 
omeneşti — ne dojeneşte d-sa — s'a uitat că exista o le- 
gatura puternică între credinţa și rațiune, „raţiunea ne- 
valorând nimic fară credinţă“. 

Autorul se grabeşte sa ne convinga — în chip de 
scuza? — ca nu a inventat nimic nou, ci doar „a re- 
de coperit sprijinul reciproc între credinţă și rațiune“. 

Intreaga lucrare şi-o încheie cu o recomandaţie, 
sub forma unui ultim postulat: „necesitatea de a crede 
în solidaritatea Spiritului şi a tuturor spiritelor, apro- 
piind spiritele relative de Spiritul absolut şi reciproc. 
Solidaritatea ne ridică către El şi-l înclină către noi: 
prin această înaltă credință înţelegem pentruce ne lu- 
minează şi prin datele apriorice şi prin revelaţie (care 
se acordă perfect între ele)“. Această solidaritate a lui 
Dumnezeu cu noi şi în Dumnezeu se numeşte „bună- 
tate“ şi ea ne deschide „calea salvării şi a reînvierii . 

Ajunși aici putem să ne dăm seama că, plecând dela 
datele unei metafizice care nu reprezintă nimic original 
sau inedit, Speranţia a ajuns la un fideism făra re- 
zervă, la un acord desăvârşit „între această metafizică 
conținută în postulatele oricărei gândiri omeneşti și pre- 
misele inițiale ale doctrinei bisericii“. Intreaga sa con-- 
cepţie este subordonată afirmării şi apărarii ideii de 
Dumnezeu. Este de altfel singura concluzie logica a pre- 
miselor idealiste acceptate atât de Speranţia, cât şi de 
Radulescu-Motku. 


I. D. Gherea 


Idealismul consciențialist 


Problema centrală pe care I. D. Gherea încearca să 
o rezolve în opera sa „Le Moi et le Monde“, este expli- 
carea lumii simțului comun, plecând dela datele limitate 
ce le ofera o conştiinţa omeneasca. 

Conştiinţa proprie se prezinta sub forma unci du- 
rate conştiente. Pe lângă alte însușiri care o caracterizează 
numai pe ea, conștiința poseda anumite însușiri esen- 
Dale oricarei durate. Astfel e facuta dintr'un trecut, un 
prezent şi un viitor; trecutul ei inainteaza neîncetat 
în dauna viitorului etc. Mulţumita acestor ınsuşiri ne 

vom putea da seama dacă avem sau nu a face cu o du- 
rată. Toate datele cuprinse în durata proprie, şi numai 
ele, sunt cunoscute imediat; de aceia autorul o numeşte 
durata imediată, 

In durata imediată se afirmă convingerea că pa- 
ralel cu ea curg nenumărate alte durate conștiente, adică 
se afirmă existența multor semeni întru conştiinţă. Tot 
în durata imediată se găseşte convingerea instructivă că 
există nenumărate alte durate neconştiente — acelea ale 
obiectelor materiale, ale sunetelor, luminilor ete. Durata 
pe care simţul comun, de pildă, o acordă unui obiect 
material, posedă însuşirile esenţiale duratelor: ea e com- 
pusă din trecut, prezent şi viitor; viitorul obiectului se 
restrânge neîncetat spre dauna trecutului său etc.; prin 
urmare obiectul posedă o durată adevărată, o durată 
care îşi merită numele. 

Toate aceste durate, cea imediată, cele conștiente 
ale semenilor, cele negonştiente ale fenomenelor exte- 
rioare, formează un sistem de durate. I. D. Gherea îl 
numește realifate temporală. 

Dar ce e timpul? E şi el o durată. căci şi timpul e 
compus din trecut, prezent şi viitor, şi are toate însu- 
şirile caracteristice duratelor. Este însă o durată a ni- 
manui, o durată impersonală. După părerea autorului, 
timpul e o ficţiune utilă, o durată fictivă concepută de 
mintea omenească, pentru a reprezenta printr'un exem- 
plar unic multiplicitatea nenumărată a duratelor. După 
cum planul unei case reprezintă bidimensional, deci 
mult mai simplu, o realitate tridimensională, — tot așa 
timpul, durata unică, reprezintă mult mai simplu reali- 
tatea temporală multiplă. Dar simțul comun nu cunoaşte 
caracterul fictiv al timpului şi îl consideră ca un recep- 
tacol al duratelor, ca şi cum o pluralitate de durate, ar 
pulea „încapea“ într'una singură. Caracterul fictiv al 
timpului rezultă și din faptul că timpul nu poate fi cu- 

noscut prin nici o experiență. Eu am experiența directă 
a duratei conştiente imediate şi experienţa indirectă a 
duratelor semenilor mei şi fiecare om Ja fel. Dar cine 
are experienţa unei durate a nimănui, care le cuprinde 
pe toate? | 

Așa dar realitatea temporală, adica timpul real, e 
oarecum de natură fibroasă: ea e compusa din durate 
care îi sunt fibrele. 

Această teorie e piesa principală în sistemul lui I. 
D. Gherea. Desfacerea timpului real în duratele lui 
componente face posibilă enunţarea şi rezolvarea diver- 
selor probleme filozofice; între altele — problema lumii 
exterioare, 

Ce înţeles poate avea aici termenul de „exterior“? 
Nu e vorba de lumea exterioară trupului meu, caci 
acesta, fiind el însuşi material, face parte din acea lume 
materială, exterioară, care trebue explicată. E vorba de 
lumea exterioară conștiinței mele? Conştiinţa nu e up 
receptacol şi deci nu se poate vorbi de ceva interior sau 
exterior ei. Atâta vreme cât multiplicitatea duratelor e 
marcata de timpul unic, problema nu poate fi nici mă- 
car enunțata. Abia când consideri realitatea temporală 
multipla, poţi formula problema realitaţii exterioare, 
punând întrebarea: ce ne hotaraşte să afirmam alte du- 
rate, în afara duratei imediate, singura cunoscuta di- 
rect? Această afirmaţie este ea justificată? 


Natura realităței lumii exterioare 


Aceste întrebari constitue, dupa I. D. Gherea, 
enunţul problemei lumii exterioare. Rezolvarea ei e ur- 
matoarea: când simțul comun afirma ca un tenomen 
material (obiect, sunet etc.) exista, el vrea sa spuna ca 
acel fenomen poseda o durata proprie. Comparând o 
masa obișnuita cu una vazuta în vis, simțul comun 

afirmă că prima există, cea de a doua nu. Ce sem. 
nează asta? Despre masa din vis nu ar avea nici un 
rost să mă întreb: unde era ea cu trei zile mai înainte 
de a o visa? Sau: ce o mai fi cu masa aceia acum? Dim- 
potrivă, despre masa „care există“ — aceste întrebări 
s'ar potrivi. Ceia ce înseamnă că mesei adevărate îi acord 
o durată proprie, independentă de percepţia mea, pe 
când masa din vis are şi ea o durată, dar care nu e decât 
o fracțiune din durata mea conştientă. Toate exemplele 
ar dovedi, după autor, că a exista echivalează cu „a 
avea o durată. proprie“, când e vorba de fenomene ma- 
teriale. Deci în loc să ne întrebăm dacă obiectele ma- 
teriale există, ar fi preferabil să ne întrebăm: dacă le 
atribuim, pe drept, durate proprii. 

În durata imediată, când 'între două date con- 
ştiente — a și b — se află un interval, zicem că a şi b 
sunt succesive. Intervalul e format şi el din date 'con- 
ştiente. Când intervalul tinde către zero, a şi b tind să 
devina simultane. Cum duratele semenilor sunt la fel 
în esenţă cu durata imediată, în fiecare din ele au loc 
relaţii de succesiune şi de simultaneitate, după aceiaşi de- 
finiţie. Dar dacă a e cuprins în durata imediată şi b 
într'o. durată straină, nu e de imaginat nici o experienţă 
care să afirme succesiunea sau simultaneitatea lor; nu e 
imaginabil un interval de date conştiente, care să în- 
ceapa în durata, mea și să se termine în durata altuia; 
a şi b nefiind niciodată succesive, ele nu pot deveni 
nici simultane. Dacă simţul comun, afirma I. D. Gherea, 
considera totuși că elementele cuprinse în durate diferite 
ar putea susține între ele astfel de relații, — lucrul 
nu poate fi datorat decât unei ficțiuni. 

Intr'adevăr, să presupunem că văd cum o bară de 
fier pusa la foc devine roșie din neagră ce era. Schim- 
barea negru-roș nu e prin ea însăşi decât o succesiune 
de două senzaţii vizuale, în durata imediată. Dacă un 


95 


www.dacoromanica.ro 


semen al meu se află alături de mine, ştiu că şi în durata 
lui se petrece o succesiune de senzaţii cu totul asemă- 
nătoare. Atunci mintea omenească afirmă o durată fic- 
tivă, neconştientă, durata barei, exterioară duratelor 
conștiente, dar având un conţinut identic cu al acestora. 
Atât intervalul negru-roş din durata mea, cât şi cel din 
durata semenului se identifică cu intervalul respectiv 
din durata barei. Duratele conștiente, „participând“ la 
aceiași durată „obiectivă“, sunt puse în legătură. Cele 
două intervale negru-roş sunt acum simultane cu același 
interval din durata barei şi deci simultane între ele. 

Rostul duratei obiective este să facă legătura în- 
tre duratele conştiente; de aceia acordarea de durate ne- 
conştiente, obiectivarea se face după următoarea regulă, 
pe care 'autorul lui „Le Moi et le Monde“ o formulează 
astfel: „Sunt obiectivate acele stări conştiente care te 
îndrepiațesc să afirmi stări similare în conştiinţa celui 
de alături“. Nu poate fi citată, după părerea lui Gherea, 
o singură excepţie la această regulă — ceia ce ar consti- 
tui o dovadă empirică a teoriei sale. 

După ce duratele conştiente au fost legate între ele 
mulţumită „lumii exterioare“, ele sunt identificate de 
spirit într'o durată unică, în timp. 

Astfel, obiectul materiál — care prin el însuşi nu 
e decât un sistem de senzaţii posibile, după definiţia 
lui Stuart Mill — devine un obiect exterior, un obiect 
existent, adică obţine în ochii simțului comun o durată 
proprie. Lumea materială e un compus făcut din ideia 
posibilitații de senzaţii şi o durată fictivă, acordata de 
spirit din motive practice. 

Intrun chip mai mult sau mai puţin similar, au- 
torul explica şi celelalte noţiuni de bază ale simțului 
comun: ideia de eu, de spaţiu, de cauză etc. 

La întrebarea precisă pe care şi-o pune autorul: 
lumea exterioara există ea independent de spiritul 

care o concepe? Răspunsul este următorul: conceptul 
însuşi al existenţei, în sensul lui complet,-așa cum se 
aplică lumii exterioare, este opera spiritului, este un 
amalgam elaborat din idei şi din deveniri, Aceste ele- 
mente se impun spiritului care elaborează amalgamul. 
Ideia de posibilitate și durata imediată sunt materialele 
care servesc la gonstruirea eului şi a lumii. 


* 


Acesta este rezumatul lucrării lui LD Gherea. 
Concepția sa filozofică este fără îndoială idealistă, 
prin felul în care priveşte relația dintre subiectul cu- 
noscător şi lumea exterioară, precum șI cuprinderea 
acestei lumi exterioare. Autorul își caracterizează singur 
concepția sa filozofică drept conscienţialistă, una din 
formele idealismului modern. 

In același Goin nu poate fi negat nici caracterul 
agnostic pe care-l are filozofia sa. Impresia ultimă care 
se degajează, în ce priveşte existenţa unei lumi în afara 
subiectului cognoscibil, dacă nu este negarea completă 
a acestei existenţe, este sublinierea cu tărie a faptului 
ca nouă nu ne este accesibil, cel puţin în faza actuală a 
cunoaşterii omeneşti, decât amalgamul de senzaţii cu- 
prins în noţiunea duratei. 

Ideia de relativitate, care stă la baza posibilităţii 
cunoașterii individuale, capătă la Gherea un caracter 
subiectiv. Relativismul său subliniază o trecere deştul 
de clara spre subiectivism. 

In construcţia concepţiei sale, el se sprijina pe ex- 
periență, pe care — după afirmaţia lui — înţelege să 
o reduca la rolu-i adevărat, adică îndepărtând din con- 
ținutul ei orice element metafizic. Această încercare nu 
schimba caracterul filozofiei sale, pentrucă — daca ma- 
terialiștii folosesc exptriența — nu mai puţin Berkeley 
sau Hume (unul solipsist, celalalt agnostic) afirmă şi 

ei că înțeleg să se sprijine pe ea. Aceasta este cu putinţă 
deoarece exista o interpretare idealistă a experienţei. 
după cum există o interpretare materialistă. Mai mult, 
deosebirea dintre aceste două interpretări este atât de 
adâncă, încât constitue unul din elementele caracteris- 
tice ale celor două curente filozofice. 

In cuprinsul producţiei filozofiei românești, con- 
cepţia lui I. D. Gherea aduce un element original, dar 
nu în afara, ci în cadrul curentelor de idei dominante 
astăzi în filozofia noastră. 


P. P. Negulescu 


Un materialist inconsecvent 


Cât de puţin au putut filozofii români sa iasa 
din atmosfera în care a evoluat gândirea filozofică, 
avem un exemplu în poziția ocupată de P. P. Ne- 
gulescu, care, cu toate că nu sa ridicat pâna la un 
sistem propriu, totuşi a încercat să apere anumite puncte 
de vedere bine precizate. 

In „Critica apriorismului şi a empirismului“ — deși 
aceasta este o simplă lucrare de început — P. P. Negu- 
lescu ia o poziţie hotărîtă împotriva apriorismului şi 
a empirismului. Primul este' respins, pentrucă slujeşte 
drept bază şi punct de plecare idealismului transcen- 
dental, cu toate insolubilele lui contradicții. Empiris- 
mul — aşa cum își găseşte formularea în J. S. Mill — 
este respins, pentrucă reduce întreaga lume sensibila 
la simple posibilităţi de senzaţii, fie ca este vorba de 
lumea din afara, fie de manifestari psihice, ajungând 
astfel la aceleaşi concluzii de negare a unei realităţi 
obiective, existentă în afara individului. Impotriva ati- 
tudinii de a iagadui existența realitaţii obiective, inde- 
pendente de senzațiile noastre, şi împotriva încercarii de 

a reduce existența materiei „la credința în această 
existență“, P. P. Negulescu cere din còntra să se 
recunoască, drept cauză a senzaţiilor noastre, rea- 
litatea din afară şi independentă de noi (9). De aceia 
el se pronunţă pentru un empirism realist şi înțelege tot 
odată să pună drept bază filozofiei, datele furnizate de 
ştiinţă. In explicarea universului trebue plecat dela ana- 
liza principiilor fundamentale, care să ducă la o sinteză, 
pe temeiul ultimelor rezultate date nouă de ştiinţă. Nu- 
mai făcând apel la ajutorul științei, filozofia va putea 
da un răspuns mulțumitor propriilor ei probleme. 

In cosmologie, P. P. Negulescu este anti-finalist; 
el respinge deopotrivă finalismul teist, panteismul şi 
pantelematismul — după cum respinge însăși explica- 
tiile mecaniciste simple. Acceptând punctul de vedere 
al lui H. Spencer, el se declară pentru un mecanicism 
evoluționist. Principiile evoluționiste sunt cu deosebire 
subliniate în întreaga sa operă. i 

In problema ontologică, adică în problema rela- 
tiva la originea materiei, a vieţii și a spiritului, P. P. 
Negulescu afirmă că baza întregii vieţi, ca şi a întregu- 
lui univers, este materia, şi acceptă ultimele definiţia 
date materiei de ştiinţa modernă.” D-sa tinde la o con- 
cepție monistă. Totuşi nu ajunge la concepţia unui mo- 
nism materialist. 

In sfârşit, P. P. Negulescu ia poziţie împotriva po- 
zitivismului — pentrucă totuşi, în gândirea sa filozo- 
fică, nu exclude preocupările metafizice. 


Ki 


Acestea sunt în rezumat, din punct de vedere epis- 
temologic, concluziile, pe care le apără P. P. Negulescu. 
Toate premizele păreau date ca el să se ridice la o con- 
cepţie filozofică materialistă, consecventă. Atitudinea 
sa hotarîta în ce priveşte apriorismul kantian, precum 

şi antifinalismul său pronunţat, promiteau o asemenea 
încheere. 

„Aşteptările pe care era în stare să le trezească 
Critica apriorismului și empirismului despre posibilită- 
țile speculative şi sistematice ale d-lui P. P. Negulescu 
nu s'au văzut realizate“, scrie N. Bagdasar, care su- 
pune unui examen critic opera filozofului (10). lar în 
lucrarea pe care i-a închinat-o propriul său asistent, 
Al. Posescu, acesta este şi mai categoric: „Printr'o extrem 
de rară abatere dela regula generală, deşi înzestrat cu 
o gândire care din vreme a dat dovadă de o remarcabilă 
vigoare, d. P. P. Negulescu în filozofie nu ajunge la o 
concepţie filozofică, cel puţin nu în înţelesul clasic al 
cuvântului“ (11). El nu pleaca dela un principiu expl- 
cativ — spiritul, materia, voința — ci se mulțumește să 
dea o explicare universului, luând ca baza datele ştiin- 
țelor exacte asupra naturii. 

Dacă ar fi urmat consecvent aplicarea principiilor 
inițiale, care sunt la baza primelor sale idei filozofice, 
P. P. Negulescu ar fi trebuit să ajunga la materia- 
lism, la materialismul dialectic. Dacă nu a ajuns aici 
explicaţia nu este greu de găsit. 

O atitudine consecvent materialistă, cu toate con- 
secințele ei. nu se încadra în concepția de viață cu- 
rentă a societăţii româneşti de până acum. Dar lipsa 
de consecvenţa sa razbunat, totuşi. Frica de a nu ca- 
dea în pacatul materialist a trebuit sa-l ducă pe P. 
P. Negulescu, în mod logic, la scepticism şi la căutarea 
unor puncte de sprijin în afara legilor cauzalitaţii. Ne- 
încrederea pe care o manifestă faţă de valorile inteli- 
genţei şi ale raţiunii, în explicarea lumii, îl face mai 
mult decât un probabilist. Dupa cum din ultima sa opera 
filozofică, „Destinul omenirji“, se degajează — într'o 
forma voalata —- o tendinţa finalista, din ce în ce mai 
pronunţată. 

Nu ştim dacă această operă nu va căpăta până la 
urmă şi o încheere mistică. Sunt semne care îndreptăţese 
o asemenea bănuială, 


Mircea Florian 


Fundarea unui realism ontologic 


Al doilea exemplu, în aceeaşi ordine de idei, ni-l 
oleră Mircea Florian. Plecând dela poziţii net anti-idea- 
liste, afirmând că „idealismul n'a încetat de a fi un coşmar 
şi o umilinţă pentru filozofie“, Mircea Florian se ri- 
dică viguros împotriva intuiționismului, anti-intelectua- 
lismului și iraţionalismului şi condamnă în bloc meta- 
fizica. Filozofia contemporară — susţine dan — aflată 
în plină criza tinde să sucombe sub puterea „valului 
mistic“ care încearcă să o copleşească. 

Punctul de plecare al filozofiei trebue să fie ast- 
fel fixat încât să înlăture posibilitatea îndoelii. Deose- 
bit de datele pe care ni le oferă științele pozitive, acest 
dat al filozofiei trebue să aibă un caracter universal. 

Două sunt postulatele pe care ni le-a lăsat moşte- 
nire filozofia: primul, al conştiinţei sau imanenţei, după 
care a cunoaște înseamnă a fi în conștiință. Aceasta 
a făcut posibilă trecerea dela întrebarea: dacă există 
ceva în afară de conştiinţă? la întrebarea: cum putem 
cunoaște și determina ceia ce constitue lumea exteri- 
oară? Postulatul astfel formulat duce însă, inevitabil, 
la solipsism (12). 

Al doilea postulat e cel raţionalist, după care gân- 
direa — activă până la creaţie — produce universalul, 
care își găseşte apoi exprimarea în concepte si în jude- 
cati. lar universalul ia caracterul de necesar şi astfel, 
dela sine înţeles, de real. Realitatea are în acest caz un 
caracter absolut, fiind necondiţionat. 

Aceste postulate, dictate de simțul comun, sunt 
însă false. Lor li se datorează falimentul filozofiei. 

Plecând dela primul postulat, s'a ajuns la negarea 
realităţii lumii externe, rămânând ca singură realitate 
„conţinutul de conştiinţă“. Cel de al doilea postulat 
afirmă că ideia capătă ființă desăvârșită, că realitatea 
e reprezentată de universal; universalul devine necesar 
şi ca atare atinge perfecţia. 

Ceia ce trebue refăcut, este de a arăta dimpotrivă 
că „drumul dela existenţă la cunoaştere, dela obiect la 
subiect, este de neînlăturat; iar încercările contemporane 
de a evada din sfera subiectivităţii printr'o nouă onto- 
logie nu ţin seamă de repetatele greşeli care au com- 
promis vechea ontologie”. 

Cum este însă cu putinţă să pășim pe acest drum? 


Rolul experienţei 


Realismul naiv a alunecat spre idealism. Trebue 
sa revenim la poziţiile unui realism ontologic, în care se 
pleacă dela stratul ontologic fundamental şi stratul psi- 
hologic, subordonat. 

Experienţa trebue să fie însă punctul de plecare. 
Dar care experienţă? -Câte înţelesuri are experiența 
— tot atâtea filozofii“. 

Cel' mai răpândit înţeles este cel nominalist, dar 
şi cel mai fals. Datorită faptului ca nominaliștii 
au denaturat cuprinsul noţiunii de experiența — s'a 
ajuns la un impas, prin limitarea însăşi a experienţei 
şi a rolului ei în actul cunoaşterii. Mistica și raţiona- 
lismul — în parte şi criticismul kantian s'au grabit 
să condamne experienţa pentru .„primitivitatea“ posi- 
bilităţilor ei. Lucrul nu-i de mirare. Dar se impune re- 
venirea la experienţă — reformând însă noţiunea uzuală 
de pâna acum. Deoarece cunoaşterea „nu e cu pu- 

tință decât dacă unim intim experienţa (patticularul) 
şi gândirea (universalul), numai atunci conştiinţa îşi 
află fundamentarea suficientă“ (13). După cum numai 
acea experiență care este „structurată“ sau „ordonată 
interior“, poate să justifice însuşi faptul ştiinţei. 

Realitatea ne este dată nemijlocit. E fals că, în 
procesul cunoașterii, lucrurile pătrund în conştiinţă şi 
asistam la o asimilare a lor, „la o prelucrare a lor după 
legile și natura conștiinței“ şi că — odată pătrunse 
aici — devin idei, reprezentări, fenomene. Ideile 
își pastrează realitatea, alături de cea a lucrurilor. 
Avem și lucruri şi idei, primele nereducându-se la cele- 
lalte. Lumea externă e inițial dată şi dată ca re- 
ală, cunoaşterea acestei lumi fiind logic posibilă. Ală- 
turi de „lumea externă“ ne este dată şi „lumea internă“, 
amândouă aflându-se pe același plan de realitate (14). 
Tocmai această egală plasare precizează şi mai mult 
natura realului. 

Realismul ontologic înţelege să ia drept punct de 
plecare obiectele — așa cum există ele, în afara con- 
ştiinţei şi nu ca un dat al conştiinţei. Nu există o gân- 
dire producătoare a obiectului. De noi atârnă gândirea 
obiectelor, nu și alcătuirea lor intimă sau substanţa lor. 
Negarea calităţilor sensibile este o mai mare rătăcire 
decât afirmarea existenţei, lor. Idealismul şi mijloacele 
lui în explicarea lumii externe sunt insuficiente. „E de- 
finitiv câştigat că enunţul: există lumea şi o putem 
cunoaște, nu e o contradicţie, deci o iluzie“. Subiectul 
nu creiază nimic. Solipsismul ca și agnosticismul „sunt 
de acum un vis unt, Obiectul şi percepţia nu sunt două 
entitați distincte, „ ci acelaşi obiect odată privit în sine, 
apoi privit întrun anumit raport al său, în raport cu o 
conştiinţa percepătoare'“. 

Acesta este punctul de vedere care stă la baza 
poziţiei filozofice ocupate până acum de Mircea Flo- 
rian. Logic şi natural ar fi fost ca premisele dela care 
pleacă să fi dus la o concepţie materialistă. Cu atât mai 
mult era de aşteptat o asemenea evoluţie, cu cât el afirmă, 
într'un loc, că „materialismul consecvent este vrednic 
de admirat pentru consecvența sa“. Totuși autorul „Re- 
construcţiei filozofice“ n'a depăşit cadrul realismului, pe 
care încearcă să-l întemeeze ontologic, având rezerve 
poate tocmai faţă de ultimele consecinţe ale materia- 
lismului consecvent. 

Mircea Florian nu şi-a încheiat activitatea filozo- 
fică, de aceia şi judecarea operei sale, în cadrul limitat 
care ne interesează, înfățișează mai mult o semnalizare, 
decât o concluzie definitivă. 


Nae Ionescu 


Apariţia operelor lui filozofice 


Spre deosebire de Radulescu-Moiru care cu toată 
laborioasa-i muncă desfășurată pe tărâm filozofic, cu 
toate ca a dat la iveală numeroase scrieri şi publicaţii 
și a desfășurat o intensa activitate pedagogica — toate 
acestea merituos încorporate culturii româneşti — nu 
a parvenit sa formeze nici şcoală, nici un curent pro- 
priu-zis, Nae Ionescu şi Lucian Blaga dimpotrivă, înca 
dela primele lor scrieri cu caracter filozofic, au nascut 
un interes deosebit, canalizat într'o influenţa ce se 
menţine încă în plină actualitate. Nu sunt puţini cei 
ce se inspiră din scrisul lor sau li se declara adepţi. 
Ba la un moment dat, s'a afirmat ca acești doi gânditori 
au contribuit, în mod esenţial, „la noua orientare a 
spiritului culturii românești“. Lxplicaţia acestui punct 
de vedere o vom da mai departe. 

Personalitatea lui Nae Ionescu a fost şi este obiect 
de dispută în publicistica românească. Noi îl vom privi 
numai prin prizma activităţii sale filozofice şi vom în- 
cerca să determinăm cauzele influenţei pe care, netă- 
găduit, a exercitat-o şi continuă s'o exercite asupra unei 
părți din intelectualitatea românească. Pentrucă Nae 
Ionescu a făcut şcoală, a lăsat în urma lui învăţăcei, 
care sunt fervenţi apărători ai zestrei lui spirituale. 


Publicarea operelor filozofice ale lui Nae Ionescu 
a fost așteptată cu nerăbdare şi curiozitate. Refuzul au- 
torului de a-și tipări în timpul vieţii lucrările sale 
a fost socotit ca un merit sau, în orice caz, deri- 
vând dintr'un înalt principiu. Frica de a se încadra în- 
trun sistem, anchilozarea pe care cuvântul scris o dă 
gândului și ideii proteice, încătuşarea liberei și spon- 
tanei creaţii erau doar unele din argumentele invo- 
cate. l 

Cauza acestui refuz credem că este însă cu totul 
alta. Lucrările de filozofie ale lui Nae Ionescu — deci 
înfăţişarea a ceia ce constituia esența gândirii lui — 
nu trec de limita unor simple esseuri. Nu lipsa unei în- 
chegari sistematice, nu refuzul sau neputinţa de a se 
ridica la afirmarea unei concepții, ci permanenta 
insuficienţă a ceia ce nemţii numesc „zu Ende denken“, 
apare clar cetind lucrările date acum la iveală. Cursu- 
rile de „Istoria logicii“ şi de „Metafizică“ sunt o înşi- 
rare de idei și de opinii care pleacă dela unele afir- 
mat dogmatice, fără încercarea unei argumentări te- 
meinice, întreaga expunere fiind presărată cu spirite 
sau observaţii, interjecţii şi exclamaţii ce amintesc, nu 
o singură data, pe eroii lui Caragiale. 

Aceasta este prima observaţie care se desprinde 
din cetirea celor două volume. 

Cea de-a doua observaţie nu e mai puţin demnă 
de relevat. Nae Ionescu, în cursurile lui, face împrumu- 

turi, a căror origine o trece sub tăcere. Dacă cineva 
și-ar lua osteneala să inventarieze aceste împrumuturi, 
ar apărea şi mai evidentă lipsa lui de originalitate, 
tocmai ca filozof. Căci asemenea împrumuturi sunt nu- 
meroase. Forma vorbită a cursului nu-l obliga, cel puţin 
formal, să le enunţe, deşi este de discutat dacă aceasta 
nu constitue totuşi o evidentă incorectitudine intelec- 
tuală. Mai ales că ideile împrumutate nu privesc ches- 
tiuni de amănunt. 

În volumul său „Metafizica“, ultima parte este in- 
spirată — ca să întrebuințăm un blând eufemism — 
din lucrarea lui Evelyn Underhill, apărută în tradu- 
cere germană, sub titlul „Mystik“ în anul 1928. Cartea 
lui Underhill este de dată mai veche şi prima ediţie a 
apărut în 1904. Dar traducerea germană, aşa cum a re- 
levat Zevedei Barbu în recenzia pe care o face cărţii lui 
Nae lonescu, este din 1928, adică tocmai din anul 
în care acesta din urmă își ținea cursul la Universitatea 
din Bucureşti (15). 


Metafizician şi mistic 


În lucrarea sa „Metafizica“, Nae Ionescu se ocupă 
de problema cunoașterii și afirmă că metafizica 
este ea însăşi o cunoaştere completă, desăvârşită. Cu- 
noașterea metafizica se desfășoară şi se epuizează în actul 
existenţei, în trăire, având două sensuri: pe de o parte 
duce la trăirea realităţilor, dincolo de cadrul existen- 
tei; pe de altă parte — spre cunoaşterea materiei, a unei 
materii existente în afară de noi, care se înglobează 
însă într'un sistem de concepte. 

La baza actului de cunoaștere metafizică este afir- 
maţia că „nu ştiu ceia ce văd, ci văd ceia ce ştiu“ (16). 
Deci înregistrarea unei impresii este subordonată 
existenței acestei impresii în mintea mea sau posibili- 

tăţilor pe care le am so înregistrez. Conştiinţa nu re- 
flectează obiectiv ce este în afara ei, ci ea se pre- 
face, se obiectivează în tot ce i se oferă ca lucru cog- 
noscibil. Mai mult, „cunoaşterea «nu este un act de înre- 
gistrare, ci un act de identificarea subiectului cu obiec- 
tul: nu vezi ceia ce este, ci vezi ceia ce eşti tu“. 

In actul trăirii asistăm astfel la o sincronizare a 
lumii exterioare cu lumea interioară, dar nu printr'o 
simplă acceptare a lumii exterioare — aşa cum este sau 
cum ni se înfăţişează — ci deformând-o într'un act de 
subordonare faţă de conştiinţă, prin preluarea totali- 
GI ei în lumea interioară. 

Cunoaşterea metafizică este de natură subiectivă, 
ceia ce nu o împiedică să fie absolută şi să tindă spre 
cuprinderea întregului şi a esenței realităţii. Dar 
aceasta cunoaştere are totuşi un caracter individual, în 
sensul că fiecare poate ajunge la adevăruri absolute, 
prin propria-i trăire, fără însă să poată formula adevă- 
ruri cu putere de dogmă. 

Aceste concluzii, pe care Nae Ionescu le socotește 
hotărîtoare, sunt rezultatul — după opinia lui — nu a 
filozofiei ştiinţifice, ci a activității mistice. 


Mistica şi experienţa ei 


Ce înţelege Nae Ionescu prin activitate mistică? 
Depăşirea personalităţii omeneşti în actul trăirii — a 
unei trăiri care cuprinde întreaga realitate existentă. 
In cuprinsul acestei activităţi, realul nu se identifică cu 
sensibilul, realul desfăşurându-și existența dincolo de 
orice posibilități de sezisare pe calea obișnuită a sim- 
țurilor sau a experienţii ştiinţifice. 

Nae lonescu deosebeşte două vieţi şi două reali- 
taţi: o viaţă şi o realitate obişnuită, o a doua viaţă şi o 

a doua realitate — mult mai adânci — care scapă de sub 
obișnuitul control, dar pe existenţa cărora se înteme- 
iază atitudinea mistică şi, mai ales, pretenţia misticii 
de a stabili o legătură nemijlocită cu absolutul. Spre 
acest absolut ne duce cunoaşterea şi experiența mistică. 
Pentrucă alături de cunoaşterea logică există şi o cu- 
noaştere mistică, drept tip al cunoaşterii metafizice, 
Mijlocul acestei cunoașteri este iubirea. 

In experiența mistică, asistăm la identificarea su- 
biectului cu obiectul, identificare a cărei origină o gă- 
sim într'o adevărată necesitate, impusă de însăşi exis- 
tența noastră, deci care trece dincolo de faptul zilnic. 
Experienţa mistică se consumă şi ea prin actul trairii, 
dar nu mai puţin în contemplaţie şi în nemijlocită apro- 
piere de ideia dumnezeirii. Aici apare şi legătura în- 
tre mistică şi religie, întrucât mistica — fiind o metodă 
de cercetare a problemelor ridicate de metafizica — 
îşi are în mod natural drept obiect ultim al cercetării: 
pe Dumnezeu, ființa supremă. Între mistică, metafizică şi 
religie există o strânsă legătură, deoarece toate trei 
tind la orientări sau valorificări obiective, care intră în 
cadrul preocupărilor teologice. 

Experienţa mistică constă în posibilitatea de a 
trece din cadrul existenţei obișnuite, deci din cadrul 
vieţii fiecăruia, dincolo, în lumea intangibilă şi inse- 
zisabilă, dupa cum patrunderea şi influențarea ne- 
mijlocită a lumii de dincolo în viața pamântească, în 
desfășurarea ei, deschide calea pentru explicarea şi în- 
țelegerea mistica a faptului istoric şi chiar a istoriei în 
sine, 

Din atitudinea filozofică a lui Nae Ionescu decurg 
şi alte puncte de vedere afirmate de dânsul. Așa se ex- 
plica anti-scientismul sau pronunţat şi respingerea 
explicaţiei cauzale, ca pe o veche iluzie care nu are ce 
cauta în filozofie. „Aceasta metoda, scrie el în pre- 

fața cărții lui Herbert Spencer: „Individul împotriva 
Statului“, poate fi liniștit lăsată pe seama materia- 
lismului istoric sau a altar puncte de vedere, tot aşa de 
categorice” (17). In „Istoria Logicii“ autorul este şi mai 
afirmativ, când susţine că nu a înţeles niciodată ce este 
cauzalitatea și valoarea explicativă a cauzalităţii, singura 
explicare cauzală a lucrurilor fiind creaţia, deci forma 
metafizică a cauzalităţii. Nae Ionescu crede că asistăm 
chiar la falimentul definitiv al scientismului, datorită 
noilor teorii din fizica modernă și a acţiunii de dezagre- 
gare pe care o exercită însăși matematica. In sfârşit, el ia 
o atitudine net anti-evoluţionistă, dusă până la ultimele 
consecinţe. 

Poziţia lui faţă de ortodoxism este de acceptare to- 
tală a postulatelor lui, deşi a revenit la ortodoxism 
după un popas făcut în sânul bisericii catolice. Comen- 
tatorii „Istoriei Logicii“ subliniază că Nae lonescu a 
fost „aproape“ întotdeauna alături de teologia răsări- 
teană, împotriva aristotelismului apusean, pentrucă a 
susținut că virtualul este mai plin de existenţă decât 
realul, încarnarea în act însemnând o pierdere a fiinţei 
şi nu o îmbogăţire a ei — şi a sfârşit prin a cere chiar 
o „logică ortodoxă, în care faptul cunoaşterii ar fi re- 
ferit explicit la cădere şi întrupare“ (18). 

Această este, în câteva cuvinte, poziţia filozofică 
pe care a ocupat-o Nae Ionescu. Vorbim de poziţia pe 
care o afişează şi nu de concepţia lui filozofică, pen- 
truca — dacă nu voim să denaturăm sensul noţiunilor 
— nu se poate vorbi de o concepţie propriu-zisă la 
autorul „Metafizicei“, nici în sensul strict, nici în sensul 
larg al cuvântului. 


In explicarea influenţei lui Nae Ionescu 


Care este aportul lui Nae Ionescu în filozofia ro- 
mânească? Diletantism, poză și frică în faţa gândirii 

consecvente şi realizatoare, cultivarea unui misticism 
comod și maleabil ce nu cere nici un fel de efort inte- 
lectual pentru a sprijini anumite premise sau încheeri, 
apelul la mirajul necunoscutului şi jonglări cu necu- 
noscutul — necontrolabil şi nedovedibil, folosirea orio- 
doxismului şi a frazei religioase de cea mai curentă 
circulație, tocmai într'o epocă de dezaxare morală şi 
intelectuală a societăţii românești, ceia ce ușura răspân- 
direa prejudecăţilor religioase ca o adevărată molimă, 
lipsa de probitate intelectuală — acesta este aportul lui 
Nae Ionescu în cultura şi filozofia noastră. 

Invăţăceii lui au încercat să-l scuze. „Din sfială 
față de viaţa şi realizarea perfecțiunii, scrie Pandrea, 
a rezultat o anumită sterilitate creatoare (deşi nici 
un filozof n'a împrăștiat ca un adevărat nabab sugestii 
şi idei, aşa cum a făcut-o Nae Ionescu) şi apologia au- 
tenticităţii, evlavia faţă de minune şi de viaţă“ (19). Nu 
ştim ce este mai de admirat aici: felul în care se în- 
cearcă explicarea sărăciei scrierilor lăsate de Nae Io- 
nescu sau concepția autorului articolului faja de crea- 
Da filozofică. 

In asemenea împrejurări, căror cauze se datoreşte 
totuşi faptul că Nae Ionescu a facut şcoală şi mulţi din- 
tre publiciştii tineri se recunosc sau se mândresc, în fi- 
lozofie şi în afara ei, drept elevii lui? Şi nu dintre cei 
mai puţin talentaţi sau pregatiţi. Unde trebue cautată 
explicaţia? 

Este necesar să facem o distincţie atunci când 
vorbim de influența exercitată de Nae Ionescu — între 
filozof şi om. Mai puţin filozoful, mai mult omul Nae 
Ionescu a constituit centrul unei radiaţii care a cuprins 
pe mulţi intelectuali români. 

Intre Nae Ionescu şi unii dintre învăţăceii lui 
există o mare asemănare de structură sufletească. Pen- 
trucă Nae Ionescu — departe de a fi reprezentat „o 

enigmă“ şi a fi fost un „fenomen“ — este tipul tipicului 
intelectual român din epoca de descompunere a socie- 
tăţii noastre, între cele două războae. Lipsa lui de con- 
secvenţă, lipsa lui de scrupule în domeniul moral şi in- 
telectual, oportunismul său politic, iăria de a îmbră- 
țișa atitudini şi opinii divergente în curs de câţiva ani, 
cinismul afişat faţă de orice credinţă şi ideal social şi 
politic, setea lui de bună stare şi exhibiţionismul practi- 
cat, toate acestea caracterizează, din nenorocire, ati- 
iudinea unei părți din intelectualitatea românească, că- 
reia Nae Ionescu i-a slujit drept model. Asupra acestei 
intelectualități Nae Ionescu şi-a exercitat influenţa, 
în acele rânduri ale intelectualităţii româneşti care 
poartă stigmatele de mai sus. Pentrucă Nae Ionescu şi-a 
găsit aderenţii tocmai printre intelectualii înrudiţi su- 
fleteşte cu el. f 

El nu şi-a inițiat învățăceii, ci numai Za desco- 
perit. după cum prin el s'au descoperit pe ei înşişi. lar 
faptul că printre admiratorii şi elevii lui Nae Ionescu 
se găsesc nu numai intelectuali de pură esenţă valahă 
sau oltenească, ci şi câţiva intelectuali evrei, aceasta nu 
face decât să vină în sprijinul celor ce susţinem. Căci 
intelectualul român, de tipul de mai sus, nu este o crea- 
ție etnica, ci socială şi morală a epocii pe care a trăit-o 
România până la ultimul războiu. Este creaţia unui cli- 
mat şi al mediului general. 

Sub această prizmă urmează să fie judecată şi per- 
sonalitatea lui Nae Ionescu. El însuşi este produsul unor 
condiţii care se ancorează în social, mai mult decât în 
ideologic. Destrămarea, criza latentă pe care a trăit-o Ro- 
mânia în toată epoca cuprinsă între cele două războae — 
criză care s'a întins deopotrivă asupra economiei, struc- 
turii sociale şi constituției politice — a creat acele îm- 
prejurări prielnice dezagregării şi demoralizării inte- 
lectualităţii, manifestate pe de o parte în apariţia unor 

exemplare ca Nae Ionescu, pe de altă parte în de- 
gradarea unor Gira ajunși gardieni publici, agenţi 
de siguranţă sau slugi în case boereşti şi nu o singură 
dată cerşetori pe la colțul străzilor, tablou întâlnit 
atât de des în anii 1929-35 de intens şomaj intelectual. 
Aceasta este numai o faţă a problemei. Na jucat ele- 
mentul ideologic nici un rol? A jucat un rol, dar putem 
spune, unul negativ. 

Au lipsit la noi în tot acest timp puternice curente 
de idei, bine conturate şi precis formulate. Au lipsit 
clare afirmari ideologice, cu putere de circulaţie fățişă, 
fapt care a ușurat treceri la poziţii diametral opuse şi 
îmbrăţişarea, cu dezinvoltură, a unor atitudini teore- 
tice contrazicătoare. 

Această din urmă împrejurare este rezultatul con- 
dițiilor istorice în care s'a desvoltat poporul român și 
a permanentizării unor forme de viață economică si 
socială pline de contraziceri, nascute din împletirea 
unor rămășițe iobăgiste cu elemente capitaliste înain- 
tate, ceia ce a dus la manifestări intelectuale imper- 
fecte, minore. În împrejurările date, rolul pe care era 
chemată intelectualitatea să-l joace în economic, în 
social şi în politic era şters, subordonat, de foarte 
multe ori plătit cu preţul demnităţii, cu gesturi de umi- 
linţă. 

* Toate acestea, la un loc, lămuresc şi apariţia lui Nae 
Ionescu în viaţa intelectuală a ţării. Toate acestea nu 
constituesc o scuza, ci doar o explicaţie a apariţiei lui. 


Lucian Blaga 
Trilogia Cunoaşterii 
Situarea lui Lucian Blaga în gândirea filozofică 


româneasca contemporana nu este dificila. Blaga este 
un mistic, scrisul lui fiind impregnat de un parfum 

medieval, manifestând înclinări eclectice şi agnostice în 
teoria cunoaşterii. 

In „Eonul Dogmatic“ Lucian Blaga fixează jaloa- 
nele gândirii sale. În primul rând el defineşte dogma 
drept o formulă intelectuală care, în dezacord radi- 
cal cu întelegerea, păstrează o transcendere a logicii, 
delimitându-se — prin natura conflictului ei — de func- 
țiile obişnuite ale intelectului. Ca exemplu ales de 
dogmă, el citează formula creştină a trinităţii. Dogmele 
fiind „antinomii transfigurate“, pot la un moment dat 
să reprezinte şi un mister. Filozofia poate fi acuzată 
ca atunci când sa găsit în fața unui obiect care nu 
putea fi cuprins într'o formulă raţionabilă, datorită na- 
turii sale transcendente, sau chiar atunci când sa luat 
cunoștință de el, pe cale empirică, a refuzat să-i dea 
o formulare, pe când dimpotrivă metafizica dogma- 
tica nu s'a dat înlături să propună asemenea formule, în 
dezacord cu logica şi cu funcţiile logice ale intelec- 
tului. 

Blaga încearcă deci să apere poziţiile metafizice, 
dogmatice și consideră dogma ca un procedeu prin 
excelenţă metafizic. Pe calea formulărilor dogmatice 
se urmărește de fapt determinarea unui mister, întru- 
cât o asemenea formulă este expresia unui mister. Ceia 
ce însa ne apropie de obiectivul ultim al cunoaşterii 
este descifrarea misterului, căci obiectul pur al cunoaş- 
terii este reprezentat de mister. 

In actul cunoașterii, Blaga pleacă dela respingerea 
intuiționismului radical şi a pozitivismului pur. În pri- 
vinţa posibilităților cunoaşterii, el face o deosebire fun- 
damentală între „cunoaşterea paradisiacă“ şi „cunoa- 
şterea luciferică“. 

Intre aceste două feluri de cunoaştere există o 
diferență adâncă, întrucât ele reprezintă două căi dia- 
metral opuse, prin care ne apropiem de obiect. 

Cunoaşterea paradisiacă este o cunoaştere plină 
de înţelegere, plină de „încredere în obiect“, obiectul 
“înfățişându-se pe planul intuiţiei, al abstracţiunii sau 
al imaginaţiei; el este acceptat ca atare. Cunoaşterii 
paradisiace îi este opusă, prin toate elementele sale, 
cunoaşterea luciferică, având drept obiect totdeauna 
un mister, mister care „pe de o parte se arată prin sem- 
nele sale, pe de altă parte se ascunde după semnele 
sale“ (20). i 

Cunoaşterea paradisiacă este deci o cunoaştere 
obiectivă, o încercare de a te apropia pe cale experi- 
mentală și rațională de obiect, pe când cea luciferică 
„se caracterizează printr'o distanţare plină de tulbură- 
toare inițiativă faţă de obiectul său“ şi produce — ca 
să întrebuințăm expresia lui Blaga — chiar „o criză 
în obiect“. In cunoaşterea luciferică, misterul este atras 
în obiectivul ei. 

Pătrunderea și descifrarea necunoscutului — așa 
cum ni le dă cunoașterea, recomandată de filozofia ma- 
terialistă — sunt înlăturate de Lucian Blaga. Nu tre- 
bue să ne punem drept obiectiv descifrarea sau supri- 
marea necunoscutului. Cunoaşterea luciferică, dacă în- 
cearcă să pătrundă în necunoscut, face aceasta nu pen- 
tru a descifra misterul, ci pentru a substitui unele mis- 
tere prin altele, cele din urmă reprezentând doar „„mis- 
tere calitativ metamorfozate în diverse direcţii”. 


Cunoaşterea paradisiacă, care ne este înfăţişată, 
dacă nu ca o cunoaștere minoră, dar cel puțin imper- 
fectă şi lipsita de interes, Lucian Blaga o asimilează 
cu teoria cunoașterii, astfel cum și-a găsit formularea la 
Kant și după Kant. Acestei cunoașteri îi opune cunoaş- 
terea luciferică. 

Făcând mai departe o analiză a diverselor tipuri 
de irațional, el găseşte șapte tipuri de acest fel. Raţio 
nalul nu poate fi obiect al cunoașterii, el poate fi ceł 

mult obiect al gândirii, întrucât “aparţine logicii; dim- 
potrivă, numai în irațional se.epuizează tot ceia ce poate 
fi obiect al cunoașterii paradisiace şi luciferice. Incer- 
carea de a converti iraţionalul în raţional, este însă o 
întreprindere sortită eșecului, după cum eșecurile fi- 
lozofiei care și-a propus un asemenea scop, aici îşi au ori- 
gina (21). De altfel, o asemenea operaţie de convertire 
este şi imposibilă. 

Dar concluziile la care se opreşte Blaga sunt de 
proporții mult mai vaste. Dată fiind imposibilitatea ac- 
tului de convertire a iraţionalului în rațional, nu tre- 
bue să limităm posibilităţile cunoașterii la ceia ce ne 
constrâng căile obişnuite ale raţiunii. Trebue să accep- 
tăm că nu ne este cu putinţă să depăşim o anumită li- 
mită, în procesul cunoaşterii. Iraţionalul continuă să 
ne stăpânească și orice încercare a rațiunii de a depăşi 
iraţionalul este sortită insuccesului. In acest chip, Blaga 
limitează posibilităţile raţiunii de a fi un instrument 
al cunoașterii, îngrădind însă posibilitatea cunoaşterii 
în sine. Dar asupra concluziilor agnostice la care ajunge, 
el revine mai departe cu noi precizări. 


Apariţia Marelui Anonim 


Ca facton metafizic absolut, Lucian Blaga înlo- 
cuește ideia de substanţă, de eu pur, de rațiune ome- 
neasca etc. prin Marele Anonim, din care face factorul 
metafizic central. El recunoaşte că acest Mare Anonim 
este doar o viziune metafizică şi, ca toate viziunile me- 
tafizice, nu este supus unei logici absolute, după cum 
nu este produsul unei logici stringente. 

Din Marele Anonim derivă toate misterele. El este 
chiar origina primă a acestor mistere. Intre cunoaştere 
şi posibilităţile omului, Marele Anonim pune censura 
transcendentă. Rolul censúrii transcendente este deosebit 

de important, pentrucă astfel „din superioare motive“ 
este refuzată cunoaşterii individuale orice descifrare a 
misterelor existenţiale, orice cunoaştere pozitiv adec- 
vată a lor. Misterul existenţial central îl reprezintă în- 
suşi Marele Anonim. Dar alături de el există şi mis- 
tere existenţiale derivate, date în paza Marelui Anonim 
şi supuse inițiativei lui. Subiectul cognitiv nu poate 
ajunge la faptul cunoaşterii obiectului. Dar aceasta 
nu-i o simplă neputinţă organică, ci este datorită toc- 
mai intervenţiei censurii transcendente, care se in- 
terpune între subiect şi obiect, afunci când acest obiect 
cuprinde în sine mistere existenţiale. Căci aceste mis- 
tere existenţiale nu trebue să fie cunoscute decât de Ma- 
rele Anonim. Sunt nelimitate misterele existenţiale, 
pentrucă însăşi lumea pe plan metafizic nu-și are alt 
rost decât să fie o „imensă apologie a misterului existen- 
Dal", Cunoaşterea individuală nu este capabilă de a 
converti un mister existenţial în non-mister, datorită in- 
tervenţiei Marelui Anonim, prin censura transcen- 
dentă. 


Cum se explică refuzul Marelui Anonim de a des- 
cifra misterelor naturii şi ale vieţii, închizând astfel po- 
sibilitatea pentru muritorul de rând să pătrundă în tai- 
nele lor? Lucian Blaga nu rămâne dator cu răspunsul. 
„Probabil, susţine el, atingerea adevărului transcendent 
ar echivala cu o serioasă primejdie de natură tot atât 
de ascunsa ca orice transcendenţă. Banuim ca primej- 
dia aceasta pândeşte şi ameninţa deadreptul echilibrul 
existenţial; adica, sau rostul lăuntric al subiectului cog- 
nitiv sau rostul lăuntric al obiectului cunoscut sau ros- 
tul implicat raporturilor pentru tare au fost făcute su- 
biectul şi obiectul“ (22). Raspunsul este într'adevar cam 
echivoc și cuprinde mai mult o banuiala decât o certitu- 
dine. Probabil că Marele Anonim şi-a luat anumite mă- 
suri de siguranţă chiar şi faţa de creatorul lui. 

Agnosticismul în filozoha lui Blaga 


Asupra limitei cunoaşterii, Lucian Blaga revine cu 
noi amănunte. Felul în care ni se înfăţişează lucrurile, 
nu ne redă realitatea lor, Ceia ce ni se relevează pe ca- 
lea simțurilor, este raportat în mod direct la aparatul 
nostru de cunoaștere, întrucât în realitate lucrurile sunt cu, 
totul „altceva“, decât aşa cum ne apar nouă. Pentru Lu- 
cian Blaga cunoașterea sensitivă duce la o disimulare ca- 
litativă a obiectului, deoarece cunoaşterea individuală 
are doar două posibilități: sau relevarea disimulatoare 
a unui mister sau recunoaşterea unui mister, ca atare, 
şi conștiința neputinței de a-l converti în non-mister, 
Această restricție a cunoașterii este inerentă naturii 
umane. 


Lucian Blaga nu numai că neagă posibilitatea cu- 
noaşterii absolut obiective, adică pozitiv transcendenie, 
dar socoteşte că aceasta ar fi primejdioasă, întrucât — 
pătrunzând realităţile şi posedând adevărul — spiritul 
ar fi condamnat la pasivitate, orice creaţie ar fi zădăr- 
nicită şi orice încercare de a te ridica spre alte orizon- 
turi ar fi paralizată. Am asista apoi la o emancipare 
a genului uman, pe care acesta n'ar putea-o suporia 
până la sfârşit. Cunoaşterea absolută ar constitui o pri- 
mejdie chiar şi pentru obiect, deoarece — odată cunos- 
cut — el ar putea să fie creat şi distrus după bunul plac, 
Asemenea primejdii ar perturba însă în mod profund 
„echilibrul existențial“. De aici rolul important al cen- 
surii transcendente de a opri o cunoaștere absolută. 


Există totuşi în procesul cunoaşterii individuale 
o singură posibilitate de a străpunge bariera pe care o 
pune censura transcendentă. Este ideia de mister, care 
exprimă conștiința lipsei esenţiale în obiectivul cu- 
noaşterii. Nu trebue uitat că, după Blaga, ideia de mis- 
ter închide un mod deosebit de cunoaștere, pe care îl 

socotește „cel mai complet din câte îşi dispută întâie- 
tatea în spiritul uman“. 

Dar această cunoaștere are şi o latură tragică, de- 
oarece chiar încercările luciferice nu au nici o șansă de 
izbândă în convertirea unui mister în non-mister. Cu- 
noaşterii luciferice îi este refuzată putinţa de a preface 
misterul existenţial în non-mister şi-i rămâne dată doar 
posibilitatea de a se integra în mister, ca atare, variin- 
du-l. 

Inainte de a stabili cine este totuşi în posesiunea 
cunoașterii absolute, Lucian Blaga afirmă și posibili- 
tatea unei quasi-cunoașteri. În ce constă această quasi- 
cunoaştere? Ea se naște dintrun compromis între ten- 
dința de disimulare a misterelor existenţiale şi încer- 
cările de a ajunge la stabilirea unor adevăruri pe calea 
cunoașterii. Dar, așa cum afirmă în diverse locuri 
Blaga, şi acest fel de cunoaștere nu are un caracter obiec- 
tiv şi absolut. El se daste din dorința Marelui Anonim 
de a apăra, pe de o parte misterele existenţiale, pe de 
altă parte — din tendința sa născută probabil dintro 
oarecare bunăvoință faţă de genul uman — de a da to- 
tuşi individului un aparat cognitiv ca mijloc de orien- 
Zare, 

Este însă cineva care deţine cunoașterea absoluta, 
care e în posesiunea adevărului absolut. Acesta e Ma- 
rele Anonim. El poate cunoaşte absolutul, pentrucă nu- 
mai el are posibilitatea să pătrundă nelimitat esenţa lu- 
crurilor. Puterea lui este nemărginită şi o exercită fară 
rezervă. 

Ajunși aici, să ne oprim un moment asupra acestui 
Mare Anonim. Care este definiţia lui? Blaga îi refuză 
epitetul de Dumnezeu, după cum refuză să-i dea alte 
caracterizări, lăsând imaginaţiei noastre deplina liber- 
tate de a-l concepe şi a-i da un conţinut, Marele Ano- 
nim rămâne, după cum se vede, anonim chiar față de 

propriul lui părinte. Singurul aspect asupra căruia Bla- 
ga insistă, se naşte din raportul în care Marele Anonim 
este plasat față de cunoaşterea individuală. Dar acest 
aspect ne dă în adevăr o prea „vagă idee“ încât să pu~ 
tem trage vreo concluzie valabilă faţă de natura şi de 
atotputernicia lui. 

* f 


Acestea sunt, în mod succint, elementele compo- 
nente ale teoriei cunoașterii în opera lui Lucian Blaga. 

Prin teoria sa care urmăreşte doar o viziune me- 
tafizică despre rostul „cunoaşterii“ şi nvmai al „cu- 
noaşterii“, planul metafizic apare limitat. Dar, spune 
Blaga: „cunoaşterea individuală pe care o seamă de gân- 
ditori au crezut că trebue să o secularizeze din pricina 
că nu ar fi decât o cunoaștere relativă şi degradată, câş- 
tigă în lumina teoriei noastre, tocmai pentru relativi- 
tatea ei, o demnitate şi consacraţiune cu totul speciale“, 
căci apare cu „amprentele runice ale Marelui Anonim“, 
ea însaşi fiind obiect al determinaţiunii transcendente 
ale acestuia (23). 

Dacă întradevăr cunoașterea individuală câștigă 
în urma patronării ei de către Marele Anonim şi a pă- 
rinteştii supravegheri pe care o exercită, ne îndoim. 
In orice caz sigur este că nu câştigă nimic nici în- 
demnitate şi nici în preciziune. 


Lucian Blaga şi criza gândirii 
filozofice românești 


Opera filozofică a lui Lucian Blaga a dat naștere, 
la un moment dat, unor ample discuţii. Acei care l-au 
combătut şi acei care l-au apărat, au scos în evidenţă 
unul sau altul din aspectele concepţiei lui filozofice. Re- 
-zumând discuţia numai la „Trilogia cunoașterii“, putem- 

«desprinde câteva caractetizări şi unele luări de poziţie, 
nu lipsite de interes. 

In primul rând, Lucian Blaga a fost înfăţişat ca 
un fidel exponent al etnicismului nostru. Vasile Băncilă, 
întrun studiu pe care i l-a închinat, susţine că apariţia 
filozofului coincide cu „deşteptarea“ critică a poporului 
român, pe plan spiritual metafizic (24). Plecând dela 
aceste premise, explicaţii complimentare au fost cău- 
-tate în elementele caracteristice pentru atitudinea ţără- 
nimii noastre în faţa universului şi a tainelor lui — ele- 
mente care, transfigurate, s'ar găsi şi în construcţiile me- 
tafizice ale lui Blaga. 

Astfel ar fi în primul rând cosmicismul, adică 
sentimentul şi dorinţa instinctivă a ţăranului român de 
a participa la misterele cosmosului. Acest cosmicism S'a 
reflectat direct în tot ceia ce constitue element mitic, 
element dogmatic, divinul şi agnosticul în filozofia lui 
Blaga, după cum felul în care interpretează realita- 
tea, îl plasează, fară rezervă, în tabăra misticilor. Dar 
şi această împrejurare nu-l îndepărtează, ci dimpotrivă 
îl apropie şi mai mult de felul în care taranul român 
priveşte viaţa şi problemele ei. 

Blaga a fost atacat de unii publicişti care reprezinta 
ortodoxia, sub cuvânt că gândirea sa ar fi anticreştina, 
Parintele Dumitru Staniloaie subliniaza, în ce priveşte 
teoria cunoașterii, ca Blaga nu aduce nici un element 
nou, pentruca nu deschide nici o posibilitate de cuprin- 
dere a realităţii obiective, culmile cunoașterii echiva- 
lând la el cu integrarea deplină în mister; iar contesta- 
rea făţişă a revelaţiei divine şi a dumnezeirii lui Hristos 
îl trece în rândurile filozofilor anticreștini. Terminolo- 
gia folosită de filozof, luata în parte din teologia 
creștină, creiaza doar confuzii pagubitoare, susţinu 
părintele Staniloaie. 

In sfârşit, Petru Comarnescu —- într'o recenzie pu- 
blicată în „Revista Fundațiilor Regale“ — încearcă să 
apere „Trilogia Cunoaşterii“ de acuzarea că ar fi ne- 
științifică sau anticreștină, 

Ce reprezintă, în realitate, pe plan epistemologie 
filozofia lui Blaga? Teoria cunoaşterii este pentru el 
cautarea unui răspuns la întrebările pe care şi le pune 
filozofia modernă. Alunecând pe panta intuiţionismului, 
cultivând formule antiraţionaliste şi antiintelectualiste, 
filozofia europeană şi cu ea filozofia românească au 
trebuit să ajungă întrun impas, colorat de tragismul 
tuturor încercărilor zădarnice. Filozofia lui Blaga nu 
este altceva decât reflexul acestor încercări şi o ee 
continuare a zbuciumărilor sterile, semnalate în toată 
filozofia contemporană. 

Filozofia sa are un fond mistic şi cuprinde un ele- 
ment primitiv, cu rădăcini înfipte însă nu în etnicismul 
nostru, ci în ceia ce are sufletul ţăranului român rămă- 
site primare, superstiții şi obscurantism. Dar aceste trei 
elemente nu epuizează etnicul nostru. 

Nu-i românesc conţinutul filozofiei lui Blaga; ca- 
racteristicele acestei filozofii trec cu mult peste elemen- 
tele componente ale specificului nostru naţional, cântat 
de toţi reprezentanţii de eri şi de astăzi ai așa zisului 
„tradiţionalism“. In felul în care concepe întregul proces 
al cunoaşterii — legat de ideia de mister — însași con- 
ceperea misterului în sine, refuzul de a găsi deslegări 
raţionale necunoscutului, accentuarea cu predilecție a 
ițaționalului, în sfârşit rolul pe care îl atribue „Marelui 
Anonim“ — toate acestea fac din Blaga un reprezen- 
tant al primitivismului şi al obscurantismului fără eti- 
cheta naţională, acestea fiind doar ridicate la rangul de 
nesecate izvoare ale inspiraţiei și ale creaţiei filozofice. 

Exista desigur un element tragic în concepţia filozo- 
fica a lui Blaga. Dar acest tragism — şi aici credem că 

Petru Comarnescu are drepiate — reflectează procesul 
pe care îl trăeşte „conştiinţa europeană“, mai mult decât 
folclorul românesc. . 

În adevăr, în scrisul lui Blaga, în tendințele sale 
mistice, în iraţionalismul pe care-l cultivă, în antiscien- 
tismul său (cu toate că aparent îşi întemeiază unele din 
cautările sale pe datele ştiinţei şi, în special, ale fizicii 
atomice), în agnosticismul său — concluzia ultimă a 
„Trilogiei Cunoașterii“ — se reflectează aceiași nepu- 
tință de a privi realitatea în faţă, frica de a căuta so- 
luţiile în esenţa acestei realităţi, de a se apropia — în 
căutarea adevărului — cu încrederea omului căruia 
viitorul nu-i apare nici sumbru, nici dezolant. 

Filozofia lui Blaga reprezintă tot atât de adecvat, 
ca şi existenţialismul, criza în plină desfaşurare a filo- 
zofiei şi a gândirii filozofice din momentul de faţă. 
Blaga nu este un deschizător de drumuri, după cum nu 
are nimic din puterea profetului sau a apostolului. El 
apare ca un dezarmat în faţa vieţii, ale cărei vechi 
puncte de sprijin şi temeiuri au fost zdruncinate, odată 
cu începutul descompunerii regimului social sub stăpâ- 
nirea căruia trăim. 

Acest element de criză explică, în bună parte, lipsa 
de preciziune în atitudinea sa filozofică, neputința 
luării unei poziţii precise şi fixării unui conţinut deter- 
minat gândirii, dusă până la ultima consecinţă. Blaga 
împărtășește, de altfel, toate aceste insuficiențe cu în- 
tregul misticism „gândirist“, creiat artificial şi adaptat 
silnic unor scopuri cu totul străine de cele filozofice. Ar- 
tificialitatea acestui misticism a dus la sterilitatea sa, în- 
trucât — în afară de Petrache Lupu — nu se înregis- 
trează nici un alt fenomen, ca urmare a curentului mis- 
lic iniţiat de „Gândirea“ și de gândiriști. Confuzia în- 
tre mistic și ortodoxie, de care se face în parte vinovat 
şi Blaga, a slujit ortodoxiei și mai puţin misticismului 

filozofic; ne grăbim să adăugăm — fără regretul de a în- 
registra, din această pricină, vreun minus în cultura ro- 
mânească. 


Limbajul poetic întrebuințat de Blaga, precum şi 
noua sa terminologie, dă în adevăr nu numai sonoritate, 
ci şi o nouă valoare cuvintelor; dar acest procedeu, care 
fne mai mult de talentul poetului decât de profunzimea 
gânditorului, nu adaugă nimic la desăvârşirea construc- 
Dei întregului său sistem filozofic. 

Viziunea care se degajează din scrisul lui Blaga, 
este de esență pur metafizică. E justă observaţia unuia 
din comentatorii săi că această viziune suferă înrâurirea 
frământărilor vremii noastre şi este căutarea unei eşirt 
dincolo de planul realităţilor imediate. De aici — arti- 
ficialitatea ei. 

Antiraţionalismul, misticismul şi vagul teoretic în 
care se complace, primitivitatea pe care şi-a ales-o ca 
punct de plecare, sunt tot atâtea momente care fac 
din Blaga un tipic filozof al ultimului deceniu din istoria 
românească, Agnosticismul său nu apare nici el ca un 
moment întâmplător în întreaga lui creaţie filozofică. 
Evadarea pe care o încearcă, în faţa condiţiilor existen- 
ței reale, are de fapt același substrat din care a apărut 
şi existențialismul, cu toate manifestările lui demorali- 
zante, Cultivând aceleași formule antiraţionaliste, igno- 
rând sau bagatelizând poziţiile materialiste, Blaga a 
trebuit să ajungă şi el pe căile idealismului la misticism 
și, prin aceasta, întrun impas, căutând o soluţie pentru 
a se sustrage tragismului vieţii, pe care o trăia cu în- 
treaga lui epoca. 

Am spus că Blaga este alături de existenţialişti un 
reprezentant tipic al filozofiei contemporane, penirucă 
este reprezentantul tipic al crizei acestei filozofii, al cri- 
zei gândirii filozofice din țara noastră. Plecând dela ceia ce 
noi socotim ca este esenţa filozofiei și rolul ei, întreaga 

lui concepţie oferă doar elementul negativ și refuzul de 
soluţii. 

Analizând concluziile ultime ale filozofiei lui 
Biaga, nn putem ignora încercarea acaparării şi utili- 
zării lui tocmai de către acei care au cultivat, în socie- 
tatea românească, cel mai respingător obscurantism. 
Această încercare nu este însă rodul unei simple întâm- 
plari. 

Afirmarea cu care publicistul Vasile Bancilă în- 
cheie unul din considerentele sale, anume că opera lui 
Blaga a fost în sfârşit „însuşita de tineretul nostru, în 
ceia ce are el mai ales“, constitue o concluzie împotriva 
careia filozoful Blaga nu poate sa protesteze, deşi prin 
tineret „ales“ se înţelege aici tineretul legionar. Adop- 
tarea lui Blaga de către acest tineret „ales“ este însă 
caracteristică şi, în acelaşi timp, plină de înţeles pentru 
întreaga lui filozofie. 


Explicarea influenţei curentelor mistice 


Cum se explica influenţa pe care au exercitat-o şi 
continuă sa o exercite atât Blaga cât şi Nae lonescu? 

Curentele mistice au devenit predominante în filo- 
zofia contemporana, atât în restul lumii, cât şi la noi. 
Nebulozitatea gândirii mistice, neputinţa înţelegerii fe- 
nomenului pe care îl traiau — pe plan economic şi so- 
cial — în faţa prabușşirii unei lumi de care erau le- 
gați şi din binefacerile careia trăiau, încercarea de a 
înlatura sau cel puţin de a transpune în domeniul spe- 
culaţiei religioase framântarile legate de zbuciumul in- 
fructuos (în fața unor probleme cu neputinţă de rezol- 
vat pe vechile cai şi prin vechile soluţii), lipsa de orizont 
şi de perspectivă istorică în ceia ce priveşte ziua de 
mâine — toate acestea au ușurat la noi patrunderea şi 
cultivarea misticismului. Acest misticism s'a grefat apoi 

pe fondul de superstiție şi de întuneric care alimenta și 
încă alimentează, din adâncul maselor ţărăneşti, o parte 
din viaţa sufletească, şi chiar cea intelectuală, a po- 
porului nostru. 

La aceasta se adaugă și uri alt fenomen. Tendinţele 
mistice, în diferitele lor forme de manifestare, au putut 
pătrunde la noi pentrucă au găsit lipsa de contururi 
precise şi de afirmare a unor curenie ideologice bine 
fixate, aceasta datorită însuşi fenomenului general eco- 
nomic și social, determinant al evoluţiei societăţii noastre. 
Am intrat în momentul de faţă în ultima fază de dife- 
rențiere a societății românești. Dar până acum am trăit 
însuși procesul acestei diferențieri, mai puţin în lumea 
orașelor, mai mult în cea a satelor. În domeniul ideo- 
logic a trebuit să se reflecteze elementul amorf, nedife- 
renţiat, pe care-l reprezenta o frântură din societatea 
noastră. 

În explicarea caracterului filozofiei româneşti nu 
poate fi ignorat acest aspect alrealităţilor autohtone, care 
a facut mai ușoară, mai comodă, nu numai afişarea, dar 
chiar afirmarea misticismului ca o definitivă şi supremă 
atitudine filozofică. 

Acestea însa nu explică totul. Misticismul cul- 
tivat de Nae Ionescu şi de Lucian Blaga s'a potrivit să 
fie hrana intelectuală şi sufletească pe care o cerea acea 
parte a intelectuahtăţii române care, conservatoare şi 
retrograda, dezarmată în faţa marilor prefaceri şi pră- 
bușiri anunțate, şi-a întors privirile înapoi în căutarea 
surselor de inspiraţie și de mângâiere în contemplare ai 
în învaţaturile religiei creștine. 

Aşa cum legionarismul nu a putut fi decât ortodox 
și sa bazat pe fondul de superstiție al țărănimii române, 
tot astfel şi intelectualii cărora le-au apărut închise căile 
viitorului, au trebuit să cultive misticismul, hrana oa- 
menilor nevolnici și dezarmaţi. Lucian Blaga mai puțin, 

Nae Ionescu mai mult și-au dat seama de această 
nevoe. 

Nae Ionescu care a fost, după expresia lui Pan- 
drea, „mai mult decât un dascăl, un pedagog şi sacerdot, 
păstor al sufletelor tinere“ nu a făcut decât să trans- 
pună pe plan general şi să dea formă concretă năzuin- 
telor intime, nemărturisite, ale atâtor intelectuali care 
apără totuși cu atâta căldură, firava-i moştenire filo- 
zofică, — după cum apără şi concepţia filozofică a lui 
Lucian Blaga. 


Trei şcolari ai lui Nae Ionescu 


Curentele mistice în filozofia românească nu se 
limitează însa la producţia spirituală a celor doi filozofi 
amintiţi. În scrisul lui Vasile Băncilă şi Mircea Vulcă- 
nescu — printre alții — găsim elemente care-i apropie 
şi-i încadrează curentului mistic; sau, cum este cazul lui 
Constantin Noica, care se complace într'o atmosferă 
mistică. 

* 


In problema cunoașterii, punctul de vedere al lui 
Constantin Noica găsește o formulare mai precisă în 
lucrarea sa, „De caelo — încercare în jurul cunoașterii 
și individului“. 

Lumea, aşa cum ni se înfățișează, nu ne dă putinţa 
să afirmăm adevăruri obiective despre ea, pentrucă 
în realitate este creaţia noastra, noi am făcut-o, tocmai 
pentruca s'o putem cunoaște în mod cert. Afirmând 
că lucrurile există — de fapt nu lucrurile, ci doar afir- 
maţiile există. Căci despre cele dintâi nu pot afla mai 
mult „decât vrea mintea, cu legile şi rânduelile ei, să 
ma înveţe“. De aceia puţin interesează dacă lucrurile 
exista sau nu, în afară de simpla lor afirmaţie. 

Intro a doua lucrare — „Istoria lui Cum e cu pu- 
tință ceva nou“ — autorul pleacă dela respingerea aris- 
totelismului, considerat ca o filozofie de începuturi, me- 
mită să dea doar siguranţă cugetelor şi să servească ade- 
vărul ştiinţelor, fără ca totuşi să deschidă perspective 
rodnice gândirii în sine. In ştiinţă, ca şi în filozofie, 
Noica încearcă să delimiteze domeniul rezervat spiritu- 
lui. Pentru domnia-sa „asistăm astăzi la o redeşteptare 
a realismelor; iar ele, iraționaliste ori nu, caută să regă- 
sească aceia ce o anumită filozofie, din ce în ce mai 
slăpânitoare, pierduse: contactul cu fiinţa“. (25). Cum e 
cu putinţă restabilirea acestui contact? Numai printr'u 
interiorizare, pe calea interiorizării. 

Respingând pe Aristotel, penirucă „a părăsit prea 
repede căile subiectivităţii“, Noica înclină de partea 
Sfântului Augustin. care s'ar dovedi actual tocmai ca 
monoteist, „revenind la o filozofie a subiectului și ac 
centuând asupra interiorităţii misterului divin“. In acest 
chip sar da putinţă spiritului să se manifeste. 

Fixarea primatului spiritului, tocmai pentruca 
ființa să recapete sens, nu-i cu putință decât înlăturând 
orice naturalism, desființţându-se obiectul. In acest chip 
trebue conturată o filozofie a spiritului. Oare nu pleacă 
drumul urmat în desfășurarea conştiinţei, dela subiecti- 
vitatea elementară „a unei conștiințe quasi-animalice, 
ce nu prevede existenţa obiectivă decât prin tropisme şi 
mișcari de apărare, la subiectivitatea a toate cuprin- 
zătoare, şi totuși permanent deschisă, a unei experienţe 
spirituale de tipul celei mistice“? Aceasta este întrebarea 
pe care şi-o pune Noica. El tinde să-i dea un răspuns 
afirmativ. 


Pentru Noica o filozofie a spiritului este mai rea- 
lista decât oricare alta, deoarece spiritul are realitate în 
însuși sânul fiinţei. El tinde să-și recunoască propria 
viața, în exaltarea sa către fixitate și moarte. Dar 

tocmai un asemenea exerciţiu dă conţinut filozofiei, care 
nu este decât „considerarea vieţii spiritului prin pers- 
pectiva morţii sale“. Concluzie pe care o poate subscrie 
orice filozof mistic en titre, 


* 


Cel de al doilea adept al lui Nae Ionescu este 
Mircea Vulcanescu. Deși d tipărit puţin, cele câteva 
studii publicate contureaza suficient punctul sau de ve- 
dere filozofic. 

In problema existenţei, atinsă tangenţial în studiul 
intitulat: „Două tipuri de filozofie medievală“, Vulcă- 
nescu pleacă dela datele pe care le oferă dogmele „drep- 
tei credinţe“. 

Infipt în Dumnezeire, ca viermele în fruct, Mircea 
Vulcănescu își are privirea întoarsă spre tot ce exis- 
tenţa şi problemele ei înfaţişează ca element mistic şi 
misterios. De aici sursele de „duioasă“ şi, în acelaşi timp, 
de „pioasă“ inspiraţie pe care i le înfaţişează Evul Me- 
diu. De acord cu Nae Ionescu — pentru care Evul Me- 
diu, departe de a fi o perioadă de întuneric, este o epocă 
de adâncă viaţă spirituală — Mircea Vulcanescu crede 
şi elcă adevăratul veac al luminii e secolul al XIII-lea, 
şi nu secolul al XVIII-lea, așa cum eram deprinşi sa cre- 
dem pâna acum. Numai filozofii acestui ultim veac 
ne-au indus în eroare, socotind astfel. Aceasta explică 
distrugatorul sarcasm cu care îi tratează Vulcanescu 
când scrie: „că un veac care nu mai credea în Dumne- 
zeu a putut numi aceste orientări: superstiții şi intune- 
ric, nu-i de mirare. Trebue să cadem însă la învoiala, că 
întunericul a fost mai ales în „luminile“ veacului, care 
l-au caracterizat astfel“ (26). 

Concepţia teologic creştina a existenţei începe cu 
afirmarea ca Dumnezeu, „plinatate deplina“, a creat lu- 
mea — în afara și distinctă de el — din iubire, din vre- 

rea de a fi iubit de altul. „Ideia aceasta a creaţiunii din 
iubire, ideia generozităţii creatoare a lui Dumnezeu, 
implică însă în chip necesar transcendenţa lui Dumne- 
zeu, alteritatea de esenţă a făptuirii faţă de divinitate“. 
Dar actul iubirii implică libertate desăvârşită pentru cel 
ce iubeşte. De aici şi începutul dramei, pentrucă omul 
— având această libertate — sa putut îndepărta de 
Dumnezeu, căzând în păcat, Dar păcatul fiind un sim- 
plu accident, omul poate să-l înlăture şi astfel, neîmpie- 
decat, să păşească pe calea mântuirii, pe calea pe care 
i-o deschide „voia dumnezeiască“. 

Pentru omul modern — susţine Vulcănescu — exis- 
ienja e o existenţă simplă, redusă la fiinţă sau neființă, 
făra o posibilă gradaţie. Pentru medievali însă, nu sta- 
rea de „plinătate“ dădea măsura existenţei lucrului, ci 
procesul de desăvârșire, de treptată devenire calitativă, 
chiar posibilitatea logică de realizare a intenţiei Creato- 
rului. În lucruri, medievalul căuta înţelesul, rostul, esența 
lor; lucrurile, ca orice esenţă, nefiind decât opera lui 
Dumnezeu, manifestarea intenţiei lui creatoare. 

„Când te gândeşti la această înţelegere medievală 
a lumii, conchide Vulcănescu, şi o compari cu cea de 
astazi, îţi dai seama că dacă, fără îndoială, numărul 
cunoștințelor încercate de oameni s'au înmulţit în zilele 
noastre, totuşi nu se poate spune că plinătatea de ființă a 
lumii a sporit cu aceasta, ci mai curând a sărăcit, odată 
cu Îîmpuţinarea ei de interes. Viziunea noastră a lumii 
s'a întins parcă în lăţime, dar s'a turtit, a pierdut din 
înălțimea vedeniei, care lega universul întreg de un rost, 
de o ţintă, de un scop al creaţiei întregi“. 

Câtă nostalgie respiră aceste rânduri! Cu ce efu- 
ziune sentimentală priveşte Mircea Vulcănescu înapoi. 
Cât de totală şi definitivă este aderarea lui la fondul 
primitiv şi mistic, la viziunea lumii totuşi a întunecatu- 


lui ev mediu. 
* 

Pentru Vasile Băncilă raţiunea nu trebue despăr- 
ţită de misticism, pentrucă cele două entităţi se comple- 
tează armonic. Între rațiune şi misticism urmează să se 
facă chiar o sinteză funcţională. Rațiunea care igno- 
rează resursele misticismului, devine săracă; rămâne la 
câteva formule goale şi cade în sterilitate şi neputinţă. 
Fără metafizică nu este posibil de rezolvat nici una 
din problemele care se pun omului. Metafizica, în rea- 
litatea ei, constitue elementul principal şi, după expresia 
autorului, „e marea obsesie“. 

Misticismul lui Băncilă îl duce la un consecvent 
ortodoxism, ca singură atitudine religioasă posibilă. 


D. D. Roşca 


Un idealist raţionalist 


D. D. Roșca apare ca un adept al gândirii hege- 
liene, dar nu în conţinutul pe care încearcă să i-l dea 
astăzi cei ce cultivă în opera filozofului german ten- 
dințele mistice. Raționalismul său este însă de factură 
hegeliană, amplificat prin gândirea dialectică, — ceia ce 
la un moment dat l-a apropiat de concepţia materialis- 
mului dialectic, concepţie neîmpărtaşita până la urmă. 

In „Existenţa Tragică“ el afirma că înţelege să se 
situeze pe poziţiile unei metafizici realiste, în sensul că 
valorile spirituale, cărora le rezervă rolul principal în 
transformarea realității, nu sunt totuși simple creaţii 
subiective ale noastre, ci îşi au fixată existenţa în reali- 
tatea obiectivă, pe care doar spiritul le descopera. 

Problema existenţei este tratată de D D Roşca 
tot prin prizma idealismului, a unui idealism de factură 
romantică, care nu exclude un anumit dinamism. Aceasta 
îl deosebeşte de existenţialişti, dar are unele puncte 
comune cu aceştia din urmă prin accentul pe care-l pune 

pe caracterul 'tragic al vieţii omeneşti şi pe viziunea 
acestei existenţe, luată în totalitatea ei. Totuşi el nu se 
opreşte la concluziile negativiste ale existenţialiştilor. 
Dacă una din atitudinile morale în faţa existenţei tinde 
să ducă la descurajare, la un sentiment de detaşare ei de 
contemplaţie pură, cealaltă, dimpotrivă, poate duce la 
acea stare de tensiune înaltă, transformată în pasiune 
spirituala „transformatoare de lume şi hotărîtoare de 
soartă“. In faţa acestor două posibilităţi, D. D. Roşca 
îmbrățișează cea de a doua atitudine, rămânând con- 
secvent cu premisele filozofice dela care a plecat. Pen- 
trucă autorul şi-a propus în lucrarea sa sus-amintită să 
înfaţişeze o perspectivă dialectică asupra lumii — contra- 
dicţia dintre raționalitatea şi iraţionalitatea integrală — 
fara ca să depăşească dialectic această contradicție, 
ci rămânând numai la implicatele afective şi morale ale 
ei. De aici, a accentuat tragismul existenţei umane, pe 
care încearcă însă să-l stăpânească, îndreptându-l spre 
un act de creaţie asemănătoare creaţiei de artă. 


Existenţialismul, în ediție românească 


Plasarea în plină filozofie contemporană romà- 
neasca a deosebitului interes purtat melafizicei şi trece- 
rea dela metafizică la existenţialism — sunt trăsă- 
turi care izbesc pe orice cercetător al literaturii noastre 
filozofice. 

In adevar, în ultimele decenii, trăim şi la noi o ade- 
varata eflorescenţă a metafizicii. Cu drept cuvânt Zeve- 
dei Barbu, întrun articol intitulat „Metafizicul, func- 
(Dune integrală a spiritului“, îi semnalează prezenţa în 
regiuni în care niciodată nu se facuse până atunci sim- 
tit (27). Pentrucă tot aşa cum numita „criză existen- 
Gala" necesită o întoarcere la metafizică, în căutarea 
supremelor soluţii, se afirmă ca — element de bază în 

structura omului actual şi a timpului de față — metafi- 
zica corespunde unei realităţi, justificând credinţa că 
în acest domeniu se va desvălui sensul ascuns şi nebulos 
al existenţei. 

Contactul care s'a încercat între datele ştiinţei şi 
metafizică nu a scăpat nici gânditorului român. Faptul 
că întregul accent este pus pe posibilităţile acestei ra- 
muri a filozofiei de a răspunde la întrebările chinui- 
toare ce şi le pune individul, aflat în plină criză socială 
şi nu mai puțin spirituală, căzut în completă derută și 
făcând o dramatică sforţare pentru a eşi totuşi la liman, 
arată tocmai importanţa pe care metafizica a ocupat-o, 
ca element central, în filozofia românească. 

Metafizica a creiat, în acelaşi timp, mediul priel- 
nic peniru angrenarea existențialismului între curentele 
care au parvenit să se impună şi la noi în ţară. 

Este de remarcat faptul că existenţialismul, care 
pune înaintea raţiunii sentimentul, câteodată emoţiile 
primare, a pătruns în România pe cale teologală, inspi- 
ratorii direcţi fiind Berdiaeff, Chestov, Bulgacov şi 
alţii (28). Toţi aceşti gânditori erau existenţialişti, am 
putea spune, prin meseria lor de teologi şi prin influenţa 
suferită dela Kirkegaard şi Friedrich Nietzsche. Dar 
mai presus de toate, ei erau existenţialişti pentrucă 
erau reprezentanţii unei societăţi în descompunere, aşa 
cum era societatea ţaristă în preziua revoluţiei din 
1917. Ceia ce dovedeşte încă odată că existenţialismul 
este filozofia unei societăţi decadente. Odată încetăţe- 
nite la noi pe cale teologală, scrierile acestor gânditori au 
găsit un mediu deosebit de prielnic, după cum ei au gă- 
sit imitatori şi adepţi. 

Ce este existenţialismul? „Arta dea exista în funcţie 
de un scop absolut. Pe acest podiş de supremă angajare, 
existența însăși devine artă: arta de a voi cu pasiune 
absolutul, singura care îți dă dreptul de a muri pentru 

adevăr“ o defineşte, după Kirheagaard, unul din propo- 
văduitorii şi purtătorii de cuvânt ai acestui curent (29). 

In căutarea drumului spre Dumnezeu, omul trebue 
să se frământe într'o totală izolare, singur cu sine. 
El trebue să caute drumul mântuirii; dar această cău- 
tare o face în-frigurile și în zbuciumul disperării. De- 
vine luminoasă mântuirea, dar ea nu poate fi obţinută 
decât prin credință — credință la care nu se poate 
ajunge decât luptându-te cu păcatul, cu frica, cu veșnica 
imagine a morţii, cu disperarea. 

Un alt apărător al existenţialismului, N. Balen, 
merge mai departe. Ridicându-se împotriva afirmației 
idealiștilor că omul stăpâneşte adevărul absolut. dato- 
rită rațiunii, filozofia existenţială afirmă, dimpotrivă, că 
prin rațiune nu ajungem la nimic definitv şi absolut, 
şi totul se înfăţişează sub lumina problematicalui. Ceia 
ce constitue fondul noţiunilor cu care jonglează raţiunea, 
este tocmai lipsa siguranţei, permanenta frică, veşnica și 
dureroasa căutare. Grija în faţa problemei existenţei, a 
vieţii şi a morții, stă la baza faptelor noastre de conş- 
tiință, cum la baza preocupărilor omului modern stă 
problema existenţei omeneşti. Această problemă este de- 
terminată, în mod nemijlocit, de criza prin care trecem. 
Existenţialismul încearcă să plaseze existența omului şi 
sa o angreneze în realitatea lumii şi a vieţii. Dar acea- 
sta realitate este tenebroasă şi descurajantă (30). 

Pe ruinile idealismului — susţin existenţialiştii — 
trebue găsită. o formulă care să facă posibilă viaţa. Idea- 
lismul s'a dovedit inutil, pentrucă inutile erau iluziile 
care i-au dat naştere. 

Scepticismul și un adânc pesimism sunt elementele 
componente ale concepţiei pe care o reprezintă existen- 
țialiştii. Sunt elemente care, dacă nu conţin nimic ori- 
ginal, găsesc aici o formulare brutală și încadrarea în- 
trun sistem împins până la ultimele consecinţe. 

»Trăirismul“ legionar 


Pe această linie de gândire, căutând să dea însă în 
„trăirism“ un conținut autohton existenţialismului, se 
plasează o serie de publicişti legionari, în frunte cu 
Emil Cioran şi Ernest Bernea. 

Obsesia morţii stăpâneşte dela un capăt la altul în- 
treaga producţie scriităricească a lui Emil Cioran (51). Ob- 
sesia morţii şi a disperării. Prilej de moarte i se oferă lui 
Emil Cioran în orice lucru. „Simt că mor de singurătate, 
de iubire, de disperare, de -ură și de tot ce lumea asta 
îmi poate oferi“. Enumerarea dela începutul frazei pă- 
rându-i-se prea limitativă, ca să nu lase nici un dubiu 
asupra dorinţei lui nesfârşite totuși de a muri, autorul 
sa văzut nevoit să încheie cu cea mai largă posibilitate: 
„tot ce lumea poate oferi“. Rămâne cititorului delicata 
sarcină să gusească el și alte împrejurari prielnice tre- 
cerii în lumea drepţilor. Pentruca „nu există argument 
pentru a trăi“, afirma categoric Emil Cioran de „Pe cul- 
mile disperării“. 

Dar nici chemarea morţii — a morţii atât de fier- 
binte dorita — nu pare o chestiune atât de simplă. 
întrucât disperarea, în loc sa ducă la moarte, o îm- 
piedeca. „Disperarea mea e atât de mare încât n'am 
nici speranţa morţii“, constata cu tristețe autorul, pen- 
truca până la urmă să se mângâie că „fiecare om poartă 
nu numai viaţa, dar și moartea sa“. 

Ideia de moarte ne însoţeşte de altfel pretutindeni. 
Chiar „dragostea de frumuseţe este inseparabilă de 
sentimentul morţii“, deoarece „frumuseţea îţi sugerează 
icoana unei sădarnicii eterne“. Moartea devine o ade- 
vărată preocupare de fiecare zi, pentruca noi — pro- 
babil fără să ne dăm seama — traim cu nostalgia morții. 
Sa ascultăm pe Cioran: „Dulceaţa morţii sa fie altceva 
decât un maximum de irealitate? E atâta voluptate mu- 
zicală în dorul de moarte, c'ai vrea nemurirea numa’ 

pentru a po întrerupe“, Probabil puţin şi ca s'o > poți 
cânta, în viață fiind. 

Totuşi în slăbiciunea noastră am putea păstra o 
oarecare speranță că vom găsi o acomodare şi cu înfrt- 
coşătoarea imagine a morţii, a inevitabilităţii ei. Autorul 
„Cărţii Amăgirilor“ ne taie orice nădejde: „Nu există 
nici un argument împotriva morţii. Nu are de partea 
ei veşnicia?“ Intr'adevăr argumentul pare impresionant, 
chiar dacă nu este întru totul convingător. 

De altfel, moartea are de partea ei şi alte temeiuri 
care nu pot decât să satisfacă pe un existențialist. Mai 
ales în comparaţie cu viaţa, care nu se bucură de nici 
un fel de consideraţie, fiind chiar tratată cu dispreţ. 
„Numai viaţa trebue să se apere incontinuu — închee 
sentențios Cioran — moartea s'a născut biruitoare. Şi 
cum să nu fie biruitoare, dacă nimicul îi este tată şi 
groaza mamă?“ 

In adevar, din așa părinţi teribili cum să nu iasă 
un monstru cu totul înfricoșător! 

Am putea înmulţi citatele după dorinţă. Dar n'ar 
folosi prea mult. Ar fi o simplă repetare a aceleiaşi 
teme: moarte-disperare, disperare-moarte... 


$ 


Intr'un articol intitulat „Etica suferinței“, Ernest 
Benea luând atitudine- împotriva moralei burgheze 
— o morală a plăcerii şi a fugii de durere — îi opune 
„o etica nouă“ (52). Ce conţinut are această nouă etică? 

Intre om şi suferință există o legătură indestruc- 
tibilă. Existenţa omului presupune suferinţa, pentrucă 
se înfățișează ca o consecinţă a răului în om. Aici îşi 
gasește ea şi origina. Dar omul nu suferă nuniai ac- 
cidental, ci permanent, fiindcă nu se ştie de ce este 
o ființă eminamente tragică. Ba ceva mai mult, sufe- 
rinja este chiar necesară, dat fiind că răul este legat de 


135 


www.dacoromanica.ro 


însăşi noțiunea de existenţă. După Ernest Bernea, omul 
trebue să sufere „pentru a-şi face posibilă viaţa şi îm- 
plini destinul, pentru a-și duce paşii pe calea arătată de 
însăşi firea sa“. Viaţa omenească este pândită de o 
mare primejdie: dacă n'ar fi suferința, ar fi iremediabil 
compromisă, căci numai suferinţa face om pe om. După 
cum numai prin suferinţă, el poate ocupa treapta cea 
mai înaltă a ierarhiei în această lume. 


Vocabular, premise și concluzii — ca și întreaga 
concepţie — sunt luate de publiciştii legionari, mai sus 
citați, din literatura existenţialista curenta. Că această 
producţie de împrumut a căutat să fie înfățișată, nu nu- 
mai ca specific românească, dar ca specific legionară. 
nu-i schimbă cu nimic nici origina nici conținutul. Că 
tocmai existenţialismul a fost îmbrățișat de legionarism 
— lucrul nu poate surprinde. S'a văzut doar la ce a tre- 
buit să servească elogiul morţii, necesitatea suferinţei 
şi toată frazeologia de aceiaşi factură, care a constituit 
temeiul ideologic, pentru o activitate ilustrata de un 
lung şir de asasinate, individuale și în masa. 


Ki 
* Ki 
Tabloul pe care ni-l înfăţișeaza gândirea filozofică 
contemporană românească nu are nimic încurajator. 
Vom putea oare găsi soluţiile mulțumitoare întorcân- 
du-ne privirile în trecut? 


www.dacoromanica.ro 


CAPITOLUL D 
INAPOI LA CONTA? 


O încercare de actualizare 


Filozofia românească contemporană a ajuns, ca în- 
treaga gândire filozofică europeană actuală, într'o în- 
fundătură. Este un impas din care nu se poate et decât 
revizuind, în întregime, punctele de plecare în punerea 
problemelor, metodele de cercetare, însuşi conţinutul 
problemelor în sine, pentrucă trebue făcut efortul ne- 
cesar deschiderii de noi perspective gândirii filo- 
zofice româneşti şi trebue înfăptuită înarmarea maselor 
tocmai cu armele pe care filozofia le pune la îndemână. 

Care sunt însă căile rămase deschise? 

După războiul din 1916-1918 am trăit — pe planul 
gândirii filozofice româneşti — încercarea de a actualiza 
pe Vasile Conta. 

Apariţia operelor complee ale filozofului moldo- 
vean, în ediția N. Petrescu, precum şi a unei serii de 
comentarii şi lucrări de popularizare, îndreptăţeau aștep- 
tarea că în adevăr vom trăi reactualizarea lui Conta. 

Exista, în această încercare, un sâmbure de justi- 
ficare. Războiul trecut dărâmase imperii de multe ori 
seculare, adusese fundamentale transformări sociale, im- 
pusese revizuirea nu numai a unui singur sistem politic; 
iar pe plan spiritual şi mai ales în cadrul restrâns al 

gândirii filozofice, se făcuse simțită necesitatea aban- 
donării unor poziţii câştigate de curentele idealiste. Tri- 
umful marxismului, prin izbânda revoluţiei din Octom- 
brie în Rusia, creșterea rapidă a mişcărilor muncito- 
rest în toate ţările, alirmarea clară a unei ideologii 
care pornea dela principii şi dela afirmări de principii 
opuse tuturor sistemelor de gândire idealistă, — toate 
acestea constituiau imbolduri directe, peniruca şi la 
noi să fie repus în circulaţie primul şi, am putea spune, 
singurul gânditor materialist. 
Încercarea de atunci a eșuat. 


Nu este exclus ca şi după actualul războiu să 
asistăm la o nouă încercare de acest fel. 

Pot fi însă găsite aşteptatele soluţii întorcându-ne 
în trecut? Şi aceasta prin descătușarea gândirii româ- 
neşti de tot ceia ce reprezintă balastul misticismului, al 
obscurantismului sau chiar al simplelor și aparent ne- 
vinovatelor tentative de a face acceptat idealismul în 
numele ştiinţelor experimentale şi pozitive? „Inapoi la 
Conta“ poate fi o indicație a drumului spre viitor? Poate 
fi un îndemn pentru cel ce caută sau numai se stradueşte 
să caute o eșire din impasul în care a ajuns filozofia 
românească, în anii care au precedat cel de-al doilea 
războiu mondial? 

Fară îndoială că nu. Aşa cum odinioară în plina 
criza a filozofiei germane, (în bună parte a filozofiei eu- 
ropene) strigătul: „înapoi la Kant!“ n'a dus decât la 
insuficiente răspunsuri ai toată strădania neo-kantieni- 
lor s'a dovedit în cele din urmă infructuoasă, pentrucă 


era greșit însuși punctul de plecare, tot aşa — pas- 
trând proporţiile şi neexagerând modestul rol al filozo- 
fului moldovean — o întoarcere înapoi la Conta, o în- 


toarcere la trecut pentru a găsi drumul spre viitor, este 
o munca zadarnica și, am spune, chiar primejdioasă. 

„Inapoi la Conta!“ nu poate fi soluţia căutată, nu 
pentrucă autorul „Ieoriei Fatalismului“ a fost lipsit 
de originalitate, trăsătură care a fost atât de des subli- 
niată de comentatorii lui. In cercetarea probleme- 
lor filozofice de bază, Conta aduce — nu o singură dată 
— puncte de vedere originale, argumente noi și o pro- 
funzime de analiză, care fac şi azi din multe pagini ale 
lui o lectură interesantă. 

Nu-i împiedică actualizarea nici faptul că, totuși, 
Conta nu și-a terminat opera prin închegarea ei într'un 
sistem de gândire — construit unitar şi architectonic 
— ceia ce ne-a rămas dela el înfățișând mai mult diser- 
taţii pe teme filozofice. 

Cu atât mai puţin această actualizare este împie- 
decată de pretinsa contrazicere din opera lui Conta, prin 
abandonarea poziţiilor inet materialiste şi acceptarea 
în cele din urmă — după afirmaţiile unora dintre cri- 
ticii lui — a unor concluzii care îl strămută în tabăra 
idealiştilor. Această contrazicere nu-i decât aparentă. 
Vom arăta la locul cuvenit nu numai că nu poate fi ri- 
dicată ca o acuzare împotrivă-i, ci chiar atenuiază unele 
din poziţiile iniţale, false, ale gândirii sale. 

In sfârşit, întoarcerea la Conta este cu neputinţă, 
nu pentrucă — așa cum susţine N. Bagdasar — „supusă 
unui examen critic, concepţia metafizică a lui Vasile 
Conta nu poate rezista cu succes. Nu fiindcă e a lui 
Conta, ci fiindcă e materialistă“ (1). 

Aici termenii trebue inversaţi. Acuzarea pe care 
i-o aduce N. Bagdasar, în virtutea căreia filozofia lui 
Conta se dovedeşte nevalabilă, este în primul rând gre- 
şit formulată. Concepţia lui Conta nu rezistă examenu- 
lui critic pentrucă este materialistă, ci pentrucă această 
concepție materialistă e metafizică. Ceia ce este cu to- 
tul altceva. Şi nu devine nevalabilă filozofia lui prin 
materialismul ei, ci prin faptul că n'a abandonat, și dim- 

potrivă că afirmă o poziţie metafizică. Mai mult, dacă 
Conta merită să fie discutat, dacă încercarea reactuali- 
zării lui nu-i lipsită de orice sens, dacă sa putut chiar 
pune chestiunea unei asemenea reactualizări, — faptul 
se datorește, în întregime, tocmai elementului materia- 
list, care stă la baza filozofiei sale. Deaceia ter- 
menii trebue inversaţi. In măsura în care filozofia lui 
Conta este materialistă și pentrucă este materialistă, ea 
are dreptul „să fie luată în considerare. Dar pentrucă 
materialismul lui este metafizic, mecanicist, nedialectic, 
pentrucă el nu s'a ridicat — în elementele fundamen- 
tale ale operei sale — dincolo de limitele strâmte ale 
materialismului, reprezentat la mijlocul secolului tre- 
cut de Büchner sau Moleschott, pentru aceste temeiuri 
„întoarcerea la Conta“ nu poate fi punctul de plecare 
pentru deschiderea unor noi perspective gândirii filo- 
zofice românești. 


Premisele materialiste în filozofia lui Conta 


Conta pleacă dela afirmarea, clar şi categoric for- 
mulată, a existenţei unei lumi externe, a unei realități 
exterioare nouă. Dela această afirmare de principiu, 
de strictă şi consecventă concepţie materialistă, Conta 
nu sa abatut niciodată. Nici chiar în lucrarea sa 
postumă şi intitulată „Bazele metafizicii“, în care co- 
mentatorii lui au căutat să găsească devieri dela con- 
secventa lui gândire materialistă (2). 

Lumea, cuprinsă în totalitatea ei, este de natură 
corporală, pentrucă ceia ce îi dă realitatea este materia. 
„In lume nu există decât materie“, afirmă categoric 
Vasile Conta. Aceasta materie se metamorfozează neîn- 
cetat, este în veșnic proces de transformare, în timp şi 
spaţiu — proces care merge pâna la infinit. 

Mişcările și toate transformările materiei — fie 
organice, fie anorganice, dela cele mai simple până 
la cele mai complexe — sunt supuse unor legi fixe, 
fatale. Faiale nu în sensul mistic al cuvântului, ci în 
sensul strict determinist. Pentrucă acesta este realul 
conținut al întregii teorii a „fatalismului“. Descrierea 
acestor legi fixe, imuabile, permite cunoaşterea directă 
şi imediată a legăturilor cauzale. Determinismul cel 
mai strict stă la baza legilor universului. 

In cadrul lumii, cuprinse în întregul ei, prggesul 
dezvoltării stadiilor sau formelor pe care le cunoaşte 
materia ia înfăţişarea unui proces mecanic, diriguit 
tot după legi stabile şi necesare. 

Dar aceste legi — luate din mecanică — nu se fac 
simțite numai în lumea materială, propriu-zisă. Viaţa 
psihică a individului, caşi viaţa socială — deci viaţa 
colectivităţilor omenești — sunt supuse deopotrivă fa- 
talismului. „Fatalitatea, afirmă categorie Conta, dom- 
nește asupra fenomenelor sociale întocmai ca şi asupra 
fenomenelor filozofice“, pentrucă nu un fragment sau 
altul, ci .„lumea întreagă, sub orice faţă ar fi privită, 
este guvernată de legi fatale şi naturale“ (3). 

Am arătat că pentru Conta materia este unica sub- 
slanță în univers. Insuşirile sau proprietăţile materiei 
se numesc forţe. Mai mult, între noţiunea de materie şi 
de forță există inseparabilitate, pentrucă forţa şi mate- 
ria nu constituesc decât o singură unitate, privită doar 
din două puncte de vedere deosebite. Această îmbinare 
a forței și a materiei are drept consecința faptul ră 
schimbările intervenite în formele materiei aduc schim- 
bări corespunzătoare şi în modul de manifestare a for- 
(ci. Sehimbările pe care le suferă materia, pro- 
voacă schimbări în natura forței, deci nu numai a 
felului ei de manifestare. Astfel materiei, sub forma 
anorganică, îi corespund forţele mecanice, fizice şi chi- 

mice. Materiei — devenită prin transformare organică 
— îi corespund forţe devenite fiziologice. Naturii schim- 
bate, transformate, a materiei — îi corespund forţe 
schimbate, tot în natura lor. 

In „Intâile principii care alcătuese lumea“, Conta 
susține, completându-şi gândirea sa din „Teoria fata- 
lismului““, că elementele constitutive ale universului suni: 
vidul, atomii, mișcarea, necesitatea, spaţiul şi timpul. 
La aceste şase principii fundamentale se reduce toată 
complexitatea lumii externe, a celei individuale, sociale 
etc. Aceste şase principii sunt considerate drept „ca- 
lităţi ireductibile şi universale ale lumii întregi“. Spa- 
ţiul și timpul, spre deosebire de susţinerile lui Kant, 
sunt „însușiri inerente lumii exterioare“. Vidul, ca şi 
materia, există. „Astfel, am susținut că în lume nu 
există nimic decât materia, cu însuşirile care o caraete- 
rizează. Cu mai multă dreptate se poate zice că mate- 
ria este numai o însuşire a lumii, care alcătuește un tot 
unic şi indivizibil“ (4). Mişcareasda rândul ei, este pro- 
dusul întregii cantități de materie şi însoţeşte, în chip 
continuu, toate transformările materiei. Mișcarea, ca 
şi transformarea materiei, cunoaște un caracter de ne- 
cesitate, în sensul că și ea este supusă unor legi fatale, 
fixe şi stricte, în cuprinsul lor. 

In a doua lucrare postumă, Conta încearcă să 
întregească şi să lărgească concepţia materialistă des- 
pre univers — totalitatea lumii pe care mintea o poate 
cuprinde. El rămâne şi aci consecvent pe poziţiile sale 
materialiste initiale. ` 


Problema cunoașterii 
Cum luam noi cunoştinţă de existenţa lumii exte- 
rioare? Cum trebue pusă — după Conta — problema 
originei cunoașterii? 

Actele şi funcţiile cunoașterii, legătura dintre 
obiect şi subiectul cunoscător, raportul stabilit prin în- 
suşi actul cunoaşterii, — toate acestea sunt analizăte 
de filozoful român prin aplicarea unor criterii strict 
materialiste. 

Legătura dintre eu și lumea exterioară este ana- 
lizată și înfățișată de Conta, cu mai multă claritate, în 
„Bazele Metafizicii“. Luând poziţie hotărită împotriva 
berkeleyanismului şi a tuturor curentelor filozofice 
apropiate de solipsism, Conta conchide că „nu eul meu 
creiază lumea exterioară, ci mai degrabă că lumea ex- 
terioară dă naștere, prin influențele ei, la lumea inte- 
rioară“. Mai mult „existenţa chiar a eului presupune 
existența lumii exterioare“ (5). 

Cum luăm noi cunoştinţă de existenţa acestei lumi, 
plasată în afară de noi? Prin intermediul organelor sina- 
țurilor. Aceste organe sunt doar elemente intermediare, 
simpli conductori între creeri şi lumea externă. Con- 
tactul dintre simţurile noastre şi lucrurile exterioare 
nouă are drept rezultat direct producerea în creeri a 
unor „întipăriri“. Termenii de senzaţie şi de percepţie 
sunt pentru Conta prea vagi şi neprecişi şi... prea puţin 
ortodox-materialişti! De aceia el îi respinge şi-i înlo- 
cueşte cu „înlipărivi“. „O întipărire de întâiul grad re- 
prezintă o formă materială săpată într'un corp mate- 
rial“ (6) — ceia ce îl mulţumeşte mai mult. Imaginile 
lucrurilor îi apar astfel ca adevărate încrustări mate- 
riale în creer. 

Aceste „întipăriri“ sau încrustări au drept rezultat 
schimbări temporale produse în materia cerebrală. 

Bine-înţeles că întreg acest proces al cunoaşterii, 
care are drept primă treaptă percepţia de gradul în- 
tâiu, corespunzând întipăririlor tot de gradul întâiu, 
se desfăşoară „întrun mod fatal“ — adică conform unor 

legi strict determinate, fixe şi inexorabile în consec- 
venta lor aplicare. 


Cunoaşterea noastră nu se limitează însă numai la 
simple senzaţii. Senzaţiile lucrează materialul pentru 
„întipăririle de al doilea grad“. Acest fel de întipăriri 
corespund formării ideilor generale, indiferent dacă 
aceste idei se referă la lucruri sau la stabilirea unor ca- 
lităţi ale lucrurilor. 

Totalitatea activităţii inteligenţei propriu-zise 
pleacă dela întipăriri de al doilea grad — întipă- 
riri aflate însă ai ele, tot în creeri, sălașul nu numai al 
tuturor ideilor, indiferent de natura lor, dar a însuşi 
sufletului. 

Intipăririle de gradul întâiu şi de gradul al doilea 
— având caracterul lor material de adevărate „figuri 
zugrăvite“ — stau la baza întregului proces al cunoaş- 
terii, care cuprinde deopotrivă „lumea externă“ şi 
pe cea „interioară“. 

Dată fiind constatarea că noi nu putem cunoaște 
decât materialul pe care ni-l dau simţurile, că nu există 
idei înăscute, experiența este chemată sa joace un rol 
de prima importanţă. 

„Experienţa, scrie Conta în „Bazele metafizicii. 
este izvorul, mai mult sau mai puţin îndepărtat, din 
care decurg toate cunoștințele noastre“ (7). La baza, la 
origina tuturor cunoştinţelor noastre, stă deci experienţa. 


Teoria ondulaţiei universale 


Vasile Conta respinge cu vehemenţă ideia existenței 
liberului arbitru, idee pe care o consideră drept o simplă 
iluzie. In lume domnește cel mai desavârșit determinism. 
Există cauze necesare care dau naştere unor efecte tot 
atât de necesare. „Orice mișcare din lumea asta, 

scrie Conta în „Teoria fatalismului“, este născută dintr'o 


cauză exterioară ei la rândul său va cauza numaidecât 
un efect“ (8). 


La baza legilor fatale şi naturale, cărora le este su- 
pus întregul univers, ca lege directrice şi tot odată fun- 
damentală, stă legea ondulaţiei universale. 

In univers, materia şi forța fiind nesfârşite, nu 
există putinţa stabilirii sau găsirii unui echilibru. „Dacă 
cantitatea Materiei ar fi mărginită, atunci echilibrul 
universal şi absolut ar trebui numaidecât să se stabilească 
cândva... Dar odată echilibrul universal stabilit, el ar 
subzista veșnic: din cauză că, nemai existând forțe dis- 
ponibile, Materia nu ar mai avea într'insa virtutea de a 
rupe echilibrul şi de a reîncepe mișcarea“. Formele cioc- 
nirilor şi ale echilibrelor trecătoare sunt în continuă 
transformare şi universul nu trece niciodată de două ori, 
prin aceiași fază, pe același drum. „Din natura schimbă- 
toare a Materiei rezultă că toate formele ei sunt trecă- 
toare: toate trebue să ia naştere, să dureze câtva timp 
şi apoi să dispară... Durata atârnă de întinderea forțe- 
lor, a căror luptă și echilibru dau loc la formarea şi la 
stingerea formei respective“. Conta dă un exemplu: 
ființa organică este o formă trecătoare, care nu este de- 
cât un accident în viața pământului, iar existenţa aces- 
tuia — un accident în cuprinsul sistemului solar care, 
la rândul său, reprezintă o luptă şi un echilibru „de un 
mic moment“ în existența nebuloasei stelare, şi așa mai 
departe. 

Plecând dela aceste principii, Conta ajunge la 
concluzia că „formele universale și esenţiale ale Materiei 
sunt acelea evolutive“. Mişcarea evolutivă cunoaşte dru- 
mul unei mişcări ondulatorii. Această mișcare cunoaște 
un punct de început, unul de maximă creştere şi un ul- 
tim punct de sfârșit. Undele sunt multiple şi sunt cu- 
prinse „unele în altele“. Unda care reprezintă existenţa 

omului este cuprinsă, ca parte, în unda reprezentând 
evoluţia pământului; aceasta la rându-i, este un frag- 
ment în unda universului etc. 

Teoria ondulaţiei prevede un mers ondulatoriu peu- 
tru desvoltarea unei serii de elemente constitutive ale 
universului. Cu refuzul admiterii unui mers în zigzag, 
este respins şi mersul alternant, înainte şi înapoi — după 
cum este respinsă şi ideia trecerilor brusce, dintro 
stare în alta. „Fiecare undă se desvoltă relativ, pe ne- 
simţite“. Există şi unele forme neevolutive. La ce se re- 
duc aceste ultime forme? Formele neevolutive sunt ace- 
lea care se nasc brusc, creşterea lor nefăcându-se pe ne- 
simţite şi trepiat până la un punct culminant, ca de 
acolo să descrească până la dispariţie. Pildele pe care 
le dă Conta sunt: zidirea unei case, formarea unui 
munte prin eruptie vulcanică, etc. 

Care este însă importanţa şi valoarea acestor forme 
neevolutive? Formele neevolutive „nu sunt decât niște 
acte, care nu există decât numai într'atâta, întrucât sunt 
trebuincioase la evoluţia regulată a formelor evolutive“. 
Formele neevolutive „care rezultă din mișcările mai mult 
sau mai puţin violente“ nu contrazic „desvoltarea irep- 
tată a undelor cât şi universalitatea legii ondulaţiei“. 
În primul rând, pentrucă apariţia bruscă a unor feno- 
mene — fie de distrugere, fie de naştere — favorizează 
evoluţia undelor de toate gradele. Mai mult, „formele ne- 
evolutive nu sunt decât nişte acte funcţionale ale forme- 
lor evolutive... Ondulaţia la diferite grade nu ar putea 
nici să se desvolte, nici să existe, dacă nu ar fi pe lume 
mișcări brusce şi violente de diferite întinderi...“ lar mai 
pregnant el afirmă: „modul universal de constituire şi 
dispariție a formelor Materiei este evoluția onduliformă, 
pe când mișcarile şi formele neevoluiive nu există decât 
în interiorul undelor şi nu au decât funcțiunea de a des- 
voa pe acestea din urmă“. Legea ondulaţiei universale 

st aplică tuturor fenomenelor, deci şi dincolo de materie, 
la idei, adevăruri etc, 

Consideraţiile biologice pe care Conta le face 
ca ilustrare a teoriei sale, interesează mai puţin, Dar şi 
în biologie rămâne strict materialist; el acceptă, printre 
altele, teoria „generaţiei spontanee“, ca explicare a apa- 
riției vieţii organice. ` 

Mai interesante apar unele din observaţiile sale de 
natură psihologică. Pentru Conta „orice activitate su- 
fletească este efectul material al unei modificări cores- 
pondente în substanţa materială a creierilor. Orice idee 
este o înfipărire materială pe creieri şi are un efect, 
fiindcă orice stare a materiei trebue să aibă un efect. 
Evoluţia unei idei, deci, este evoluţia unui număr de mo- 
lecule în creieri. Evoluţia unei stări intelectuale este evo- 
Jutta unei părți mai însemnate a creierilor. Și în sfârșit, 
„ondulaţia întregii stări sufleteşti este ondulaţia forţei ce 
rezultă din ondulaţia întregii constituţii a creierului“ (9). 

Ce este sufletul după Conta? Care este natura 
lui? „Sufletul nu este o secreţiune, ci este o funcțiune; 
şi tocmai pentru aceia el este material. Precum organele 
circulatoare şi respiratoare servesc pentru funcțiunile 
circulaţiei şi respirației, tot aşa şi creierul cu dependen- 
jele sale îndeplineşte funcțiunea de relațiune a anima- 
lului“ (10). Legătura animalului cu lumea externă se 
face prin mijlocirea sistemului nervos care nu are, în 
realitate, decât această funcţiune. Agenţii exteriori de- 
termină anumite mișcări ale noastre, tocmai folosindu-se 
de sistemul nervos. În acest chip, iau naştere atât ac- 
țiunile voluntare cât și cele instinctive. În acest domeniu, 
Vasile Conta merge atât de departe, încât socotește 
drept „probabil“ că activitatea sufletului nu este altceva 
decât rezultatul activităţii fibrelor din care se compune 
creierul. 

Metafizica ei importanţa ei 


In „Bazele metafizicii“, mai mult decât în cele- 
lalte lucrări anterioare, Conta subliniază importanţa me- 
tafizicii, susținând că ea ocupă „vârful piramidei cuno- 
ştinţelor“. Pentrucă metafizica este „ştiinţa care caută 
a cuprinde toate cunoştinţele omeneşti într'o singură cu- 
getare şi în sfera unei singure idei universale“. 

După ce deosebeşte trei feluri de metafizici: meta- 
fizica spiritualistă monoteistă, pe care o respinge Pen- 
trucă bazează raportarea tuturor activităţilor din lume 
pe acţiunea desfăşurată de un spirit universal; me- 
tafizica spiritualistă panteistă, care atribue spiritului 
universal unele calităţi morale şi intelectuale ale omului; 
metafizica materialistă, care reduce totul la o substanţă 
materială universală, constituită până la cea din urmă 
expresie, din corpuri distincte cu trei dimensiuni — ceia ce 
nu poate fi considerat decât ca „o ipoteză neverifica- 
bilă“ — el ajunge la concluzia, că metafizica îmbrățișează 
întreaga sfera a cugetării omeneşti şi de aceia este „în 
parte ştiinţă, în parte arta“ (11). 


A încetat Conta să fie materialist ? 


Opera lui Vasile Conta a avut o circulaţie redusă 
în timpul vieţii filozofului; iar după moarte, decenii în- 
tregi, ea a fost data uitării. Atenţia unor cercetatori și 
critici n'a fost atrasă de concepţiile și punctele de ve- 
dere susținute și înfăţişate de filozoful moldovean, decât 
în ultimii douazeci de ani. 


Dar de cele mai multe ori, analiza la care a fost 
supusă opera sa a pornit dela idei preconcepute — ceia ce 
nu putea folosi nici cercetării întreprinse, nici operei 
filozofului, în sine. 

Din acest punct de vedere este nevoe de o analiză 
a criticilor formulaie şi de o repunere a ideilor de bază 
ale filozofiei lui, în adevărata lor lumină. 

Vom îneepe cu acel care a reeditat opera completă 
a filozofului român, cu N. Petrescu. In „Introducerea“ 
care prefațează opera editată, dan susţine că ceia ce 
caracterizează și în același timp situiază pe Vasile Conta 
în filozotia românească, este faptul de a fi fost metafi- 
zician. Atât şi nimic mai mult; şi ca să nu existe nici un 
dubiu afirmă, cu vigoare, că numai cine-l ceieşte pe 
Conta superficial, îl poate clasa ca materialist (12). 

Concluzia este, în adevăr, neașteptată. Ea îşi are 
insă explicaţia şi, aşi adăuga, și scuza. Scuza, priu 
aceia că editorul a vrut să apere pe Conta de „oprobiu“ 
şi probabil, după părerea sa, de infamantul calificativ 
aruncat filozofului: acela de a fi fost materialist. lar 
explicaţia: cetirea în adevăr, superficială a operei filo- 
zofului editat şi mai ales mecanica lui înţelegere. 

Că Vasile Conta a fost un adevărat metafizician, 
lucrul este necontestat. Dar că prin aceasta d na în- 
cetat să fie un filozof materialist şi încă un materialist 
consecvent, constatarea este tot atât de justă, tot 
atât de fundată. Ce ignorează comentatorul care îi edi- 
tează opera? Că materialismul lui este de esenţă meta- 
fizică — ceia ce nu cuprinde în sine nici o contrazicere. 
Vasile Conta a fost un metafizician şi a fost în acelaşi 
timp şi un filozof materialist. Aceasta este adevărata ca- 
racteristică, când se păşeşte la cetirea operei sale, fără 
idei preconcepute sau „lăudabile“ intenţii. 

Încercarea de a ascunde latura materialistă a filo- 
zofiei lui Conta — reducând totul, aşa cum face și N. 
Petrescu, la explicaţia strict mecanică pe care o dă tu- 
turor fenomenelor — este menită să-i falsifice sistemul 
lui de gândire; sau mai bine zis să-l reducă la proporții 
minore, caricaturizându-l. 

Încercarea aceasta trebueşte respinsă, pentru a 
servi deopotrivă adevărul şi nepărtinitoarea cercetare a 
filozofului moldovean. 


A devenit Conta idealist ? 


Cea de a doua încercare, dea dovedi că Vasile 
Conta a abandonat în realitate concepția materialistă, 
trecând cu arme și bagaje în tabăra idealiştilor, o 
face G. D. Scraba într'un succint studiu. 

Din sublinierea importanţei metafizicii, care (deși 
nu poate să explice în mod ştiinţific tainele universului) 
„trebue să facă cel puţin inteligibil principiul univer- 
sal“, Scraba trage concluzia că Vasile Conta sa în- 
depărtat de concepţia materialista. „Cât de departe sun- 
tem de metafizica materialistă!“ exclamă el. Ceia ce 
apare — în cel mai bun caz — drept o exagerare. 

Tot atât de puţin convingător este argumentul ace- 
luiaşi comentator, tras din critica pe care Conta o face 
metafizicii spiritualiste, cât şi celei materialiste — pe 
aceasta din urmă socotind-o insuficientă. Nici această 
poziţie, pe care filozoful nostru o ia, nu-l scoate din 
rândurile filozofilor materialişii. 

Pentrucă nu felul în care se considera pe el însuși, 
ci așa cum apare ca filozof Conta, din scrisul şi din toată 
gândirea lui, aceasta dă adevarata caracteristică con- 
cepţiei sale filozofice. 


Dar Scraba merge şi mai departe: „Conta aduce 
un nou argument original, în conformitate cu sistemul 
său, asupra imposibilității de a da baza cerută lumii ex- 
terne“, şi citeaza aici „Bazele metafizicii“, iar ca argument 
definitiv, ultima frază asupra relativitaţii cunoștințelor 
noastre, cu care se sfârşeşte această lucrare, rămasă ne- 
terminată. 

Conta scrie la on moment dat, ocupându-se de deo- 
sebirea dintre adevăr şi certitudine: „se zice că există o 
contrazicere între afirmaţia sistemului meu şi afirmaţia 
relativităţii adevăfului. Da, dar care sistem nu conţine 
contraziceri esenţiale?“ Vom vedea mai departe, în- 
trucât este vorba de o contrazicere la Conta — și 
dacă această contrazicere se întoarce împotriva lui. 
Este însă nefundată susţinerea lui Scraba, atunci 
Când încearcă să ne convingă cum că recunoaște- 
rea imposibilității de a atinge certitudinea absolută, 
deci acceptarea relativității adevărului, sunt de natură 
a fi — după cum scrie d-sa — „argumentul original... 
asupra imposibilității de a da baza cerută lumii externe“, 
argument oferit de Conta care a încetat, astfel, de a 
mai fi materialist. 

De unde concluzia că filozoful moldovean se gă- 
seşte în neputinţă „de a pune în legătură teoria cu- 
noştinţei, de ordin pur filozofic, cu teoriile sale de filo- 
zofie ştiinţifică“. Mai mult, dela afirmarea existenţei 
conştiinţei individuale, ca expresie intelectuală a exis- 
tenţei, Conta — scrie Scraba — „ajunge să afirme că 
ea există şi prin existenţa ei se probează existența 
lumii“. O concluzie tot atât de falsă, pentrucă Vasile 
Conta afirmă clar și categoric — și nu o singură dată — 
că nu eul apare creator al realităţii obiective, ci dim- 
potrivă el este un produs al acestei realităţi, încorporate 
lumii înconjurătoare. 

De altfel Scraba recunoaşte că Vasile Conta a 
susținut cu fermitate existenţa unei lumi externe, opuse 
eului şi distinctă de activitatea acestui eu. Dar, susţine 
d-sa, Conta nu rămâne fixat aici, ci trece în tabăra 
idealiștilor. Cum este argumentată această afirmație? 

Conta scriind: „existenţa nu are, pentru inteligența 
noastra, o valoare conştientă şi invariabilă“, susține 
de fapt că există o „realitate şi o ne-realitate relativă“, 

după cum este afirmată printrun număr mai mare sau 
mai mic de simţuri. „In gradul cel mai înalt de realitate, 
se află de sigur conştiinţa noastră, adică simţul nostru 
intern care se afirmă mai întâiu direct prin el însuși, 
şi care apoi este afirmat indirect de toate simţurile ex- 
terne în tot timpul experienţei“. Ceia ce prilejueşte 
concluzia uliimă a comentatorului: „Ajuns aci, tot siste- 
mul materialist (al lui Conta) se sfarmă, se nimiceșşte... 
Şi astfel Conta în ultimele-i cercetări conchide la scep- 
ticism. Dacă admitea ca neocriticismul realitatea ca un 
simplu fapt de credinţă, nu ar fi avut nici o dificul- 
tate asupra întregului său sistem, — dar aşa, ca ultim 
cuvânt, ajunge să-şi nege toate afirmările din întreaga-i 
viaţă de cercetări“ (15). 

Inainte de a analiza trăinicia acestor critici aduse 
lui Conta şi încercarea de a-l trece în tabăra idealiştilor, 
după ce întreaga lui concepţie materialistă şi-a „sfărâ- 
mat-o“ singur — să cercetăm și argumentele lui D Bă- 
dărău dintro lucrare consacrată filozofului român, in- 
titulată: „Un système mattrialiste métaphysique au 
XIX-ème siècle“. ' 


A fost Conta un sceptic ? 


D. Bădarau pleacă dela constatarea că pentru 
Conta a constituit o preocupare fundamentală încerca- 
rea de a explica principiul universului printrun monism 
absolut; acest monism este materialist, deoarece pentru 
Conta — şi aci observaţia lui Bădărău este foarte jus- 
tă — tot viitorul metatizicii este legat de materialism. 

Nu numai că filozoful moldovean nu dărâma ar- 
gumentaţia sa iniţială, în ce priveşte existența lumii ex- 
terioare; dar — scrie tot Bădărău — în dovedirea existen- 
fei acestei lumi. „demonstraţia lui este o pagină din 
c le mai remarcabile“. 

Totuşi şi Bădărău crede că ultima concluzie din 
„Bazele Metafizicii“ este de natură sceptică, Conta' 
afirmând că „nu există alt adevăr pentru noi decât 
acela că nu putem cunoaște nici unul“. Latura sceptică 
care ar reeși din această recunoaştere a lui Conta, se 
îmbină — după o afirmaţie tot atât de categorică a au- 
torului citat — cu relativismul său. „Conta este (spre 
deosebire de Büchner, Haeckel, Moleschott) un relati- 
vist convins, un. adevărat sceptic, singurul adevărat ma- 
terialist sceptic din secolul al XIX-lea... Relativismul lui 
Conta are o dublă origină: prima se găseşte în natură, 
a doua în om. Prima vine din evoluționismul filozofului, 
cea de a doua din senzualismul lui“. Pentru Bădărău, 
„doctrina lui Conta duce direct la probabilism“, adevă- 
rul ne existând pentru el ca o tendinţă. (14). 

Din relativitatea noțiunii de adevăr la Conta, N. 
Bagdasar crede că pentru Conta însuși adevărul în sine, 
fiind lipsit de fixitate şi permanenţă, este relativ. De 
unde încheerea sceptică a ultimei fraze din „Bazele Me- 
lafizicii“ nu este decât logică şi explicabilă. 


Valoarea relativităţii cunoaşterii la Conta 


Sunt juste concluziile pe care sau grăbit să le 
traga acei care şi-au luat sarcina să supună unui exa- 
men critic opera filozofică a lui Vasile Conta? 

Încercarea pe care o fac aproape toți cei ce l-au 
comentat pe Conta, de a-l „absolvi“ de greaua culpă 
de a fi fost în filozofie materialist, nu reușeşte să ne 
convingă. 

La baza acestei încercări, stă de fapt o singură 
idee — mai pronunţat exprimată de Scraba, mai ate- 
nuat la Bagdasar — şi anume: că în ultima lui lucrare 
„Bazele Metafizicii“, Conta ajunge la noţiunea relati- 
vităţii, în ce priveşte aflarea adevărului asupra lumii 

externe. Deci el neagă utința cunoașterii reale a obiec- 
tului, ajungând la scepticism sau, în cazul cel mai bun 
pentru filozoful moldovean, la probabilism. 

In primul rând, ce este exact în susţinerile acelor 
care îl interpretează astfel pe Conta? 

A trecut Conta în adevăr, aşa cum afirmă Scraba, 
în tabăra idealiştilor sau se situiază mai aproape de 
idealişti decât de materialiști? 

După cum am arătat, din primele sale lucrări până 
la „Bazele Metafizicii“, Conta susţine cu fermitate exi- 
stența lumii obiective. „Lumea exterioară există — scrie 
el în ultima lui lucrare — dar ea nu-i simplă și omo- 
genă“, ci „este compusă din foarte multe elemente sau. 
cel putin, suferă foarte multe modificări“. 

Discutând problema cunoaşterii, el scrie: „Ori cât 
de ridicole ar fi ipotezele (în explicarea fenomenelor le- 
gate de existenţa lumii externe L. P.), ele sunt totuşi 
mai puţin nelogice decât speculaţiunile acelor idealişti, 
capabili de a susţine că lumea exterioară întreagă este 
o vastă iluzie, produs al conștiinței noastre“. Complexi- 
tatea lumii o face incognoscibilă? Câtuşi de puţin. „Eu 
` pot căpăta asupra lumii exterioare cunoștința cea mai 
perfectă, care intelectual este posibilă, adică o cu- 
noştință nu mai mult nici mai puţin completă decât 
aceia pe care o pot căpăta asupra lumii mele interne“. 

Care este ideia nouă pe care, totuşi, o introduce aici 
Conta? El face o deosebire între adevăr şi certitudine. 
„Certitudinea — scrie el — este produsă de adevarul 
aflat... De altă parte atribuim adevărului o valoare 
obiectivă, iar certitudinii una subiectivă“. 

Este acest „adevăr obiectiv“ absolut? Adevarul sta- 
bilit de noi, în stadiul cunoștințelor actuale şi cu posi- 
bilităţile de investigaţie actuale, are un caracter relativ. 
In ce sens? „Am dovedit până aci că cunoştinţa cea mai 

sigură ce putem câștiga asupra realităţii este aceia care 
rezultă, direct sau indirect, din datele concordante ale 
întregii noastre experiențe, — adică atât ale experien- 
Tei noastre personale, cât şi a celei transmise nouă de 
strămoşii şi de contimporanii noştri“. Aceste cunoştinţe 
nu rămân însă „ultimul adevăr“. De oarece cunoaşterea 
asupra lumii externe se va adânci, multe din cunoştin- 
tele noastre se vor -schimba. „Se înţelege însă că urmaşii 
noştri... vor putea pe de o parte descoperi realităţi noi, 
iar pe de altă parte vor putea găsi că sunt iluzionare 
multe din lucrurile pe care noi le credem astăzi 
reale“. 

Şi Conta caută mai departe să explice această po- 
sibilitate: „Oamenii din generaţiile viitoare vor putea 
avea creierul și mai desvoltat decât noi, şi în tot cazul 
ei vor adauga la experiența moştenită dela noi fapte 
noi a căror cunoștință succesivă va determina schim- 
bări succesive de idei“. El subliniază, din nou și ferm, 
ideia lui centrală: „In acest singur înţeles trebue să re- 
cunoaștem că cunoștințele noastre asupra realităţii nu 
încetează niciodată de a fi relative“. 

Nu numai că o asemenea poziţie luată de Conta 
asupra relativităţii cunoștinței noastre despre lume nu-l 
face idealist, sceptic sau probabilist, dar ea concordă 
perfect cu poziţia lui, ca filozof materialist. Mai mult, 
introducerea ideii de relativitate a cunoașterii ca rezultat 
al posibilităţilor noastre limitate, întrun anumit mo- 
ment, de a descifra lumea externă — cu afirmarea tot 
atât de categorică că nimic nu se opune la lărgirea aces- 
tor posibilități, deci ca să ne adâncim cunoaşterea asu- 
pra lumii obiective — este trăsătura care apropie pe 
Conta de materialismul dialectic. Deci nu numai că po- 
ziția lui ca materialist, prin asemenea susțineri nu-i slă- 
bita, dar dimpotrivă — întărită. 


155 


www.dacoromanica.ro 


Scepticismul lui Conta? Din ultima frază a pagini 
rămase neterminate la sfârşitul „Bazelor Metafizicii”, 
Scraba și ceilalți comentatori s'au grăbit să transforme 
pe Conta în sceptic. Dacă afirmarea relativităţii cuno- 
ştinții noastre (nu pentrucă lumea externă este în sine 
de necunoscut, că ea nu ne oferă decât suprafaţa lu- 
crurilor şi nu realul lor fond, că noi nu putem cunoaşte 
decât lumea „fenomenelor“ şi nu a „lucrului în sine“, 
ci datorită imperfectelor, dar perfectibilelor noastre 
mijloace de cunoaştere), nu face din Conta on 
agnostic sau un probabilist, — tot atât de puţin ultimul 
citat nu-l transformă în sceptic. Pentrucă Vasile Conta 
face o afirmaţie peste care toţi comentatorii lui au trecut, 
neobservând-o. 


După ce Conta arată tocmai ca, ceia ce cunoaştem noi 
despre lume este susceptibil de transformări, ca urmare 
a lărgirii experienţii omeneşti, adaugă: „Toate aceste 
considerațiuni par (sublinierea noastra L. P.) a legitima 
concluziunea sceptică „ca nu există pentru noi alt ade- 
var decât acela ca nu putem cunoaşte nici unul“ (15). 

In primul rând, afirmaţia lui Conta că toate acestea 
nu întăresc, ci doar par că legitimează fraza sceptică 
citată de el, arată că el nu o acceptă, ci o pune sub 
forma de problemă. În al doilea rând, întreruperea ma- 
nuscrisului la această frază nu dă dreptul nimănui, în- 
suflețit de bună credinţă intelectuala, so considere ca ul- 
timul cuvânt al filozofului. Dimpotrivă, întreaga argu- 
mentaţie, tocmai în problema cunoaşterii, arată clar ca 
el a putut introduce ideia relativitaţii ei — și aceasta 
spre lauda lui — în sensul actual, ştiinţific, dialectico- 
materialist, dar nicidecum agnostic şi sceptic. 

Scepticismul care i se pune în sarcina lui Conta, este 
o afirmaţie tot atât de gratuită ca şi pretinsa lui trecere 
în tabara filozofilor idealişti. 

Conta, tipicul reprezentant al materialismului 
metafizic 


Conta rămâne deci, până la urmă, un con- 
secvent materialist. Pot fi acceptate însă, în împreju- 
rările de faţă, concepţiile lui ca bază, ca punct de 
plecare pentru o nouă interpretare filozofică a lumii? 
Putem opune ca îndreptar şi drept soluţie curentelor ac- 
tuale din filozofia românească sistemul lui de gândire, 
ideile lui fundamentale? 

In măsura în care Conta este materialist, adică în 
măsura în care între cele două mari curente care des- 
part gândirea filozofică, el se situiază net pe o poziţie 
anti-idealistă, consecvent materialistă — acest filozof 
poate şi trebue prețuit. Apariţia lui în filozofia româ- 
nească, din acest punct de vedere, trebue salutată cu sa- 
tisfacţie, mai ales faţă de toate încercările primare, lip- 
site de originalitate, de un misticism naiv, dinaintea lui 
şi — să recunoaştem — faţă de multe din producţiile 
filozofice posterioare lui, până în zilele noastre. Gân- 
direa clară, categorică şi hotărît materialistă a lui Conta 
trebue subliniată deci ca un element pozitiv. 

Dar numai atât. Şi atât nu-i suficient pentru a re- 
actualiza pe Conta, pentru a da filozofiei lui altă pre- 
tuire decât de document, valoros în sine, interesant, din 
multe puncte de vedere. Dar materialismul lui Conta nu 
poate fi acceptat tocmai pentru insuficienţele lui. Iar 
insuficienţele lui constau din caracterul metafizic şi me- 
canicist al acestui materialism. 

Este justă afirmaţia după care Conta a fost, în 
primul rând, un metafizician. Pentrucă el ca metafizi- 
cian şi nu ca dialectician judecă lumea şi legile ei. Şi 
aceasta constitue slăbiciunea întregii lui concepții. 

In adevăr, este metafizică concepţia lui despre 
lume şi despre legile ei. Şase sunt principiile care alcă- 

tuesc universul, şase elemente date şi existente odată 
pentru totdeauna, șase entități separate unele de altele, 
fixe şi imutabile. Vidul, atomii, mişcarea, necesitatea, 
spaţiul şi timpul ne sunt date. Dincolo de ele nici o re- 
ducere, nici o adăugire nu e cu putință. Materia şi forţa, 
noțiuni care se completează, rămân totuşi două entitaţi 
distincte, deși constituesc o singură unitate. Schimbarile 
materiei aduc schimbări în manifestările forţei, dar cele 
două noţiuni rămân, în realitatea lor, separate. Mai 
mult, stabilind natura forţei, care corespunde celor două 
feluri de materie: materie anorganică și materie orga- 
nică — forţele fizice şi cele fiziologice — apar şi mai 
pregnant domeniile deosebite, distincte, ale celor două 
noțiuni. 

Materia, în toată complexitatea ei, este supusă 
unor legi fatale şi naturale. Sunt şi aceste legi date 
odata pentru toideauna, născute din aplicarea unui 
strict determinism, dar ele au un caracter de fixitate, 
tocmai pentrucă au un caracter natural. 

Legea ondulaţiei universale „este şi ea de natură 
pur metafizică. După cum tot metafizică este și dis- 
tincţia pe care Vasile Conta o face între formele evo- 
lutive — care urmează curba undelor pe linia transfor- 
mărilor treptate — şi formele neevolutive, rezultat al 
unei brusce apariţii şi dispariţii. A subordona formele 
neevolutive formelor evolutive, prin considerarea celor 
dintâiu doar ca „trebuincioase“ evoluţiei 1epulate a ce- 
lor evolutive — nu face sa dispara natura distinctă a ce- 
lor doua serii de fenomene (16). 

Însuși felul în care Conta înţelege să aplice evo- 
luţionismul în forma ondulatorie, având un punct de în- 
ceput, unul de maxima creștere şi unul ultim, de sfâr- 
şit drum pe care îl urmează toate formele, atât ale 
materiei, cât şi cele care reflectează fenomenele de 
toate naturile, inclusiv cele psihologice, biologice, 

sociale etc. — se încorporează, în concepția lui filozofică, 
schematismului de natură metafizică şi nu dialec- 
tică. 

Gândirea lui Conta, în măsura în care este metafi- 
zică, păcătuește deci prin toate insuficienţele acestui fel 
de gândire: lucrurile încorporate lumii exterioare, 
precum și felul în çare aceste lucruri, obiective prin 
natura lor și opuse subiectului cunoscător sunt conside- 
rate ca entităţi fixe, date nouă ca fenomene de sine stă- 
tătoare. 

Prin evoluţie, totalitatea acestor fenomene — in- 
clusiv întreaga viață materială — se schimbă, se trans- 
formă. Dar şi în acest caz este vorba de o transformare 
în timp, supusă acelorași legi după care un lucru există 
sau nu exista, îmbracă însușiri care îl identifică și îl 
deosebesc total de contrariul lui, îl situiază într'o pozi- 
ție de afirmație sau negaţie absolută — concluzie falsă, 
tocmai pentrucă se încadrează felului de a privi meta- 
fizic lumea. In sfârşit, relaţia între materie şi mișcare — 
aşa cum rezultă la Conta — este relaţia dintre două en- 
tităţi unite într'un tot. 

Mişcarea în realitate nu este altceva decât modul 
de existenţă al materiei, pentrucă nu se poate imagina 
nici în lumea organică nici în cea anorganică nici în 
microcosm nici în macrocosm, materia în stare de 
totală inerție, lipsită de mişcare. In fiecare clipă, fie- 
care părticică de materie este cuprinsă, într'o formă sau 
alta — dar fără excepţie — într'un proces de mişcare. 
Echilibrul, ca şi starea de repaus, nu sunt decât apa- 
rente şi mai ales stări relative. 

Mişcarea la rândul ei nu poate fi concepută fără 
materie care — iarăși sub toate formele ei, dela corpu- 
rile sezisabile, până la electroni şi protoni — este su- 
portul, care creiază însăşi posibilitatea de manifestare, 
de existenţă a mişcării, 

Dar aceasta nu privește decât o latură a problemei 
şi numai unul din aspectele insuficientei concepţiei lui 
Conta. 

Cuprinderea lumii în mic şi mare, ca un proces, ca 
o permanentă transformare, în cursul căreia poziţiile 
fixe, imuabile ale componentelor ei sunt simple iluzii, 
dupa cum iluzii sunt şi trecerile dela o stare la alta, din 
aparent repaus în mișcare, din mișcare în stare de apa- 
rent repaus, este străină cu totul felului cum priveşte 
Conta lumea înconjurătoare. Evoluţionismul este în ade- 
var unul din elementele de baza ale întregii sale filo- 
zotii — ceia ce îl deosebeşte de materialiştii secolului 
al XVIII-lea, care ignorau cu totul ideia de evoluție — 
dar evoluționismul îl concepe tot metafizic. 

De aici explicarea, cu totul în afara cadrului istoric, 
a naturii, a societăţii, a vieţii în general. Valorile stabi- 
lite de filozoful moldovean—fie ca este vorba de morală, 
sociologie sau psihologie — sunt plasate dincolo de mo- 
mentul istoric, de împrejurările concrete în care aceste 
valori sunt chemate să-și afirme existenţa. Sunt eterne, 
aplicabile în mod absolut tuturor timpurilor, tuturor 
popoarelor, tuturor stărilor din natură. 


Mecanicismul în materialismul lui Conta 


Alături de poziţia metafizică a lui Conta şi tot ca 
o insuficienţă a filozofiei lui — insuficienţă care îi mic- 
şorează şi mai mult posibilitatea reactualizării — este 
concepţia sa mecanicistă despre lume. 

La baza transformărilor pe care le suferă materia, 
stau — în credința filozotului nostru — anumite legi 
luate din mecanică. 

Ce este, mai întâiu, materia după Conta? 

„In lume nu este decât materie“, afirmă Conta în 
„Teoria fatalismului“. „O însuşire a lumii care alcătu- 

eşte un tot unic şi indivizibil“, completează el în „Intâile 
principii“. Dar materia îşi afirmă existența, ca un întreg 
de sine stătător, ca unul din cele şase elemente constitu- 
tive ale universului. Materia este considerată sub prizma 
compoziţiei ei atomice, adică aşa cum o cunoştea ştiinţa 
din antichitate până către mijlocul secolului trecut. Na- 
tura corporală a lumii este subliniată în mod expres de 
Conta. Legile mecanicei se aplică tuturor fenomenelor 
legate de existența materiei şi în general a vieţii. Da- 
torită acestor legi, procesul de desvoltare a totalităţii fe- 
nomenelor, indiferent de domeniul în care sunt observa- 
te, capătă un caracter mecanic. 

Legătura dintre „suflet“ şi corp — deşi Conia nu 
face din suflet „o secreție a corpului“, ci o funcţiune a 
lui, atribuindu-i materialitate — este privită tot prin 
prizma schimbărilor mecanice, materiale, pe care le 
sufera creierii. Mecanic este înţeleasă şi naşterea tu- 
turor fenomenelor de natură psihică. „Intipăriturile“ 
care apar pe creieri, rezultat al senzaţiilor şi al percepţiei, 
nu sunt decât concluzia logică a reacţiunilor mecanice, 
pe care le stabileşte Conta şi în acest domeniu. 

Principiul cauzalităţii, aşa cum îşi găseşte formula- 
rea la Conta, este şi el conceput mecanic. Cauza şi efec- 
tul rămân două noţiuni distincte, care nu se întâlnesc nici 
un moment în nici un punct şi nu se pot suprapune 
sau transforma. Rigide, pornind din origini diferite, cu 
domenii de existenţă diferite, cele două date ale unuia 
şi aceluiaşi proces rămân separate în chiar cadrul lui. 


Intre materialismul metafizic şi concepțiile politice 
ale lui Conta 


D 


Concepţia materialistă a lui Conta a reprezentat, 
fără îndoială, în mediul românesc de acum trei sferturi 
de veac, o manifestare progresistă. Pentrucă însemna 

afişarea unei atitudini care îl punea în conflict cu orto- 
doxismul, cu prejudecățile curente, cu tot ceia ce era 
element obscurantist şi retrograd — în acel moment şi 
în acele împrejurări — în societatea românească. 

Dar şi din acest punct de vedere este necesară o în- 
grădire. In ce sens? Concepţia filozofică pe care o 
îmbrăţişase Conta, nu stătea la baza unei viziuni noi, 
răsturnătoare, revoluţionare asupra lumii. Nu psiea 
sluji unui crez revoluţionar, nu corespundea unei con- 
cepţii revoluţionare. Aşa se explică dece, pe tărâmul ac- 
tivităţii publice, Vasile Conta ca om politic — departe 
de a fi manifestat tendinţe înoitoare — a excelat prin 
verbiajul, atitudinea, agitaţiile sale antisemite, conser- 
vatoare sau direct reacționare. Ceia ce nu cuprind în 
sine nici o contrazicere. 

Este adevărat că materialismul — chiar materia- 
lismul metafizic mecanicist — a caracterizat atitudinea 
revoluționară a burgheziei în secolul al XVII-lea şi al 
XVIII-lea, atunci când însăşi burghezia, clasă revolu- 
ționară, lupia împotriva feudalismului şi a așezărilor 
lui, împotriva bisericii catolice, dominante. Aceasta, 
în epoca în care bufghezia lupta pentru putere. 

Dar în plin regim burghez, atunci când proletaria- 
tul, purtător al ideii de progres, își făureşte în mate- 
rialismul dialectic propria lui concepție filozofică, 
materialismul metafizic mecanicist reprezintă, în rea- 
litate, un punct de vedere antiprogresist, reacționar. De 
aceia — tocmai de aceia — si la Conta, ca si la toți ma- 
terialiştii metafizicieni ai secolului trecut, concepția 
lor filozofica, aparent progresistă, susținea făra nici o 
inconsecvenţă, o atitudine politică retrogradă, 

Franz Mebring, în a sa „Geschichte der Deutschen 
Sozialdemokratie“ ocupându-se de școala materialistă, 
aparută în Germania la mijlocul secolului trecut, care 
avea ca reprezentanţi tocmai pe Biichner, Vogt şi Mo- 

leschott, scrie: „Materialismul de după revoluţia din 
Martie (1848) era o jucărie la modă a burgheziei, pe care 
o putea sparge în fiecare zi şi pe care a şi spart-o, ime- 
diat ce şi-a dat seama că cu bigotismul se pot face mai 
bune afaceri decât cu libera cugetare“ (1%). 

Engels este şi mai caustic cu reprezentanţii mate- 
rialismului metafizic din acea vreme, pe care îi numeşte 
„colportori vulgarizatori“, afirmând că „dacă idealismul 
ajunsese la capătul ştiinţei sale şi prin revoluţia din 
1848 primise lovitura de moarte, apoi el avea satis- 
facţia să vadă că pentru moment materialismul decă- 
zuse și mai jos“ (18). 

De altfel, atitudinea politică adoptată de către cei 
mai mulţi dinire purtătorii: de cuvânt ai acestui fel de 
materialism nu face distonantă activitatea publică a fi- 
lozofului român. 


Elementele pozitive în filozofia lui Conta 


Ce rămâne pozitiv din filozofia lui Vasile Conta? 

Concepţia sa materialistă, de bază, minus carac- 
terul ei metafizic: adică afirmarea justei relaţii dintre 
subiect şi obiect. prin recunoaşterea existenţii — fun- 
dată în realitate — a lumii exterioare, a naturii, a uni- 
versului. 

Rămâne evoluționismul său, minus elementul me- 
canicist, pe care îl cuprinde. 

Rămâne relativismul său — care nu-i dus până la 
subiectivism — prin recunoaşterea relativităţii cunoş- 
tinţelor noastre actuale despre lume, fixând chiar lipsa 
elementului absolut în ştiinţele exacte. 

Sunt pozitive aceste trăsături în concepţia filo- 
zofică a lui Conta. Sunt însă insuficiente. Mai ales pen- 
trucă sunt împletite cu tot ceia ce filozofia sa repre- 

zintă element negativ: caracterul metafizic şi mecani- 
cist al materialismului său. 

Pentru toate aceste motive „înapoi la Conta!“ nu 
poate fi soluția căutată în lichidarea crizei pe care o 
străbate azi filozofia românească. 

O soluţie, totuşi, trebue şi poate fi găsită. Dar nu 
întorcându-ne cu gândul înapoi, ci îndreptându-ne pri- 
virile, cu fermitate şi curaj, înainte. 

CAPITOLUL IV 


MATERIALISMUL DIALECTIC, LEGI ȘI CUPRINS 


Falimentul măterialismului? 


Atacurile pornite pentru a înlătura concepţia ma- 
terialistă, ca, mijloc de explicare şi de înţelegere a fe- 
nomenelor vieţii şi ale naturii, -au origini diverse, Me- 
tafizicieni, pozitivişti, mistici şi fideişti — fiecare cu 
argumentele lor proprii sau coalizându-se şi împrumu- 
tându-şi armele — au decretat materialismul perimat, 
denunţându-l ca învechit, insuficient, naiv, infructuos. 
Este inutil să amintim aici lunga înşirare a tuturor te- 
meiurilor — unele mai „definitive“ decât altele — me- 
nite să dovedească „falimentul“. materialismului ca o 
concepţie de bază a filozofiei. 

Materialismul a supravieţuit totuși. 

In ultima vreme — şi această ultimă vreme du- 
rează de câteva decenii — au fost invocate spre distru- 
gerea materialismului noi temeiuri venite dintr'un do- 
meniu la care ne aşteptam cel mai puţin: ştiinţele pozi- 
tive, anume, fizica şi biologia. Atacul era cu atât mai 
grav cu cât nu se poate nega influenţa ştiinţei asupra 


filozofiei. 


165 
www.dacoromanica.ro 


In asemenea împrejurări, poziţiile materialismu- 
lui filozofic păreau serios amenințate, dacă nu chiar 
cu totul pierdute. Ultimele concluzii ale fizicii atomice 
contrazic în totul — după anumite interpretări — prin- 
cipiile de bază ale materialismului. Şi ca totdeauna în 
situaţii similare, din însăşi rândurile materialiştilor sau 
ale pretinşilor materialişti — filozofi sau simpli publicişti 
— au apărut defetiştii care, recunoscând mai mult tacit 
decât formal ei deschis înfrângerea suferită, s'au grăbit 
să afirme necesitatea „revizuirii“ vechilor poziţii, a 
„adaptării“ lor faţă de noile descoperiri şi teorii ştiin- 
țifice; unii au propus chiar o „împăcare“ între ireconci- 
liabile puncte de vedere. Asemenea soluţii erau reco- 
mandate pentru a salva ce se mai putea salva din ve- 
chile concepţii materialiste. Categoria acestor filozofi ` 
şi publiciști este ilustrată de numele lui Bogdanov, 
Bazarov, Lunaciarski, adepţi ai lui Mach şi Avenarius, 
şi a tuturor acelor care au adoptat atitudini asemana- 
toare (1). 

Lucrurile au mers atât de departe, încât se poate 
spune că — la un moment dat — aproape nu se mai dis- 
cuta asupra acestui subiect. Era definitiv stabilit „fa- 
limentul“ materialismului, ca urmare logica şi naturală 
a concluziilor ultime la care ajunsese fizica atomică. 

Vom lua şi de asta data câteva exemple numai din 
literatura românească. Dar ele sunt tot atât de sugestive, 
după cum sunt tot atât de puţin originale, asemanătoare 
celor ce pot fi găsite în literatura străină. 

„Ca principiu metafizic, — scrie N. Bagdasar în 
„Cuvântul introductiv“ la „Teoria fatalismului“ — ideia 
de atom material se dovedeşte incapabila de a explica 
universul şi constituţia lui, de a susţine articulațiile teo- 
retice complete ale unci concepţii despre lume. Filo- 
zofic, se demonstrase demult acest lucru, iar rezulta- 
tele ştiinţifice recente n'au făcut decât sa-l confirme. 

Ce-a mai rămas în fizica actuală din vechea idee de 
atom material? Nimic. Insăşi ştiinţa pozitivă demon- 
strează prin urmare, până la evidenţă, că substratul ul- 
tim al lumii nu este de natură materială“ (2). 

I. D. Gherea nu este mai putin categoric când sus- 
ține, — plecând dela afirmarea că esenţial fenomenului 
material este durâta neconştientă, — că, după ultimele 
teorii fizice, electronul nu-și mai păstrează identitatea, 
ci e pe cale de a-şi pierde duraţa și de a se demateria- 
liza. Odată cu această operaţie este îngropat definitiv 
şi conceptul „naiv“ despre materie — concept care, după 
opinia lui I. D. Gherea, a fost pus în circulaţie numai 
din motive practice si este păstrat din comoditate. 


Intr'un capitol din „Eonul dogmatic“, Lucian 
Blaga afirmă şi el, nu mai puţin ferm, că autorii teorii- 
lor quantice și ale relativităţii — prin cuprinsul şi conclu- 
ziile acestor teorii — au făcut în realitate „un pas de- 
cisiv spre formula dogmatică“, atunci când au fost siliți 
să admită, de pildă, introducerea simultană, în acelaşi 
fenomen, a continuului şi a discontinuului sau să admită 
natura corpusculară şi ondulatorie a luminii (5). 


Alexandru Mironescu întrun studiu despre „Li- 
mitele cunoașterii ştiinţifice“ scrie: „Viziunea exclusiv 
materialistă a lumii — şi să mergem dintr'odată chiar 
la fundamentul ei — pierde, în urma numeroaselor cer- 
cetări din vremea noastră, baza de plecare a tuturor ar- 
gumentelor sale de căpetenie. În adevăr, ce înţeles mai 
poate avea o concepție strict materialistă, când cerce- 
tarea exactă nu mai e în stare să spună ce anume este 
această materie?“ Concluzia ultimă: suntem în fața 
„unei neputințe efective de a dobândi o imagine clară a 
vreunuia din factorii pe care îi presupunem a alcătui 
ceia ce s'a numit până mai deunăzi, cu atâta certitudine, 
materie“ (4). 

D 


Cu cât mai impresionante apar ăsemenea argu- 
mente aduse împotriva materialismului şi luate din 
bagajul ştiinţelor pozitive. faţă de simplele afirmaţii, 
cum sunt de pildă cele pe care le avansează Louis Rou- 
gier, când susţine că materialismul dialectice cuprinde 
o contradicţie în termenii lui şi nu are nimic ştiinţific, 
fiind în realitate o mistică (5). 


Legile cauzalităţii rămân valabile 


Să fi suferit, întradevăr, materialismul lovitura 
de graţie, datorită noilor descoperiri şi teorii fizice? 
Poate fi proclamată, senin, iremediabila decădere 4 ma- 
terialismului filozofic? Inainte de a da raspunsul la 
aceste întrebari, să facem un scurt popas. 


Este adevărat că filozofii idealişti, de toate nuan- 
jele şi reprezentând toate curentele, s'au grăbit să ex- 
proprieze, în propriul lor folos, noile descoperiri şi te- 
orii fizice. Nu mai puţin, unii oameni de ştiinţa — şi 
în primul capitol am dat câteva pilde — sau grăbit 
să ușureze luarea unei asemenea atitudini. Ceia ce 
voim să subliniem aici este faptul că totuşi, asemenea con- 
cluzii nu sunt adoptate de toţi oamenii de ştiinţă. Mai 
ales în problema centrală: rămân sau nu valabile în 
lumea fizică determinismul ş' cauzalitatea este admis 
sau respins liberul arbitru ca principiu diriguitor al fe- 
nomenelor naturii? Nu numai ca nu există un consens 
unanim al oamenilor de știință în sensul unui raspuns ne- 
gativ la aceste întrebări, dar opoziţia a fost de multe 
ori viguroasă în rândurile acelor care se găseau pe o 
platformă de luptă, în slujba ideii de progres. 

Utilizarea insuficienţelor științei, a imperfectelor nuj- 
loace de cercetare în scopul promovarii tendințelor ide- 
aliste nu este un fapt nou. Mitin are dreptate când 

afirmă că „idealismul trăeşte, ca un parazit, pe slăbi- 
ciunile ştiinţei, pe imperfecțiunile ei; speculează greu- 
tăţile creșterii și a cercetărilor ei, care au adesea loc în 
procesul dislocării revoluţionare a ideilor învechite“ (6). 

Dintre oamenii de știință, Max Planck a luat o ati- 
tudine hotărîtă. El a desfășurat o intensă activitate pen- 
tru introducerea unor puncte de vedere materialiste în 
ştiinţele naturale și a luptat împotriva idealismului 
unora dintre fizicieni. Plasându-se pe terenul existenţii 
unei realități independente de conştiinţa noastră, el 
apăra şi obiectivitatea legilor fizice. Deşi concepţia sa 
nu este consecvent materialistă, iar filozofic a îmbrăţi- 
şat nu o singură dată un punct de vedere agnostic, 
e] a afirmat totuşi în mod continuu, că acceptarea unei. 
cauzalităţi fără excepție şi a unui riguros determinism 
formează premisa şi condiția preliminară pentru cu- 
noaşterea ştiinţifică (7). 

Ilustrul fizician francez Langevin nu este mai puţin 
precis: „Tendința profundă a fizicii este de a căuta 
constant să perfecţioneze reprezentarea, pentru a în- 
chide în ea maximumul posibil de determinaţie. Ştiinţa 
noastră nu are alt sens; ar însemna să renunţe la ea 
însăşi, dacă s'ar opri pe acest drum“. 

Combătând teza antideterministă, susținută; "dë 
Louis de Broglie, Einstein afirmă şi el că „indeter- 
minarea legilor actuale nu înseamnă imposibilitatea să 
ajungi la legi precise; principiul cauzalităţii teoretice 
nu este atins prin existenţa unei deficienţe a cauzali- 
tăţii empirice“ (9). 

In lucrarea sa apărută în 1957, „Determinismus 
und Indeterminismus in der modernen Physik“, Ernst 
Cassirer, după ce demonstrează că nici unul dintre 
fizicienii quantişti, chiar cei mai „revoluționari“, nu 
a renunţat la existența unei legalităţi, adică a unei 
cauzalităţi în fizică, afirmă că „a considera natura ca 

un agent de sine stătător, ca un subiect care acţionează şi 
suferă, însemnează a cădea în antropomorfism“. Ceia 
ce-l determină să ajungă la concluzia că legile cauzali- 
GI rămân perfect valabile. 

In sfârşit, M. Schlick denunţă categoric întreaga 
discuţie născută în jurul liberului arbitru şi a decăderii 
cauzalităţii ca pe „un scandal, în adevăratul înţeles al 
cuvântului“ (9). 


In biologie finalismul n'a triumfat 


Au parvenit teoriile finaliste în biologie să răs- 
toarne pozițiile materialismului? Fără îndoială că nu. 
Vitalismul, cu caracterul. lui teleologic, acceptând în 
completarea legilor fizico-chimice anumite „spirite“, 
anumite principii vitale, cu denumiri multiple şi variate, 
subliniază cel mai puternic tendințele finaliste. Dar 
vitalismul n'a putut impune în biologie existenţa libe- 
rului arbitru şi prioritatea spiritului, aşa cum n'au pu- 
tut-o impune nici vechile teorii biologice, care mascau 
animismul primitiv. 

In „Les théories de évolution“, Yves Delage şi 
M. Goldsmith apără cu putere poziţiile monismulyi ma- 
terialist. Teoria selecţionista darwiniana continuă să 
stea drept temelie întregit ştiinţe. Această teorie — scriu 
autorii citați — „a adus ştiinţei un asemenea serviciu, 
încât este greu de apreciat întreaga ei întindere“ (10). 
După cum teoria selecţiunii sexuale a furnizat o expli- 
caţie naturală, în afara oricărui finalism, pentru o serie 
întreagă de fenomene. 

Darwinismul a găsit o completare în teoria selec- 
Dun germinale a lui Weissmann, care pleacă dela exis- 
tența unei lupte chiar între particulele unui organism 
şi întind domeniul luptei nu numai între organe, tesu- 
turi şi celule, ci chiar în cadrul celulelor germinale. 


170 


www.dacoromanica.ro 


Concluziile lui Naegeli, ale lui Roux şi ale lui De 
Vries — ultimele asupra mutaţiubilor — se situiază pe 
baza explicaţiilor mecaniciste, consecvent acceptate, şi 
furnizează puternice ilustrări desvboltării dialectice în 
natură. 


Este în stare monismul materialist să găsească ex- 
plicaţia ţuturor fenomenelor din lume şi a tuturor cau- 
zelor care le determină conţinutul sau evoluţia? Nu ră- 
mâne dator cu nici un răspuns? Desigur că nu. Cuénot 
a cărui lucrare am citat-o — deşi este un adept, într'o 
largă măsură, a concepţiei finaliste — ţine să sublinieze 
totuși că „nu trebue confundată ignoranţa actuală a cau- 
zelor fizico-chimice, cu neputinţa de a le concepe. Multă 
vreme antimecaniciştii au scos un argument din insu- 
ficienţa noţiunilor clasice ale fizicii şi chimiei, pentru 
a explica anumite fenomene vitale; ei socoteau necesar 
să facă să intervină „forţe“, „puteri“ sau „principii“, 
altele decât cele active în lumea neînsuflețită“ (11). 
Ca exemplu citează faptul că, până într'o epocă recentă, 
oamenii de ştiinţă au fost neputincioşi să explice ascen- 
siunea apei dela rădăcină până la frunzele coroanei unui 
arbore. Nu se putea găsi, din punct de vedere fizic, o 
explicaţie valabilă — ţinându-se cont numai de efec- 
tele presiunii osmotice, de capilaritate, de transpiraţia 
prin frunze etc. Se putea astfel cu uşurinţa — în 
lipsa unei explicaţii ştiinţifice — să se accepte inter- 
venţția unui factor deosebit, de natură finalistă. In ul- 
tima vreme însă — cu toate că biologia se mai găsea 
înca în stadiul pur experimental şi că o biologie teoretică 
rămâne încă să fie constituită — s'a dovedit rolul deo- 
sebit de important a ceia ce el numeşte „la pression ra- 
diculaire“, subestimată până atunci. Odată acest mou 
element descoperit sau just prețuit, fenomenul în sine 
şi-a găsit suficientă explicaţie, în cadrul unei stricte 
aplicări a cauzalităţii. 

Exemplul citat este unul din multe altele. 

Astfel ar fi suficient să cităm numeroasele meca- 
nisme (fizico-chimice) de regulaţie „automatică“ ale me- 
diului organic intern (metabolismul glucidelor, rezerva 
alcalină etc.), puse în evidenţă şi lămuzrite de fiziologia 
experimentală contemporană. Dar chiar fenomenul in- 
tim al respirației este cunoscut, încă de Lavoisier (1777) 
ca supunându-se unei teorii chimice explicative a res- 
pirației. Lavoisier a dovedit că schimbul de oxigen şi 
de gaz carbonic (CO?), ce defineşte din punct de vedere 
fiziologic respirația, corespunde unei combustiuni lente 
a cărbunelui. In acest sens asimilarea fiinţei vii care 
respiră, cu corpul material care arde, nu mai este o sim- 
plă „figură de stil“, ci traduce o realitate materială bine 
stabilită. lar astăzi, tot ansamblul de fenomene, altă dată 
numit de vitalişti căldură animală, este cunoscut şi ex- 
plicat ca fiind de natură tizico-chimica. In biologia mo- 
dernă un întreg capitol de fiziologie, altă dată vitalista, 
a devenit de fapt un sector tributar energeticei. Aci nu 
mai există absolut nici un motiv de a deosebi două 
științe, una a corpurilor materiale şi alta a fiinţelor 
vii, ci dimpotrivă, există astăzi adunate toate raţiunile 
necesare şi suficiente de a da hotărît la o parte vita- 
lismul. Ipoteza vitalistă fundamentala, conform careia 
orice fapt vital are drept cauză un principiu vital inac- 
cesibil şi exterior posibilitaţilor experimentarii, a fost în 
întregime infirmată de energetica biologică. 


Datele problemei trebue inversate 


Obiecţiunile aduse împotriva oamenilor de ştiinţă 
care s'au situat pe poziţii idealiste sunt deci numeroase 
şi fundate. Dar nu numai soluţiile acceptate, ci însaşi 
punerea problemei necesită o revizuire. Deaceia merită să 
fie subliniat răspunsul pe care-l da Phillip Franck, unul 

dintre promotorii şcoalei vieneze, în lucrarea sa apărută 
în 1932 sub titlul „Das Kausalgesetz und seine Grenzen“. 

Franck consideră că încercarea de a stabili o opo- 
ziție a scopului faţă de cauză, a teleologiei în raport cu 
cauzalitatea, nu numai că determină o cuprindere su- 
perficială a fenomenelor naturii, dar trădează o concep- 
ție animistă. Vechiul animism al popoarelor primitive 
apare în neovitalismul lui Driesch şi în toate curentele 
apropiate. Din existența unor anumite goluri în legea 
cauzalităţii nu se poate trage concluzia existenţii minu- 
nilor. De altfel nu numai neovitalismul duce la o recru- 
descenţă animistă, ci, — datorită noilor teorii finaliste şi 
idealiste din fizică, ca urmare a teoriei quantelor, — în- 
sași „fizica modernă se întoarce la o concepţie ani- 
mistă“, Franck întoarce datele întregii probleme şi con- 
chide: „Momentele iraționale wau fost introduse în fi- 
zică graţie mecanicii quantice; ci mentalitatea animistă,: 
care n'a încetat să existe şi să stea la pândă, foloseşte 
fiecare transformare în fizică, ca din nou să apară la 
suprafaţă şi să se valorifice“ (12). Această coricluzie o 
subscriem în întregime. 

Argumentele invocate de unii oameni de ştiinţă nu 
mfluențează însă decât limitat problema în discuţie, 
care rămâne deschisă: au slăbit sau nu, au distrus sau 
nu concluziile fizicii moderne poziţiile materialismului 
filozofic? A ieşit idealismul întărit sau poate chiar 
triumfător din vechea şi veşnica dispută? 

Inaințe de a răspunde acestor întrebări, să fixăm 
încă odată poziţiile celor două curente — ale materialis- 
mului și ale idealismului — cu riscul chiar de a aminti 
lucruri bine cunoscute. e 


Intre materialism şi idealism 


Ceia ce desparte în două tabere distincte și opuse 
întinsul domeniu al filozofiei, este determinarea rapor- 

tului dintre spirit şi materie, dintre conştiinţă şi lumea 
exterioară, dintre gândire şi existenţă. 

Fac parte din tabăra materialiştilor şi reprezintă 
concepţia monismului materialist toţi acei gânditori care 
consideră ca element primar — generator al tuturor ce- 
lorlalte fenomene — natura în materialitatea ei și sub 
formele pe care această materialitate le îmbracă. Na- 
tura, lumea exterioară, materia — acestea stau drept 
elemente de bază. 

Sunt moniști materialiști acei care afirmă indepen- 
denţa lumii exterioare și în general a materiei, conside- 
rând-o ca o entitate de sine stătătoare, în raport cu ele- 
mentul psihic, indiferent de forma în care apare acest 
element psihic: conştiinţă, spirit, idee. Spiritul, sub toate 
formele lui, este un element secundar, derivat, produs 
din existența materiei; conștiința, ca și gândirea nu sunt 
decât doar însușiri ale materiei evoluate, care a atins 
un stagiu superior în această evoluţie. „Materia — scrie 
Marx — nu e un produs al spiritului, ci spiritul însuşi 
nu este decât un produs superior al materiei“ (15). Fără 
materie nu există nici conștiință, nici idei, nici stari de 
conștiință. Inţelegem prin suflet, prin conştiinţa, ansam- 
blul stărilor noastre interioare şi, dupa cum sufletul nu 
are o existenţă substanţială, el nu are nici independenţa. 

Sunt dimpotrivă idealiști, toți acei care pleacă dela 
afirmarea preexistenței spiritului, a conştiinţei, a gân- 
dirii, acei care socot că lumea materiala este fie o íin- 
truchipare doar a „ideii absolute“, fie o creaţie făra exis- 
tența obiectiva a spiritului, a raţiunii, a conştiinţei sau 
a voinţei noastre, fie spirit degradat — adica toţi acei 
care susțin ca lumea exterioara este rezultatul unuj pro- 
ces sufletesc, subiectiv prin natura lui. 

Idealiştii cred ca realitatea — singura realitate — 
ne este dată numai în spirit. Tot ce există în afară de 

conștiință își pierde orice realitate, pentrucă nu există 
o realitate obiectivă. Substanţa, în ultima ei expresie, 
este de natură spirituală, o „rațiune cosmică“ sau o 
„pluralitate de idei“, materia înfățișând doar forma sub 
care apare. 

Materialiştii pun, dimpotrivă, întregul accent pe 
materialitatea naturii şi a lumii înconjurătoare; în 
această materialitate descoperă şi unitatea ei, întrucât la 
baza materiei nu sunt substanţe de naturi diferite, ci un 
element unic, care ni se înfăţişează sub diverse aspecte. 
Materialiștii subliniază existența independentă a mate- 
riej şi a lumii obiective înconjurătoare, faţă de orice act 
al conștiinței, al spiritului, al raţiunii. Spiritul este lipsit 
de o funcţie constitutivă a materiei. Natura în materia- 
litatea ei, existenţa, lumea exterioară au o realitate 
obiectivă, dincolo de actul funcţional al conștiinței şi in- 
diferent de posibilitatea perceperii lor prin simțuri. Ma- 
teria rămâne izvorul senzaţiilor şi a tot ceia ce căpătăm 
pe calea simţurilor. Gândirea nu este numai o însușire 
a materiei evoluate, ci un produs al creierului, conside- 
rat ca un organ corporal. Toate cercetările psihologice 
din ultima vreme, ca şi cercetările fiziologice, vin în 
sprijinul acestui punct de vedere apărat de materialişti. 
„Imi întemeez gândurile mele pe materialele pe care mi 
le apropii prin percepţia sensibilă, fac să provină gân- 
dul din obiect și nu obiectul din gând şi nu exista obiect, 
decât ceia ce există în afară de creierul nostru“, fixeaza 
Feuerbach atitudinea sa materialistă (14). 

Materia în mişcare dă naștere la totalitatea feno- 
menclor observabile. din univers. Mişcarea este insepa- 
rabila de materie, după cum nu se poate concepe ma- 
terie fara mișcare. 

Posibilitatea cunoaşterii 


Există posibilitatea de a cunoaște, de a pătrunde 
lumea înconjurătoare, lumea materială, în diferitele as- 
pecte sub care ni se înfăţişează? 

Materialiştii răspund afirmativ, susținând că, în- 
tr'adevăr, cunoştinţele noastre despre lume, trecute şi 
verificate prin prizma experienţei şi a practicei, reflec- 
tează şi cuprind adevărul şi realitatea în ce priveşte 
lumea înconjurătoare. Cunoştinţele asifel căpătate ni se 
impun tocmai prin obiectivitatea lor. Simţurile au un 
caracter subiectiv, sunt ale noastre; dar ele reflectează 
obiectiv şi fidel însușirile lumii din afară. O anumită 
instrumentaţie, ajutorul, tehnic pe care îl avem la înde- 
mână, controlul şi experiența sunt doar elemente aju- 
tătoare în actul cunoaşterii adecvate, prin simţuri. 

Procesul cunoaşterii este o trecere dela necunoscut 
şi neștiință la un act de conştiinţă, datorită tocmai des- 
cifrării necunoscutului. Adevărurile pe care le stabilim, 
plecând dela datele simţurilor, au un caracter obiectiv. 
„Cunoaşterea, scrie Lenin, este apropierea eternă, infi- 
nită, a gândirii de obiect. Reflexul naturii în gândirea 
umană nu trebue considerat ca ceva „abstract“, „mort“, 
ca ceva lipsit de mișcare, lipsit de contraziceri; trebue 
să fie conceput ca făcând parte din eternul proces al 
mișcării, al naşterii şi al suprimării contrazicerilor“ (15). 

Putem însă cunoaşte întreaga realitate? Putem cu- 
prinde şi explica toate fenomenele din univers? Nu. 
Dar faptul că sunt anumite explicaţii a fenomenelor 
care ne-au ramas necunoscute — și ne vor ramâne ne- 
cunoscute înca multa vreme — nu îndreptățește cu ni- 
mic afirmarea imposibilitaţii de a le cunoaşte şi nici nu 
duc la negarea în general a posibilitaţii de cunoaştere. 
Ştiinţa, şi în special ştiinţele naturale, ne stau la înde- 
mâna — tocmai pentru a patrunde şi descifra tainele 
naturii. Progresul realizat până acum este apreciabil şi 

el îndreptățește, pentru viitor, așteptări optimiste. O 
asemenea atitudine faţă de datele ştiinţei nu exclude, ci 
dimpotrivă explică caracterul relativ al multora din cu- 
noștinţele noastre. Dar caracterul relativ al acestor cu- 
noștinţe nu îndreptățește nici scepticismul, nici agnos- 
ticismul. l 

Cu unele excepţii, idealiştii în general neagă că 
ne este dată putinţa de a cunoaşte lumea, natura, ma- 
teria sau legile care le guvernează. In faptul cunoaşterii, 
asistăm la un act subiectiv, întrucât simţurile nu ne 
înfaţişează decât ceia ce ne aparţine nouă, adică teia ce 
aparţine deja conștiinței noastre. Obiectul cunoașterii 
el însuşi este lipsit de independenţă şi chiar de existenţă 
proprie. Obiectul, ca să existe, presupune un subiect cu- 
noscător. Lumea, cu toate înfăţișările ei, natura, univer- 
sul nu sunt decât simple reprezentări ale subiectului 
cunoscător. Intreaga „obiectivitate“ se reduce deci la 
aparenţe ei la false imagini, care nu corespund de loc 
unei realităţi şi, cu atât mai puţin, pot sta drept bază 
unui adevăr valabil şi unei cunoașteri adecvate, despre 
tot ceia ce ne înconjoară. 

Odată cu afirmarea realităţii obiective a materiei, 
materialiştii susțin, cu toată fermitatea, că materia nu 
este supusă unei inteligenţe sau voințe transcendentale 
— ca Dumnezeul teiştilor, sau imanentă — ca Dum- 
nezeul panteiştilor, ci se desvoltă şi se conduce după 
legi al căror conţinut este determinat de condiţionarea şi 
de ciocnirea reciprocă a elementelor care compun mate- 
ria, a fenomenelor la care dă naștere mișcarea, în des- 
făşurarea ei. Toate acestea în cadrul unui determinism 
riguros. Deci este pe deantregul inventată și prezența 
unui scop, spre care tinde materia în mișcare — scop 
care ar trebui să-i fie imanent sau prescris — după cum 
imventată este şi existența unei forţe care, din afară, îi 
determină drumul şi evoluţia. Materialiştii resping deci, 
cu hotărîre, orice finalitate în natură. 

In explicarea fenomenelor din natură sau din so- 
cietate, adică în explicarea tuturor fenomenelor, mate- 
rialiştii stau pe baza acceptării hotărîte a legii cauza- 
lităţii. Aceasta, întrun dublu sens: ei resping exis- 
Lenia unui liber arbitru și afirmă că legătura cauzală, 
departe de a fi un simplu produs al inteligenţii sau o 
creație logică, este de natură obiectivă, există şi func- 
ționează în afara actului de percepţie, plasându-se deci 
în însăși natura lucrurilor şi a stărilor din afară. 


Materialismul și formele lui 


Aceste câteva principii stau la baza concepţiei ma- 
terialiste în sensul unui monism materialist, Ele privesc 
fondul concepţiei în sine şi sunt — am putea spune — 
elementele ei componente dela însăşi apariția unei gân- 
diri materialiste, sistematizate. 

Dar aceste premise wau determinat şi forma pe 
care a îmbrăcat-o sau o îmbracă materialismul monist. 
Pentrucă materialismul nu cunoaște o singura formă 
— aceiaşi în antichitate, ca şi în momentul de faţă. 
Forma pe care o ia concepția materialistă — ca să între- 
buinţăm expresia justa a lui Engels—nu este odata pen- 
tru totdeauna dată, fixă, ci s'a schimbat cu fiecare epocă 
istorică. „Cu fiecare descoperire epocală în domeniul 
şliințelor naturale, scrie Engels, materialismul trebue 
să-și schimbe forma; şi de când și istoria este supusă 
cercetării materialiste, i se deschide şi aici o cale nouă 
de desvoltare“ (16). 

Antichitatea a cunoscut — cu Democrit şi cu Lu- 
cretius Carus — forma materialismului naiv. Dar acest 
materialism s'a dovedit incapabil să clarifice raportu- 
rile dintre gândire și materie, ocupând o poziţie dualistă 
şi afirmând existenţa unui suflet, separat de corp — 
suflet devenit apoi nemuritor. 

Materialismul mecanicist, metafizic, a strălucit 
în secolul al XVIl-lea şi al XVIII-lea, cu ultime şi să- 
race rămăşiţe până către mijlocul secolului trecut. 
Materialismul mecanicist a fost însă incapabil să explice 
legile desvoltării materiei și ale societăţii; şi a re- 
dus totul la un schematism infructuos, închizător de 
orice perspective. Analizând filozofia lui Conta, 
am subliniat toate  insuficienţele materialismului 
metafizic; dar falimentul acestui materialism n'a 
însemnat falimentul concepţiei în sine. 

In epoca marilor transformări sociale şi ale mari- 
lor descoperiri ştiinţifice, materialismul şi-a schimbat, 
pentru a treia oară, forma. A apărut materialismul dia- 
lectic, în formularea pe care i-au dat-o Marx și Engels. 

Ce a adus nou materialismul dialectic? Ce este ma- 
terialismul dialectic? 

Credem că cea mai bună definiție o vom putea 
găsi din cercetarea aplicării teoretice și practice a ma- 
terialismului dialectic. 


Caracteristicile materialismului dialectic 


Materialismul dialectic — materialismul filozofic 
marxist — pleacă dela interpretarea materialistă a tu- 
taror fenomenelor, fie din natură, fie din societate. In 
cercetarea acestor fenomene, el aplică metoda dialectică. 
In ce sens? Cu ce conţinut? 

Lumea înconjurătoare este privită ca un tot, ca 
o unitate. Dar structura acestei unități nu este haotică, 
ci determinabilă. Părţile totului apar legate unele de 
altele, în raport de dependenţă şi condiționându-se re- 
ciproc. Dar această unitate — născută dintr'o reciprocă 
influențare — nu exclude nici contrazicerile, nici cioc- 
nirile interioare. Dimpotrivă, unitatea ca şi ordinea 
ce priveghează la desfășurarea fenomenelor naturale 

sau sociale — ordine opusă ideii de anarhie sau de ha- 
zard — sunt rezultatul condiționării reciproce și în ace- 
laşi timp al ciocnirilor şi contrazicerilor care au loc aici. 
Unitatea în măsura în care se naşte tocmai ca rezultat 
al contrazicerilor, are un caracter temporal, trecă- 
tor, relativ. Evoluţia mișcării, ca şi contradicţiile care 
stau la baza mişcării și, în general, la bază desvoltării 
materiei şi a tuturor fenomenelor din natură au un 
caracter permanent. Dialectica — acceptând contra- 
zicerile interioare, ciocnirile care se petrec în cuprinsul 
unui fenomen, fie că acest fenomen este din natură sau 
din societate — pleacă dela ideia unității, aplicabilă 
deopotrivă universului, precum şi fiecărui element în 
parte. Cu tot caracterul ei contrazicător, mișcarea stă 
la baza acestei unități şi mișcarea se înfățișează ca o 
unitate. „Unitatea tuturor mişcărilor din natură nu mai 
este o afirmare filozofică, ci o realitate științifică natu- 
rală“, scria Engels, care sprijină afirmaţia sa pe faptul 
că forța mecanică, radiaţia luminoasă şi cea calorica, 
electricitatea, căldura, magnetismul etc. nu sunt decât 
forme deosebite ale uneia și aceleiaşi energii — adică 
ale mişcării (17). Afirmația este întarită de toate desco- 
peririle ulterioare celor din timpul lui Engels. 

Este de esenţa dialecticii să lege procesul desvol- 
tării (desvoltare înţeleasa ca reflex al transformări- 
lor materiei, proces pe care-l suferă orice fenomen) de 
principiul unităţii lumii, a materiei, a mişcării. Unita- 
tatea astfel înţeleasă se încorporează dialecticii. A des- 
face unitatea, prin accentuarea şi prin recunoasterea 
contrazicerilor pe care le cuprinde, dar a accepta 
această unitate şi a porni dela afirmarea ei — înseamnă a 
accepta tocmai un punct de vedere dialectic. „Dialec- 
tica este ştiinţa — spune Lenin — care arată cum con- 
tradicțiile pot fi identice şi pot deveni identice; în 
ce condițiuni sunt ele identice, transformându-se unele 

în altele; deoarece intelectul uman trebue să conceapă 
contradicţiile, nu ca contradicții fixe, moarte, dar ca 
contradicții vii, mobile, ce se transformă unele în 
altele“ (18). 


d 


Nu izolat, nu rupt de condiţiile în care se produce, 
ci legat de aceste condiţii, cuprins în ansamblul din care 
face parte — poate şi trebue studiat orice fenomen, fie 
că este vorba de natură sau de o colectivitate omenească. 

Natura — la fel ca şi societatea omenească — nu 
cunoaște stări de repaos, de staghare, de imobilitate, ci 
se găseşte în necontenită schimbare, într'un proces de 
permanentă distrugere, dar în acelaşi timp şi de creaţie. 
Evoluţia căreia îi este supusă întreaga lume înconju- 
rătoare, numai aparent reproduce faze similare. In rea- 
litate, fiecare nouă fază se plasează la un grad mai ri- 
dicat, evoluţia însăşi urmând drumul unei spirale. 
Când vorbim de spirală, nu înţelegem o linie continuă, 
pentrucă este de esenţa evoluţiei de a închide în sine 
schimbări brusce, rezultat al catastrofelor sau revolu- 
țiilor. Intregul mers înainte se desfăşoară sub presiu- 
nea  contradicţiilor interioare, a ciocnirii forțelor 
care acționează — în cadrul unui fenomen sau dincolo 
de cadrul lui — înregistrând deopotrivă şi acele schim- 
bări născute din transformările cantitative în transfor- 
mări calitative, aceasta nu în afara procesului general 
ci ca parte componentă a lui. La baza întregii evoluţii 
stă procesul mișcării, care antrenează toate elementele 
componente ale unuia şi aceluiaşi fenomen. 

Deci lumea înconjurătoare pentru a fi înţeleasă 
în realitatea ei, trebue privită prin prizma permanen- 
telor transformări pe care le suferă, transformări 
care îi determină întregul conţinut, Ceia ce apare la un 
moment dat cristalizat în forme fixe, definitive şi per- 

manente, se datoreşte numai unei false interpretări, 
unei unilaterale cuprinderi şi înţelegeri a lucrurilor. 
Nu ca un complex de lucruri, poate fi înțeleasă lumea 
exterioară, ci ca un complex de procese, în care lucru- 
rile la rândul lor sunt lipsite de un contur definitiv şi 
suferă necontenite transformări şi preschimbări, într'o 
progresivitate care cunoaşte un mers în zig-zag. 

Cuprinderea a tot ceia ce există în natură, ca miş- 
care şi ca proces, este condiţia de bază a înţelegerii dia- 
lectice a tuturor fenomenelor şi a desvoltării lor. Numai 
în acest chip pot fi înţelese în natură și în societate 
contrazicerile, poziţiile contrare, lupta între elemen- 
tele componente, transformarea unora în altele, pă- 
trunderea şi influențarea lor reciprocă. Tendinţe, as- 
pecte, modalităţi — se încorporează acestui proces 
care reflectează însăşi realitatea obiectivă. 


Intre schimbările cantitative şi schimbările calitative 


La baza procesului de permanentă transformare, 
pe care îl suferă atât natura, cât şi viața socială, stă 
nu o simplă creştere treptată, ci — pe linia unei des- 
voltări progresiste — apar schimbările drept rezultat 
al unor salturi brusce. Aceste salturi, ca însuşi proce- 
sul transformării în sine, nu au nimic anarhic sau neaş- 
teptat, ci se desfăşoară după anumite legi şi după anu- 
mite principii, care iau naştere la rândul lor din trans- 
formările materiei. Astfel asistăm, ca reflex al unei le- 
galități bine stabilite, la schimbari calitative care re- 
zultă din schimbări cantitative, sau la înregistrarea 
unor fenomene nascute din negația negaţiei. Aceste 
legi și principii stau la baza desvoltării naturii, a isto- 
riei şi a gândirii; ele îşi gasesc o ilustrare bogată în na- 
tură și în viața socială. 

Exemplele pe care le dă Engels din chimie: schim- 
barea stării de agregaţie a apei în ghiaţă când ajunge 
la 0%, precum și transformarea apei din stare lichidă în 
vapori, când trece punctul de 100%, sau naşterea noilor 
corpuri chimice, prin simple adăugiri cantitative mole- 
culare — arată gradul de aplicare a alestei legi dia- 
lectice. 

lată o pildă: formula chimică CH:O: reprezintă 
acidul formic, cu anumite proprietăţi, bine fixate; prin 
adăugarea numai a unui C și a 2 H — adică printr'o 
simplă adăugire cantitativă — căpătăm C2H4O;, acidul 
acetic care este un corp nou, având cu totul alte pro- 
prietăţi. 

Exemplele nu sunt mai puţin numeroase în do- 
meniul social. Forţa care ia naştere prin cooperarea a 
o sută de muncitori, într'un anumit proces de producţie, 
reprezintă nu numai o forță rezultată din simpla ope- 
raţie de adunare a celor o sută de forţe individuale, ci 
este o forță nouă, pe care Marx o numeşte o nouă po- 
tenţă. calitativ deosebită.de a fiecărui muncitor în parte 
sau de cea rezultată din simpla lor sumare. 

In ce priveşte cea de a doua lege, exemplele sunt 
multiple. Vom lua unul pe care Marx îl înfăţişează în 
„Capitalul“. 

Dreptul de proprietate era, la început, bazat pe 
munca individuală, individul însuşindu-și produsul 
muncii lui. Forma proprietăţii actuale este negarea 
acestui drept, întrucât capitalistul care dispune de mij- 
loace de producţie își apropie produsul muncii neplă- 
tite a altuia, a celui ce munceşte. Această formă, la 
rândul ei, urmează să fie negată în socialism, nu resta- 
bilind proprietatea privată a muncitorului asupra mij- 
loacelor de producţie, ci proprietatea colectivă a în- 
tregii societăţi, fundată pe cooperaţie. 

Alt exemplu îl găsim tot la Engels: materialismul 
antic, pentrucă s'a dovedit neputincios să rezolve pro- 

blema relaţiei dintre suflet şi corp, a dus la credinţa în 
nemurirea sufletului, la monoteism, adică la idealism. 
Deci la negarea materialismului. Dar idealismul a fost, 
la rândul lui, negat de noua concepţie materialistă — ne- 
garea negaţiei. Aceasta nu înseamnă simpla revenire la 
vechiul materialism, ci la materialismul dialectic, la acea 
formă de materialism înarmat cu tot ceia ce au produs 
ştiinţa, istoria şi filozofia, timp de două mii de ani. 

De ce natură este negația dialectică? „Nu negaţie 
pură, nu negaţie superficială şi lipsită de reflecţie, ne- 
gare sceptică, ezitare şi îndoială sunt caracteristice 
şi esenţiale dialecticii, care conţine incontestabil ele- 
mentul negaţiei ca pe un element important. Nu, 
ceia ce este caracteristic şi esenţial în dialectică este 
negarea ca factor de unitate, de evoluţie, conservând 
elementele pozitive, adică fără cel mai mic eclecticism, 
fără cea mai ușoară ezitare“ (19). 

Dialectica este opusă metafizicii. În metafizică, 
obiectele şi conceptele lor sunt considerate de sine stă- 
tătoare, fixe şi în fixitatea lor, permanente. Gândirea, 
în tendinţa ei de a cunoaşte, priveşte lucrurile sub ace- 
laşi aspect: pozitivul și negativul se exclud, un obiect 
există sau nu, cauza și efectul iau poziţii antagonice 
etc. 

In dialectică, dimpotrivă: „cei doi poli ai unei anti- 
teze, pozitivul şi negativul, sunt tot atât de inseparabili 
cât şi opuși: ei se pătrund reciproc, după cum cauza şi 
efectul sunt idei care nu valorează ca atare, decât apli- 
cate la un caz particular; dar imediat ce considerăm 
cazul particular în conexiune cu totalitatea universului, 
cauza și efectul se confundă. se rezolva în conceptul 
acțiunii şi reacţiunii universale, unde cauzele şi efec- 
tele sunt continuu întretaiate. Ceia ce aici și acum este 
efect, devine în altă parte şi în alt moment cauză şi vi- 
ceversa“ (20). 

Aspectul de absolut, de total, de definitiv nu se 
aplică nici adevărului, nici erorii. Pentrucă tot ceia ce 
metafizica a creiat ca poli opuşi, ca elemente antipo- 
dice, ireconciliabile: adevăr şi fals, identic şi deosebit, 
necesar și supus întâmplării nu are decât o valabilitate 
relativă şi orice încercare de a da acestor noţiuni o va- 
loare absolută, duce la false încheeri. Aşa cum arată 
tot Engels, cei doi poli ai antitezei se convertesc în con- 


trariul lor, adevărul putând devehi eroare şi eroarea 
adevăr. 


Dialectica materialistă şi larga ei aplicare 


Dialectica reprezintă metoda de cercetare a mate- 
riolismului filozofic marxist. 

Este însă dialectica un instrument teoretic pe care-l 
opunem realităților din natură sau din viaţa socială, din 
afară? Nu. „Legile dialecticii nu urmează să fie impuse 
naturii; dar legile care se găsesc acolo urmează să fie 
găsite şi făcute să apară la suprafaţă“. Natura, la fel ca 
societatea sau gândirea omenească, cunoaşte în procesul 
desvoltării ei un conţinut dialectic. Dialectica este de 
natură ontologică, aparţine şi este încorporată lumii, 
materiei, naturii. Noţiunea dialectică nu este decât „re- 
flexul conştient al mişcării dialectice, pe care îl cuprinde 
lumea adevărată“ (21). Hegel putea susține că realitatea 
este o creaţie a ideii absolute. Dar, aşa cum observă 
Plehanov, ideia absolută nu este în realitate decât o ab- 
stracție a mişcării, care dă naștere tuturor combinațiilor 
şi stărilor materiei. Gândirea nu progresează datorită 
contradicţiilor care rezidă în concepte. ci „contradicţiile 
conținute în concepte nu sunt decât reflexe, traducerea 
în limbajul gândirii a contrazicerilor care rezida în feno- 
mene, ca urmare a naturii c6ntradictorii a bazei lor 
— baza care le este comună — adică a mișcării“ (22). 

Societatea, ca şi natura, se desvoltă deci dialectic 
şi nu metafizic. Gândirea omenească nu face decât să 
reflecteze acest lucru. 


A rămas dialectica, încorporată materialismului, 
o simplă metodă de cercetare? Engels o defineşte:, 
„ştiinţa legilor generale ale mişcării, atât ale lumii ex- 
terioare, cât şi ale gândirii omeneşti“, ridicând-o astfel 
la o învăţătură filozofică, cu un amplu cuprins şi care își 
propune drept obiect de cercetare desvoltarea naturii, 
a societăţii, a vieţii psihice. Mai mult, dialectica mate- 
rialistă, datorită caracterului multilateral pe care-l 
prezintă, cuprinde întregul proces al cunoașterii, ana- 
lizează acest proces şi devine, nu mai puțin, o teorie 
a cunoașterii, consecvent materialistă. 

Dialectica, ca teorie marxistă a cunoaşterii, a fost 
apărată de Lenin, în polemica lui cu Plehanov. Fap- 
tul că Plehanov a neglijat acest aspect al dialecticii — 
aspect care ţine de însăşi natura dialecticii — este 
formulat de Lenin ca o acuzare împotriva autoru- 
lui „„Problemelor fundamentale ale marxismului“. El 
afirmă clar: „dialectica conţine, în concepjia lui Mars, 
ca şi în cea a lui Hegel, ceia ce se numeşte azi teoria 
cunoaşterii sau gnoseologia“ (23). 

Vorbim de o teorie marxistă a cunoașterii. In ade- 
văr, nu există şi nu poate exista o singură teorie a cu- 
noașşterii, atât timp cât societatea e împărțită în clase 
— după cum, în aceleași condiţii, nu poate exista o sin- 
gură morală. Care este caracteristica teoriei marxiste 
a cunoaşterii? Esté tocmai accentul pe care-l pune ma- 
terialismul dialectic pe acţiunea reciprocă dintre teo- 
rie şi practică, pe permanenta acestei legături, pe ten- 
dința de a nu izola practica de teorie. „Viaţa și practica 
— spune Lenin — trebue să fie punctul de vedere funda- 
mental al teoriei cunoaşterii“ (24). Conţinutul teoriei 
marxiste al cunoașterii este determinat de poziţia prole- 

tariatului faţă de celelalte clase sociale, pe care o şi re- 
flectează. De aceia numai într'o societate fără clase, în 
comunism, nu va exista decât o singură asemenea teorie. 
În teoria marxistă consecventă este negată afir- 
marea unei gândiri autonome, gândirea fiind legată de 
însuși faptul cunoaşterii. Acesta, la rândul lui, este con- 
diționait de împrejurările concrete, imediate, istorice, 
în cadrul cărora ia naştere. Procesul cunoaşterii nu este 
decât „trecerea dela percepţia vie la gândirea abstractă 
şi dela gândirea abstractă la aplicare practică — dru- 
mul care duce la cunoaşterea adevărului, la cunoaşte- 
rea realităţilor obiective“ (25). i 


Definiția materialismului dialectic 


Dar nici cu aceasta n'am epuizat conținutul mate- 
rialismului dialectic. Materialismul dialectic nu se în- 
fațişează ca un sistem filozofic, aşa cum este kaniianist 
mul sau hegelianismâl. Lipsit de contururile fixe ale 
unui sistem propriu-zis, el încearcă să cuprindă, să in- 
terpreteze şi să influențeze mersul, evoluţia lumii în- 
conjurătoare. 

Materialismul dialectic este o ştiinţă şi o filozofie. 
Il privim ca o ştiinţă, deoarece cuprinde cele mai gene- 
rale legi, referitoare la totalitatea realităţii, ne oferă 
explicarea resorturilor care o fac accesibilă înţelegerii 
noastre, ne înfăţişează o analiză a cauzelor, împletită 
cu o viziune asupra lumii. 

Din punct de vedere filozofic, materialismul dia- 
lectic reprezintă o concepţie asupra lumii, după cum în 
aceiași măsură este afirmarea voinţei de a nu accepta 
lumea, în forma ei de astăzi. 

Materialismul dialectic (și aceasta este o caracte- 
ristică a lui) împleteşte teoreticul cu practicul, propu- 
nându-şi ca scop şi fixându-și punct de plecare în 
elementul concret, adică_ în ceia ce ne oferă natura, 

viaţa, şi întreaga lume înconjurătoare, drept probleme 
de soluţionat. Tocmai prin această legătură strânsă a 
practicii cu teoria, materialismul dialectic este un in- 
strument teoretic revoluţionar și face posibilă o prac- 
iică revoluţionară. 

Aceste elemente stau la baza afirmării lapidare 
făcute de Stalin: „materialismul dialectic este concepţia 
partidului marxist-leninist despre lume“ (26). 

Materialismul dialectic — mijloc de explicare, de 
interpretare şi de schimbare a lumii; ştiinţă et filozo- 
fie; atitudine şi manifestare de voinţă; iată-i elemen- 
tele componente. 


Câteva din concluziile fizicii atomice 


Care sunt noile idei, noile concepţii ale fizicii, care 
ar conirazice materialismul şi ar sprijini sau întemeia 
tendințele idealiste? 

La baza fizicii vechi, încă din antichitate, a stat 
ideia de atom. Teoriile atomiste sunt aproape tot atât 
de vechi, ca şi primele elemente materialiste din con- 
cepția lui Thales din Millet. Inainte de Democrit, Leu- 
cip şi unii din contemporanii lui Parmenides formulează 
— începând din secolul al VI-lea înainte de era noastră— 
teorii asemănătoare (27). 

Atomul a apărut, de atunci şi până în vremea din 
urmă, ca ultima expresie la care putea fi redusă mate- 
ria, divizibilă prin natura ei. Din sumarea atomilor se 
năștea apoi materia. 

Noile descoperiri, mai ales din câmpul radio-acti- 
vilăţii, au infirmat sau, în orice caz, au făcut ca vechea 
ideie despre atom.să sufere schimbări substanţiale. 

Atomul de hidrogen, cu o structura simpla, este 
format dintr'un electron — încărcătura electrică nega- 
tivă cea mai mică posibilă — şi dintr'un proton, nu- 
cleul atomului, acesta din urmă având o încărcatură 

echivalentă cu a electronului, dar nu negativă, ci pozi- 
tivă. Electronul și protonul erau privite deci, până nu 
demult, ca cele mai simple particule care formau ma- 
teria. 

In urma cercetărilor recente ale lui Bothe şi Becker 
din 1930, s'au putut izola — datorită unor experienţe 
cu un corp radioactiv, polonium — corpuscule elemen- 
tare egale în masa lor cu protonul, dar neutre din punct 
de vedere electric, neavând o sarcină electrică, — ceia ce 
a determinat denumirea lor de neutroni. A urmat apoi 
descoperirea pozitronului — electronul pozitiv. 

Cercetările întreprinse de Irène Curie ei Joliot au 
dus la încheerea că neutronul ar constitui un corpuscul 
elementar simplu, protonul fiind o combinaţie dintr'un 
neutron și un pozitron, Elementele constitutive ale ma- 
teriei ar fi deci electronul negativ şi protonul, electro- 
nul pozitiv şi neutronul, la care urmează să se adauge 
fotonul — grăuntele de energie luminoasă, cel de al 
cincilea corpuscul elementar (28). 

Cât de departe suntem de atomul conceput de De- 
mocrit și de Lucretius Carus. care a fost apoi preluat 
de materialiștii secolului al XVIII-lea! 


E 


Are materia o structură continuă așa cum susţinea 
fizica clasică? 

'Concepţia generală a continuității materiei — baza 
teoriilor mecanice, fizice și în parte geometrice — a su- 
ferit o profundă modificare prin-eoria quantică. In 1900 
Max Planck, plecând dela neconcordanţa dintre datele 
unor experiențe din domeniul electro-opticii şi teoria 
electro-magnetică a răspândirii luminii, a ajuns la 
concluzia că orice sursă elementară de lumină nu poate 
emite sau absorbi energie decât prin salturi brusce, sub 
forma unor pachete, multiple de unităţi de energie lu- 

minoasă, pachete care ar fi echivalentul unui atom. 
Unitatea, „grăuntele“ de energie luminoasă, cea din 
urmă expresie a ei — se numeşte foton. Energia lumi- 
noasă, născută sub această formă granulară — formă 
sub care este emisă şi absorbită — nu-i repartizată uni- 
form pe întreaga undă luminoasă, grăunţii, fotonii, 
fiind masaţi în anumite puncte. 

Apariţia fotonului şi a teoriei quantice a adus o 
gravă atingere vechii teorii ondulatorii a luminii, ast- 
fel cum a fost formulată de Maxwell. 

Dacă teoria ondulatorie a luminii putea explica de- 
fracţia, interferența, polarizarea, teoria quantică a 
putut răspunde cu mult mai bine apariţiei fenomene- 
lor născute din acţiunea reciprocă dintre materie şi lu- 
mină (fenomenul Compton, Raman, domeniul foto-elec- 
tric etc), 

Fotonul şi cercetarea comportării lui au dus la 
unele rezultate deosebit de importante. 

S'a ajuns astfel, printr'o serie întreagă de operaţii 
asupra electronilor şi protonilor, la transformarea ma- 
teriei în energie radiantă — fenomen care are loc, în 
natura, în radiaţia solară. Invers, operaţia a fost încer- 
cată asupra radiaţiei, adică sa încercat transformarea 
energiei, prin materializare, în electron. Astfel fotonii de 
energie se pot transforma materializându-se — în- 
trun electron pozitiv şi un electron negativ. Această 
„dematerializare“ a materiei şi „materializare“ a ener- 
giei sunt câştigate fizicii moderne. 


+ 


S'a mers mai departe. In mecanica ondulatorie, 
legată de numele lui Louis de Broglie, s'a stabilit că 
orice corpuscul este însoţit de o undă corespunzătoare, 
a cărei lungime este legată de energia sa. Intre com- 
portarea unui grup de electroni, care întâlnesc în faţă 

un obiect de o anumită structură, şi comportarea unui 
mănunchiu de raze luminoase sau de raze X, sa sta- 
bilit o perfectă similitudine. De unde s'a tras conclu- 
zia, bazată pe experienţă, că dacă lumina şi razele X 
prezintă în anumite cazuri proprietăți corpusculare, 
— electronii (Şi în genere particulele care formează 
materia) posedă proprietăţi ondulatorii. 

Astfel razele materiale — este vorba de corpu- 
rile radioactive — dând fenomene de interferenţă, la 
fel cu razele luminoase, creiază similitudinea de 
care vorbim. Natura corpusculară și ondulatorie a lu- 
minii, dovedită de Einstein, a fost însoţită de o dovadă 
asemănătoare, făculă de Louis de Broglie, în ce priveşte 
materia. De unde s'a tras concluzia că „materia cu care 
operează experienţele şi teoriile ştiinţifice, nu mai e 
materia cu care ne-a obișnuit ştiinţa clasică, ci o sub- 
stanță abstractă“. 

Rămânea de explicat apariţia electronului ca 
undă şi corpuscul. „Dualismul undelor şi corpuscule- 
lor, scrie Louis de Broglie, nu este îndoelnic... Dar 
imaginile pe care ni le facem despre cei doi termeni ai 
acestui dualism, despre undă şi corpuscul, au devenit 
mult mai nestabile decât în trecut. Corpusculul nu 
mai este un mic obiect bine definit şi existenţa lui nu 
se mai manifestă pentru noi, după noua teorie, decât 
prin caracterul discontinuu şi localizat al manifestărilor 
lui succesive“. Dacă în acest scop corpusculul își găsește 
o altă definiţie, nu mai puțin ideia de undă necesită o 
revizuire. „Cât priveşte unda, scrie mai departe au- 
torul citat, ea nu mai este în mecanica ondulatorie vi- 
braţia unui oarecare mediu, mai mult sau mai puţin sub- 
til; ea a îmbrățișat un caracter simbolic şi matematic 
din ce în ce mai accentuat, Astfel fiecare sinteză nouă, 
făcându-ne să pătrundem mai adânc în armonia lumii 
fizice, ne învaţă deasemenea, că elementele însăși ale 
interpretărilor întrec cu mult intuiţia noastră şi parve- 

nim mai ușor să stabilim o legătură între ele, decât să 
înţelegem cu totul propria lor natură“ (29). 

Stabilindu-se natura corpusculară şi ondulatorie 
a materiei, s'a mers mai departe şi s'a căutat — la baza 
similitudinii de comportare a materiei şi a undei ra- 
diante — o singură entitate, manifestată când sub formă 
de undă, când de corpuscul. Pentru moment s'a stabi- 
lit numai ipotetic existenţa unei asemenea entităţi. 
Dacă ipoteza s'ar dovedi reală, sar gasi în acest chip 
explicarea tuturor fenomenelor de optică şi de meca- 
nică. Am avea deaface doar cu un aspect material și cu 
unul ondulatoriu al uneia şi aceleiaşi entități fizice. 

In ce priveşte elementul fundamental, constitu- 
tiv al materiei şi al energiei radiante — energie radi- 
antă pe care o întâlnim sub forma luminii — fizica nouă 
afirmă că este electricitatea, care ia înfăţişarea electro- 
nului în structura materiei, a fotonului când est vorba 
de lumină. 


Lumea şi noua ei înfăţişare 


Sub titlul „Das Weltbild der neuen Physik“, Max 
Planck face o comparaţie în lucrarea sa „Wege zur Phy- 
sischen Erhentniss“ între lumea așa cum el găsea ex- 
plicaţia în fizica veche și așa cum apare această lume 
azi, plecând dela teoriile şi experienţele fizicii atomice. 
„Când punem laolaltă, serie el tabloul lumii fizice ve- 
chi și noi se constată în primul rând un pas mai dr 
parte şi important în direcţia reducerii tuturor deose- 
birilor calitative în deosebiri cantitative. Astfel varia- 
ţia pestriță a fenomenelor chimice poate fi redusă, făra 
nici o rezervă, la relaţii numerice și spaţiale. După 
concepția actuală, există în general numai doua ma- 
terii primitive: electricitatea pozitivă şi electricitatea 
negativă. Amândouă constau din asemănatoare parti- 

cule minuscule cu încărcătură opusă: cea pozitivă se nu- 
meşte proton, cea negativă electron. Fiecare atom chi- 
mic neutru constă dintr'un anumit număr de protoni 
care sunt strâns legaţi împreună şi din tot atâţia elec- 
troni, dintre care unii sunt legaţi puternic de protoni 
şi formează împreună sâmburele atomilor, în timp ce 
ceilalți se mișcă circular în jurul sâmburelui“. Aşa s'ar 
prezenta lumea actuală (30). 

In explicarea structurii acestei lumi şi a compu- 
nerii materiei, în fixarea elementelor care formează ta- 
bloul sub care ni se înfăţişează astăzi lumea, teoria re- 
lativităţii şi teoria quantică joacă un rol important. De- 
sigur nu vom intra în analiza nici a primei, nici a celei 
de a doua. Ne rezumăm să cităm unele caracteristice 
succinte ale lui Planck, date în aceiași lucrare. „Pentru 
a înfățișa conţinutul pozitiv al teoriei speciale a relati- 
vităţii, o putem caracteriza cu un cuvânt prin contopi- 
rea spaţiului și timpului într'o noţiune unitară. Aceasta 
nu înseamnă că spaţiul şi timpul ar fi asemănătoare, 
ci că ele se îmbină într'un concept unitar — tot astfel 
cum partea reală şi imaginară a unui număr complex 
sc leagă în conceptul de număr complex“. 

Consecințele aplicării principiului relativităţii au ` 
fost impresionante. S'a ajuns la contopirea impulsului 
cu a energiei, la reducerea noțiunii de masă la cea de 
energie, la reducerea legilor gravităţii la geometria lui 
Riemann etc. 

Ipoteza quantică nu a fost mai puţin aducătoare de 
fundamentale transformări, în ce priveşte înfăţişarea 
lumii și a naturii. „Dacă am încerca şi aici să desemnăm 
cu un cuvânt punctul central al ideii care caracteri- 
zeaza această ipoteză — cităm tot din Planck — noi am 
putea sa-l găsim în apariţia unei constante noi şi uni- 
versale: a quantumului elementar de acţiune“. In noua 
mecanică, noțiunea punctului material — aşa cum îl cu- 
noştea mecanica clasică — a dispărut. 

Dar teoria quantică a avut şi din alt punct de ve- 
dere urmări importante. Ea reprezintă o spărtură în 
concepţia generală a continuității materjei, baza tuturor 
teoriilor mecanice şi fizice, şi a unei însemnate părţi 
din cele geometrice, 

In concluzie, studiindu-se materia, s'a ajuns la 
stabilirea unor asemănări de structură între materie, 
lumină şi electricitate. Trecerile dela una la alta apar 
posibile şi observabile. 


Apariția câmpului electro-magnetic 


Descriind declinul fizicii clasice, Einstein arată 
că nu toate fenomenele pot fi explicate prin proce- 
deul mecanic, adică prin acţionarea unor forţe atractive 
şi repulsive, care depind numai de distanţă și acţionează 
între particulele materiale. 

Astfel de pildă, în seria fenomenelor electro-mag- 
netice, forţa care acţionează asupra unui pol magnetic 
depinde nu numai de distanţă, ci şi de viteza care se 
imprimă corpului încărcat electric (experienţa lui Oer- 
sted şi Rowland, fenomenul refracției etc), principiu 
care îşi găseşte aplicarea şi în optică, unde o rază de 
lumină cunoaște efecte similare. De aici constatarea că 
lumina are o natură corpusculară; dar experienţe re- 
petate au dus la concluzia, nu mai puţin precisă, că — 
în anumite cazuri — lumina este o undă şi se comportă 
ca o undă. 

Teoria corpusculară este astfel în stare să explice 
refracția luminii și varietatea culorilor, dar nu totali- 
tatea fenomenelor optice, ceia ce-l îndeamnă pe Ein- 
stein la următoarea concluzie: „In vechile teorii ale flui- 
zilor electrici, în teoria corpusculară şi ondulatorie a 
luminii, noi vedem tentativa de a aplica conceptul me- 
canic. Dar în domeniul fenomenelor electrice și magne- 

tice, această aplicare întâlneşte grave dificultăţi. Un 
corp încărcat electric acţionează un ac magnetic. Dar 
forţa nu depinde numai de distanţă, ci şi de viteza dată 
corpului încărcat electric... In optică trebue să ne de- 
cidem în favoarea teoriei ondulatorii, contra teoriei 
corpusculare. Afirmarea că undele se propagă într'un 
mediu constituit de particule şi forţe mecanice care 
acţionează între ele, reprezintă de sigur un concept 
mecanic. Dar de ce natură este mediul prin care se 
propagă lumina și care sunt proprietăţile sale meca- 
nice? Nu există nici o speranță de a teduce fenome- 
nele optice la fenomene mecanice, înainte de a răspunde 
la această întrebare“. Aici intervine rolul câmpului 
electro-magnetic. 

Fizica clasică a cunoscut câmpul magnetic și câm- 
pul electric. Maxwell a utilizat în explicarea fenomene- 
lor electromagnetice şi optice ambele câmpuri, dar con- 
siderate ca entităţi distincte. Rolul câmpului electro- 
magnetic a fost pus în evidenţă prin teoria relativităţii. 
Finstein afirmă că, — pe când pentru fizicienii secolu- 
lui trecut tdate evenimentele se reduceau la forțe care 
acționau asupra unor particule, deci întregul accent 
era pus pe substanţă și schimbările ei — în fizica mo- 
dernă conceptul câmpului electro-magnetic a ajuns să 
ocupe un loc de prim plan şi să explice o serie de fe- 
nomene, rămase fără răspuns, în fizica clasică. 

Câmpul electro-magnetic este opus ideii de ether, 
așa cum îl definea şi pe care îl mânuia fizica clasică. 
Prin câmpul electro-magnetic — câmp cuprins între 
două puncte, încărcate electric — s'a introdus o nouă 
noțiune, un nou concept, care urmează să figureze 
printre elementele de bază ale ştiinţei fizice. Ideia de 
ether, a cărei definire n'a fost posibilă plecând dela 
principiile mecanicii clasice și a teoriei lui Maxwell, 
a fost înlocuită cu cea de câmp electro-magnetic. 

+ 

Cea mai importantă cucerire a teoriej relativităţii 
— în conformitate deplină cu experienţa — este stabi- 
lirea faptului că orice energie manifestă opunere unei 
mișcări, comportându-se ca o masă materială. În ace- 
laşi timp, o bucată de fier cântărește mai mult când este 
incandescentă, decât în stare de răcire. Radiația solară, 
la rândul ei, datorită faptului că posedă energie, po- 
sedă și o masă. 

În concluzie: teoria relativităţii stabileşte că nu 
mai există o distincţie esenţială între masă şi energie, 
energia posedând o masă şi masa închizând o energie. 
Stam deci în faţa unei singure legi care reglementează, 
deopotrivă, masa și energia. 


Noile raporturi dintre materie şi energie 


S'ar putea crede că conceptul materiei, dat fiind 
rolul deosebit pe care-l joacă câmpul electro-magnetic. 
conform teoriei relativităţii, a devenit inoperant. Ein- 
stein arată însă că materia reprezintă imense rezerve 
de energie, după cum energia reprezintă materia. Care 
este deosebirea dintre materie şi câmpul electric? Ac- 
ceptând argumentaţia lui Einstein, se poate afirma ca 
materia se găsește acolo unde concentrarea energiei este 
intensă şi „câmpul“ unde această concentrare este mica. 
Materia care impresionează simţurile noastre nu ar fi 
deci altceva decât concentrarea unei intense energii, 
într'un spaţiu restrâns. Poate fi redusă însă materia la 
„câmp“ şi invers? Einstein încheie unul din capitolele 
cărţii sale cu constatarea ca dualitatea „câmp“ şi ma- 
terie rămâne să subsiste mai departe, ultima neputând 
fi redusă la prima. 

In domeniul gravific, teoria relativităţii a intro- 
dus conceptul câmp, adică a evitat acţiunile la dis- 
tanja, cum e atracţia newtoniana şi în domeniul elec- 

tro-magnetic a introdus unitatea celor două câmpuri 
— electric şi magnetic — lăsând mai departe ca pro- 
blemă deschisă, nesoluționată până acum, unitatea câm- 
pului electro-magnetic şi a celui gravific. 

Teoria relativităţii s'a născut, în bună parte, toc- 
mai pentru a putea rezolva problemele rezultate din 
apariția noului concept: câmpul electro-magnetic. 

Contradicţiile vechilor teorii au situat pe primul 
plan continuul spaţiu-timp, în cadrul căruia se desfă- 
şoară toate evenimentele legate de lumea noastră fizică. 

Teoria relativităţii a modificat unele din vechile 
şi fundamentalele legi de fizică, experienţa confirmând 
aceste modificări. Introducerea conceptului că masa 
are energie și energia are masă, că există deci o singură 
lege a conservării masei și energiei — este una din ur- 
mările teoriei relativităţii. Apoi, cum am arătat, s'a 
ajuns la o nouă teorie a gravităţii şi la respingerea geo- 
metriei euclidiene. 

Ce a adus nou teoria quantică? Dacă ar fi să ne 
oprim la o definire simplistă, am spune că ea a înlocuit 
imaginea pe care o avem despre structura materiei şi 
a luminii. Anume, ceia ce era considerat până acum, ca 
format dintr'un element tontinuu, în realitate este for- 
mat din anumite „grăunţe“ — quante elementare. Quante 
de materie, quante de electricitate, quante de ener- 
gie — iată tabloul pe care ni-l înfățișează lumea, în ul- 
tima ei expresie. Rezultatele la care s'a ajuns, prin apli- 
carea teoriei quantice, nu sunt mai puţin însemnate. 
Aen cum s'a ajuns la concluzia că lumina este și cor- 
puscul şi undă sau, mai bine zis, că se comportă ec d 
ca un corpuscul, când ca o undă — tot astfel, în ce pri 
veşte materia, s'a stabilit o situaţie similară: electronul 
se comportă ca o particulă — atunci când se mişcă în- 
tr'un câmp electric sau magnetic exterior — dar se com- 
portă ca o undă, când este refractat de un cristal. Aici 
s'a născut însă una din contrazicerile fizicii moderne: 

explicarea legăturii dintre corpuscul și undă, problemă 
care își aşteaptă încă soluţionarea, 
D 


Care este deci deosebirea dintre fizica clasică ai 
fizica quantică? 

In primul rând, se delimitează două domenii, în ce 
priveşte aplicarea uneia şi a celeilalte, Fizica clasică 
s'ar aplica fenomenelor masive din macrocosm, Pentru 
explicarea fenomenelor în care apare caracterul quan- 
tic al materiei și energiei, adică în căutarea explicaţiei 
fenomenelor foto-electrice, a intensității liniilor spec- 
trale, a radioactivităţii, a refracției undelor electronice 
— fizica clasică nu este capabilă să răspundă, concep- 
tele ei apărând cu totul insuficiente. 

Prin teoria relativităţii generalizate se încearcă o 
nouă formulare a legii gravitaţiei, deosebit de felul cum 
a fost formulată de Newton. In locul geometriei eucli- 
diene, în explicarea unei serii întregi de probleme, in- 
tervin geometrii ne-euclidiene, prin introducerea con- 
tinuului quatrudimensional. 

lată cum formulează şi Einstein această deosebire, 
privită însă sub un alt aspect: fizica clasică tindea sa ne 
dea o descripţie a obiectului existent în spaţiu şi să for- 
muleze legile, care determinau schimbarea lor în timp. 
Dar datorită observaţiei care ne-a relevat că materia 
şi radiaţia consistă în particule şi unde, caracterul sta- 
tistic al fenomenelor elementare ne-a făcut sa abando- 
năm această concepţie (este vorba de fenomenul de de- 
zintegrare radioactivă, refracția, emisiunea luminii spec- 
trale şi altele). 

Spre deosebire de fizica clasică, fizica gquantică 
nu-și propune drept obiect descrierea lucrurilor indivi- 
duale în spaţiu şi a schimbării lor în timp. Nu concepe 
astfel de afirmații: „acest obiect este aşa și aşa, are o 
asemenea proprietate“. In locul unei astfel de afir- 


198 


www.dacoromanica.ro 


main rigide, intervine o formulare de acest fel „există 
o oarecare probabilitate“ sau „obiectul individual poate 
să fie așa şi aşa şi să aibă asemenea proprietăţi“. Inter- 
vine punctul de vedere statistic, privind un grup de lu- 
cruri, un grup de fenomene, pe care le studiază ca atare. 


Fizica atomică îndreptățește concluzii idealiste? 


Teoria quantică, conform căreia noua fizică se ba- 
zează pe cele două concepte: materia și câmpul, consi- 
derate ca ultimele entităţi fizice, se înfăţişează ca o 
teorie dualistă. 

Dar unii dintre purtătorii de cuvânt ai noii fizici 
nu sau oprit numai la simple concluzii, privind ele- 
mentele componente ale universului. Ei au mers mai 
departe. 

„Realitatea creată“ (cuvântul este al lui Einstein 
L. P.) de fizica modernă este mai subtilă decât cea pe 
care ne-o înfățișa fizica clasică. „Noi, afirmă tot auto- 
rul teoriei relativităţii, am văzut realităţi noi create 
de progresul fizicii“. El citează ca pildă faptul că ceia 
ce determină cuprinsul fenomenelor nu este compor- 
tarea lor, ci spaţiul electro-magnetic ce le desparte, care 
devine esenţial pentru înţelegerea lor. Timpul absolut 
şi sistemul de coordonate de inerție au fost abandonate. 
Timpul şi spaţiul tridimensional — înlăturate. Discon- 
tinuitatea a înlocuit continuitatea materiei, a energiei 
etc. În locul cazului individual, cuprins în legi, au apă- 
rut legile statistice, legile probabilităților. 

Sunt toate acestea realităţi obiective? Einstein răs- 
punde negativ. Toate acestea sunt simple plămădiri ale 
spiritului — pentrucă legile fizice, ca întreaga ştiinţă. 
sunt „o creaţie a spiritului uman, prin mijlocirea ideilor 
şi a concepţiilor liber inventate. Teoriile fizice în- 
cearcă să formeze o imagine a realităţii şi să o lege de 
vasta lume a impresiilor sensibile... Realitatea creată de 

fizica modernă este, în adevăr, foarte departe de reali- 
tatea începuturilor ştiinţei“ (31). 

Este concluzia ultimă şi o concluzie idealistă pe care 
o trage Einstein, la sfârșitul noului tablou al lumii, aşa 
cum el ni-l înfăţişează. Este însă o concluzie idealistă, 
pentrucă Einstein este în filozofie un idealist. Fizica 
modernă nu duce deci decât printr'o unilaterală și de- 
formată interpretare a teoriilor ei, la asemenea con- 
cluzii. Însăși teoria relativităţii poate fi folosită pentru 
dovedirea materialităţii spaţiului, deci furnizeaza un 
puternic argument în sprijinul concepţiei materialiste, 
după cum concluziile ultime ale fizicii quantice şi ale 
noilor teorii atomice vin în sprijinul materialismului 
dialectic. 


Existenţa unei realităţi obiective întărită de 
concluziile fizicii atomice 


Nu discutăm justeţea încheerilor la care a ajuns 
această fizică şi nici întrucât aceste concluzii îşi găsesc 
justificarea lor în datele certe pe care le oferă expe- 
riențţa. O asemenea discuţie trece și de cadrul lucrării 
şi a competenţei noastre. Vom ignora deopotrivă şi con- 
cluziile idealiste, în parte agnostice, la care au ajuns 
unii dintre proeminenţii purtători de cuvânt ai noilor 
teorii. Dar acum, când cunoaştem concluziile la care a 
ajuns fizica modernă, să reluăm întrebarea rămasă pâna 
azi fară răspuns: dacă în adevar aceste concluzii in- 
firmă sau confirmă concepţia de bază a materialis- 
mului dialectic? 

Să începem şi de astă dată tot cu problema funda- 
mentală a filozofiei şi să inversăm puțin termenii în- 
trebării. Concluziile ultime ale fizicii moderne infirmă 
sau dimpotrivă confirmă existenţa unei realităţi obiec- 
Dee, în afară de noi, în afară de conștiința noastră, 

opusă acestei conştiinţe? Intăresc aceste concluzii afir- 
marea existenţei obiective a universului, a lumii încon- 
jurătoare, a naturii — sau o anulează? Cu alte cuvinte, 
sprijină ele teza de bază materialistă sau pe cea idea- 
listă ? 

Teoria quantică a lui Planck, teoriile relativităţii 
așa cum şi-au găsit formularea la Einstein, teoria atomică 
a lui Rutherford şi Bohr — ca să ne limităm numai la 
aceste teorii |- pleacă, toate, dela ideia directoare că 
există o realitate independentă de conştiinţa noastră, 
care stă drept temeiu fenomenelor din natură, din uni- 
vers. Nici unul dintre oamenii de ştiinţă citați, nici 
unul dintre marii fizicieni contemporani nu reduc 
această realitate la un simplu produs al conştiinţei, nu o 
transformă într'o stare de conştiinţă. 

Sunt materia şi câmpul electro-magnetic, așa cum 
susține Einstein, elemente simple la care poate fi re- 
dusă lumea? „Câmpul“ şi materia ne sunt însă date ca 
obiective, ca opuse nouă; iar conștiința noastră nu face 
decât să le înregistreze. Se reduce materia, în ul- 
tima ei expresie, la grăuntele de electricitate negativă 
sau pozitivă, iar electricitatea — la undă sau corpuscul? 
Indiferent de forma pe care o îmbracă, undă sau cor- 
puscul. materia ne este dată din afară, nu este creaţia 
conștiinței şi luăm cunoștință de existenţa ei prin simţu- 
rile noastre. 

Afirmarea existenţei unei lumi obiective, de sine 
stătatoare, independentă de conștiința noastră este deci 
întarita ca urmare a strictei aplicări a noilor teorii 
fizice. care vin în acelaşi timp în sprijinul concepţiei 
n.aterialiste, spre întărirea poziţiilor materialismului. 

Unde intervine însă elementul nou, punctul de ve- 
dere inedit care a fost şi continuă să fie atât de copios 
utilizat de idealişti, de idealiştii de toate nuanțele — 
inclusiv de fideiști? 

Nu prin negarea existenţei unei lumi obiective, ci 
în explicarea acestei lumi, a forţelor care se manifestă 
în cuprinsul ei, a ceia ce dă întregul conţinut fenomene- 
lor din natură — aici intervine cu adevărat ceva nou. 
Vechile formule, vechile explicaţii pe care le oferea fi- 
zica clasică se dovedesc unele insuficiente, altele eronate. 

Experienţa, sau mai bine zis noile experiențe au 
arătat contraziceri esenţiale între punctul de vedere 
teoretic şi rezultatele practice. Noi fapte.au fost ob- 
servate; faptele vechi — fals interpretate — au fost su- 
puse unor noi verificări. Aceasta a dus la abandona- 
rea multora din premisele şi concluziile fizicii clasice. 
Dar în cursul noilor cercetări sau născut noi contra- 
ziceri şi noi probleme. In faţa acestor greutăţi care par 
pentru moment insurmontabile, nu un singur om de 
ştiinţă a părăsit drumul cercetărilor obiective şi a 
adoptat, în explicarea căutată, soluţii idealiste sau 
a căzut pradă misticismului. Dar asemenea rătăciri in- 
dividuale nu dovedesc nimic. 

Cu tot atât de puţin temeiu pot fi invocate împo- 
triva materialismului concluziile agnostice — în ce pri- 
vește teoria cunoaşterii — la care s'au oprit unii dintre 
savanţi, printre care și Max Planck. Afirmarea nepu- 
(niet de a cunoaşte realitatea aşa cum este ea, sublinie- 
rea existenţei „lucrului în sine“, la care nu putem ajunge 
niciodată prin mijloacele noastre de cunoaştere — nu 
infirmă punctul de plecare şi nici concluziile ultime ale 
materialismului. Engels considera pe agnostici drept 
„materialiști ruşinoși“, materialişti care sau oprit la 
mijlocul drumului şi nu au curajul să traga ultimele 
consecinţe din premisele dela care pornesc. 

Din punctul de vedere ce ne interesează însă, oa- 
menii de ştiinţă care au acceptat o asemenea formula — 
tocmai în măsura în care neagă posibilitatea unei cu- 
noașteri adecvate a lumii — afirma că aceasta lume, 

condamnată după ei să rămână pe veci necunoscută, 
are totuşi o existenţă obiectivă şi independentă de con- 
ştiinţa noastră. 


Materia există 


Să cercetăm câteva din soluţiile aduse de fizica 
modernă problemelor născute din noile experienţe şi să 
analizăm punctele de vedere nou formulate, asupra unor 
vechi capitole ale fizicii. 

Există sau nu materie? A devenit ea o „substanţă 
abstractă“ sau un comod „concept naiv“? „Noţiunea de 
materie, scrie Lenin, nu exprimă altceva decât realita- 
tea obiectivă, care ne este dată în sensaţie“. Cum! se în- 
făţișează însă astăzi „această „realitate obiectivă“ ? 

Am văzut că prin disecarea atomului se ajunge 
la electron, proton, neutron și pozitron. Aceste ultime 
particule înfăţişează doar grăunţe de electricitate, de 
energie. În jurul atomilor, există câmpul electro-mag- 
netic. 

Reducerea electronului la un simplu grăunte de 
energie ar părea că îl dematerializează, în mod desă- 
vârşit. Totuşi atomul nu şi-a pierdut materialitatea. 

Finstein însuşi a dovedit că distincţia pe care o 
făcea fizica clasică între materie şi energie, este astăzi 
înlăturată, dovedindu-se că materia, ca masă, are ener- 
gie, după cum energia are o masă. Trecerea dela materie 
la energie şi dela energie la masă — fenomen care stă la 
baza radioactivităţii — lasă deci neatinsă existența unei 
materii, indiferent de natura ei, fie că stăm în faţa unui 
corp solid, fie în faţa unui fenomen energetic. Căci ce 
dovedeşte, în realitate, transformarea materiei în raze 
radioactive? Dispare o parte a materiei? Nu, o parte se 
transformă în energie. Dar razele X, ca manifestări de 
energie, au materialitatea lor. Energia reapare aici mâi 
mult, ca o însuşire a materiei. 

Nu numai atomul îşi păstrează materialitatea, dar 
câmpul electro-magnetic are şi el materialitate. Pentrucă 
numai acceptând acest punct de vedere, putem înlesni 
explicarea influenţării reciproce dintre atom şi „câmpul“ 
lui, Mai mult, numai recunoscând materialitatea câmpu- 
lui, îşi găseşte explicaţia şi fenomenul de transmitere a 
uminii — ceia ce presupune recunoașterea naturii 
corpusculare şi ondulatorii a razei de lumină. 

Vidul aşa cum a fost conceput până acum în filo- 
zofia care pleca dela concluziile fizicii clasice — nu 
există. Etherul, în vechiul lui cuprins, a fost înlăturat de 
experienţă. Corpusculele nu mai stau izolate unele faţă 
de altele, despărțite prin vid sau ether; iar universul nu 
mai are o structură formată din puncte izolate, aşa cum 
îşi închipuia Newton structura intimă a lucrurilor. Par- 
ticulele sunt legate între ele prin câmpul electro-mag- 
netic care le înconjoară. 

Dar tocmai această legătura face din atom, plus 
„câmp“, o unitate. Materia este astfel răspândită în tot 
universul şi apare în parte sub forma corpusculelor, 
în parte sub aceia de câmp. Intre materialitatea câmpu- 
lui şi atomului poate să existe deosebire. Dar materia- 
litatea câmpului nu este mai puţin reală. 

Cum se creiază câmpul electro-magnetic? Mişcarea 
este o însușire a materiei, este însuşirea ei fundamen- 
tală. Nu există materie fără mişcare, după cum nu 
există mișcare fără materie. Unul din rezultatele mis- 
cării materiei este și formarea câmpului electro-mag- 
netic — proces asemănător, în mic, a formării câmpului 
gravitaţiei. La baza ideii de câmp stă însă noţiunea 
de materie. Deci încaodata putem afirma ca, daca ideia 
de materialitate, imaginea acestei material — ca și 
a realităţii în general — a variat, a putut varia în de- 
cursul timpului, materialitatea ca atare a ramas și con- 
tinuă să se menţină, cu o existenţă obiectiva, împotriva 

interpretărilor idealiste a concluziilor din fizica mo- 
dernă. 

Materia există. Penetrabilitatea sau impenetrabi- 
litatea ei nu constitue un element esenţial, pentrucă ma- 
teria poate să existe și sub formă penetrabilă. 

Acceptând obiectivitatea materiei, s'a accentuat 
unitatea ei; iar concluziile fizicii moderne întăresc 
această unitate. 

Fste însă unitatea materiei un punct de vedere 
nou, o concluzie neașteptată? Engels afirma, chiar în 
stadiul în care se afla fizica din vremea lui, următoa- 
rele: „ Noua atomistică se deosebeşte de cea veche 
prin aceia că nu crede... că materia este doar dis- 
cretă, ci că discretele părţi ale ei sunt diferite trepte 
(atom de ether, atomi chimici, mase, corpurile cereşti), 
apumite puncte de legătură care condiţionează diferi- 
tele feluri de existenţe calitative ale materiei gene- 
rale" 


Concluziile fizicii atomice ilustrează justeţea 
premiselor materialismului dialectic 


Definirea materiei în noua fizică, ca şi dovedirea 
posibilităţii de trecere dela materie la energie și dela 
energie la materie — contrazic, odată cu concluziile fi- 
zicii clasice pe plan filozofic și concluziile materialis- 
mului mecanicist. Materialismul metafizic ramâne dezar- 
mat în faţa noilor elemente și a noilor probleme pe care 
le înfăţişează tabloul universului, privit prin prizma 
fizicii noi. Dar, trebue imediat să adăugăm, aceste con- 
cluzii nu numai că nu infirmă, ci dimpotrivă ilustrează 
în mod convingător premisele și concluziile materialis- 
mului dialectic. 

Să ne oprim numai la una din problemele expuse. 

Materialismul dialectic acceptă şi el ca punct de 


205 


www.dacoromanica.ro 


plecare ideia unităţii — unitatea universului — cu toate 
că această unitate nu exclude elementele divergente sau 
neagă- existenţa unor puternice contradicții. Universul 
se înfățișează ca o unitate „a contrarelor“, dar totuși ca 
o unitate. 

Unitatea materiei este reafirmată deci ca urmare 
a noilor teorii şi experienţe fizice, păstrând aceleaşi 
caracteristice, după cum unitatea universului, de o 
structură asemănătoare, pleacă dela aceiaşi concepţie. 

Transformarea materiei în energie şi a energiei în 
materie, „dematerializarea materiei“ şi „materializa- 
rea energiei“, acest proces permanent ilustrează nu 
numai procesul pe care-l trăește natura și toate com- 
ponentele ei, ci şi veşnica transformare, de natură dia- 
lectică, a întregului univers, cu întruchipări antagonice. 
cu treceri brusce dintr'o stare în alta. Fste un moment 
care se încadrează în viziunea pe care materialismul 
dialectic o deschide asupra lumii. 

S'a acceptat noţiunea de particulă şi undă pentru a 
defini electronul și fotonul. Fizica clasică, materialismul 
metafizic şi logica formală — resping asemenea for- 
mulari. Electronul sau fotonul pot fi particulă sau undă, 
dar nu şi una şi. alta — cele două noţiuni contrazicân- 
du-se. 

Materialismul dialectic a dovedit prin nenumărate 
exemple, pentruce noţiunile, ca şi lucrurile nu cunosc 
bariere fixe. Materialismul dialectic — tocmai plecând 
dela afirmarea clară şi categorică că există posibilita- 
tea stabilirii unei apropieri între contradicții, contra- 
dicţiile putând ajunge la identitate — nu găsește nici 
o împiedecare în acceptarea celor două noțiuni, în defir 
nirea aceluiaşi fenomen. Dimpotrivă, tocmai plecând 
dela premisele teoretice şi practice, verificate de expe- 
rienţă, materialismul dialectic găseşte. în caracterul 
contradictoriu al electronului sau al fotonului, elemen- 
tul contradictor prezent în atâtea fenomene din natură. 


206 


www.dacoromanica.ro 


Electronul — undă şi particulă — este o noţiune dia- 
lectică. Noţiunile de undă şi corpuscul trebue înţelese 
dialectic, ca elemente dintr'un proces — în veşnică 
desfăşurare — întrucât nici particula, nici unda nu 
reprezintă noţiuni rigide, fixe, care se contrazic, ci ele 
se complectează, se întregesc într'o unitate, unitate care 
la rându-i este bazată pe contraziceri. Am spune mai 
mult: tocmai prin  contrazicerea pe care o cuprinde 
electronul, noţiunea lui se încadrează în cuprinsul dia- 
lectic al desvoltării naturii. | 


* 


Fizica clasică a ajuns, la un moment dat, la ac- 
ceptarea ideii că, în anumite domenii, materia are o 
structură continuă. Materialismul metafizic a acceptat 
acelaşi punct de vedere. Teoria quantică a intervenit 
şi dovedeşte că vechiul punct de vedere al fizicii, pri- 
vind materia, este fals. Materialismul mecanicist se do- 
vedeşte şi el incapabil să dea un răspuns multumiior 
noii probleme, astfel puse. 

Poziția materialismului dialectic este cu totul alta. 
În măsura în care teoria quantică respinge ideia con- 
tinuității materiei, încorporând mişcării ideia de „salt“ 
— ea confirmă una dintre pozițiile de bază ale mate- 
rialismului dialectic. Este de esența dialecticii accen- 
tuarea discontinuului în natură, ca şi în desvoltarea so- 
cietății omeneşti, precum şi a rolului pe care trecerea 
bruscă, „saltul“, îl joacă în explicarea fenomenelor na- 
turale, a mișcării sau a transformărilor pe care mate- 
ria le suferă. Faptul că ideia de „salt“ adoptată de fizica 
quantică se încadrează concepţiei materialismului dia- 
lectic, găsindu-şi ilustrarea nu numai în natură, ci şi 
în istorie, în viaţa socială, etc., nu face decât să subli- 
nieze şi mai mult punctele de apropriere dintre teo- 
riile fizicii moderne şi ale materialismului dialectic. 

Acceptarea ideii de discontinuu — drept o carac- 
teristică fundamentală a materiei — nu duce însă la 
negarea unităţii ei sau a universului, dar pune în lu- 
mină natura contradictorie a acestei unităţi şi accen- 
tuiază lipsa acelei armonii universale — în mic şi în 
mare — armonie acceptată ca axiomă de idealiştii tu- 
turor timpurilor şi de materialiştii mecanicişti. 


` E 


Teoria quantică, prin analiza pe care o face miş- 
cării şi prin rezultatele la care ajunge, ilustrează ve- 
chea afirmaţie hegeliană, încorporată — cu drept de 
totală încetăţenire — materialismului dialectic: că „nu 
există mişcare fără materie şi nici materie fără miş- 
care“. Materia în permanentă mişcare, mișcarea atri- 
but al materiei, — acest principiu de bază al materia- 
lismului dialectic concordă deci cu încheerile la care 
a ajuns fizica quantică. 

Nu mai puţin pline de consecinţe sunt concluziile 
la care a ajuns fizica atomică, în ce privește legea de 
conservare a energiei. 

Engels arată că legea de bază a mișcarii, care fu- 
sese descoperită pe timpul său, nu era conceputa decât 
ca o lege de conservare a energiei. Aceasta lege era 
privită ca exprimând indestructibilitatea şi increabili- 
tatea mișcării şi era luat în considerare punctul de ve- 
dere cantitativ. Apoi s'au inversat termenii problemei 
şi s'a pus accent pe transformarea energiei, avându-se 
în vedere conținutul calitativ al procesului. „Ideia că 
întreaga cantitate de mișcare (de aceia se numește 
„energie“) nu se schimbă — când energia cinetică, nu- 
mită „forță mecanica“, se convertește în electricitate, 
în căldură, în energie potenţială și reciproc, — nu mai 
are nevoe să fie propovăduită ca o noutate; ea servește 
ca baza câștigata odată pentru totdeauna studiului, de 

aici înainte mult mai solid, al procesului de metamorfoză 
cu el însuși — marele proces fundamental, a cărui cu- 
noaștere rezumă, in ea, cunoașterea integrală a na- 
turii“ (52). 

Descoperirea făcută de Einstein că energia are o 
masă — în funcţie de creşterea vitezei — a făcut ca 
legea conservării energiei să capete o nouă formulare, 
care cuprinde de astă dată energia și masa — cele două 
mărimi fizice devenite identice. Sub această formă, 
legea conservării energiei ia şi mai mult cuprinsul 
unei legi de transformare a energiei în masă şi a masei 
în energie. 

Raportul masă-energie, considerat sub un aseme- 
nea unghiu, se încadrează concepţiei dialectice, privi- 
toare la fenomenele în natură, deoarece tocmai mate- 
rialismul dialectic ia drept bază, pentru întreaga des- 
voltare a materiei, ideia de proces, de permanentă 
transformare. Intre materie şi energie nu există limite 
fixe, trecerea dela una la alta — teoretic posibilă şi 
practic  realizabilă — ilustrează în mod flocvent 
ideile de bază ale materialismului dialectic: natura, ca 
şi societatea, nu cunosc stări de fixă separație sau de 
imobilitate; ele sunt supuse unui proces continuu, unui 
complex de procese în care actul distrugerii este legat 
de actul creaţiei — toate acestea în desfășurarea unor 
permanente transformări. 

In adevăr, hu poate fi invocat un mai elocvent 
exemplu pentru justificarea punctului de vedere dia- 
lectic materialist. decât tocmai această cucerire a teo- 
riilor relativității, privind raportul dintre materie şi 
energie. 

k 


In fenomenele de optică au intervenit deasemenea 
noţiuni disjuncte: unda și corpusculul, continuul și dis- 
continuul. Şi aici aceste noţiuni sunt cuprinse într'o sia- 

gură unitate. Dar și de astă dată, ca şi atunci când am 
analizat explicaţiile asupra structurii materiei, nu 
în afară, ci în cuprinsul concepției materialismului dia- 
lectic îşi găsesc explicaţia şi aceste fenomene studiate, 
după cum noţiunile contradictorii — contradictorii 
după logica formală — găsesc posibilitatea identităţii 
şi se încadrează unei unităţi. 

Continuul spaţiu-timp este un nou element introdus 
de Einstein pentru explicarea legii gravităţii. Timpul 
şi spaţiul au pierdut caracterul lor absolut — timpul, 
spaţiul, materia şi mișcarea formând o singură unitate. 

Materialismul dialectic pleacă şi el dela afirmarea 
unității spaţiului şi timpului, a materiei şi mişcării şi 
acceptă continuul spaţiu-timp în care se realizează miş- 
carea, după cum continuul spațiu-timp ramâne mai 
departe încorporat lumii exterioare şi se înfăţişează ca 
un dat obiectiv al acestei lumi. 

Din „libera“ comportare a electronului s'a tras 
concluzia existenței liberului arbitru şi infirmarea legii 
cauzalităţii. Legea cauzalităţii îşi păstrează însa, şi în 
acest caz, perfecta valabilitate, lărgindu-şi însă cuprinsul. 
Electronul — conform legilor statistice, de ajutorul că- 
rora ne folosim pentru explicazea anumitor fenomene 
din microcosm — nu mai este privit individual, ci în 
funcţie de grup. Comportarea lui este în funcţie de 
mișcarea totală a grupului. Dar această trecere, astfel 
prinsă, nu exclude aplicarea legii cauzalităţii. Materia- 
lismul dialectic continuă să stea pe un punct de vedere 
strict determinist. Legea cauzalitaţii urmează doar să 
fie aplicată dialectic şi, ca atare, să explice fenomenele 
în legătură cu electronul şi cu mișcarea sa, apropiin- 
du-şi ideia de grup, adică largind cadrul premiselor 
atunci când urmează să se stabilească cauzele fenome- 
nelor şi legătura dintre aceste cauze şi efectul lor. 

Unitatea continuului și discontinuului, sinteza din- 
tre finit şi infinit, dintre tot și parte, dintre categoriile 

de calitate şi cantitate — toate aceste principii ale mà- 
terialismului dialectic găsesc o nouă ilustrare teoretică 
şi practică în teoriile termo-dinamice, în teoriile rela- 
tivităţii sau ale mecanicii ondulatorii. Deci nici una din 
concluziile fizicii moderne nu contrazic, ci dimpotrivă 
toate confirmă principiile elementare, de bază, ale ma- 
terialismului dialectic. 

Contrazicerile la care dă naștere interpretarea fi- 
lozofică a datelor procurate de fizica modernă sunt în 
adevăr numeroase. Am amintit în cele de mai sus doar 
unele dintre ele. Aceste contraziceri, care apar de ne- 
rezolvat prin aplicarea vechilor teorii ale mecanicei cla- 
sice, dar care sunt tot atât de puţin rezolvabile pe 
planul ideilor, plecând dela premisele idealismului sau 
ale materialismului mecanicist, își găsesc deslegarea 
(sau un început de deslegare) doar printr'o justă apli- 
care a criteriilor, a metodei și a punctelor de vedere pe 
care le oferă materialismul dialectic. 


Cunoaşterea lumii sa adâncit 


Intr'adevăr, înfățișarea lumii fizice s'a schimbat. 
Odată cu apariţia radio-activităţii, a dispărut credinţa 
că există elemente fixe, neschimbate — fie fizice, fie 
chimice. Ultimele rezultate ale cercetărilor asupra ato- 
mului ei ale componenților lui au distrus vechea 
idee despre această „ultimă părticică“, în compunerea 
materiei. Pe de altă parte, fenomenele electro-magnetice 
refuză să se lase încadrate în legile mecanicii clasice. 
Legea conservării energiei suferă transformări radicale, 
prin noul cuprins al raportului masă-energie. Apare 
apoi conceptul continuului spaţiiu-timp. 

Care este concluzia ultimă în faţa acestui nou ta- 
blou pe care ni-l înfățișează universul? 

Toate acesie noi elemente, preţioase şi de cele 
mai multe ori ingenios prezentate, ne dau putinţa să 
adâncim cunoaşterea noastră despre lume, despre reali- 
tăţile din afara noastră.. Noi perspective se deschid ast- 
fel spiritului omenesc cercetător, însetat de adevăr, în 
căutare veşnică, dorind să descopere toate tainele na- 
turii. 

Fizica modernă, prin multe din concluziile ei, a în- 
semnat un pas înainte pe acest drum. Dar — încă odată 
ținem să accentuăm — un pas în cercetarea lumii exte- 
rioare, a unei lumi de sine stătătoare, existente dincolo 
de orice acţiune a conştiinţei omenești. După cum prin 
adâncirea cunoaşterii lumii, prin disecarea noţiunii de 
atom în aceia de electron, plus proton, plus neutron, plus 
pozitron, prin considerarea electricităţii ca element con- 
stitutiv al materiei — nici una din poziţiile materialis- 
mului, ca concepţie filozofică, ca atitudine filozofică, nu 
a fost atinsă. 

Aici este însa nevoe de o precizare. Dacă se poate 
vorbi de o înfrângere, de un faliment, — acest faliment, 
această înfrângere a suferit-o materialismul metafizic 
care adoptase, fără alegere, principiile şi legile mecani- 
cii clasice. Materialismul metafizic se dovedeşte într'a- 
devăr incapabil să dea explicaţii valabile, faţă de noile 
experienţe și de noile concluzii la care a ajuns fizica 
atomică. 

Materialismul dialectic, care pune întregul ac- 
cent tocmai pe variabilitate, pe elementul transformabil, 
pe lipsa de rigiditate și de fixitate în natură, nu nu- 
mai ca găseşte pe plan filozofic un răspuns adecvat 
problemelor deschise de fizica moderna, dar este singurul 
în stare să ofere fizicii actuale şi teoriilor ei o concepţie 
filozofică noua şi corespunzătoare. 


* 

Sunt ultime şi definitive aceste noi cunoştinţe 
despre lume pe care ni le dă fizica atomică? Suntem noi 
azi în posesiunea adevărurilor absolute despre univers, 
despre natură, despre tot ceia ce ne înconjoară? Desigur 
că nu. Aceste adevăruri, aceste cunoştinţe au şi ele un 
caracter de relativitate. Cunoştinţele noastre rămân re- 
lative. Dar relativitatea lor, de altfel ca şi a cu- 
noașterii în general, în sensul adâncirii şi a posibilei 
ei perfectări, nu contrazice, ci dimpotrivă pleacă dela 
premisele materialismului dialectic. „Dialectica, scrie 
Lenin, închide în ea, după cum arată şi Hegel, un mo- 
ment de relativism, de negaţie, de scepticism, dar nu 
se reduce numai la relativism. Dialectica materialistă 
a lui Marx şi Engels include neapărat relativismul, dar 
nu se reduce la el; asta înseamnă că recunoaşte relati- 
viațea tuturor cunoştinţelor noastre, dar nu în sensul 
negării adevărului obiectiv, ci în sensul condiţionării 
istorice a apropierii noastre de acest adevăr“ (55). 
Şi aici trebue subliniat că atât absolutul, cât şi relativul, 
tocmai în concepţia dialectică, în concepţia dialecticii 
materialiste — nu reprezintă decât anumite momente ale 
cunoașterii, momente care nu se contrazic, ci se com- 
pletează, pentru a ajunge totuși la o imagine unitară 
despre univers. Relativismul acceptat de dialectica ma- 
terialistă are un caracter limitat și nu duce nici la 
scepticism, nici la probabilism, nici la relaţivismul su- 
biectiv din vocabularul idealiştilor. 

Materialismul dialectic, dacă accentuiază caracterul 
relativ al cunoașterii, o face în sensul că fiecare nouă 
descoperire, fiecare nouă experienţă creiază posibilitatea 
să adâncim şi să completăm ceia ce ştim despre lume. 


Ki 


Universul în nemărginirea lui... materia nesfârşită 
sub formele pe care le îmbracă... vasta lume care ne 

înconjoară... păstrează încă multe taine. Descifrarea lor 
este obiectivul urmărit, ţinta spre care tindem, pentrucă 
numai adâncind faptul cunoaşterii — putem să stăpâ- 
nim și să utilizăm toate forţele naturii, adică tot ceia ce 
această natură ne pune la îndemână pentru emanciparea 
spirituală şi materială a omenirii. 

INCHEERE 


Perspectivele filozofiei româneşti 


Ajunși aici, să ne întoarcem privirile din nou asu- 
pra filozofiei româneşti. Cât de departe este filozofia ro- 
mânească de toată trământarea, de toată problematica 
pe care o pune materialismul dialectic! Câtă sărăcie în 
filozofia noastră, tocmai din cauza acestei ignorări. Cât 
de grav a prejudiciat filozofiei româneşti acceptarea 
unei poziţii negative, de totală respingere a maierialis- 
mului dialectic! 

Din acest punct de vedere se impune o strictă şi 
serioasă revizuire. Această revizuire nu poate şi nu tre- 
bue să fie o operaţie mecanică. Trebue păşit totuşi cu 
hotărîre şi curaj pe un drum nou în filozofia româ- 
nească. 

Să nu uităm că învăţăturile filozofice — abstracte 
prin natura lor — nu iau naștere, totuşi, în vid. Ele sunt 
strâns legate de mediul social, de condiţiile concrete isto- 
rice în care apar și se desvoltă — mediu și condiţii care, 
la rândul lor, sunt un produs derivat al raporturilor 
de producţie, existente într'un moment dat. Sistemele de 
filozofie — noi concepții sau simple puncte de vedere — 
sunt creaţii ale oamenilor, care nu trăesc deasupra cla- 
selor, ci în angrenajul lor. Tocmai de aceia creaţiile 
filozofice reflectează fidel ideologia unei clase, ideologia 
păturilor sociale al căror produs sunt. 

Mediul social românesc, societatea românească, aşa 
cum sa desvoltat în ultimele decenii, au dat naștere 
unei filozofii conforme cu mentalitatea, concepțiile şi in- 
teresele minorităţilor privilegiate, a unor minorități care, 
trăind cu sentimentul fricii şi al nesiguranţei, au culti- 
vat un spirit conservator, mai mult — retrograd. De 
aici toată factura specifică din ultima vreme, a filozo- 
Dei românești. 

Faptul că această filozofie își găseşte analogia Zu 
curentele filozofice din Apusul lumii capitaliste, inspi- 
rându-se în parte din aceste curente — nu infirmă, ci 
doar întărește afirmaţia noastră. Ceia ce avem comun în 
structura societăţii noastre în momentul de faţă, din 
punct de vedere al condiţiilor economice și sociale, cu 
Apusul capitalist — ceia ce au mai ales comun păturile 
suprapuse dela noi cu minoritățile posedante din Europa 
capitalistă — a trebuit să se reflecteze nemijlocit și în 
filozofia românească. 

Dar elementele asemănătoare pe care le găsim în 
această filozofie şi în filozofia contemporană euro- 
peană — nu-i epuizează conţinutul. Pentrucă, indiferent 
de gradul de influențare pe care filozofia românească o 
suferă din afară, deci cu tot caracierul limitat al aportu- 
lui ei original, totuşi această filozofie se plasează în mijlo- 
cul unor probleme ale societăţii româneşti, specifice ei, 
având un evident caracter autohton. De aici necesitatea 
să le găsim soluţionarea în cadrul în care au luat naştere. 

Pe ce drum trebue să pașească creaţia filozofică la 
noi? 

Există unele elemente pozitive în filozofia lui Conta. 
Ele sunt însă sporadice şi insuficiente pentru a constitui 
punctul de plecare în combaterea curentelor filozofice 
actuale, cu atât mai puţin pentru construirea unei noi 
concepții asupra lumii. Totuşi, prima operaţie nu este mai 
puțin necesară, decât cea de a doua. Pentrucă nui cu 
putință afirmarea unor noi şi înnoitoare concepții filo- 

zofice, fără o prealabilă clarificare pe planul ideilor, 
prin înlăturarea a tot ceia ce, ideologic, a alimentat. şi 
cultivat obscurantismul, tendinţele mistice, scepticismul 
etc. Cu atât mai mult la noi în ţară este nevoe de o ase- 
menea atitudine critică, pentrucă toate aceste tendinţe 
— dominante la un moment dat în filozofia noastră — 
au constituit suportul tuturor mișcărilor care au avut 
un caracter reacţionar, începând cu legionarismul şi 
sfârșind cu celelalte manifestări înrudite. 

Critica nu ajunge însă. Concepţia materialistă, a 
materialismului filozofic marxist, trebue să fie punctul 
de plecare al noilor creaţii ideologice. Este vorba de a 
crea o nouă filozofie? „In general, scrie Engels, referin- 
du-se la materialismul dialectic, nu mai există o filozo- 
fie, ci o simplă concepţie despre lume, care trebue să 
confirme şi să se realizeze nu într'o ştiinţă a ştiinţelor, 
considerată a parte, ci în ştiinţa pozitivă însăşi. Astfel 
filozofia a fost „desfiinţată“, ceia ce înseamnă în acelaşi 


limp, „depășită şi conservată“: depășită — în ceia ce 
priveşte forma, conservată — în ce privește conţinutul 
ei real“ (1). 


Depășşirea filozofiei ca formă nu înseamnă aban- 
donarea problemelor născute din contactul omului cu 
forţele naturii sau din complexitatea vieţii individului 
şi a societăţii, după cum nu înseamnă ignorarea a tot 
ceia ce spiritul omenesc a construit pozitiv în decursul 
veacurilor. Insemnează însă încadrarea acestor pro- 
bleme într'o concepţie unitară, care să deschidă omului 
noi perspective, noi orizonturi. 

Crearea unei noi concepţii şi a unei noi viziuni 
asupra lumii — legate de o interpretare nefalsificată a 
trecutului — acesta este conţinutul filozofiei care nu nu- 
mai că rămâne mai departe valabil, dar dimpotrivă va 
trebui amplificat, îmbogăţit. 

Omul are nevoe de certitudine. El trebue să o ca- 
pete şi prin știință şi prin filozofie. Noua concepție fi- 

lozofică nu va mai fi legată de puterile necunoscutului, 
înăbușită de misticism şi superstiție, de obscurantism. 

Noua concepţie despre lume, despre viaţă şi con- 
ținutul ei nu poate pleca şi în gândirea românească 
decât dela elementele pe care i le furnizează materialis- 
mul dialectic. Apelând la rațiune, la datele științei, la 
concret, înlăturând vagul şi indefinitul, urmărind răs- 
punsuri clare şi precise — materialismul dialectic ajută 
omului, îl înarmează pentruca să stăpânească şi să fo- 
losească forţele naturii, să găsească explicaţia proble- 
melor legate de viața omenească, să dea încredere indivi- 
dului şi maselor în capacitatea lor, în puterea lor de 
creație. 

Increderea în ştiinţă, în mijloacele pe care le oferă 
cercetarea obiectivă a naturii, afirmarea putinţei de cu- 
noaștere a resorturilor vieţii şi ale universului, înlătu- 
raren oricărei explicaţii supra-naturale — deci necontro- 
labile — stau drept temelie optimismului pe care se spri- 
jină noua concepţie despre lume. Nici puterea unei 
dogme — ca în religie... nici fluiditatea unor puncte de 
vedere cardinale — ca în idealism... nici apelul la con- 
templaţie și cutremurare în fața necunoscutului — ca în 
misticism... nici afirmarea neputinței cunoașterii — ca în 
scepticism sau agnosticism... nimic din ceia ce dă 
naștere descuraţării și pasivităţii nu-şi găseşte aici locul. 

Nu este desigur întâmplător că materialismul dia- 
lectic reprezintă concepţia filozofică a proletariatului — 
o clasă în ascensiune — care, în munca sa creatoare de 
noi aşezări sociale, de noi valori culturale şi morale 
nu poate păși înainte decât având încrederea şi certi- 
tudinea pe care i-o dă propria lui filozofie. Această fi- 
lozofie este îmbrăţişată însă astăzi nu numai de prole- 
tariat, ci de toată acea parte a omenirii care, împreuna 
cu proletariatul, într'o sforţare titanică, luptă pentru în- 
făptuirea lumii de mâine. 

Gândirea filozofică trebue să pornească și în Ro- 
mânia pe un drum nou. În faţa ei stau sarcini mari, le- 
gate nu de viitorul îndepărtat, ci de prezent. Suntem 
siguri că cei chemaţi să ducă la îndeplinire aceste sar- 
cini, nu se vor lăsa multă vreme așteptați. 


Snagov, Octombrie 1945 

SCURT DICŢIONAR FILOZOFIC 


A 
Agnosticism — dela cu- 
vântul grecesc gnosis = cu- 


noştință, particula a dând 
sens de negaţie: neputința pă- 
trunderii realității, a esenței 
lucrurilor pe căile cunoaşterii; 
Animism — din latineşte, 
anima = suflet, desemnează 
credința că toate lucrurile 
din natură sunt însuflețite. 
Anti-intelectualism — ne- 
garea posibilităţii pentru in- 
telect și mijloacele lui de a 
cunoaşte, de a pătrunde şi 
descitra realitatea şi adevărul 
asupra lumii înconjurătoare. 
A priori-apriorism—ceia ce 
există înainte de orice ex- 
perienţă, ceia ce ne este dat 
în rațiune, ca forme ale gån- 
dirii, deci lipsit de orice legă- 
tură cu daiele simțurilor, 


c 


Cazuistică — întrun prim 
şi vechi sens: parte din teo- 
logie, privitoare la cazurile 
de conștiință; astăzi desem- 


nează o argumentaţie spe- 
cială, împinsă uneori până la 
absurd. 

Cosmogonie — dela cuvân- 
tul grecesc cosmos = lume şi 
gonos=naştere: teorie asupra 
formării lumii. 

Cosmologie—dela cuvântul 
grecesc cosmos = lume și lo- 
gos = învăţătură: ştiinţa ce 
are drept obiect legile care 
guvernează universul. 


D 


Darwinism — dela numele 
savantului englez Darwin 
Charles (1809—1882). Darwin 
enunță ca principiu determi- 
nant al evoluţiei, selecţiunea 
naturală, conform căreia nu- 
mai acele specii care se adap- 
tează mediului, în cele mai 
bune condiţii, trăesc și se 
perpetuează. 

Deism — dela cuvântul 
latinesc deus = Dumnezeu : 
afirmarea existenței unui 
principiu creator al univer- 
sului, negându-se însă, spre 
deosebire de teism, existența 

unei legături permanente în- 
tre acest principiu — încor- 
porat ideii de Dumnezeu — şi 
lumea înconjurătoare. (Vezi şi 
teism). 

Determinism — direcție în 
filozofie, care neaga miraco- 
lul, liberul arbitru, hazardul 
şi susține ca aceleaşi cauze, 
în împrejurări rămase iden- 
tice, produc totdeauna ace- 
leaşi efecte. 

Dogmă — opinie sau punct 
de vedere, impus de o autori- 
tate — în special de o autori- 
tate bisericească — cu exclu- 
derea oricărei posibilităţi de 
discuţie sau critică. 

Dogmatism — o atitudine 
spirituală care promovează 
credinţa în adevăruri abso- 
lute. Un spirit dogmatic nu 
discută  încheerile la care 
ajunge; lumea nu se schimba, 
nu evoluiază. 


E 


Eclecticism — dela cuvân- 
tul grecesc ecklegein = a a- 
lege, desemnează tendinţa de 
a contopi întrun sistem uni- 
tar diferite curente filozofice 
contrarii. 

* Elanul vital — existenţa 
în orice organism a unei for- 
te a vieţii care îi determină 
evoluția și stă la baza expli- 
cării tuturor fenomenelor or- 
g nice. 

Electron — particulă ele- 
mentară ţindivizibila) de elec- 
tricitate negativă. 


228 


Empirism — dela cuvân- 
« tul grecesc empros = ex- 
periență: concepţie în filozo- 
fie, care afirmă că putem 
ajunge la cunoaștere fie prin 
datele simțurilor în cadrul 
experienţei, fie prin reflec- 
Dune, în cadrul unui act de 
conştiinţă. 

Enciclică papală — sceri- 
soare circulară trimisa de Pa- 
pă tuturor episcopilor, prin 
care face cunoscut creştină- 
taţii un anumit punct de ve- 
dere asupra chestiunilor de 
dogmă sau de disciplină. 

Entelechie — termen luai 
din greceşte şi întrebuințat 
de Aristotel, pentru a de- 
semna o cauză care acţionea- 
ză conform unui scop şi tin- 
de la o stare de pertecţie; 
întrun sens mai restrâns: 
ceia ce are scopul realizat în 
sine, posibilitatea realizării 
scopului în sine. 

Epistemologie — teoria 
cunoaşterii sau gnoseologia 
(gnosis — cunoştinţă); cerce- 
tarea critică a mijloacelor de 
cunoaştere, a valorii şi limi- 
telor cunoaşterii. 

Erezie — opinie care sus- 
ține un punct de vedere opus 
dogmelor bisericii. 

Eretic — adeptul şi apară- 
torul unei erezii. 

Evoluţionism  — direcție 
în filozofie care afirmă că 
universul cunoaşte în desvol 
tarea lui transformari lente, 

fiind supus unor legi natu- 
rale. 

Existenţialism — curent în 
filozofia modernă, cure pune 
drept element fundamental 
actul trăirii, conținutul pe 
care îl cuprinde existența o- 
menească. 


F 
Fideism — dela latinescul 
fides = credinţă: desemnea:- 


ză acea atitudine și acele 
iendinţe în filozofie, care 
pun tot acgentul pe credinţa 
în Dumnezeu, dând preferin- 
LG credinţei şi nu ştiinţei. 

Finalism — o concepție 
după care evoluţia lumii, 
precum și legăturile dintre 
fenomene se explică prin 
existenţa unor scopuri pe 
care lumea şi fenomenele 
trebue sa le atingă. 

Foton — particulă ele- 
mentară de energie radiantă, 
luminoasă. 


H 


Helicoidală — m formă 
de helice, în formă de șurub. 

Humanism — dela cuvân- 
tul latinesc humanus = ome- 
nese; are doua înţelesuri: în 
timpul Renaşterii, curentul 
care tindea să puna la loc de 
cinste limbile clasice, litera- 
tura şi artele antice; în ur- 
ma, o tendință în domeniul 
culturii care pune accentul 
pe desvoltarea tuturor facul- 


tăților omului, spre deose- 
bire de punctul de vedere re- 
ligios, care subordonează to« 
tul credinței şi religiei. 


I 


Imanent — în sens strict: 
ceia ce nu trece peste expe- 
rienţă, ceia ce rămâne în cu- 
prinsul ei; în sens larg, de- 
semnează un curent idealist 
şi subiectivist, care afirmă că 
existența este încorporată 
conștiinței, lumea neavând o 


existență independentă de 
conştiinţă. 

Intuiţionism — dela cu- 
vântul latinesc intuitio = a 


vedea: desemnează o cunoa- 
ştere spontană, imediată şi 
nemijlocită, opusă, de pildă, 
cunoașterii raționale, care a- 
junge la stabilirea adevăru- 
rilor, slujindu-se de anumiie 
mijloace intelectuale. 

Interferenţă — fenomenul 
care rezultă din combinarea 
a două mișcări vibratorii. 


M 


Macrocosm — din cuvân- 
tul grecesc macro = mare și 
cosmos univers: lumea lu- 
crurilor materiale, începând cu 
corpurile cereşti, pâna la tot 
ceia ce ne înconjoara, vizibile 
nemijlocit. 

Metafizică — din grecește 
— dincolo de fizică are două 
înţelesuri: a) parte a filozo- 

Dei ce-şi propune găsirea ra- 
porturilor între materie şi 
formă, stabilirea principiilor 
prime ale existenței şi ale 
cunoașterii; b) ca hisiadă, 
considerarea naturii şi a lu- 
mii înconjurătoare, sub for- 
ma unor entităţi (întreguri) 
de sine stătătoare, procesul 
desvoltării omenirii și a na- 
turii cunoscând stări fixe, 
neschimbate, cu excluderea 
unor contraziceri interioare. 

Microcosm — dela cuvân- 
tul grecesc micro = mic şi 
cosmos = univers: Jumea a- 
tomilor şi electronilor. 

Misticism — concepţie fi- 
lozofico-religioasă, care afir- 
mă posibilitatea stabilirii 
unei legaturi între om şi 
Dumnezeu şi indică drept 
mijloc de cunoaştere intuiţia 
şi extazul religios. 


Nominalism — dela cu- 
vântul latinesc nomina = nu- 


mire: curent în filozofia me- 
dievală care susținea,  împo 
triva părerii  realiştilor, că 
numai lucrurile concrete au 
realitate, ca existența lor pre- 
cede orice noțiune şi idee, 
întrucât ideile şi noţiunile nu 
au o realitate în sine, ele de- 
rivând din lucruri şi nu in- 
vers. (Vezi şi realism). 

Neo — particula care de- 

mneazu încercarea de reîn- 
viere, de punere în circulaţie 
a unor şcoli şi curente filo- 

zofice trecute. De pildă: neo- 
realism, neo-hegelianism, neo- 
kantianism etc. 


o 


Ontologie — dela cuvân- 
tul grecesc ontos = ceia ce 
există şi logos — ştiinţă: parte 
din metafizică, deosebită de 
logică, de filozofia practică 
şi de ştiinţele naturale, care-şi 
propune să stabilească na- 
tura existenței, a substanţei, 
a cauzei. Este opusa gnoseo- 
logiei, care se ocupă numai 
cu  posibilitaţile cunoașterii 
omenești. 


P 


Panteism — dela  cuvân- 
tul grecesc pan tot şi theos= 
Dumnezeu: concepţie filozo- 
fica după care Dumnezeu, 
ca principiu creator şi re- 
gulator al lumii, se afla în 
cuprinsul 'ei şi nu în afara ei. 
Natura şi Dumnezeu sunt i- 
dentice; to'ul este Dumnezeu 
şi Dumnezeu este totul. Pan- 
teismul este premergator ma- 
terialismului şi ateismului. 

Panthelism sau  panthele- 
matism curent în filozofie 
care susține ca ln baza des- 
volturii fenomenelor este o 
voință de natura cosmica, ce 
fixeaza anumite scopuri. 

Pozit'vism — curent idea- 
list în filozofia contemporana, 
care afirma cı la baza cu- 
noa;terii nu pot sta decât 

datele pozitive, stabilite prin 
experienţă, noi ne putând cu- 
noaşte decât raporturile în- 
tre fenomene, nu şi natura 
lor; experiența însă este în- 
țeleasă doar ca totalitatea 
senzaţiilor, înlăturându-se în- 
trebarea dacă aceste senzaţii 
corespund unci  materialităţi 
sau nu. 


Q 


Quantă — cea mai mică 
particulă de energie, sub 
orice formă ar fi aceasta; în 
cazul energiei radiante (lu- 
minoasă), quanta se numește 
foton. 


R 


Raţionalism — concepție 
în filozofie care afirmă că le- 
gile rațiunii umane guver- 
nează întregul univers, că lu- 
mea în esenia ei este de na- 
tură raţională şi la cunoaşte- 
rea ei ajungem aplicând le- 
gile ra iunii umane. 

Realism — întrun prim 
sens, desemnează un curent 
în filozofia medievală după 
care singure noţiunile gene- 
rale, ideile au o existentă 
reală, preced lucrurile con- 
crete, acestea din urmă 
fiind doar o slaba copie a 
ideilor; în filozofia modernă, 
desemneaza un curent care 
susține că lucrurile au rea- 
litate în afara subiectului cu- 
noscător şi putem ajunge la 
cunoaşterea lor pe căile ex- 


perienței şi ale raţionamen- 
tului. 

Refracţie — fenomen năs- 
cut prin schimbarea direc- 
Dei pe care o suferă o rază 
de lumină, care trece din- 
trun mediu în altul (de ex. 
din aer în apă). 


Scolastică — dela cuvân- 
tul latinesc scola = şeoală; 
desemnează filozofia medie- 
vală, împărțită în mai multe 
şcoli, adversare între elei 
termenul a fost apoi extins, 
confundându-se cu acela de 
a filozofa. In sens strict se în- 
țelege prin scolastică filozofia 
evului mediu, care a pornit 
dela învăţăturile lui Aristo- 
tel şi şi-a gasit forma w'timă 
în scrierile lui Thoma din 
Aquino. 

Sensualism — tot ceia ce 
ne este dat în conştiinţă, ca 
reprezentări şi senzații, îşi 
are origina în simţuii, ace- 
stea din urmă fiind izvorul 


tuturor  cunoșştiințelor noa- 
stre. 
Scepticism — curent filo- 


zofic care afirma neputinţa 
omului de a cunoaşte vreo- 
dată adevărul, la baza cunoa- 
şterii trebueşte pusă  îndo- 
iala. 

Scieniism — dela cuvân- 
tul latinesc scientia — știință: 
pe de o parte desemnează 
accentuarea valorii ştiinţelor 
pozitive, în actul cunoaşterii; 

în alt sens, este întrebuințat 
împotri'a științei, pentru a 
desemna încercarea de a aco- 
peri  neputința cunoașterii 
în filozofie, prin afirmări 
luate din ştiiniele pozitive. 
Noi îl întrebuințăm în pri- 
mul sens. 

Solipsism — dela cuvâutul 
latinesc solus = singur şi 
ipse = eu însumi: Curent fi- 
lozofic după care „eu singur” 
sau „Singura mea conștiință“ 
are existenţă, tot ceia ce ne 
înconjoară nefiind decât 
creaţia conștiinței mele; exis- 
iența lumii, structura ei, le- 
gile care o conduc sunt de- 
pendente de subiect și pierd 
orice valabilitate în afara 
conștiinței subiectului. 


T 


Teism — dela cuvântul 
grecesc theos = Dumnezeu: 
credință în existenţa lui 
Dumnezeu, ca principiul 
creator şi regulator în uni- 
vers, D-zeu păstrând o legă- 
tură nemijlocită cu lumea, 
pe care a creato, interve- 
nind sub diferite forme în 
viața de toate zilele a omulu . 
(Vezi şi deism). 

Teologie — dela cuvântul 


grecesc theos — Dumnezeu 
şi logos = știința: ştiinţa 

despre Dumnezeu şi despre 
învațaturile creștine; de fapt, 
o pseudo-ştiință care încear- 
că să dea, cu ajutorul argu- 
mentelor idealiste, o bază 
ştiinţifică credinţei religioase. 

Teleologie — de'a cuvân- 
tul grecesc telos = scop şi 
logos = învăţătură: concep- 
ție filozofică idealistă, care 
afirmă că tot ceia ce există 
în natura are un scop, spre 
împlinirea căruia se tinde şi 
care la rându-i determina 
desfăşuraren fenomenelor. 

Transcendent — dela cu- 
vântul latinesc transcedere — 
a trece peste : ceia ce depa- 
şeşte granițele experienței, 
ceia ce este plasat dincolo de 
posibilitatea cuprinderii prin 
simțurile noastre. 

Transcendental — termen 
folosit de Kant, care susține 
că anumite forme a'e cunoa- 
şterii sau care fac posibila 
cunoaşterea se aflu dincolo 
de granițele experienţei; 
astfel timpul, spațiul şi dife- 
rite categorii, prin mijlocirea 
carora ajungem la formula- 
rea raționamentelor (unitate, 
pluralitate, cauzalitate ec) 
sunt transcendentale, adica 
sunt în spiritul nostru, dar 
nu ca rezultat a] experienţii, 
ci înnăscute. 

